
MENGENAI PENGARANG 


Pengarang, yang menulis di bawah nama pena 
HARUN YAHYA, telah dilahirkan di Ankara pada tahun 
1956. Telah menamatkan pendidikan rendah dan 
menengahnya di Ankara. Beliau kemudian mengikuti 
pengajian Seni di Universiti Mimar Sinan, Istanbul. 
Mulai tahun 1980-an, pengarang telah menulis pelbagai 
hasil karya yang berkaitan dengan isu-isu politik, 
penemuan saintifik dan keimanan. Harun Yahya adalah 
seorang penulis yang amat dikenali sebagai seorang 
yang banyak menulis tentang penipuan golongan 
evolusionis, pembatalan dakwaan mereka dan hubungan 
antara Darwinisme dan beberapa ideologi berdarah. 

Nama penanya berasal dari nama dua Nabi “Harun” 
dan “Yahya” a.s yang masyhur dalam usaha memerangi 
kekufuran. Cop nama Nabi Muhammad di setiap muka 
depan buku karangan beliau mempunyai pengertian 
simbolik yang berkaitan dengan kandungan isi buku. Cop 
ini menunjukkan bahawa Al-Ouran adalah kitab dan 
wahyu Tuhan yang terakhir, dan Nabi Muhammad 
adalah utusan-Nya yang terakhir. Dengan mengambil 
ciri-ciri Ouran dan Nabi Muhammad, penulis berusaha 
dalam semua hasil karyanya untuk menolak semua 
dakwaan mengenai sistem-sistem kufur dengan 
mengutarakan “kalimat terakhir ini yang akan 
melenyapkan semua dakwaan kekufuran. Cop nama Nabi 
Muhammad yang mempunyai kemuliaan dan hikmah 
yang besar, diniatkan sebagai ibadat dengan niat 
menyebut 'kalimah akhir' ini. 

Semua hasil kerja Harun Yahya mempunyai satu 
matlamat utama: menyampaikan mesej Al-Ouran kepada 


umat manusia, sekali gus menggalakkan mereka untuk 
memikirkan mengenai pelbagai isu akidah, seperti 
kewujudan dan keesaan Tuhan serta Hari Kemudian, 
sekali gus mengingatkan akan bahaya dan gerak kerja 
golongan yang mengasaskan fahaman berdasarkan 
sistem penafian kewujudan Tuhan. 

Karya Harun Yahya dinikmati oleh golongan 
pembaca di kebanyakan negara, dari India ke Amerika, 
Britain ke Indonesia, Poland ke Bosnia, Sepanyol ke 
Brazil. Beberapa buah bukunya telah diterjemahkan ke 
dalam bahasa Inggeris, Perancis, German, Itali, Portugis, 
Urdu, Arab, Albania, Russia, Serbia-Croatia (Bosnia), 
Turki uygur dan Indonesia, dan juga dibaca oleh para 
pembaca di seluruh dunia. 

Mendapat penghargaan yang tinggi di seluruh 
dunia, hasil kerja ini telah menjadi instrumen bagi 
kebanyakan individu dalam usaha menanam kepercayaan 
kepada Tuhan dan memperbaiki mutu dan kualiti rasa 
keimanan mereka. Uslub hikmah, ikhlas dan mudah 
difahami yang digunakan, menjadikan karya beliau 
berbeza dengan karya lain dan secara langsung 
menimbulkan minat yang mendalam terhadap mereka 
yang membaca dan mengkajinya. Kebal dari sebarang 
kritikan, hasil karya beliau dilengkapi dengan pelbagai 
aspek yang sangat berkesan, jelas dan tidak mampu 
disangkal. Ia akan menghapuskan fahaman dan 
kepercayaan materialisme, ateis dan sebarang falsafah 
atau ideologi menyeleweng bagi mereka yang benar 
ikhlas memberi tumpuan yang serius dan memikirkan isi 
kandu-ngan-nya dengan telus. 

Koleksi karya beliau telah membongkar dan 
memusnahkan ideologi yang dipertahankan dengan 
kedegilan yang bersifat setimen lebih daripada akal yang 
rasional sehingga ke akar umbinya. Seluruh pergerakan 


atau organisasi yang menjadikan konsep menolak agama 
sebagai teras pada hakikatnya telah pun ditumpaskan 
oleh setiap koleksi hasil karya Harun Yahya. 

Suatu yang jelas, semua ciri-ciri ini adalah terhasil 
dari kebijaksanaan dan kebenaran Al-Guran sendiri. 
Pengarang sudah pasti tidak layak berbangga dengan 
semua ini: beliau hanyalah sekadar berniat untuk 
berkhidmat sebagai suatu usaha perjuangan menyingkap 
kebenaran di atas jalan Tuhan. Beliau dan pihak lain 
yang terlibat di dalam usaha ini juga adalah jauh 
daripada sebarang niat mencari keuntungan material 
semata-mata. 

Dengan mempertimbangkan semua fakta ini, bagi 
sesiapa yang menggalakkan orang ramai meluangkan 
waktu membaca dan menelaah koleksi karya ini, yang 
dengan izin-Nya menjadi penyuluh yang menerangi hati 
dan memandu mereka untuk menjadi hamba Allah yang 
patuh, Insya-Allah akan mendapat ganjaran yang tidak 
ternilai. 

Sementara itu, usaha yang dilakukan untuk 
mempropagandakan karya yang mencipta kekeliruan di 
minda, yang mengheret ke dalam pergolakan ideologi 
dan yang secara jelas gagal menghapuskan keraguan di 
hati manusia seperi yang pernah berlaku sepanjang 
sejarah sebelum ini adalah sebuah usaha yang 
membazirkan masa dan tenaga. Semua hasil karya beliau 
lebih tertumpu kepada usaha menyelamatkan manusia 
dari kemusnahan dan bencana akibat keimanan dan nilai 
keagamaan yang telah punah. Tujuan murni untuk 
mengajak umat manusia kembali beriman dan 
menyebarkan nilai mulia yang terkandung di dalam Al- 
Ouran, matlamat agung ini telah menghapuskan 
keraguan yang disuarakan terhadap koleksi hasil karya 
pengarang. Kejayaan, impak dan keikhlasan yang 


mengisi liku perjuangan ini dimanifestasikan di dalam 
keyakinan para pembaca. 

Satu perkara yang harus diingat: Punca utama 
kepada kekejaman, peperangan yang berterusan dan 
pengalaman ngeri yang dialami oleh umat Islam adalah 
kerana dominasi ideologi golongan kafir. Semua 
kesedihan dan penderitaan ini hanya akan berakhir 
dengan menumpaskan asas ideologi mereka dan 
memastikan setiap umat manusia menyedari akan 
keajaiban dalam alam ciptaan begitu juga dengan 
kemuliaan nilai etika yang berlandaskan ajaran Al-Ouran 
sebagai suatu konsep hidup di alam dunia. Melihat realiti 
dunia hari ini, yang mengheret manusia ke pusaran 
peristiwa keganasan, korupsi dan peperangan, jelas 
kepada kita akan kepentingan memecutkan momentum 
jihad ini dengan lebih berkesan. 

Bukanlah berniat untuk mengagungkan beliau 
dengan mengatakan bahawa koleksi hasil karya Harun 
Yahya ini merupakan perintis kepada usaha jihad ini. 
Insya-Allah, koleksi karya ini akan menjadi instrumen 
bagi manusia di abad ke-21 ini menikmati suasana hidup 
yang aman, bahagia, dan saat-saat kegembiraan yang 
dijanjikan di dalam Al-9uran. 


DICETAK OLFH: 


Kepada Pembaca Yang Budiman 


Tujuan utama sebuah bab khusus disediakan untuk 
tajuk Keruntuhan Teori Evolusi ialah kerana teori ini 
mengandungi asas bagi semua aliran falsafah yang 
berunsurkan anti-agama. Semenjak Darwinisme menolak 
fakta mengenai Konsep Penciptaan 140 tahun yang 
terakhir ini dan sekali gus menolak kewujudan Allah 
SWT, ia telah menyebabkan sebahagian besar umat 
manusia meninggalkan kepercayaan beragama dan 
terperangkap dalam keraguan. Dengan itu, untuk 
membuktikan bahawa teori evolusi merupakan sebuah 
penipuan besar adalah merupakan satu tugas penting 
yang berkait rapat dengan tugas dakwah. Adalah satu 
keperluan untuk mendedahkan tugas penting ini kepada 
setiap orang. Segelintir daripada pembaca kami mungkin 
hanya berpeluang untuk membaca sebuah buku sahaja 
dari koleksi buku kami. Dengan itu, kami merasakan 
bahawa adalah amat sesuai untuk memperuntukkan 
sebuah bab ringkasan mengenai subjek ini. 

Dalam semua hasil karya pengarang, pelbagai isu 
yang berkaitan dengan agidah diterangkan di bawah 
cahaya Al-Guran dan para pembaca sekalian dialu-alukan 
untuk memahami kalam Allah dan hidup melalui 
panduannya. Setiap subjek yang berkaitan dengan surah 
Al-Ouran dijelaskan dalam keadaan demikian caranya 
bertujuan meninggalkan keyakinan dan kepercayaan 
yang tinggi di benak para pembaca. Uslub yang terang, 
jelas dan berhikmah digunakan untuk memastikan setiap 
individu dari pelbagai peringkat umur dan sosial dengan 
mudah mampu memahami intisari penulisan buku-buku 


ini. Penerangan yang jelas dan efektif memudahkan 
mereka membacanya di mana sahaja berada. Fakta yang 
dikemukakan memberi kesan pengaruh yang kuat 
terhadap golongan yang berkeras degil, apatah lagi 
untuk menyangkalnya. 

Buku ini dan hasil karya pengarang yang lain boleh 
dibaca secara individu atau dibincangkan secara 
berkumpulan pada masa-masa diskusi. Para pembaca 
yang berhasrat untuk mendapatkan sumber rezeki dari 
buku-buku ini juga berpeluang untuk menggarap isi 
kandungan yang sangat berguna di samping mengaitkan 
hasil pengalaman dan penghayatan mereka kepada 
orang lain. 

Sebagai tambahan, ia menjadi satu khidmat yang 
besar kepada agama untuk menyumbangkan pem- 
bentangan dan pembacaan siri buku ini yang ditulis 
semata-mata untuk mendapatkan keredhaan Allah s.w.t. 
Semua hasil karya pengarang adalah amat-amat 
meyakinkan. Atas sebab ini, bagi sesiapa yang 
berdakwah agama kepada orang lain, satu daripada cara 
yang berkesan ialah dengan menggalakkan mereka 
membaca siri buku pengarang. 

Adalah menjadi satu harapan kami bagi para 
pembaca agar meluangkan sedikit masa untuk melihat 
sedikit imbasan secara tidak langsung antara hasil karya 
beliau yang lain di lembaran akhir di buku ini, sekaligus 
menambahkan kepercayaan melalui sumber yang sangat 
bermanfaat dan menyenangkan untuk ditela'ah. 

Dalam siri buku ini, kita tidak akan menemui, 
seperti dalam beberapa hasil karya lain, pandangan 
peribadi pengarang diterangkan dengan sumber yang 
meragukan, tanpa harapan, mencipta keraguan, dan 
anggapan pesimis yang menanamkan penyelewengan di 
dalam hati. 


PERKATAAN TUHAN DI DALAM BAHASA 
ARAB IALAH ALLAH, DAN GOLONGAN MUSLIM 
MEMANGGIL TUHAN MELALUI NAMA INI. AKAN 
TETAPI, DISEBABKAN BUKU INI JUGA DITUJUKAN 
BAGI GOLONGAN YANG SELAIN MUSLIM, KAMI 
AKAN MENGGUNAKAN PERKATAAN TUHAN DI 
BEBERAPA TEMPAT TERTENTU. 


ZAMAN KEGELAPAN ISLAM DAN 
KETIBAAN E.RA KEBANGKITAN 
ISLAM 


Orang-orang yang telah diusir dari kampung 
halaman mereka tanpa sebab, kecuali kerana 
mereka berkata: “Tuhan kami adalah Allah.” Dan 
jika Allah tidak menolak (keganasan) manusia 
dengan sebahagian yang lain, tentulah dirobohkan 
biara-biara Nasrani, gereja-gereja, rumah-rumah 
ibadat orang-orang Yahudi dan masjid-masjid, yang 
di dalamnya banyak disebut nama-nama Allah. 
Sesungguhnya Allah pasti menolong (agama)-Nya. 
Sesungguhnya Allah benar-benar Maha Kuat lagi 
Maha Perkasa. 

(AL-HAJJ, 22:40) 


MUKADIMAH 


Seruan kepada mereka 
yang memiliki kesedaran... 


Manusia seolah-olah sudah lali dengan perkara- 
perkara yang sering mereka temui setiap hari. Apabila 
manusia pertama kali mendengar sesuatu berita tentang 
kekejaman yang berlaku, mereka menjadi begitu 
prihatin. Namun demikian, keprihatinan mereka itu 
hanya menjadi suatu perkara rutin tidak berapa lama 
kemudian. 

Peperangan dan konflik yang berlaku di dalam 
dunia yang sedang kita diami ini adalah kes yang paling 
jelas dan nyata. Apabila sesebuah negara dijajah dan 
kemudian proses penyembelihan dan genocide (Pent: 
Tiada terjemahan tepat untuk perkataan genocide, maka 
istilah ini dikekalkan. Genocide bermaksud pembunuhan 
seluruh bangsa atau kaum yang tertentu) bermula, kita 
akan dapat melihat banyak protes-protes anti-kekejaman 
yang diadakan di seluruh pelusuk dunia. Sebagai contoh, 
mari kita merenung semula detik-detik pertama 
tercetusnya konflik di Bosnia, ataupun Chechnya, 
ataupun Palestin... Imej seorang kanak-kanak Palestin 
yang berada di riba ayahnya yang tidak lama selepas itu 
menjadi sasaran peluru askar-askar Israel, bayi-bayi 
Chechen yang dibunuh ketika mereka sedang lena diulit 
mimpi, wanita, golongan tua dan kanak-kanak yang 
menjadi mangsa genocide yang sangat mengerikan di 
Bosnia... 

Apabila manusia pertama kali melihat imej-imej 
kekejaman tersebut, mereka sering meluahkan perasaan 
marah dan berkata mahu melakukan sesuatu. Walau 


bagaimanapun, laporan-laporan kekejaman yang bertali- 
arus, yang tidak pernah putus-putus itu, akhirnya tidak 
berupaya untuk menarik perhatian mereka lagi. Semakin 
ramai manusia yang mati setiap hari, wanita-wanita 
dicabul kehormatannya, kanak-kanak  sewenang- 
wenangnya ditembak atau kehilangan kaki setelah 
terpijak periuk api... Walau bagaimanapun, reaksi 
masyarakat ketika awal-awal konflik dan peperangan, 
akhirnya telah digantikan dengan sikap acuh tak acuh 
dan tidak ambil kisah. Apabila mereka membeli 
suratkhabar, mereka lebih suka membaca gosip-gosip 
artis berbanding berita-berita peperangan. Oleh sebab 
itulah, kematian manusia yang berlaku di Palestin, 
Chechnya, Kashmir ataupun Timur Turkistan hanya 
sekadar menjadi suatu “berita rutin.” 

Tambahan pula, propaganda-propaganda yang 
dicipta telah menggambarkan  kebuasan-kebuasan 
manusia itu sebagai suatu perkembangan politik sahaja. 
Akibatnya, pembunuhan berterusan di Chechnya hanya 
dianggap sebagai urusan sulit pihak Rusia, apa yang 
berlaku di Palestin hanyalah suatu perjuangan untuk 
mendapatkan tanah di antara orang-orang Israel dan 
Palestin, dan penekanan puak Hindu ke atas penduduk 
Kashmir sebagai masalah yang berpunca daripada posisi 
strategik wilayah itu. Memang benar bahawa faktor 
sejarah dan ekonomi memainkan peranan penting yang 
mencetuskan konflik-konflik tersebut. Chechnya 
mempunyai kepentingan ekonomi dan strategi yang 
penting kepada Rusia. Orang-orang Yahudi yang fanatik 
terus berniat untuk menawan Jerusalem dan kawasan- 
kawasan pendudukan Palestin yang lain sejak berabad- 
abad lamanya. Namun demikian, faktor-faktor dalaman 
dan ekonomi bukanlah satu-satunya penyebab kepada 
tekanan yang dikenakan kepada orang-orang Chechen 


oleh pihak komunis Rusia, ataupun kekejaman yang 
dilakukan kepada umat Islam di Afrika, ataupun 
keganasan dan proses pembersihan etnik yang dideritai 
oleh umat Islam di rantau Balkan yang dilakukan di 
hadapan mata penduduk dunia. Di dalam bab-bab yang 
seterusnya, kita akan dapat melihat bahawa konflik- 
konflik yang tercetus itu adalah disebabkan identiti umat 
Islam itu sendiri. 

Mereka dihimpit dengan berbagai-bagai bentuk 
penindasan kerana mereka adalah golongan yang 
beriman kepada Allah dan mahu hidup dengan 
berlandaskan Islam, dan mahu melihat anak-anak 
mereka menjadi orang-orang yang beriman juga. 
Kewujudan negara-negara kuat yang mementingkan 
nilai-nilai spirituil atau sebuah liga Islam yang kuat yang 
akan melindungi hak-hak umat Islam seadil-adilnya, telah 
menimbulkan ketakutan kepada golongan-golongan 
tertentu di Barat dan juga telah menimbulkan ancaman 
terhadap kepentingan pihak-pihak tertentu. 

Aspek lain tentang hal ini ialah terdapat sesetengah 
manusia yang tidak mengetahui apa-apa pun tentang 
masyarakat yang hidup di negara-negara tersebut, dan 
malah tidak pernah mendengar sama sekali nama 
negara-negara itu. Situasi bagi seseorang yang tidak 
memiliki sebarang idea tentang kepayahan, penindasan, 
kekejaman, kebuluran, dan kemiskinan yang dideritai 
oleh umat Islam Sudan, Algeria, Indonesia, Myanmar, 
Djibouti dan Tunisia sebenarnya memerlukan suatu 
“makanan” untuk mengisi minda mereka. Ada juga 
segelintir manusia yang menyedari kekejaman dan 
ketidakadilan tersebut. Namun dia tidak mencuba untuk 
menghulurkan sebarang bantuan ataupun berusaha 
untuk menghentikan penindasan tersebut. Tambahan 
lagi, mereka sungguh yakin bahawa mereka tidak dapat 


melakukan apa-apa, malah laporan-laporan yang dibaca 
dan imej-imej kekejaman yang dilihat menerusi 
televisyen tidak dapat menyedarkan mereka walaupun 
sedikit. 

Seseorang yang benar-benar beriman, walau bagai- 
manapun,bertanggungjawab sepenuhnya terhadap apa 
yang mereka lihat dan dengar. Allah menyeru umat Islam 
di dalam Al-Ouran: 


Mengapa kamu enggan berperang di jalan 
Allah dan (membela) orang-orang yang lemah baik 
lelaki, wanita, wmahupun kanak-kanak yang 
semuanya berdoa: “Ya Tuhan kami. Keluarkanlah 
kami dari negeri ini yang mempunyai penduduk 
yang zalim, dan berilah kami pelindung dari sisi- 
Mu. Dan berilah kami penolong dari sisi-Mu.” (An- 
Nisaa', 75) 


Sudah tiada sebab lagi bagi orang-orang yang 
memiliki kesedaran, yang patuh kepada arahan yang 
terkandung di dalam ayat di atas untuk terus menutup 
mata dan tidak mengendahkan apa yang sedang berlaku. 
Adalah sesuatu yang mustahil untuk umat Islam tidur 
dengan nyenyak di atas katil tanpa wujud sebarang 
perasaan tanggungjawab di hati mereka, membazirkan 
masa mereka, dan hanya memikirkan tentang 
kepentingan dan keseronokkan dirinya sahaja sewaktu 
kekejaman yang melampau-lampau sedang berlaku di 
seluruh dunia. Ini kerana orang-orang yang beriman 
mengetahui bahawa kunci asas untuk menyelesaikan 
masalah peperangan yang berat sebelah, pembunuhan 
beramai-ramai, kekejaman, kebuluran, dan kebejatan 
masalah sosial, atau dengan ringkas segala masalah yang 
ada di dunia ini, adalah dengan menyebarkan ajaran 


moral yang terkandung di dalam al-Guran. Pengetahuan 
tentang perkara tersebut telah meletakkan suatu 
tanggungjawab besar di atas bahu mereka: iaitu 
menerangkan tentang ajaran Islam dan keindahan- 
keindahan yang dibawa olehnya, menyebarkan ajaran 
moral yang terkandung di dalam al-uran, dan 
melancarkan peperangan ideologi kepada golongan 
ateis... (Pent: iaitu golongan yang tidak percaya kepada 
kewujudan Tuhan) 

Sesiapa yang mengambil tugas mulia tersebut akan 
dapat membebaskan semua insan yang hidup di bawah 
penindasan dengan bantuan petunjuk al-Ouran: 


..Sesungguhnya telah datang kepadamu 
cahaya dari Allah, dan sebuah kitab yang jelas. 
Dengan kitab itulah Allah menunjuki orang-orang 
yang mengikuti keredhaan-Nya ke jalan yang 
selamat. Dan Allah mengeluarkan orang-orang itu 
dari kegelapan kepada cahaya yang terang- 
benderang dengan izin-Nya, dan menunjuk mereka 
ke jalan yang lurus. (Al-Maaidah, 15-16) 


Tujuan utama penulisan buku ini adalah untuk 
mendedahkan penderitaan umat Islam yang tidak 
berdosa di serata dunia, dan juga untuk menyeru mereka 
yang berkesedaran untuk memikirkan tentang situasi 
tersebut dan seterusnya mencari jalan penyelesaiannya. 
Ini bukan masanya untuk kekal membisu, bersifat tidak 
kisah, mengejar kesenangan kecil dunia ini, dan 
membuang masa dengan perdebatan dan pertengkaran 
yang sia-sia. Ketika berjuta-juta umat Islam menderita 
disebabkan oleh kekejaman dahsyat tersebut, kita adalah 
manusia yang tersangat-sangat mementingkan diri 
sendiri jika enggan memikul sebarang tanggungjawab 


untuk menegakkan agama Islam. Tidak menjadi satu 
keraguan bahawa perbuatan tersebut hanya 
menyebabkan kita menerima akibat yang pedih di 
akhirat nanti. 


MUSUH-MUSUH DUNIA 
ISLAM 


Perikatan anti-Islam 
berhadapan 
dengan umat Islam 


Bab-bab yang berikutnya akan mengkaji dunia Islam 
negara demi negara, dan akan mendedahkan penindasan 
dan kekejaman yang dikenakan kepada umat Islam. 
Walau bagaimanapun, sebelum itu, kita mesti melihat 
punca-punca serangan yang dilancarkan kepada dunia 
Islam. 

Kawasan yang dikenali sebagai dunia Islam terdiri 
daripada negara-negara yang majoritinya terdiri 
daripada orang-orang Islam. Ia bermula dari Maghribi 
dan Mauritania di Barat sehinggalah ke Indonesia di 
Timur. Majoriti terbesar, dalam 1 bilion, yang mendiami 
kawasan tersebut beragama Islam. Sejak lebih 200 
tahun, mereka telah berhadapan dengan pelbagai jenis 
serangan, penindasan, dan keganasan malah pernah 
dibunuh beramai-ramai hanya kerana mereka beragama 
Islam. Ini disebabkan ramai orang-orang Islam yang 
hidup di bawah rejim bukan Islam yang bencikan Islam. 

Apabila kita melihat dunia Islam hari ini, kita akan 
dapat melihat dengan jelas usaha menghancurkan, 
menindas dan menghapuskan umat Islam di Bosnia, 
Algeria, Tunisia, Eritrea, Mesir, Afghanistan, Turkistan 


Timur, Chechnya, Thailand, Filipina, Myanmar dan juga 
Sudan. Jika dilihat secara sepintas lalu, umat Islam di 
kawasan-kawasan yang berbeza itu sedang berhadapan 
dengan musuh-musuh yang berlainan. Orang-orang 
Serbia di Bosnia, pejuang Hindu di Kashmir, orang-orang 
Rusia di Caucasus, dan rejim-rejim penindas yang 
menentang umat Islam di negara-negara seperti Algeria, 
Mesir, dan Maghribi. Namun, kuasa-kuasa anti-Islam ini, 
yang kelihatan tiada perkaitan dengan yang lain, 
kesemuanya bertindak dengan logik yang sama, strategi 
yang serupa, dan menggunakan modus operandi yang 
sama. Faktor asasnya ialah mereka semua anti agama. 

Kuasa-kuasa yang menafikan kewujudan Allah itu 
dan melihat agama-agama ketuhanan - terutamanya 
Islam, satu-satunya agama yang korup - sebagai musuh 
paling berbahaya kepada sistem sekular mereka dan 
seterusnya mengisytiharkan perang keganasan terhadap 
agama dan mereka yang beriman, sebenarnya mewakili 
ideologi-ideologi ateis. Inilah sebabnya mengapa musuh 
sebenar Islam bukannya orang-orang Serbia, Hindu 
ataupun pelbagai rejim-rejim penindas yang lain, tetapi 
adalah pegangan tidak beragama yang menyelubungi 
dunia ini. Dasar peperangan menentang Islam tersebut 
berakar-umbi daripada ateisme dan telah bermula sejak 
sekian lama. 


Kolonialisme dan Kebencian 
Terhadap Islam 


Dunia Islam tidak selalunya kekal statik. Beberapa 
ratus tahun dahulu, dunia diperintah oleh empayar 
Islam. Pada permulaan tahun 1700, hampir seluruh 


dunia Islam ditadbir oleh tiga empayar agung. Empayar 
Moghul memerintah India, manakala Empayar Safavid 
memerintah Iran dan kawasan-kawasan sekitarnya. 
Kuasa ketiga dan yang paling berkuasa ialah Empayar 
Uthmaniyah, yang memerintah seluruh Semenanjung 
Balkan termasuklah Anatolia (sekarang digelar Turki), 
Mesopotamia (sekarang digelar Irag dan Syria), 
Semenanjung Arab, dan Afrika Utara. 

Walau bagaimanapun, ketiga-tiga empayar tersebut 
akhirnya hilang secara beransur-ansur daripada peta 
dunia. Empayar Moghul menjadi lemah, menjadi semakin 
kecil, dan akhirnya tumbang. Sub-benua India akhirnya 
jatuh ke dalam tangan kolonial British. Kawasan yang 
dikenali sebagai Indocina telah dikoloni oleh Perancis. 
Kerajaan Safavid di bahagian tengah Asia akhirnya jatuh 
di bawah pemerintahan British dan Rusia. Empayar 
Uthmaniyah, empayar umat Islam ketiga dan yang paling 
kuat, akhirnya menjadi semakin kecil bermula sejak 
permulaan abad kesembilan belas. Tanah-tanah jajahan 
Uthmaniyyah di Barat telah jatuh ke tangan Rusia, dan 
negeri-negeri Balkan telah dipengaruhi olehnya. Timur 
Tengah, Semenanjung Arab dan Afrika Utara telah 
dikuasai oleh British, Perancis dan Itali. Dengan 
berakhirnya Perang Dunia Pertama, sebahagian besar 
dunia Islam telah diperintah oleh kerajaan-kerajaan 
bukan Islam. 

Kesemuanya merupakan kuasa kolonial dunia ini. 
Pada tahun 1920-an, Rusia dan Itali menyertai negara- 
negara kolonial tradisi seperti Britain dan Perancis. 
Negara-negara tersebut telah menjajah dan menguasai 
dunia Islam. Mereka tidak teragak-agak untuk 
melakukan penyeksaan kejam dan kezaliman ke atas 
populasi umat Islam yang berada di bawah 
pemerintahannya. Britain dan Perancis “mentadbir” 


umat Islam di Timur Tengah, Afrika Utara, dan Timur 
Jauh. Dengan kata lain, mereka menuai dan 
menggunakan sumber-sumber alam negara Islam untuk 
kepentingan mereka sendiri. Soviet Rusia mengambil 
alih Caucasus dan Asia Tengah, dan umat Islam di 
kawasan tersebut telah diperhambakan di bawah 
tekanan rejim komunis. Itali menawan Libya pada tahun 
1911, dan kemudian melakukan penaklukan berdarah ke 
atas Abyssinia (sekarang digelar Ethiopia) pada tahun 
1930-an. 

Satu ciri penting polisi-polisi Britain dan Perancis 
terhadap Timur Tengah ialah penubuhan negara-negara 
boneka yang dipergunakan untuk memenuhi segala 
keperluan mereka. Order palsu di Timur Tengah itu telah 
menjadi benih beracun yang membawa kepada 
berlakunya peperangan demi peperangan. Dua kuasa 
besar penjajah Eropah itu telah dipaksa berundur dari 
kawasan tersebut setelah selesai Perang Dunia Kedua. 
Walau bagaimanapun, mereka pergi dengan 
meninggalkan satu kuasa penjajah yang lebih kejam, 
lebih agresif, dan lebih dahsyat: Israel. 

Apabila kita melihat gambar yang mana gambaran 
kasar tentangnya telahpun dirumuskan, kita dapat 
melihat dengan jelas bahawa dunia Islam sudah menjadi 
sasaran kuasa asing sejak permulaan abad kesembilan 
belas lagi. Sepanjang tempoh 200 tahun, dunia umat 
Islam telah diduduki, dijajahi, ditindas dan dizalimi oleh 
kuasa-kuasa ini. Rejim-rejim boneka yang diletakkan oleh 
kuasa-kuasa tersebut di dalam dunia Islam turut 
menindas umat Islam, dan mereka masih melakukannya 
sehinggalah ke hari ini. Tambahan lagi, kuasa-kuasa luar 
tersebut telah mewujudkan beberapa ideologi baru yang 
sangat asing kepada dunia Islam, seperti nasionalisme 
melampau, fasisme dan komunisme. Mereka 


kemudiannya menggunakan golongan yang terpedaya 
dengan ideologi-ideologi tersebut untuk menjadi “musuh 
dalam selimut” kepada masyarakat Islam. 


Dasar Ideologi-ideologi 
Permusuhan Terhadap Islam 


Apabila kita menganalisis musuh-musuh dunia 
Islam, kita akan berjumpa dengan tiga idea-idea asas: 

1. Imperialisme Barat: Sebagai contoh, 
kolonialisme British dan Perancis seperti yang telah 
diterangkan di atas. 

2. Ekstrem-fasisme nasionalisme: Fasisme 
Itali, Israel, dan kumpulan-kumpulan profasis yang 
menyebabkan tercetusnya perang-perang saudara di 
dalam dunia Islam. 

3 Komunisme: Soviet Rusia, China, Kemboja 
di bawah pemerintahan Khmer Rouge, komunis di 
Afghanistan dan pelbagai lagi kumpulan komunis di 
Timur Tengah. 

Kajian yang lebih mendalam mendedahkan bahawa 
ketiga-tiga idea tersebut muncul pada abad kesembilan 
belas, dan berkembang pada abad kedua puluh. 
Nasionalisme ekstrem dan fasisme yang muncul daripada 
kebangkitan idea-idea tersebut merupakan ideologi- 
ideologi yang terbit secara menyeluruh pada abad 
kesembilan belas, dan mula dipraktikkan dengan meluas 
pada abad kedua puluh. Komunisme bermula daripada 
teori materialisme dialektikal yang diperkenalkan oleh 
Marx dan Engels pada abad kesembilan belas, walaupun 
regim komunis yang pertama masih belum ditubuhkan 
sehingga tahun 1917, di Rusia. 


Seseorang boleh berkata bahawa hanya 
kolonialisme Barat yang bermula sejak awal-awal abad, 
walaupun kemudian ia dirangkumi oleh inisiatif ekonomi 
yang terbatas dan kemudian sekali lagi mendominasi 
posisi global dengan menggunakan asas-asas falsafah 
dan ideologinya pada abad kesembilan belas. 

Ini menunjukkan kepada kita bahawa musuh dunia 
Islam yang sebenarnya bukanlah sebuah kesatuan 
ataupun peradaban (misalnya peradaban Barat), tetapi 
adalah “ideologi-ideologi” yang telah menukarkan 
kesatuan-kesatuan atau peradaban-peradaban tersebut 
kepada penindas-penindas yang hauskan darah. Ideologi- 
ideologi ini telah mendominasi sebahagian besar dunia 
pada abad kesembilan belas, dan telah membawa 
kekejaman dan kezaliman ke mana-mana sahaja ia pergi. 
Sebenarnya ideologi-ideologi inilah yang menjajah, 
membahagi, merompak, memperhamba, dan 
menyembelih umat Islam sedunia. 

Apabila kita memerhatikan ketiga-tiga ideologi ini, 
kita dapat melihat di sebalik segala apa yang berlaku 
ialah peningkatan kepercayaan ateisme di Barat. Setiap 
daripada mereka muncul apabila dunia Barat sudah tidak 
mahu lagi percaya kepada Tuhan dan agama, dan mula 
menerima fahaman golongan materialis sebagai cara 
hidup mereka. 

Satu kebenaran penting yang mengesahkan hakikat 
ini ialah ketiga-tiga ideologi ini telah diasaskan daripada 
teori evolusi Darwin, yang mana menggambarkan “asas 
saintifik ateisme” dan yang mana buat julung-julung 
kalinya falsafah ateis telah menjadi satu “kebenaran 
saintifik.” 


Hubungan di Antara 


Darwinisme, 
Kolonialisme dan Fasisme 


Darwinisme kononnya dipanggil asas saintifik 
kepada kolonialisme. Ini kerana Darwin telah meletakkan 
bangsa manusia di dalam kelas yang berbeza-beza di 
dalam proses evolusi khayalannya itu. Beliau 
menganggap bangsa kulit putih Eropah merupakan 
bangsa yang paling maju, dan menggambarkan bangsa 
Asia dan puak Afrika sebagai makhluk yang setaraf 
dengan beruk. Di samping itu, beliau turut 
mencadangkan bahawa semua manusia berada di dalam 
konflik yang tetap dan sentiasa bertarung untuk terus 
hidup, dan beliau mengatakan itulah “hukum alam” yang 
mana Barat harus memenangi pertarungan ini dan 
memperhambakan bangsa-bangsa yang lain. Di dalam 
bukunya, The Origin of Species, beliau telah menulis: 

Suatu hari nanti di masa hadapan, tidak 
berapa jauh sahaja lagi jika diukur secara abad, 
bangsa-bangsa manusia yang bertamadun pasti 
akan menghapuskan dan menggantikan bangsa- 
bangsa liar di seluruh dunia. Pada masa yang sama 
juga, beruk anthropomorphous (seperti-manusia)... 
tanpa ragu lagi akan dihapuskan. Jurang di antara 
manusia dan kumpulan terdekatnya akan menjadi 
lebih luas lagi, yang mana ia (pent: iaitu kumpulan 
terdekat) akan mengganggu keadaan yang lebih 
bertamadun, sepert yang kita mungkin harap, 
malahan juga daripada Caucasian, dan serendah- 
rendah beruk seperti babun, sebagai ganti 
sekarang di antara negro ataupun penduduk 
Australia dan gorila.' 

Darwin membuat kesimpulan yang menarik ini 


dengan menggunakan konsep “perjuangan untuk terus 
hidup” (struggle for survival. Berdasarkan kepada 
dakwaan ini, yang lemah akan disingkirkan dalam 
perjuangan untuk terus hidup, manakala yang kuat dan 
lebih sesuai akan terselamat. Di samping itu, beliau 
mempertahankan dakwaannya dengan mengatakan 
proses tersebut amat penting untuk kemajuan universal, 
dengan kata lain penghapusan bangsa-bangsa tertentu 
merupakan suatu proses yang membolehkan manusia 
lebih maju dan melangkah lebih jauh ke hadapan. 

Idea tidak saintifik yang dikenali sebagai “Sosial 
Darwinisme” (Social Darwinism) ini, telah diterima 
dengan meluas dalam dunia sains yang masih primitif 
ketika itu dan ia telah menjadi sumber justifikasi asas 
kepada kolonialisme Eropah. 

Sosial Darwinisme menjadi sumber inspirasi 
pembentukan ekstrem nasionalisme, fasisme dan juga 
imperialisme. Kesemua ahli-ahli teori abad kesembilan 
belas yang dikenali sebagai para pengasas fahaman 
fasisme (seperti Friedrich Nietzsche, Heinrich von 
Treitschke, Francis Galton, dan Ernst Haeckel) telah 
dipengaruhi hebat oleh teori evolusi Darwin, terutama 
sekali tentang konsep “perjuangan untuk terus hidup.” 
Mussolini, seorang diktator Itali yang telah mengasaskan 
rejim fasis yang pertama, merupakan ahli Darwin yang 
begitu setia pada zaman mudanya dan sering 
mengagungkan Darwin di dalam artikel-artikel yang 
ditulisnya. Adalah sesuatu yang jelas di dalam penulisan- 
penulisan Hitler dan tokoh-tokoh penting Nazi, yang 
menunjukkan bahawa mereka juga telah mendapat 
inspirasi daripada Sosial Darwinisme. (Untuk maklumat 
lanjut, rujuk karya Harun Yahya, Fascism: Darwinism's 
Bloody Ideology, Istanbul, Vural Yayincilik, 2001) 


Kebencian Ideologi-ideologi 
Komunis Terhadap Islam 


Darwinisme turut menjadi asas kepada komunisme. 
Ia telah dijelaskan oleh pengasasnya yang pertama, Karl 
Marx dan Friedrich Engels. Kedua-duanya merupakan 
ateis, yang melihat penghapusan kepercayaan beragama 
merupakan sesuatu yang amat penting kepada 
komunisme, dan kedua-duanya memahami sejelas- 
jelasnya bahawa teori evolusi dapat membantu mereka 
mencapai hasrat yang diidam-idamkan. 

Tidak berapa lama selepas buku Darwin diterbitkan, 
Engels menulis surat kepada Marx yang berbunyi: “Buku 
Darwin yang sedang saya baca ini amat bagus sekali.” 
Pada 19 Disember 1860, Marx membalas, “Inilah buku 
yang mengandungi asas sejarah semula jadi untuk 
rujukan kita. Di dalam suratnya yang lain kepada 
seorang lagi rakan sosialis, Lassalle, yang bertarikh 16 
Januari 1861, Marx menulis, “Hasil kerja Darwin adalah 
sangat penting dan memenuhi niat saya yang mana ia 
menyediakan asas kepada sains tulen untuk perjuangan 
kelas yang bersejarah,” maka dengan itu telah 
mendedahkan betapa pentingnya teori evolusi kepada 
komunisme. 

Para diktator seperti Lenin, Trotsky, Stalin dan Mao 
Tse-tung telah memberikan komen mereka tentang 
komunisme, yang mana ia menunjukkan suatu hubungan 
ideologi kepada idea Darwin. Teori evolusi dijadikan asas 
pendidikan dan polisi pertanian di bawah rejim komunis. 
Semua pergerakan komunis menemui asas ideologi dan 
justifikasi apabila mereka melihat fahaman Darwinisme. 

Bagi ideologi komunis yang begitu terpengaruh 


dengan Darwinisme, masyarakat hanyalah “sekumpulan 
haiwan.” Manusia adalah tidak bernyawa, makhluk yang 
dungu, “mesin manusia-haiwan”, dan tidak berguna. 
Hukum “Ada banyak kumpulan haiwan, jadi tidak 
mengapa jika satu hilang” telah menjadi asas 
pemerintahan. Mereka yang cacat dan tidak berupaya 
berkerja akan disingkirkan daripada kumpulan tersebut 
dan akan dibiarkan mati. Mereka dilihat sebagai sesuatu 
yang sakit dan berbahaya. Tidak wujud langsung 
sebarang perasaan kasih-sayang, belas kasihan, dan 
kesetiaan. wMemandangkan mereka percaya tiada 
kehidupan selepas kematian, maka mereka hidup dengan 
menggunakan seluruh kuasa yang dimiliki. 
Memandangkan semua orang adalah musuh dan pesaing 
di dalam pergelutan untuk terus hidup, maka segala 
tindak-tanduk dilakukan untuk menentang mereka, dan 
kebencian menjadi satu perkara lumrah. 

Adalah sesuatu yang semulajadi bagi ideologi 
komunis, yang mewujudkan suatu masyarakat tanpa 
semangat moral, sprituil dan juga kemanusiaan, turut 
memusuhi agama. Sifat-sifat mulia seperti nilai-nilai 
moral, cinta, sayang, belas kasihan, sanggup berkorban, 
berkerjasama dan saling bermaafan tidak mendapat 
sebarang tempat di dalam model yang diwujudkan 
komunisme. Apabila seseorang membaca tulisan-tulisan 
Marx, Engels, Lenin, Stalin, Trotsky, Mao dan para 
pendukung ideologi komunis yang lain, mereka akan 
dapat melihat kebenaran hakikat tersebut. Marx 
menggambarkan agama sebagai “candu masyarakat” dan 
juga sebagai budaya yang dibentuk oleh kelas 
pemerintah yang hanya melenakan orang-orang miskin. 
Oleh itu, beliau wmencadangkan agar sebarang 
kepercayaan beragama dihapuskan jika komunisme 
mahu bertapak dengan kukuhnya. 


Di dalam artikel Lenin yang bertajuk “Socialism and 
Religion” (Sosialisme dan Agama), yang diterbitkan pada 
1905 di dalam sebuah majalah berbahasa Rusia Novaya 
Zhizn, beliau menggambarkan agama sebagai “kabus” 
yang harus dihapuskan, dan juga turut menyusun 
propaganda komunis yang akan dilaksanakan. Di dalam 
“The Attitude of the Workers' Party to Religion” (Sikap 
Parti Buruh Terhadap Agama) yang diterbitkan di dalam 
majalah Proletary pada tahun 1909, beliau sebagai 
pemimpin Parti Demokratik Sosial Rusia (yang 
kemudiannya dikenal sebagai Parti Komunis) telah 
menulis: 

Asas kepada falsafah Marxisme, seperti Marx 
dan Engels berulang-kali isytiharkan, ialah 
dialektikal materialisme, yang telah mengambil 
alih sepenuhnya tradisi bersejarah materialisme 
abad kelapan belas di Perancis dan juga 
materialisme Feuerbach (separuh masa pertama 
abad kesembilan belas) di Jerman yang mana ia 
merupakan ateis mutlak dan memusuhi semua 
agama dengan hebatnya. “Agama adalah candu 
masyarakat.” Pernyataan rasmi oleh Marx ini telah 
menjadi batu asas kepada pandangan ahli-ahli 
Marxis terhadap agama. " 

Kenyataan tersebut menunjukkan permusuhan 
Marx terhadap semua agama, dan juga telah 
mendedahkan kejahilannya tentang perkara tersebut. 
Kenyataan-kenyataan tersebut tidak mencerminkan 
kebenaran hakiki. Komunisme dan ideologi-ideologi ateis 
yang lain menyebabkan manusia tidak dapat berfikir, dan 
melakukan apa sahaja yang diarahkan tanpa banyak soal. 
Adalah sesuatu yang jelas bahawa manusia yang tidak 
pernah berfikir tidak akan mencapai hakikat kebenaran, 
dan seterusnya menjadikan hidup mereka penuh dengan 


tipuan dan kesalahan. Dengan berfikir, manusia dapat 
memahami tujuan dunia ini diciptakan, dan juga sebab 
kewujudan diri mereka sendiri. Kebenaran ini telah 
dijelaskan di dalam al-Ouran: 


Kami tidak menciptakan langit dan bumi dan 
segala apa yang ada antara keduanya dengan 
tujuan main-main. Kami tidak menciptakan 
keduanya melainkan dengan hak (kebenaran), 
tetapi majoriti mereka tidak mengetahui. (Ad- 
Dukhan, 38-39) 


Oleh itu, setiap individu harus memikirkan pertama 
sekali tentang tujuan penciptaannya, dan kemudian 
tentang makhluk atau jasad yang dilihat di alam ini dan 
juga yang akan dijumpai sepanjang kehidupan mereka. 
Seseorang yang gagal berfikir hanya akan dapat 
memahami kebenarannya setelah dia mati, di hadapan 
Allah, tetapi ketika itu segalanya sudah terlewat. 
Berfikirlah sementara kita masih punya masa, dan 
kemudian buatlah kesimpulan. Ia pasti akan memberikan 
faedah kepada kita di Hari Akhirat nanti. Itulah sebabnya 
Allah menyeru manusia, dengan menggunakan utusan- 
utusan dan juga kitab-kitab-Nya, untuk berfikir tentang 
tujuan penciptaannya dan seluruh alam semesta ini: 


Dan mengapa mereka tidak memikirkan 
tentang (kejadian) mereka? Allah tidak 
menciptakan langit dan bumi dan segala yang ada 
di antara keduanya melainkan dengan (tujuan) 
yang benar dan untuk waktu yang ditentukan. Dan 
sesungguhnya ramai manusia yang ingkar tentang 
pertemuan dengan Tuhannya. (Ar-Ruum, 8) 


Namun demikian, musuh-musuh agama seperti para 
pemimpin komunis, telah melemparkan tuduhan-tuduhan 
tidak berasas yang menyebabkan ramai manusia 
berpaling dari agama, sehingga mendakwa agama 
menghalang manusia dari berfikir. Namun seperti yang 
telah kita lihat, agama sebenarnya mengajak manusia 
untuk berfikir. 


Kesimpulan 


Secara ringkas, telah jelas bahawa ketiga-tiga 
ideologi yang memusuhi dunia Islam itu telah berakar- 
umbi dari budaya ateis yang telah menguasai dunia 
Barat pada kurun kesembilan belas. 

Hal ini sekali lagi menunjukkan bahawa betapa 
pentingnya perang intelektual dilakukan untuk 
menentang segala fahaman ateisme, yang mana ia bukan 
sahaja suatu kuasa yang cuba membinasakan kehidupan 
manusia di Akhirat dengan menghapuskan kepercayaan 
beragama. Sebaliknya ia juga, pada masa yang sama, 
turut bertujuan untuk memusnahkan dunia ini, 
menukarkannya menjadi sebuah tempat yang dipenuhi 
kekacauan dan peperangan, dan ia melihat umat Islam 
sebagai sasaran utama. 

Inilah sebabnya mengapa perang intelektual adalah 
baik kerana ia suatu tindakan untuk meningkatkan 
keimanan dan juga sebagai satu “perang moral” 
menentang “korupsi” yang sedang menguasai bumi ini. 
Kewujudan ramai umat Islam yang sedang ditindas oleh 
sistem ateis di seluruh dunia telah menyedarkan kita 
betapa pentingnya perjuangan tersebut. Setiap kejayaan 
ideologi menentang ateisme (dan juga falsafah-falsafah, 
ideologi-ideologi dan yang kononnya merupakan teori 


saintifik seperti Darwinisme yang bersandarkan kepada 
dasar-dasar ateis) juga merupakan kejayaan moral yang 
dapat membantu umat Islam yang sedang ditindas di 
seluruh dunia. 


CHECHNYA 


Penindasan yang dilakukan di 
mata dunia 


Selepas kejatuhan Kesatuan Soviet kira-kira 
sedekad yang lalu, zaman kepayahan 
masih dirasakan oleh banyak negara yang dahulunya 
merupakan sebahagian daripadanya. Kesan dari polisi 
perluasan kuasa Rusia di Kazakhstan, Turkmenistan, 
Azerbaijan, Uzbekistan, Kyrgyztan dan Dagesten masih 
belum dapat dipadamkan. Negara-negara ini, yang 
percaya bahawa mereka mampu membina keamanan dan 
memupuk persaudaraan selepas bebas daripada 
penindasan rejim Soviet, kemudiannya mendapati 
mereka terpaksa berkonfrontasi dengan penindasan 
Rusia dalam bentuk yang agak berlainan sedikit. 
Sebaliknya, ada juga satu bangsa yang masih belum 
bebas daripada perjuangan 400 tahun untuk men- 
dapatkan kemerdekaan daripada Rusia. Negara itu ialah 
Chechnya, yang mana keberanian dan hasrat mereka 
untuk mendapatkan kemerdekaan telah tercatat di dalam 
sejarah. 

Sejarah perjuangan kental umat Islam Chechnya 
menentang Rusia bermula pada akhir abad kelapan belas 
berikutan dengan  penawanan dan seterusnya 
pembunuhan yang dilakukan terhadap Imam Mansur, 
seorang pejuang penentang legenda, pada tahun 1791, di 
tangan pihak Rusia. Pada tahun 1816, selepas Czar 
(Pent: gelaran yang diberikan kepada raja Rusia dahulu) 
mengarahkan Jeneral Yermolov untuk memimpin 
pasukan tentera Rusia, orang-orang Chechen yang 
tinggal di utara Caucasus telah dibunuh dengan begitu 


kejam. Apabila pemimpin umat Islam Chechen Imam 
Hamzat dibunuh, Sheikh Shamil mengambil alih teraju 
kepimpinan tentera Chechen, dan mula berjuang hebat 
untuk mendapatkan kemerdekaan, yang seterusnya di- 
perturunkan dari satu generasi ke satu generasi 
berikutnya sehinggalah ke hari ini. 

Pasukan tentera Sheikh Shamil dengan gagahnya 
menentang dasar perluasan wilayah oleh pihak Rusia 
selama suku abad, dari 1834 sehingga 1859. Namun 
demikian pada akhirnya, Rusia berjaya menawan wilayah 
tersebut dan terus berada di situ sehingga hari ini. 
Perjuangan orang-orang Chechen untuk mendapatkan 
kemerdekaan pada hari ini sebenarnya adalah 
sambungan dari pergerakan yang dimulakan oleh Sheikh 
Shamil. 


Bagaimanakah Situasi Semasa 
Tercetus? 


Ada berbagai-bagai sebab, faktor-faktor sejarah dan 
ekonomi tertentu, yang terselindung di sebalik 
penindasan kejam dan keganasan yang dilakukan 
terhadap orang-orang Chechen oleh pihak Rusia. 
Chechnya sebenarnya mempunyai kepentingan besar 
kepada Rusia berbanding republik-republik Caucasian 
yang lain. Wilayah ini mengandungi simpanan tenaga 
yang sangat banyak, terutamanya minyak dan gas asli. 
Semasa Perang Dingin, pihak Komunis Rusia 
mendapatkan segala keperluan bahan mentahnya 
dengan harga yang begitu murah daripada Chechnya, 
dan juga turut menggunakan negara tersebut untuk 
kepentingannya sendiri. Selepas kejatuhan Kesatuan 


Soviet, walau bagaimanapun, deklarasi kemerdekaan 
yang dituntut oleh Chechnya - sumber bahan mentah 
terbesar - dan juga bekas-bekas republik Soviet yang 
lain telah meletakkan Rusia di dalam kebimbangan. 

Di samping faktor ekonomi, polisi perluasan kuasa 
Rusia yang berabad-abad lamanya menjadi faktor sejarah 
yang membawa kepada huru-hara yang baru-baru ini 
berlaku di Asia Tengah dan Caucasus. Selepas Kesatuan 
Soviet tumbang, Moscow mengalami waktu-waktu yang 
tidak stabil, tetapi kemudian cuba keluar dari situasi 
tersebut, dan mengambil inisiatif-inisiatif jangka panjang 
untuk mewujudkan semula penguasaan ke atas republik- 
republiknya yang dahulu. Tanda pertama yang 
membuktikan apa yang sedang Rusia lakukan ke atas 
republik-republik ini telah disampaikan di dalam satu 
ucapan oleh Presiden Boris Yeltsin pada tahun 1993. 
Dalam ucapannya, beliau mengatakan bahawa Rusia 
akan sekali lagi memenangi status kuasa super 
dengan mendapatkan semula semua kedudukan- 
kedudukan yang telah hilang.“ Dengan kata lain, 
Rusia enggan menerima sebarang deklarasi 
kemerdekaan negara-negara tersebut, kemenangan 
mereka untuk mendapatkan kebebasan, dan kebolehan 
mereka untuk berdiri di atas kedua-dua kaki sendiri. 
Sebaliknya, Rusia melihat negara-negara tersebut 
sebagai “kedudukan yang mesti dirampas kembali.” 

Kesannya, wujud sesetengah komuniti umat Islam 
yang masih gagal mendapatkan kebebasan dan terus 
berada di bawah persekutuan Rusia. Salah satu 
daripadanya ialah Chechnya, yang telah menjadi sasaran 
utama tekanan, dan dengan sebab itu ia berhadapan 
dengan pelbagai jenis kekejaman yang maha dahsyat. 

Untuk memahami dengan tepat apa yang sedang 
berlaku di Chechnya kini, kita perlu menumpukan 


perhatian terhadap beberapa perkara penting. 
Peperangan yang tercetus di Chechnya bukanlah konflik 
yang mana kedua-dua pihak mengangkat senjata kerana 
konflik yang berlaku di antara mereka sudah sampai ke 
tahap yang sudah tidak boleh diselesaikan dengan jalan 
damai lagi, iaitu jenis perang yang boleh dijumpai di 
mana-mana sahaja di dunia ini. Keadilan yang dituntut 
oleh orang-orang  Chechen untuk mendapatkan 
kemerdekaan telah diperdebatkan oleh pelbagai pihak di 
peringkat antarabangsa, dan pelbagai pendapat telah 
diajukan. Kesemua pendapat-pendapat tersebut boleh 
dipertikaikan. Walau bagaimanapun perkara yang 
kesemua pihak bersetuju ialah Rusia telah melampaui 
batas dan menyerang penduduk yang tidak bersalah, 
menukarkan peperangan yang pada mulanya hanya 
melibatkan askar kepada usaha untuk menghapuskan 
seluruh populasi Chechnya. Hal ini tidak dapat diterima, 
dan ia akan menjadi pokok perbincangan penting di 
dalam bab ini. 

Dalam usaha Rusia untuk memperlihatkan dirinya 
berada di pihak yang benar di persada arena 
antarabangsa, Rusia memberitahu bahawa perang yang 
berlaku di Chechnya hanyalah satu “perkara domestik”, 
dengan harapan ia akan menutup mata masyarakat 
terhadap keganasan yang berlaku di sana. Namun, 
alasan itu tidak mencukupi untuk menerangkan tentang 
perihal pemuda-pemuda Chechen yang dikumpul di 
jalanan dan seterusnya dihantar ke pusat-pusat seksaan, 
mereka yang dipenjara diikat kakinya pada kereta kebal 
dan seterusnya diseret, bayi-bayi yang masih kecil 
ditembak dan harta penduduk dirompak. Ramai ahli 
sains falsafah dan pakar-pakar yang bersetuju bahawa 
Rusia terlibat melakukan genocide di wilayah tersebut 
dan melakukan kekejaman yang jarang dilihat sebelum 


ini, kesemuanya dilakukan untuk memastikan Chechnya 
terus berada di dalam genggamannya. 

Sebaliknya, serangan-serangan yang dilakukan oleh 
sesetengah golongan Chechen terhadap penduduk awam 
Rusia juga mesti dikecam dengan jelas. Orang-orang 
Chechen secara asasnya berjustifikasi mahukan sebuah 
kehidupan yang bebas dan mulia. Namun, tindakan- 
tindakan sedemikian telah menconteng arang terhadap 
kehendak yang telah dijustifikasikan dan seterusnya 
menyulitkan lagi usaha untuk membela tindak-tanduk 
orang-orang Chechen. Sebagai tambahan, haruslah 
diingat bahawa menyerang orang awam yang tidak 
bersalah adalah secara terang-terangan melanggar 
prinsip-prinsip Islam. Sepanjang hidup Nabi Muhammad 
s.a.w., Baginda sentiasa membela hak-hak orang awam, 
walaupun ketika pergaduhan yang dahsyat, dan 
mengarahkan semua umat Islam agar bersikap 
sederhana dan tidak fanatik. Inilah kehendak moral yang 
dituntut oleh al-Ouran. Di dalam al-Ouran, Allah telah 
mengarahkan umat Islam agar bersikap pemaaf dan 
bertoleransi dan juga untuk bersikap adil, walaupun 
ketika peperangan. Seorang Muslim mesti menjadi orang 
pertama yang memberi makan kepada orang tawanannya 
walaupun dia sendiri sedang kelaparan, selalu bersifat 
sederhana walaupun di tengah-tengah peperangan, 
membela hak mereka yang ditindas dan tidak pernah 
terpesong dari jalan kejujuran dan keadilan. Atas sebab 
inilah, orang-orang Chechen mesti sentiasa ingat kepada 
peringatan Allah “Wahai orang-orang yang beriman. 
Hendaklah kamu menjadi orang-orang yang sering 
menegakkan (kebenaran) kerana Allah, menjadi 
saksi yang adil. Dan janganlah sekali-kali 
kebencianmu terhadap sesuatu kaum mendorong 
kamu untuk berlaku tidak adil. Berlakulah adil, 


kerana adil itu lebih hampir kepada takwa. Dan 
bertakwalah kepada Allah. Sesungguhnya Allah 
Maha Mengetahui apa yang kamu kerjakan” (Al- 
Maaidah, 5), walaupun ketika menentang penindasan 
Rusia, dan mesti tidak menjadikan orang awam yang 
tidak bersalah dan tidak bersenjata sebagai sasaran 
mereka. 

Harapan kami adalah untuk mencari jalan 
penyelesaian terhadap perbezaan di antara orang-orang 
Chechen dan pentadbiran Rusia dengan berdasarkan 
cara yang aman dan sederhana, seperti juga yang akan 
dilakukan terhadap kes-kes lain yang berlaku di kawasan 
dunia Islam yang lain. 


Kebimbangan Moscow Terhadap 
“Caucasus Bersatu” 


Chechnya, yang telah menjadi agenda dunia sejak 
sedekad yang lalu, merupakan sebuah negara kecil yang 
berukuran kira-kira 16,000 kilometer persegi. Di dalam 
Persekutuan Rusia hari ini, ada 19 republik autonomi 
yang mempunyai kedudukan yang sama seperti 
Chechnya. Republik-republik ini membentuk 28 peratus, 
dalam satu perempat, daripada keseluruhan wilaayah 
Rusia. Moscow masih memiliki pengaruh yang kuat ke 
atas republik-republik tersebut, dan sangat berharap 
agar pengaruh tersebut dapat kekal selama-lamanya. 
Kehilangan Chechnya akan memecahkan cengkaman 
kuasa Rusia terhadap republik-republik yang lain, dan 
seterusnya akan menjadi contoh kepada bangsa-bangsa 
lain untuk melakukan tindakan yang serupa. Jika orang- 
orang Chechen, yang banyaknya seperti kumpulan askar 


Rusia sahaja, berpisah dari Rusia, ini akan mencetuskan 
penubuhan gerakan-gerakan menuntut kemerdekaan di 
dalam republik-republik autonomi yang lain. 
Karekteristik paling jelas yang terdapat pada republik- 
republik di dalam Persekutuan Rusia ialah cara mereka 
mempengaruhi di antara satu sama lain dengan berkesan 
sekali, dan bagaimana sesuatu perubahan yang berlaku 
di dalam sesebuah republik dapat mempengaruhi yang 
lain. 

Di samping semua ini, masih ada satu elemen yang 
menjadikan Chechnya begitu penting kepada Rusia. 
Ketakutan Moscow yang sebenar, seperti contoh di 
Bosnia dan Kosovo, ialah penubuhan dan perjuangan 
membela hak-hak umat Islam yang tinggal di dalamnya. 
Inilah sebab paling penting mengapa perang yang tidak 
berperikemanusiaan dilancarkan oleh pentadbiran Rusia 
terhadap Chechnya, yang mana mereka telah berusaha 
selama bertahun-tahun untuk menghapuskan identiti 
agama orang-orang Chechen, dan dengan itu 
mengenakan penindasan kejam ke atas mereka, 
memusnahkan masjid-masjid, mengharamkan ibadat 
kepada Allah, dan melarang pendidikan yang bersifat 
keagamaan. 

Orang-orang Chechen dikenali dengan kesetiaan 
mereka terhadap agama, keazaman mereka berjuang 
untuk hidup dengan berlandaskan agama, dan identiti 
keislaman mereka yang amat kuat memberi kesan 
kepada negara-negara Islam yang lain di Caucasus. Idea 
“Cacasus Bersatu” yang telah dicadangkan oleh Imam 
Mansur pada tahun 1780-an yang bertujuan untuk 
menyatukan seluruh Caucasus, benar-benar telah 
memberi amaran kepada Rusia. Ini kerana ciri utama 
penubuhan kesatuan tersebut ber sifat Islamik, dan ia 
memberikan ancaman getir terhadap segala kepentingan 


Rusia. 

Ketakutan-ketakutan ini telah menimbulkan 
keinginan Rusia untuk melihat “Chechnya tanpa 
Chechen”. Berdasarkan kepada polisi semasanya, Rusia 
mahu menghapuskan orang-orang Chechen sehingga ke 
akar umbi, menghalang sebarang penubuhan kesatuan 
Islam, dan mahu mengambil semula bekas-bekas tanah 
jajahan yang hilang ke pangkuan dominasinya semula. 
Sedangkan, walaupun “Caucasus Bersatu” ditubuhkan, ia 
tidak perlu dianggap sebagai satu perkembangan anti- 
Rusia. Jika Rusia menjalinkan hubungan baik dengan 
umat Islam Caucasus, jadi tiada sebab bagi mereka, 
sama ada merdeka atau tidak, untuk menunjukkan sikap 
menentang terhadap Moscow. 


Perjuangan Berterusan Orang- 
orang 
Chechen yang Tidak Bersenjata 


Terdapat banyak contoh di dalam polisi-polisi Rusia 
yang lebih cenderung kepada keganasan berbanding 
keamanan. Rusia sudah menjalankan pelan-pelan 
sulitnya di Chechnya, terutama sekali pada permulaan 
1990-an. Rusia berpendapat bahawa mereka tidak boleh 
menghapuskan orang-orang Chechen yang kesatuan 
mereka tidak mudah untuk dipecahkan, dengan 
menggunakan kuasa ketenteraan semata-mata. Jadi 
Rusia cuba melemahkan Chechnya dari dalam dan 
mencuba berbagai-bagai cara untuk melakukannya. 
Rusia memulakan langkah pertamanya dengan 
memusnahkan perpaduan mereka dan mencetuskan 
kekacauan di Chechnya dengan masuk campur di dalam 


pilihan raya, membeli ahli-ahli politik, melakukan 
penculikan dan tindakan-tindakan terorisme, 
menggunakan paderi-paderi pro-Rusia dan seterusnya 
mencetuskan perbezaan-perbezaan agama, termasuklah 
mengenakan tekanan ekonomi dan politik. Namun, 
segala usaha tersebut tidak mencapai apa yang diharap- 
kan. 

Pendudukan Rusia ke atas Chechnya pada 1991 
telah ditamatkan oleh Dzhokar Dudayev. Kemudian satu 
kekacauan serius pada bulan November 1994 bertukar 
menjadi sebuah peperangan pada 11 Disember tahun 
yang sama. Lebih 100,000 orang-orang Chechen hilang 
tempat tinggal, dan beratus-ratus ribu yang lain terpaksa 
menjadi pelarian. Penggunaan senjata kimia yang 
diharamkan telah membawa kepada genocide. Selain itu, 
oleh kerana Rusia sudah memberitahu bahawa Chechnya 
hanyalah satu “masalah dalaman”, tiada sebarang reaksi 
serius dari dunia luar. Tiada bantuan yang dihulurkan 
kepada kepada orang-orang Chechen, melainkan 
beberapa negara-negara Fropah. 

Peperangan tersebut berakhir pada Ogos 1996 
apabila Rusia mengakui kekalahannya. Kejayaan orang- 
orang Chechen ke atas Rusia telah memberi kesan 
mendalam kepada republik-republik yang lain di 
Caucasus. Pada tahun 1998, penduduk di utara Cacasus 
telah berhimpun dalam “Konvensyen Penduduk Cacasus 
Utara” di Grozny, ibu negara Chechnya. Kesemua 
negara-negara peserta bersetuju dengan posisi masing- 
masing untuk mengelakkan dari tercetusnya sebarang 
konflik yang mampu memecah-belahkan penduduk di 
utara Caucasus, dan saling memberi perlindungan di 
dalam serangan yang dilancarkan oleh Rusia. Kesatuan 
ini memberi mimpi ngeri kepada Rusia. Apa yang 
ditakuti selama ini telah menjadi kenyataan. Jika Rusia 


membenarkan ia berlaku, sebuah kesatuan Islam yang 
ditakuti akan muncul. Inilah sebabnya mengapa Rusia 
melakukan operasi keduanya untuk menentang 
Chechnya. Kali ini, cara yang lebih kejam dilakukan, dan 
siksaan yang tidak berperikemanusiaan dilakukan ke 
atas orang-orang yang tidak bersenjata di mata dunia. 
Namun atas sebab yang sama, kebuasan yang berlaku 
hanya dianggap sebagai “hubungan dalaman” Rusia. 

Peperangan kedua sebenar yang berlaku di antara 
orang-orang Chechen dan Rusia bermula apabila Rusia 
mengepung dan mengebom beberapa perkampungan di 
Dagestan pada awal 1999. Lebih kurang 1,500 penduduk 
di perkampungan tersebut meminta bantuan daripada 
Chechnya, yang mana mereka menganggapnya sebagai 
pemimpin. Shamil Basayev, yang mula mendapat 
perhatian atas kejayaannya di dalam peperangan, telah 
memberikan bantuan kepada penduduk Dagestan pada 
musim panas 1999. Hanya dua buah kampung sahaja 
yang telah diserang oleh Rusia berjaya diselamatkan. 
Penyembelihan dahsyat telah berlaku di kampung- 
kampung tersebut, dan penduduk yang tidak bersalah 
telah dibunuh kejam. Peperangan yang berlaku di antara 
Rusia dan Chechnya, yang masih berlaku pada hari ini, 
telah tercetus lagi menerusi insiden ini. 

Kuasa Rusia menceroboh Chechnya pada tanggal 2 
Oktober 1999 dan telah melakukan siri pembunuhan 
yang sangat kejam kepada sesiapa sahaja yang mereka 
temui, tanpa mengira wanita, kanak-kanak ataupun 
orang tua. Mereka mula menyerang penduduk awam. 
Senjata-senjata kimia, peluru berpandu scud dan napalm 
(Pent: iaitu sejenis bahan petrol seperti agar-agar yang 
digunakan untuk membuat bom) telah digunakan di 
dalam serangan-serangan tersebut. Manakala hospital- 
hospital, wad-wad bersalin, kawasan membeli-belah dan 


kem-kem tahanan dijadikan sebagai sasaran serangan. 

Salah satu daripada serangan-serangan tidak 
berperikemanusiaan Rusia terhadap penduduk awam 
ialah dengan meracun Sungai Argun yang merupakan 
sumber air kepada beberapa buah kampung di Chechen. 
Ramai wanita dan juga kanak-kanak yang minum air dari 
sungai tersebut mati, manakala beratus-ratus yang lain 
menderita sakit dalam tempoh yang panjang. Chechnya 
kehilangan tiga perempat populasinya dalam masa dua 
tahun sahaja. Sekarang ini pun, orang-orang Chechen 
masih cuba untuk terus hidup di dalam negara-negara 
jiran dalam keadaan yang amat menyedihkan. 

Pembunuhan beramai-ramai orang-orang Chechen 
oleh pihak Rusia, yang mana masih kekal di dalam ruang 
lingkup mentaliti komunis lama, menyerupai tindakan 
Firaun yang dilakukan berabad-abad yang lampau. Pada 
zaman tersebut, Firaun juga turut menyerang golongan 
yang lemah dan yang tidak bersenjata (dalam kes ini, 
mereka ialah kaum Bani Israel), dan dengan kejam 
membunuh mereka semua. Allah telah menceritakan 
tentang kekejaman Firaun di dalam ayat-ayat yang 
berikut: 


Dan (ingatlah) ketika Musa berkata kepada 
kaumnya: “Ingatlah nikmat Allah ke atas kamu 
sewaktu Dia menyelamatkan kamu dari (Firaun 
dan) para pengikutnya, mereka menyiksa kamu 
dengan siksa yang pedih, mereka menyembelih 
anak-anak lelakimu, membiarkan hidup anak-anak 
perempuanmu, dan pada yang demikian itu ada 
ujian yang besar dari Tuhanmu. Dan (ingatlah juga) 
sewaktu Tuhanmu memberitahu: “Sesungguhnya 
jika kamu bersyukur, pasti Kami akan 
menambahkan (nikmat) kepadamu, dan jika kamu 


mengingkari (nikmatku), maka sesungguhnya azab- 
Ku amat pedih”. (Ibrahim, 6-7) 


Sesungguhnya Firaun telah melakukan 
sewenang-wenangnya di muka bumi dan 
menjadikan penduduknya berpecah-belah, dengan 
menindas segolongan daripada mereka, 
menyembelih anak-anak lelaki mereka dan 
membiarkan anak-anak perempuan hidup. 
Sesungghnya Firaun termasuk dari kalangan orang- 
orang yang melakukan kerosakan. (Al-Oashash, 4) 


Mentaliti yang membenarkan berlakunya 
pembunuhan kanak-kanak, membelah perut wanita- 
wanita mengandung, memusnahkan rumah-rumah 
penduduk dengan menggunakan kereta kebal, dan 
berbagai-bagai lagi kedahsyatan, telah lari jauh dari 
sebarang sensitiviti moral, perasaan perikamunusiaan, 
belas kasihan, cinta atau simpati. Ramai di kalangan 
mereka yang tidak mengetahui sebab-musabab kepada 
kekejaman yang dilakukan, tetapi oleh kerana ada sifat 
jahat yang dibawa oleh ateisme, mereka dengan mudah 
melakukan pelbagai jenis tindakan syaitan. Apa yang 
diharapkan dari Rusia ialah mereka mesti meninggalkan 
mentaliti hitam tersebut, yang merupakan saki-baki dari 
Kesatuan Soviet, yang memandu mereka kepada 
penggubalan polisi-polisi ke atas Chechen, kepada suatu 
perubahan yang membawa kepada penggubalan polisi 
yang lebih bersifat sederhana yang seterusnya akan 
membawa keamanan dan keselamatan, baik kepada 
Rusia mahupun orang-orang Chechen. 


Situasi yang Dihadapi oleh 


Pelarian Chechen 


Sebilangan besar organisasi hak asasi manusia yang 
menjalankan kajian ke atas pelarian Chechen 
melaporkan bahawa hak-hak asasi mereka telah 
dilanggar dalam satu skala yang cukup besar. Kira-kira 
250,000 orang-orang Chechen yang lari akibat 
peperangan kini berada di Ingushetia, dan bakinya boleh 
dijumpai di kawasan-kawasan jiran. Orang-orang 
Chechen sedang berhadapan dengan kebuluran, 
kehausan dan penyakit-penyakit berjangkit. Wanita dan 
kanak-kanak, orang muda dan tua yang terpaksa 
bermigrasi, kini sedang bergelut untuk terus hidup 
dalam keadaan yang sangat sejuk dan hujan, dua atau 
tiga keluarga berada di dalam gerabak keretapi lama 
yang ditinggalkan, ataupun dalam bangsal-bangsal kuda 
di kampung-kampung tempat mereka berlindung. 

Sebagai contoh, orang-orang Chechen di kem 
pelarian Znamenskoye di utara Chechnya kini tidak 
dapat menghantar anak-anak mereka ke sekolah kerana 
tidak memiliki baju panas. Hampir separuh di antara 
mereka yang mendapatkan perlindungan di situ telah 
jatuh sakit disebabkan oleh keadaan yang sangat 
menyedihkan dan kesejukan yang amat sangat.” 
Penyakit-penyakit seperti tuberkulosis (batuk kering) dan 
hepatitis sedang merebak di kem-kem pelarian Chechen, 
yang tidak memiliki apa-apa yang panas untuk dimakan 
selama berminggu-minggu pada sesuatu masa dan badan 
mereka pula tidak mampu untuk berhadapan dengan 
situasi tersebut. Angka kematian sedang meningkat. 

Mungkin perkara yang paling mengejutkan ialah 
majoriti bangsa Barat, yang mendakwa mereka berdiri di 
barisan hadapan untuk melindungi hak-hak asasi 
manusia, tidak berusaha untuk menolong para pelarian 


tersebut. Bahagian signifikan pandangan-pandangan 
masyarakat awam dunia ialah mereka tidak betul-betul 
tahu tentang penderitaan yang sedang orang-orang 
Chechen alami dan kadang-kala mengabaikan kekejaman 
yang dikenakan ke atas beratus-ribu orang-orang 
Chechen yang lari dari kekejaman Rusia. Bantuan dari 
negara-negara lain disekat, dan mereka yang sedang 
kelaparan, kehausan dan kesejukan yang mencengkam 
amat sukar untuk bertemu walau dengan kerak roti 
sekalipun. Kesedihan yang dialami oleh pelarian-pelarian 
tersebut mesti dipandang sebagai satu perkara yang 
memerlukan tindakan pantas. 


Bagaimana Jalan 
Penyelesaiannya 
Dapat Diperoleh? 


Jalan penyelesaian terletak di atas bahu Rusia dan 
juga para pejuang Chechen. Kedamaian yang dicari 
mesti berlandaskan pendekatan cintakan keamanan dan 
bersikap sederhana seperti yang dituntut oleh Allah. 
Moscow mesti mengelakkan diri dari terus beranggapan 
bahawa kewujudan dan aspirasi nasional umat Islam 
Caucasus sebagai satu ancaman, dan mereka mesti 
meredakan konflik dan tekanan ke paras yang minimum 
dengan mengambil konsep bersederhana dan polisi yang 
aman. Seperti yang telah kita lihat, keganasan Rusia di 
Chechnya tidak dapat diterima sama sekali. Walau 
bagaimanapun di sebaliknya, pejuang Chechen yang 
terlibat dalam serangan ke atas penduduk awam Rusia 
turut mengambil jalan yang salah. Kedua-dua pihak 
mesti wmmengelakkan diri dari terus melakukan 


pertumpahan darah, dan seterusnya berusaha untuk 
membina kedamaian. 

Adalah menjadi satu kewajipan kepada seluruh 
umat Islam sedunia untuk menghulurkan bantuan 
kepada orang-orang Chechen yang sedang menderita 
ditindas. Cukup jelas bahawa tiada seseorang pun yang 
benar-benar takutkan Allah dan memiliki konsep 
keadilan yang digariskan oleh-Nya di dalam al-Ouran 
untuk terus berdiri bodoh melihat kekejaman yang 
dilakukan terhadap mereka yang tidak bersalah. Seorang 
mukmin sejati selalu membantu orang-orang miskin, 
mereka yang memerlukan, mereka yang diusir dari 
rumah, dan akan bersedia berkorban apa sahaja untuk 
mereka. Sikap sanggup berkorban dan toleransi umat 
Islam ketika zaman Nabi s.a.w. yang mana mereka telah 
diusir dan terpaksa meninggalkan kampung halaman 
mereka telah dicatatkan di dalam al-Ouran: 

(Juga) bagi para fakir yang berhijrah, yang diusir 
dari kampung halaman dan dari harta benda mereka 
(kerana) mencari kurnia Allah dan keredaan-Nya, dan 
mereka menolong Allah dan Rasul-Nya. Mereka itulah 
orang-orang yang benar. 


Dan orang-orang yang telah mendiami kota 
Madinah dan telah beriman (golongan Ansar) 
sebelum (ketibaan) mereka (golongan Muhajirin), 
mereka mencintai orang-orang yang berhijrah 
kepada mereka. Dan mereka tidak mempunyai 
keinginan dalam hati terhadap apa-apa yang 
diberikan kepada mereka, dan, mereka 
mengutamakan (golongan Muhajirin), atas diri 
mereka sendiri. Sekalipun mereka memerlukan 
(apa yang mereka berikan itu). Dan sesiapa yang 
dipelihara dari kekikiran dirinya, mereka itulah 


orang-orang yang berjaya. (Al-Hasyr, 8-9) 


Secara lumrahnya, penyebaran nilai-nilai moral 
yang agung ini hanya dapat berlaku dengan penyebaran 
agama. Sebab itulah, apa yang perlu dijadikan proriti 
utama oleh mereka yang memiliki kesedaran ialah 
mencari jalan terbaik untuk menyebarkan moral-moral 
al-Guran dan juga mengamalkan isi-isi kandungannya. 
Allah memberi janji yang baik kepada sesiapa yang 
menolong agama-Nya: 


(Iaitu) orang-orang yang telah diusir dari 
kampung halaman mereka tanpa alasan yang 
benar, kecuali hanya kerana mereka berkata: 
“Tuhan kami hanyalah Allah”. Dan sekiranya Allah 
tiada menolak (keganasan) sebahagian manusia 
dengan sebahagian yang lain, tentulah telah 
dirobohkan biara-biara Nasrani, gereja-gereja, 
rumah-rumah ibadat orang Yahudi dan masjid- 
masjid, yang di dalamnya banyak disebut nama- 
nama Allah. Sesungguhnya Allah pasti menolong 
orang yang menolong (agama)-Nya. Sesungguhnya 
Allah Maha Gagah lagi Maha Perkasa. (Al-Hajj, 40) 


PALESTIN 


Polisi ganas kerajaan Israel 


Kekacauan dan penindasan di tanah rakyat Palestin 
masih berlaku sehingga 
kini, yang mana dahulunya sewaktu pemerintahan 
Empayar Uthmaniyyah, rakyat yang terdiri daripada 
pelbagai agama, bahasa dan bangsa dapat hidup dengan 
aman dan selamat selama lebih kurang 400 tahun. 
Penyembelihan dan pembunuhan yang dilakukan dengan 
penuh kejam yang berterusan sehingga ke hari ini, 
bermula apabila kawasan tersebut jatuh ke dalam 
dominasi British dan ditambah pula dengan keinginan 
untuk mewujudkan negara Yahudi yang merdeka. 

Pokok utama yang menerangkan apa yang sedang 
berlaku di sana adalah kerana tanah Palestin dianggap 
suci oleh tiga agama langit. Walau bagaimanapun, 
mereka yang mempertahankan pandangan Zionis telah 
melakukan polisi yang bertujuan untuk menghapuskan 
yang lain, berbanding untuk menjadikan kawasan suci 
itu berada dalam keadaan aman dan bersatu-padu. Zionis 
berpendapat bahawa orang-orang Yahudi merupakan 
“bangsa terbaik”, yang telah dipilih oleh Tuhan dan 
semua manusia lain di dunia ini harus tunduk kepada 
mereka. Bagi Zionisme, kepercayaan kepada “tanah yang 
dijanjikan” adalah sama penting dengan kedudukan 
mereka sebagai “insan terpilih.” Berdasarkan kepada 
kepercayaan tersebut, orang-orang Yahudi mesti tinggal 
di kawasan tanah suci yang telah dijanjikan oleh Tuhan 
kepada mereka. Kawasan ini yang bermula dari Sungai 
Nil ke Euphrates, terdiri dari tanah-tanah milik rakyat 
Palestin, dan Jerusalem pula terletak di tengah-tengah- 


nya. Zionisme percaya bahawa adalah menjadi hak asasi 
semula jadi rakyat Yahudi untuk tinggal di atas tanah 
yang dijanjikan, dan segala macam bentuk kekejaman 
dan penindasan boleh dilakukan untuk menghapuskan 
mana-mana pihak yang cuba menentang mereka. 
Kepercayaan dan pandangan terhadap perkauman 
menjadi sebab utama kepada ketidakadilan yang sedang 
berlaku di Palestin, dan juga kepada pembentukan polisi- 
polisi kejam dan penindasan yang dilakukan oleh Israel 
terhadap penduduk Palestin. 

Bagi orang-orang Yahudi, penubuhan negara Yahudi 
merdeka di atas tanah milik rakyat Palestin merupakan 
satu misi suci. Matlamat penting yang lain adalah untuk 
terus mengekalkan kewujudan negara tersebut, yang 
mana telah dibuat ada Mei 1948. Berdasarkan kepada 
pemerintah kerajaan Israel, ia hanya boleh dijamin 
dengan menambahkan populasi mereka di dalam wilayah 
Palestin dan seterusnya meluaskan lagi kawasan 
pendudukan mereka. Untuk merealisasikan hasrat 
tersebut, keseluruhan populasi Israel mesti diusir keluar 
dari tanah tersebut, ataupun dihapuskan sahaja. 
Sehingga kini sudah lebih separuh abad, negara Israel 
melakukan proses penghapusan jangka panjang rakyat 
Palestin, selaras dengan kepercayaan mereka. 

Harus dijelaskan bahawa keinginan Yahudi untuk 
memiliki tanah air mereka sendiri adalah berjustifikasi 
sepenuhnya. Malah, wilayah Palestin merupakan bekas 
tanah air Yahudi suatu ketika dahulu. Walau 
bagaimanapun, Zionisme merupakan ideologi terpesong 
yang menggunakan pelan-pelan agresif untuk 
mengambil-alih keseluruhan Palestin dan mengusir atau 
menghapuskan umat Islam Arab yang tinggal di 
dalamnya, dan melihat tiada apa yang salah dengan 
melakukan perkara-perkara tersebut. Inilah sebabnya 


mengapa pendekatan yang dilakukan bukan sahaja 
dikecam oleh umat Islam, tetapi juga oleh ramai orang- 
orang Israel, Yahudi dan Kristian. 


Pengusiran Rakyat Palestin 


Apabila Zionis bercadang untuk menubuhkan 
negara Yahudi merdeka di dalam wilayah Palestin, 
masalah pertama yang terpaksa mereka hadapi ialah 
kekecilan saiz populasi Yahudi yang tinggal di situ. Pada 
awal 1900-an, populasi Yahudi adalah kurang dari 10 
peratus berbanding keseluruh populasi Palestin. 
Berdasarkan kepada perangkaan rasmi, dengan usaha 
Zionis, bilangan pendatang Yahudi, telah meningkat dari 
100,000 orang pada 1920-an, kepada 232,000 orang 
pada 1930-an Pada tahun 1939, ada kira-kira 445,000 
orang-orang Yahudi daripada populasi jumlah 1.5 juta. 
Bermula dengan 10 peratus daripada keseluruhan 
populasi dua dekad yang lalu, kini menjadi 30 peratus 
pada tahun 1939. Kawasan pendudukan Yahudi turut 
berkembang selaras dengan pertambahan populasinya. 
Pada tahun 1939, kawasan yang dimiliki oleh Yahudi 
telah berganda jika dibandingkan pada tahun 1920-an. 
Pada 1947, ada kira-kira 630,000 orang-orang Yahudi di 
Palestin dan 1.3 juta rakyat Palestin. Dalam proses 
pembahagian Palestin oleh Pertubuhan Bangsa-bangsa 
Bersatu pada 29 November 1947 dan penubuhan 
kerajaan Israel pada 15 Mei 1948, rakyat Israel berjaya 
mendapat bahagian tanah Palestin yang cukup banyak. 
Kesan dari tekanan dan pembunuhan di kampung- 
kampung Palestin, bilangan rakyat Palestin yang tinggal 
di dalam kira-kira 500 buah bandar, pekan dan 
perkampungan jatuh dari 950,000 orang kepada 138,000 


orang. Kebanyakan dari mereka telah dibunuh, dan yang 
lain telah diusir keluar. Kumpulan pengganas Zionis 
yang kemudiannya menjadi pasukan askar Israel telah 
menyerang perkampungan umat Islam pada waktu 
malam. Umat Islam ditembak, dan ke mana sahaja 
kumpulan ini pergi mereka pasti melakukan pembakaran 
dan kemusnahan. Dengan cara ini, kira-kira 400 
buah perkampungan Palestin dilenyapkan dari peta 
pada tahun 1948 dan 1949. Harta milik rakyat 
Palestin yang ditinggalkan telah diambil-alih dengan 
menggunakan Undang-undang Harta Tidak Bertuan. 
Sehingga 1947, pemilikan tanah di Palestin oleh rakyat 
Yahudi adalah dalam 6”o. Apabila negara Israel telah 
ditubuhkan, mereka merampas 906 daripada jumlah 
tanah.” Penduduk Arab Palestin hanya ditinggalkan 
dengan dua kawasan yang berasingan, iaitu 
Semenanjung Gaza dan Tebing Barat. 

Seperti yang telah kita lihat, setiap kedatangan 
orang-orang Yahudi yang baru membawa maksud 
kekejaman, penindasan dan keganasan terhadap 
populasi umat Islam. Dalam usaha menempatkan 
pendatang yang baru, organisasi Zionis memaksa rakyat 
Palestin supaya meninggalkan tanah yang telah mereka 
duduki selama beratus-ratus tahun. Joseph Weitz, yang 
manjadi ahli komiti perpindahan kerajaan Israel pada 
tahun 1948, menulis di dalam diarinya pada 20 Disember 
1940: “Ia mesti jelas bahawa tiada tempat bagi 
kedua-dua pihak di dalam negara ini. Tiada 
pembangunan yang akan membawa kita lebih rapat 
kepada matlamat, untuk menjadi rakyat merdeka di 
dalam sebuah negara yang kecil ini. Selepas orang- 
orang Arab dipindahkan, negara ini akan terbuka 
luas untuk kita: jika orang-orang Arab terus 
tinggal, negara ini akan menjadi lebih sempit dan 


terbatas. Satu-satunya cara ialah dengan 
memindahkan orang-orang Arab dari sini ke 
negara-negara jiran, kesemua mereka. Tiada 
sebuah perkampungan ataupun sebuah suku kaum 
mesti dibiarkan wujud.” " Heilburn, pengerusi komiti 
untuk pilihan raya semula untuk jawatan Jeneral Shlomo 
Lahat, Datuk Bandar Tel Aviv, telah mengekspresikan 
pandangan Zionis terhadap rakyat Palestin seperti 
berikut: “Kita mesti membunuh seluruh rakyat Palestin, 
melainkan mereka bersetuju untuk hidup di sini sebagai 
hamba.” " 


Kem-kem Pelarian 


Sehingga kini sebahagian besar umat Islam yang 
dipaksa keluar dari tempat yang telah mereka duduki 
selama beratus-ratus tahun masih berada di kem-kem 
pelarian. Bilangan rakyat Palestin yang hidup di kem- 
kem pelarian, termasuklah juga di negara-negara jiran 
seperti Lebanon dan Jordan, berjumlah 3.5 juta orang. 

Keadaan yang dihadapi oleh rakyat Palestin di kem- 
kem tahanan dan di dalam wilayah yang diduduki Israel 
amat menyedihkan. Mereka menghadapi kesukaran 
untuk mencari rezeki walaupun keperluan-keperluan 
asasi manusia. Mereka hanya dapat menikmati 
kemudahan elektrik dan air setakat apa yang dibenarkan 
oleh Israel, dan terpaksa berjalan berbatu-batu ke 
tempat kerja yang tidak lumayan untuk meneruskan 
kehidupan. Sehinggakan perjalanan yang hanya 
memakan masa selama 10-15 minit, untuk ke tempat 
kerja atau pun melawat saudara-mara di kem tahanan 
yang berdekatan, merupakan sesuatu yang sukar bagi 
rakyat Palestin. Mereka terpaksa melalui proses 


pemeriksaan identiti di tempat-tempat tertentu di jalan 
yang dilalui, dan turut didera secara lisan dan fizikal. 
Kadang-kala, tentera Israel menutup jalan-jalan atas 
sebab “keselamatan”, dan rakyat Palestin tidak dapat 
pergi ke tempat kerja, atau ke mana sahaja, walaupun ke 
hospital jika mereka sakit. 

Di samping semua ini, mereka terus hidup dalam 
keadaan sentiasa dibayangi ketakutan untuk dibunuh, 
dicedera atau ditahan. Ini kerana mereka yang tinggal di 
kem-kem sering mengalami serangan bersenjata oleh 
kumpulan Yahudi fanatik yang tinggal di kawasan 
petempatan yang berhampiran, terutama sekali pada 
waktu malam. 

Di dalam buku The Israeli Connection yang ditulis 
oleh Benjamin Beit Hallahmi, seorang profesor psikologi 
di Universiti Haifa Israel, telah menggambarkan keadaan 
umat Islam yang tinggal di Semenanjung Gaza dan pan- 
dangan orang-orang Israel terhadap mereka: 

Pada 1986, populasi Gaza adalah seramai 
525,000 dan kepadatannya pula ialah 2,150 per 
kilometer persegi (di Israel ia 186). Kebanyakan 
penduduk Gaza yang sudah cukup kuat, bermula 
kadang-kala pada usia lapan tahun, bekerja di 
Israel, pada gaji di bawah 40 peratus di bawah gaji 
orang-orang Israel. Mereka membayar cukai 
pendapatan - tanpa mendapat sebarang faedah, 
kerana mereka di anggap sebagai bukan 
pemastautin. 

Dalam kesedaran orang-orang Israel, Gaza 
telah menjadi simbol ketidakupayaan dan 
kehinaan, tetapi tiada simpati untuk para penghuni 
Gaza, kerana mereka adalah musuh.'? 

Agak penting setakat ini untuk mempertimbangkan 
secara ringkas impresi rakyat Palestin-Amerika yang 


telah melawat kem-kem pelarian untuk mendapatkan 
idea yang lebih jelas tentang keadaan di situ. Yasmine 
Subhi Ali, seorang pelajar perubatan, telah mengatakan 
seperti berikut di dalam lawatannya ke kem Shatila pada 
tahun 1999: 

..melepasi banyak tinggalan-tinggalan yang 
musnah akibat perang saudara dan pencerobohan 
Israel di sepanjang perjalanan kami. Saya 
menjangka yang kami akan berhenti di beberapa 
pintu masuk yang menandakan jalan masuk ke kem 
apabila kami sampai di situ, tetapi saya tidak 
melihat seperti itu. Saya tidak perlu untuk berbuat 
demikian: perbezaan di antara kem dan kawasan 
persekitaran (yang bukannya tempat paling indah 
di bandar) amat ketara sehingga tidak boleh silap. 
Terdapat timbunan-timbunan sampah, bahan 
buangan, dan batu-batan yang memenuhi kedua- 
dua belah bahu jalan... Kedai-kedai yang sesak 
sekarang menghiasi jalanan, tetapi di antara kedai- 
kedai itu ada tanda-tanda ingatan yang masih 
kekal: bangunan-bangunan yang terdapat lubang- 
lubang yang ditembusi peluru, dan kesan-kesan 
bedilan..dan kawasan perkuburan yang mana 
(kami diberitahu) penghuni kem tidak dibenarkan 
untuk membina sebarang memorial atau batu nisan 
sekalipun." 


Genocide Terhadap Populasi 
Awam 


Israel telah melaksanakan keganasan yang sungguh 
sistematik untuk menentang penduduk Palestin sejak ia 
mula-mula ditubuhkan lagi. Kebiasaannya, sasaran 


utama mereka adalah umat Islam yang tinggal di 
kawasan tersebut. Sekarang sudah lebih separuh abad, 
umat Islam Palestin dihalau dari rumah-rumah mereka 
tanpa sebarang justifikasi diajukan, dan telah ditembak 
dan diserang, melihat kediaman mereka dirobohkan dan 
tanah serta kebun dirampas, dan sentiasa dizalimi dan 
dikejami. Apa yang sedang berlaku kepada tanah rakyat 
Palestin mendedahkan genocide dahsyat yang dilakukan 
oleh kerajaan Israel. 

Hanya sedikit sahaja serangan-serangan dan 
pengeboman-pengeboman ke atas wanita, orang muda 
dan kanak-kanak Palestin yang dilaporkan oleh media 
antarabangsa. 

Di Palestin, 70 peratus populasi yang terdiri dari 
orang muda dan kanak-kanak telah mengalami 
pengalaman diusir, ditahan, dipenjara dan disembelih 
sejak pendudukan Israel pada 1948. Mereka telah 
dilayan sebagai rakyat kelas kedua di tanah air sendiri, 
dan telah belajar untuk menentang walaupun dalam 
keadaan yang amat sengsara. Separuh dari mereka yang 
terkorban di dalam Intifada yang bermula apabila Ariel 
Sharon melakukan lawatan provokatif ke Dome of the 
Rock pada Oktober 2000 adalah berumur bawah 16 
tahun. 60 peratus dari mereka yang cedera pula kurang 
dari 18 tahun. Sekurang-kurangnya 5 orang kanak-kanak 
mati setiap hari di kawasan-kawasan yang terus 
berkonflik, dan lebih dari 10 orang cedera. 

Seorang penulis jurnal Ruth Anderson 
menggambarkan imej-imej ketidakperikemanusiaan dari 
Intifada Aksa di dalam The Palestine Chronicle, yang 
diterbitkan di Palestin: 

Tiada siapa pun yang menyebut tentang lelaki 
muda yang baru berkahwin yang keluar 
berdemonstrasi hanya untuk mati syahid 


meninggalkan isterinya sebagai balu. Tiada siapa 
pun yang menyebut tentang orang muda Palestin 
yang dihentak kepalanya oleh Israel dan lengannya 
dipatahkan sebelum disembelih dengan kejam. 
Tiada siapa pun yang menyebut tentang budak 
lelaki kecil berusia 8 tahun yang ditembak mati 
oleh askar Israel. Tiada siapa pun yang mengatakan 
bagaimana penduduk Yahudi yang dilengkapi 
dengan pelbagai jenis senjata dan diberi semangat 
oleh kerajaan Barak, menyerang perkampungan 
Palestin dan mencabut pokok-pokok zaitun serta 
membunuh penduduk awam Palestin. Tiada siapa 
pun yang menyebut tentang bayi-bayi Palestin yang 
mati apabila rumah mereka dibom dalam serangan- 
serangan udara atau yang ditangkap di dalam 
serangan bertubi-tubi peluru Israel ketika mereka 
sedang enak dibuai mimpi. Semua orang tahu 
bahawa bayi-bayi itu tidak boleh melontar batu. 
Semua orang tahu kecuali Israel dan Amerika." 

Maklum balas dari Ehud Barak, perdana menteri 
ketika itu, terhadap senario kebinatangan yang berlaku 
di Palestin amat menarik sekali sebagai refleksi 
pandangan kerajaan Israel. Beliau dengan mudah 
berkata bahawa beliau tidak kisah bagaimana konflik di 
Gaza, Tebing Barat dan zon-zon lain akan berakhir dan 
segala macam cara yang digunakan untuk menentang 
rakyat Palestin adalah berasas. Beliau turut mengatakan 
bahawa beliau tidak berminat tentang berapa ramai 
rakyat Palestin yang mati, sebaliknya beliau hanya 
bimbangkan keselamatan rakyatnya sahaja." 

Respons dari E. Eytan, seorang jeneral dalam 
pasukan askar Israel, adalah lebih provokasi. Beliau 
menjelaskan bahawa mereka tidak pernah menyesal 
terhadap apa yang telah dilakukan dan mereka bersedia 


menggunakan apa jua cara untuk menjaga keselamatan 
orang-orang mereka dan juga askar-askarnya. Beliau 
juga berkata bahawa arahan telah dikeluarkan kepada 
pasukan askar supaya menggunakan senjata untuk 
menentang penunjuk perasaan Palestin dan mereka 
mesti ditembak di kepala dan dada untuk menanam rasa 
takut kepada populasi Palestin.'$ 

Kenyataan-kenyataan di atas yang datang dari 
orang-orang kuat Israel adalah penerangan munasabah 
paling jelas tentang mentaliti yang kejam ini. 
Perangkaan menunjukkan bahawa kebanyakan askar 
Israel telah menjalankan arahan yang diterima dengan 
berkesan sekali. Berdasarkan kepada laporan 
Pertubuhan Kesihatan Palestin, 34 peratus daripada 
lebih 400 orang yang dibunuh dalam Intifada Agsa 
berumur bawah 18 tahun. Walau bagaimanapun, perkara 
yang paling penting ialah 47 peratus daripada mereka 
yang mati tidak terlibat langsung di dalam demonstrasi 
atau pertempuran. 38 peratus daripada mereka yang 
tercedera di Tebing Barat telah ditembak dengan peluru 
hidup, dan 75 peratus telah ditembak di bahagian badan 
yang atas. Di Semenanjung Gaza, 40 peratus 
dicederakan oleh peluru hidup, dan 61 peratus daripada 
mereka ditembak di bahagian atas badan, atau dengan 
kata lain di bahagian dada. Jumlah keseluruhan mereka 
yang cedera melebihi 10,000 orang. Dalam 1,500 orang 
menderita kecacatan yang kekal. Hospital tempat 
mereka dirawat juga sering diserang. Secara total, 1,450 
telah ditahan, dan 750 dari mereka masih berada di 
dalam penjara-penjara Israel. 

Dalam 2,760 buah bangunan mengalami kerosakan 
teruk. Daripada bilangan tersebut, 773 merupakan 
rumah kediaman rakyat Palestin, 180 telah musnah sama 
sekali. Daripada bangunan yang musnah, 29 adalah 


masjid, 12 gereja dan 44 tempat mengambil air. 41 buah 
sekolah tidak boleh digunakan sama sekali, dan 4 
daripadanya digunakan sebagai gudang askar Israel. 
Tiga puluh buah bangunan sekolah telah dibakar oleh 
askar Israel. Keadaan ini membawa kepada kerosakan 
yang dianggarkan bernilai $400,000. 

Akhir sekali, 45 pelajar telah dibunuh ketika 
berjalan pulang ke rumah sewaktu dua bulan pertama 
tercetusnya Intifada al-Agsa.'' 

Semua fakta statistik ini merujuk kepada satu 
hakikat nyata: Kerajaan Israel terlibat dalam polisi 
penghapusan rakyat Palestin yang sungguh sistematik 
dan jelas. Perangkaan-perangkaan di atas menunjukkan 
bahawa askar Israel tidak menggunakan senjata mereka 
untuk menghapuskan ancaman kepada keselamatan 
penduduk awam, tetapi digunakan untuk membunuh dan 
mencederakan. Kebanyakan daripada kanak-kanak yang 
dibunuh dan dicacatkan telah ditembak di bahagian 
kepala atau dada, atau yang lain dari belakang. Adalah 
jelas bahawa tiada askar yang tujuannya hanya mahu 
menurut arahan akan menembak manusia di bahagian 
kepala atau dada, atau dari belakang apabila mereka 
melarikan diri. 

Tidak ragu-ragu lagi bahawa tindakan keganasan 
menyerang penduduk awam oleh beberapa kumpulan 
radikal Palestin sebagai tentangan kepada penindasan 
Israel adalah tidak berjustifikasi, dan kami seharusnya 
mengutuknya. Serangan-serangan tersebut biasanya 
menjadi kritikan dunia secara besar-besaran dan lebih 
membawa keburukan dari kebaikan kepada pihak 
Palestin. Namun, harus diingat bahawa detik permulaan 
yang membawa kepada tercetusnya tindakan keganasan 
ini ialah pendudukan rakyat Israel. Sebelum 1967, 
dengan kata lain sebelum Israel menduduki wilayah 


Palestin, Israel tidak berhadapan dengan sebarang 
ancaman keganasan. Pendudukan Israel dan strategi 
“pembersihan etnik” telah melahirkan dan membenarkan 
kewujudan terorisme rakyat Palestin. 

Namun demikian, umat Islam mesti bersikap seperti 
yang diarahkan oleh Allah dan dipandu oleh sunnah Nabi 
Muhammad s.a.w., di setiap waktu kehidupan mereka. 

Ayat-ayat al-Guran menyeru manusia kepada etika 
keislaman. Melaluinya dunia akan menjadi tempat yang 
aman dan toleransi. Allah memerintahkan kita untuk 
memerintah dengan adil tanpa ada sebarang diskriminasi 
sesama manusia, untuk melindungi hak-hak manusia, 
tidak bertolak-ansur kepada kekejaman, menyokong 
pihak yang ditindas dengan kejam, dan menghulurkan 
tangan bagi membantu mereka yang memerlukan. 
Keadilan ini memerlukan seseorang untuk membuat 
keputusan dengan melindungi hak kedua-dua pihak, 
menganalisa peristiwa secara objektif, dan berfikiran 
tidak berat sebelah. Ia memerlukan keadilan, kejujuran, 
belas kasihan dan sayang-menyayangi. 

Adalah jelas bahawa serangan-serangan tersebut 
seperti menentang penduduk awam tidak boleh 
dimaafkan. Seperti yang diterangkan di atas, cara 
tersebut tidak konsisten dengan ajaran Islam sama 
sekali. Apabila kita memeriksa ayat-ayat Al-Guran dan 
tingkah-laku Nabi Muhammad s.a.w., adalah jelas 
bahawa serangan terhadap penduduk awam bukan dari 
ajaran Islam. Sama ada semasa pembukaan Kota Makkah 
atau pun perang-perang yang lain, Baginda sangat 
berhati-hati melindungi hak-hak mereka yang tidak 
bersalah dan tidak bersenjata, dan menghalang mereka 
dari dicederakan. Baginda mengingatkan orang-orang 
Mukmin tentang perkara ini dalam pelbagai peristiwa, 
dan mengarahkan mereka supaya “Mulakan perang 


dengan nama Allah dan untuk Allah. Jangan letakkan 
tangan ke atas orang tua yang hampir mati, ke atas 
wanita, kanak-kanak dan bayi. Berbuatlah baik, yang 
mana Allah mencintai meraka yang berbuat baik dan 
beramal soleh” (Hadith riwayat Muslim). Umat Islam 
menentang kezaliman dan barbarisme, penggunaan 
senjata yang tidak perlu, dan segala macam praktis yang 
tidak adil. 

Di dalam segala perbincangan tentang serangan ke 
atas penduduk awam Israel, topik lain yang mesti dilihat 
ialah tentang pembunuhan diri dalam Islam. Sesetengah 
golongan terlampau salah faham tentang Islam, percaya 
bahawa agama yang damai ini membenarkan serangan 
berani mati, ia jauh dari kebenaran. Hakikat bahawa 
Islam melarang seseorang dari membunuh diri, adalah 
seperti mana ia melarang seseorang dari membunuh 
orang lain. Allah mengutuk dengan jelas tentang perihal 
membunuh diri di dalam ayat “jangan membunuh diri.” 
(An-Nisaa', 29). Tidak kira apa jua sebabnya, Islam 
mengharamkan seseorang dari membunuh diri. Nabi 
Muhammad s.a.w. turut mencela seseorang yang 
membunuh diri di dalam satu hadith, memberitahu 
bahawa mereka yang mengambil tindakan ini akan 
menerima azab keras untuk selama-lamanya: 

Sesiapa sahaja yang dengan sengaja terjun dari 
gunung dan membunuh diri sendiri, dia akan 
masuk Neraka dan jatuh di dalamnya dan kekal 
berada di dalamnya buat selama-lamanya, dan 
sesiapa yang meminum racun dan membunuh diri 
sendiri, dia akan membawa racun di tangannya dan 
meminumnya di dalam Neraka yang ia akan tinggal 
di dalamnya buat selama-lamanya, dan sesiapa 
yang membunuh diri dengan senjata besi, dia akan 
membawa senjata tersebut di tangan dan menikam- 


nikam perut dengannya di dalam Neraka tempat 
dia tinggal selama-lamanya. (Hadith riwayat 
Muslim) 

Oleh itu, setiap umat Islam harus mengutuk insiden 
ini, yang menyulitkan lagi tindakan damai rakyat 
Palestin. 

Haruslah diingat bahawa sebarang bentuk 
perjuangan yang diluar nilai-nilai Al-Guran - sebagai 
contoh, taktik “gerila” yang dicipta oleh ideologi komunis 
- adalah salah, dan tidak akan berjaya. Atas sebab ini, 
situasi semasa di Palestin mesti dipertimbangkan dengan 
berakal dan realistik, dan strategi baru yang konsisten 
dengan Al-Ouran mesti diputuskan. Jika Palestin mahu 
melibatkan diri dalam perjuangan diplomasi dan budaya 
untuk menetang Israel, yang dari segi ketenteraan lebih 
berkuasa dari Palestin, berbanding jalan peperangan, ia 
bukan sahaja akan menjamin kejayaan yang lebih baik, 
malah akan mengakhiri penderitaan rakyat yang tidak 
bersalah. 


Kesimpulan 


Seseorang boleh berkata dengan lebih baik lagi, 
dan mengambil lebih banyak contoh tentang keadaan 
yang sedang berlaku di Palestin. Namun, apa yang tidak 
boleh kita lupa tanggungjawab setiap individu yang 
berkesedaran untuk berhadapan dengannya. Peristiwa di 
Palestin bukan hanya perang Arab-Israel. Ia mempunyai 
maksud yang lebih mendalam. Pertama sekali, umat 
Islam yang tanahnya telah dirampas sedang bergelut 
untuk mendapatkan keadilan. Tanah yang dipersoalkan 
dianggap suci oleh keseluruhan dunia Islam. Rakyat 
Palestin menentang untuk meninggalkan Jerusalem, 


sebuah bandar kepunyaan dunia Islam. Inilah sebabnya 
mengapa setiap Mukmin mempunyai tugas untuk 
melancarkan peperangan idea terhadap ideologi-ideologi 
yang menyokong kepada penindasan berterusan di 
Palestin, dan juga turut berusaha mencari jalan 
penyelesaian. 

Setiap mereka yang  berkesedaran mesti 
memikirkan hakikat tersebut dan mencari jalan keluar. 
Seperti yang telah kami nyatakan di dalam bahagian lain 
di dalam buku ini, jalan keluarnya terletak pada usaha 
menyebarkan ajaran moral al-Guran kepada semua umat 
manusia di seluruh dunia. Ia satu-satunya cara untuk 
membawa kedamaian dan persaudaraan, sama ada di 
Palestin atau di negara-negara lain yang sedang 
mengalami peperangan dan konflik. Jika keadilan, 
kerjasama, kasih-sayang, cinta, sanggup berkorban dan 
saling bermaafan yang merupakan moral yang dituntut 
di dalam Al-Guran dapat menguasai dunia, kesannya 
dunia akan menjadi satu tempat yang adil, damai dan 
selamat. 

Melalui ayat “Dan hendaklah ada di antara 
kamu segolongan umat yang menyeru kepada 
kebajikan, menyuruh kepada yang makruf dan 
mencegah dari yang mungkar, dan merekalah 
orang-orang yang beruntung” (Ali-Imran, 104), 
Allah menarik perhatian orang-orang yang beriman 
terhadap tugas yang mulia ini. Maka apa yang umat 
Islam perlu lakukan adalah hidup berdasarkan moral 
yang dapat menarik keredaan Allah, menerangkan 
kepada manusia lain, dan menyebarkan moral al-Ouran 
ke serata pelusuk dunia. 


KASHMIR 


Umat Islam Kashmir Sedang 
Menunggu Bantuan 


Seperti kebanyakan umat Islam lain yang terdapat 
di benua Asia, rakyat di Kashmir telah menghabiskan 
separuh kedua abad ke-20 dalam kancah peperangan 
dan konflik. Sebab utama mengapa keamanan dan ke- 
stabilan tidak wujud di Kashmir selama lebih kurang 50 
tahun adalah disebabkan oleh penindasan yang 
dilakukan oleh pentadbiran kerajaan India yang 
mendudukinya. 

Kashmir merupakan kawasan dunia yang sangat 
penting dari segi ekonomi, kerana mengandungi emas, 
batu zamrud dan batu delima. Memandangkan kawasan 
yang diduduki India ini terletak di kawasan gunung- 
ganang, maka ia menjadi petempatan strategik untuk 
mengawal keadaan persekitaran. Inilah sebabnya 
mengapa Kashmir, yang memiliki kepentingan strategik 
dan kekayaan hasil buminya, telah menarik banyak 
bangsa sepanjang sejarahnya. Walau bagaimanapun, 
sebab paling utama mengapa negara-negara di kawasan 
tersebut amat berminat terhadap Kashmir adalah kerana 
identiti Muslimnya. 

India, yang terkenal dengan sikap prejudisnya 
menentang Islam, ataupun Rusia dan China tidak akan 
membenarkan Kashmir untuk mencapai objektifnya 
menjadi sebuah negara Islam merdeka, atau pun bersatu 
dengan kerajaan Islam Pakistan. Hakikat bahawa rakyat 
Kashmir yang merupakan umat Islam menjadi sebab asas 
kepada terjadinya sekatan ekonomi, tindakan kekejaman, 


penahanan dan penderaan yang tidak berjustifikasi yang 
dikenakan ke atas mereka. Dengan cara ini, kuasa-kuasa 
tersebut dapat menghalang umat Islam dari memegang 
kuasa, dari segi ekonomi dan juga politik. Dengan cara 
yang sama juga, mereka turut melakukan sekatan dan 
tekanan antarabangsa untuk menghalang kerajaan Islam 
Pakistan dari menyokong rakyat Kashmir. 


Pergerakan yang Terancang 
dan Strategik di Kashmir 


Sub-benua India kekal di bawah pengaruh British 
sehingga akhir Perang Dunia II. Apabila British 
berundur, umat Islam India berhasrat untuk memiliki 
negara mereka sendiri dan dengan itu menubuhkan 
Pakistan. Terdapat perpindahan populasi di antara India 
dan Pakistan. Ramai umat Islam yang tinggal di India 
berpindah ke Pakistan. Walau bagaimanapun 
Jammu/Kashmir yang majoriti populasinya terdiri 
daripada umat Islam, terus kekal di bawah kawalan 
India. Hal ini terjadi akibat muslihat India dan juga 
sokongan daripada pihak British. Kashmir terus hidup di 
bawah penindasan India sehingga kini. 

Umat Islam Kashmir berharap untuk menentang 
peraturan India yang menekan itu dan seterusnya 
mendapatkan kemerdekaan. India telah menjalankan 
proses pembunuhan beramai-ramai terbesar sebanyak 
tiga kali, iaitu pada 1947, 1965 dan 1971. Beratus-ratus 
ribu umat Islam Kashmir dibunuh. Lebih 4,000 orang 
wanita didera dan diperkosa. Sekolah-sekolah yang 
menyediakan pendidikan keagamaan telah ditutup untuk 
mengelakkan daripada berlakunya kesedaran Islam." 
Pergerakan pembunuhan dan asimilasi menjadi semakin 
kejam selepas tahun 1990. Rakyat ditahan tanpa sebab 
dan diseksa sehingga mati. Rumah-rumah dirampas, 
rakyat yang tidak bersenjata dianiaya, dan syarikat 
akhbar serta sekolah-sekolah ditutup. Kerajaan India 
masih tidak berasa puas dengan melakukan kekejaman 
bersenjata sahaja. Maka, empangan yang diperlukan 
untuk tujuan pertanian turut dirampas untuk menekan 
lagi umat Islam. Mereka mengisinya sehingga penuh dan 


tiba-tiba membukanya kembali apabila hujan monsun 
tiba. Kesannya, kawasan tanah rendah di Kashmir dan 
Pakistan mengalami banjir. Malah, beribu-ribu manusia 
kehilangan nyawa dan kawasan yang terlibat pula 
mengalami kerosakan yang sangat teruk. 

Pada bulan Oktober 1993, satu siri serangan besar- 
besaran telah dilakukan ke atas Masjid Hazratbal di 
Srinagar yang merupakan ibu kota Kashmir. Pihak 
berkuasa India telah mengepung masjid tersebut selama 
lebih kurang sebulan kerana mendakwa ia menjadi 
sarang latihan militari umat Islam. Lebih dari 100 orang 
telah dibunuh ketika itu. 300 orang yang tidak bersalah 
pula telah ditahan. Bekalan elektrik dan air ke bandar 
tersebut telah dipotong. 

Sebagai tambahan kepada penganiayaan yang 
dilakukan oleh kerajaan India di Kashmir, masalah 
pelarian yang serius turut berlaku. Di bawah ini, anda 
dapat membaca luahan Sefer Turan, seorang wartawan 
televisyen Turki, Kanal 7, berkenaan nasib para pelarian 
yang terdapat di dalam kem yang sedang dibincangkan 
ini. Ia sudah cukup untuk memberikan kesedaran kepada 
kita tentang apa yang berlaku: 

Kem pelarian Ambor telah ditubuhkan pada 
1990 untuk penduduk Kashmir yang melarikan diri 
dari Jammu Kashmir. Taraf hidup adalah sangat 
rendah dari kebiasaan. Para pelarian ditempatkan 
di dalam rumah-rumah sempit yang berlumpur. Di 
dalam sebuah rumah satu bilik yang kami masuk, 
terdapat sebuah katil. Apabila saya bertanya berapa 
ramai orang yang tinggal di situ, saya diberitahu, 
“Sembilan.” Kem tersebut mengandungi 214 buah 
keluarga ataupun 1,110 orang individu. Sudah 
cukup dengan hanya memasuki sebuah pondok 
berlumpur untuk melihat betapa rendahnya taraf 


hidup mereka. Pondok tersebut secara umumnya 
mengandungi dua buah bilik. Terdapat beberapa 
periuk dan kuali yang tidak boleh digunakan. Juga 
terdapat satu atau dua katil yang sebenarnya tidak 
kelihatan seperti katil. Seorang ibu duduk di satu 
penjuru sambil memangku bayinya. Sumber api 
bumi digunakan untuk memasak, yang mana 
beberapa dahan yang dicari oleh mereka dibakar. 
Tiada apa-apa yanag boleh dimakan sama sekali di 
situ! Saya berasa segan untuk membuka tudung 
kuali untuk melihat apa yang ada di dalamnya. Di 
dalam setiap khemah, tiada apa-apa yang dapat 
dimakan dan tiada ruang untuk tidur. Sehelai kain 
kecil yang agak lusuh terdapat di tengah lantai 
salah satu dari khemah-khemah yang ada di situ. 
Mungkin ia digunakan sebagai bantal. Apabila saya 
bertanya berapa ramaikah penghuni khemah 
tersebut, saya diberitahu 11 orang. Di luar, sebuah 
periuk sedang mendidih..." 

Contoh yang diberikan di atas hanyalah satu 
daripada drama-drama pelarian yang berlaku di seluruh 
dunia. Kehidupan jutaan pelarian di Palestin, 
penderitaan hampir sejuta pelarian umat Islam sewaktu 
Perang Kosovo, dan beratus-ribu lagi pelarian Chechen 
adalah lebih memilukan. 

Di dalam semua situasi tersebut, ada hikmah yang 
mesti difahami bagi mereka yang memiliki berkesedaran. 
Terdapat hikmah bagi setiap peristiwa yang berlaku di 
dunia ini, yang mana ia merupakan satu ujian kepada 
umat manusia. Pengajaran yang mesti difahami oleh 
mereka yang beriman tentang pengalaman tersebut ialah 
kepentingan untuk memberikan penjelasan tentang 
kewujudan Allah dan menyebarkan ajaran al-Ouran ke 
seluruh dunia. Apa yang perlu dilakukan oleh mereka 


ialah memenuhi tanggungjawab untuk memerangi segala 
fahaman yang cenderung untuk menafikan kewujudan 
Allah Yang Maha Esa, dan mencegah kemungkaran serta 
mengajak manusia untuk melakukan kebaikan. Dengan 
cara ini, manusia yang berkesedaran dan benar-benar 
takutkan Allah akan muncul, dan segala kezaliman akan 
dihapuskan. Mereka yang menindas orang lain akan 
bertanggungjawab ke atas perkara yang dilakukannya 
itu, baik di dunia mahupun di akhirat. Allah telah 
menjelaskan kebenaran ini di dalam ayat-ayat yang 
berikut: 


Sesungguhnya orang-orang yang menentang 
Allah dan Rasul-Nya pasti akan mendapat kehinaan 
sebagaimana orang-orang sebelum mereka telah 
mendapat kehinaan. Sesungguhnya Kami telah 
menurunkan bukti-bukti yang jelas. Dan bagi 
orang-orang kafir ada seksa yang hina. Pada hari 
Allah membangkitkan mereka semua, lalu Dia 
memberitahu mereka segala apa yang telah 
dikerjakan. Allah mengumpulkan (mencatatkan) 
amal perbuatan itu, padahal mereka telah 
melupakannya. Dan Allah Maha Menyaksikan 
segala sesuatu. (Al-Mujaadilah, 58: 5-6) 


Asas perjuangan ini adalah pertandingan idea-idea 
yang mesti dilancarkan untuk menghapuskan segala 
macam kekejaman, konflik, dan falsafah ateis yang 
menyediakan asas kepada kekacauan yang berlaku. Di 
dalam perjuangan ini, asas kepada segala keamanan, 
keharmonian dan kasih-sayang, iaitu kesedaran manusia, 
akan digerakkan untuk mengelakkan manusia yang tidak 
bersalah dari terus menderita. Allah telah memberikan 
khabar gembira sebagai balasan kepada perjuangan 


tersebut: 


Sebenarnya Kami melontarkan yang hak 
kepada yang  batil lalu yang hak itu 
menghancurkannya, maka dengan serta-merta yang 
batil itu lenyap. Dan kecelakaanlah bagimu 
disebabkan kamu mensifati (Allah dengan sifat- 
sifat yang tidak layak bagi-Nya). (Al-Anbiyaa', 21: 
18) 


Kekejaman yang Diabaikan oleh 
Dunia 


India berupaya melaksanakan polisi durjana yang 
menindas penduduk Kashmir selama lebih 50 tahun 
disebabkan oleh sokongan secara nyata dan juga 
tersembunyi yang diterima dari beberapa golongan di 
Barat. Umat Islam Kashmir berada di bawah rejim 
penindas Hindu disebabkan oleh keputusan-keputusan 
PBB, yang mana kebanyakannya tidak dilaksanakan. 
Populasi Kashmir dikuasai oleh umat Islam. Perjuangan 
mereka untuk mendapatkan kemerdekaan dan sokongan 
yang diberikan oleh Pakistan telah dilemahkan oleh 
polisi-polisi berat sebelah oleh beberapa golongan dari 
Barat. 

Ketika beberapa kumpulan di Eropah cuba untuk 
mengabaikan persoalan di Kashmir semungkin yang 
boleh, beberapa media Amerika telah melaporkan isu 
tersebut kepada seluruh komuniti dunia secara subjektif. 
Kajian yang lebih mendalam menunjukkan bahawa 
beberapa berita harian Amerika jarang menyentuh 
tentang isu penganiyaan di Kashmir. Di dalam laporan 
yang mereka buat sekali-sekala, situasi yang berlaku itu 


hanya digambarkan sebagai “penindasan yang dilakukan 
ke atas golongan penderhaka dalaman di beberapa 
bahagian di India.” Sebagai contoh pada 22 Januari 
1990, akhbar New York Times telah menyuarakan 
pandangan yang menuduh Pakistan memberi sokongan 
kepada puak pemisah Islam di Kashmir yang telah 
merosakkan kestabilan negara itu dan ini seterusnya 
menimbulkan kemarahan Pakistan.? Adalah mudah 
untuk kita melihat komen-komen yang subjektif seperti 
ini di dalam media-media Barat. 

Tekanan India di kawasan tersebut dan proses 
asimilasi yang dilakukan telah menjadi semakin getir 
sejak tahun-tahun kebelakangan ini. Telah wujud “puak 
fanatik Hindu” yang mana kerajaan India mendakwa 
tidak mampu untuk mengawalnya. Padahal semua orang 
tahu bahawa konflik di antara mereka hanyalah palsu 
dan tidak benar sama-sekali. Pergerakan ini bertujuan 
untuk menghapuskan kesemua umat Islam Kashmir, 
seperti mana yang dilakukan dalam peristiwa 
pembunuhan beramai-ramai di Masjid Babur Shah. 

Bagaimanakah kita dapat menilai situasi yang 
sedang berlaku ini? Mengapa masih terdapat segelintir 
golongan yang membiarkan Kashmir terus berada di 
bawah penindasan India dan juga turut memberikan 
sokongan kepada puak pengganas dari negara tersebut? 
Jawapannya ialah kerana banyaknya aktiviti-aktiviti yang 
dilakukan oleh kumpulan-kumpulan pelobi yang anti- 
Islam. Mereka kadang-kala dapat mempengaruhi dengan 
hebat sekali corak pengurusan Barat, yang seterusnya 
mempengaruhi pendirian golongan-golongan 
prodemokrasi Barat dan juga prokemanusiaan. 

Sebagai kesimpulan, umat Islam Kashmir bukan 
sahaja perlu mempertahankan diri mereka dari India, 
ataupun kumpulan-kumpulan radikal Hindu, tetapi turut 


perlu melancarkan peperangan ideologi kepada 
kumpulan-kumpulan pelobi yang memberikan sokongan 
di sebalik apa yang sedang berlaku kini. 

Kumpulan-kumpulan pelobi anti-Islam nampaknya 
menjadi dalang utama kepada peningkatan tahap 
propaganda yang sedang berlaku. Kekejaman yang 
dihadapi oleh umat Islam Kashmir adalah amat dahsyat. 
Sepanjang catatan sejarah, propaganda-propaganda 
yang disebarkan telah menyebabkan rakyat Kashmir 
digambarkan jauh dari keadaan mereka yang sebenar. 
Kekejaman dan penderaan yang dikenakan ke atas 
mereka yang tidak bersalah telah ditutup. Dengan itu, 
dunia tidak mengetahui apa yang sebenarnya berlaku. 
Cara manusia bertindak seolah-olah laporan-laporan 
daripada pertubuhan-pertubuhan hak asasi manusia 
tidak pernah wujud sama sekali. Rakyat Kashmir yang 
menentang penindasan India dan berjuang untuk 
mendapatkan keamanan di tanah air mereka sendiri, 
telah digambarkan kepada dunia sebagai “puak 
pelampau.” 

Padahal hasrat utama rakyat Kashmir, yang telah 
dikongkong oleh India lebih dari separuh kurun, 
hanyalah untuk hidup dengan bertunjangkan agama 
yang mereka anuti, tidak ditindas hanya kerana mereka 
beragama Islam, dan memiliki tanah tempat tinggal bagi 
membolehkan mereka membesarkan anak-anak di dalam 
keadaan yang aman dan selamat. 

Hakikat bahawa umat Islam Kashmir tidak dapat 
menikmati hak-hak asas mereka dan telah pula didera 
buat sekian lama telah cukup untuk memberitahu kepada 
kita semua tentang betapa segera dan pentingnya 
tindakan menyebarkan moral al-OGuran ke serata dunia 
untuk menentang ateisme dan juga untuk manusia yang 
berkesedaran mengetahui apakah yang sebenarnya 


berlaku kini. 

Jelaslah kini, manusia yang betul-betul sedar tidak 
boleh menutup mata dan telinga mereka sewenang- 
wenangnya. Pemberitahuan kepada masyarakat awam 
tentang ketidakadilan yang sedang berlaku dan 
menerangkan bahawa sebuah kehidupan yang aman dan 
adil hanya dapat dicapai dengan mengikuti ajaran al- 
Ouran menjadi tugas penting kepada setiap muslimin 
ketika ini. Adalah menjadi tugas umat Islam juga untuk 
memberitahu setiap orang-orang yang beriman tentang 
berita baik pertolongan dari Allah dan juga nasib malang 
yang akan menimpa jika mereka tidak berhenti dari terus 
melakukannya. Ayat-ayat di bawah ini dengan jelas 
menggambarkan perbezaan ganjaran yang akan diterima 
oleh mereka yang beriman dan mereka yang zalim: 


Sesungguhnya Kami menolong rasul-rasul 
Kami dan orang-orang yang beriman dalam 
kehidupan dunia dan pada hari berdirinya saksi- 
saksi (Hari Kiamat), (iaitu) pada hari yang sudah 
tidak berguna bagi orang-orang yang zalim untuk 
meminta maaf, dan bagi merekalah laknat dan 
mereka akan mendapat tempat tinggal yang buruk. 
(Al-Mu'min, 40: 51-52) 


TURKESTAN TIMUR 


Kebuasan yang Disorokkan oleh 
kerajaan Komunis China 


Spabila kita memperkatakan tentang ideologi- 
ideologi yang menyebarkan 
kesengsaraan di serata dunia, maka komunisme 
mendapat tempat paling atas. Dengan berdasarkan 
kepada idea-idea dua orang ahli falsafah Jerman, Karl 
Marx dan Friedrich Engels, sistem kepercayaan ini telah 
pun dilaksanakan oleh pemimpin-pemimpin yang kejam 
seperti Lenin, Stalin, dan Mao, dan seterusnya membawa 
kepada penyembelihan dan pembunuhan yang amat 
kejam sepanjang sejarah peradaban dunia. 

Walaupun kita bersetuju bahawa rejim komunis 
telah tumbang dengan pecahnya Kesatuan Soviet, namun 
ideologi dan amalan komunisme sebenarnya masih terus 
wujud, sama ada secara terbuka mahupun sulit. Umat 
Islam Turki di Turkestan Timur masih terus berada di 
bawah penindasan Maoist Red China. Pencabulan hak 
asasi manusia di Turkestan Timur tidak boleh diabaikan 
sama sekali. 


Kekejaman China di Turkestan 
Timur 


Umat Islam Turki di Turkestan Timur yang dikenali 
sebagai Uighurs, telah hidup di bawah dominasi kerajaan 
China selama lebih kurang 250 tahun. China telah 
memberikan nama kepada wilayah Islam tersebut 


sebagai “Xinjiang” ataupun “tanah yang ditawan,” dan 
menganggapnya sebagai tanah milik mereka sendiri. 
Berikutan dengan pengambilalihan China oleh komunis 
pada tahun 1949 oleh Mao, penindasan yang berlaku di 
Turkestan Timur semakin menjadi-jadi. Rejim komunis 
mula melakukan penghapusan umat Islam yang enggan 
untuk diasimilasikan. 

Bilangan umat Islam yang dibunuh amat 
mengejutkan. Di antara tahun 1949 dan 1952, 2.8 juta 
umat Islam mati, sama ada dibunuh oleh tentera China 
ataupun mati akibat kebuluran. Di antara tahun 1952 
dan 1957, lebih 3.5 juta nyawa terkorban, kemudian 6.7 
juta di antara 1958 dan 1960, dan kemudian di antara 
tahun 1961 dan 1965 pula, seramai 13.3 juta manusia 
mati. 

Kaum Uighurs yang berjaya hidup pula berada di 
dalam penindasan dan penderaan. Pemerintah Turkestan 
Timur terkini iaitu Isa Yusuf Alptekin, yang banyak 
menghabiskan umurnya dalam buangan, telah 
menggambarkan situasi tersebut di dalam bukunya Dogu 
Turkistan Davasi (Hubungan Turkestan Timur) dan juga 
Unutulan Vatan Dogu Turkestan (Turkestan Timur: 
Tanah yang Dilupakan). Berdasarkan kepada buku-buku 
tersebut, penindasan yang dilakukan terhadap rakyat 
Turkestan Timur tidak banyak bezanya dengan apa yang 
berlaku kepada umat Islam di Bosnia, ataupun majoriti 
kaum Albania oleh Serbia. “Hukuman” yang dikenakan 
oleh mahkamah China terhadap negara tersebut adalah 
terlampau kejam dan sangat tidak berperikemanusiaan. 
Ini termasuklah membakar manusia hidup-hidup, 
memukul manusia sehingga hampir mati dan kemudian 
membogelkan mereka dan membiarkan mati di dalam 
kesejukan salji. Malah ada juga yang diikat dengan 
lembu jantan pada kedua-dua belah kaki mereka untuk 


memisahkannya daripada badan. 


Amalan Asimilasi yang 
Bertujuan Menghapuskan 
Budaya Secara Besar-besaran 


Semenjak tahun 1949 lagi, rejim komunis telah 
mula merancang program penghapusan populasi umat 
Islam, dan telah memindahkan pendatang China ke 
kawasan tersebut dengan begitu sistematik sekali. Kesan 
daripada kempen ini yang dimulakan oleh kerajaan 
China pada 1953, begitu berkesan sekali. Pada tahun 
1953, 75 peratus daripada keseluruhan populasi adalah 
umat Islam, dan hanya 6 peratus dikuasai oleh orang- 
orang China. Pada tahun 1982, nisbahnya telah berubah 
dengan menyaksikan penurunan populasi umat Islam 
kepada 53 peratus, manakala populasi China meningkat 
kepada 40 peratus. Berdasarkan bancian yang dilakukan 
pada 1990, populasi yang dilaporkan adalah 40 peratus 
umat Islam dan 53 peratus rakyat China, dengan itu 
telah mendedahkan dengan jelas proses pembersihan 
etnik yang sedang berlaku di wilayah tersebut. 

Baru-baru ini, bangsa Uighurs telah ditempatkan di 
kawasan perkampungan, manakala orang-orang China 
dipindahkan ke bandar. Oleh itu, wujud beberapa buah 
bandar yang memiliki kira-kira 80 peratus orang-orang 
China. Ia bertujuan untuk menjadikan bandar yang 
majoritinya adalah rakyat China. Polisi kerajaan China 
yang menggalakkan perkahwinan campur di antara 
penduduk tempatan dengan orang-orang China juga 
menjadi sebahagian daripada polisi asimilasi tersebut. 

Kerajaan China turut menggunakan umat Islam 


Turkestan Timur sebagai bahan uji kaji program 
nuklearnya. Ujian tersebut bermula pada 16 Oktober 
1964, dan kesannya, penduduk di kawasan tersebut telah 
mendapat penyakit-penyakit yang membawa maut, dan 
kira-kira 20,000 kanak-kanak cacat telah dilahirkan. 
Jumlah umat Islam yang terkorban di dalam ujian 
tersebut dianggarkan seramai 210,000 orang. Beribu 
yang lain telah mendapat kanser atau dibiarkan lumpuh. 
Dari tahun 1964 sehingga kini, China telah 
meletupkan kira-kira 50 buah bom-bom atom dan 
hidrogen di Turkestan Timur. Ahli-ahli pakar dari 
Sweden telah mengukur gegaran yang berlaku 
disebabkan letupan bawah tanah pada tahun 1984 dan 
mencatatkan bacaan 6.8 pada skala Richter. 


Punca Sebenar Kekejaman: 
Kebencian Terhadap Islam 


Sebab utama yang membawa kepada penindasan 
rakyat Turkestan Timur oleh China adalah kerana 
mereka beragama Islam. Kerajaan komunis China 
melihat Islam sebagai halangan terbesar untuk mereka 
memantapkan penguasaan terhadap kawasan tersebut. 

China telah menggunakan bermacam-macam 
bentuk penindasan untuk membuatkan mereka berpaling 
jauh dari agama. Puncak peristiwa ini berlaku ketika 
zaman pemerintahan diktator komunis Mao. Ketika itu, 
Revolusi Budaya sedang berlaku dari tahun 1966-76. 
Masjid-masjid diruntuhkan, ibadah secara beramai-ramai 
diharamkan, pengajaran Al-Guran dihalang, dan rakyat 
China yang berpindah dibenarkan untuk mengganggu 
umat Islam. Sekolah-sekolah digunakan untuk 
menyebarkan propaganda atheis. Segala bentuk 


komunikasi dikawal untuk membuatkan manusia lari dari 
agama. Mereka telah dilarang untuk mendengar 
ceramah-ceramah agama yang menyentuh tentang 
keimanan, dan pemimpin agama pula dilarang mengajar 
tentangnya. Namun demikian, di sebalik segala 
penindasan yang dilakukan, mereka masih berpegang 
teguh kepada tali Islam.“ 

Salah satu cara ugutan dan tekanan yang dilakukan 
masih terus dilaksanakan di institusi-institusi pendidikan. 
Pendidikan wuniversiti di kawasan tersebut telah 
diberikan kepada rakyat China, dan umat Islam yang 
belajar di universiti-universiti tersebut hanya membentuk 
20 peratus sahaja daripada keseluruhan jumlah pelajar. 
Kemelesetan ekonomi turut menjadi faktor halangan 
yang membawa kepada rendahnya tahap pendidikan 
yang diterima oleh umat Islam di situ. Sekolah-sekolah 
yang diajar dalam bahasa China menikmati kemudahan- 
kemudahan yang canggih. Sebaliknya sekolah-sekolah 
Uighur berada dalam keadaan serba kekurangan. 
Pendidikan yang kononnya dianggap bersifat keagamaan 
yang diajar di sekolah-sekolah sebenarnya didirikan di 
atas fahaman ateisme. 

Peristiwa penukaran abjad sebanyak 4 kali dalam 
tempoh 30 tahun merupakan sebahagian daripada polisi 
asimilasi yang ditujukan kepada umat Islam di sana. 
Meskipun Revolusi Budaya sedang berlaku, Mao tetap 
tidak mengubah skrip abjad China. Namun Mao menukar 
abjad Uighur daripada abjad Roman kepada abjad 
Cyrillic jenis Rusia. Selepas abjad itu digunakan buat 
beberapa ketika, ia ditukar semula kepada abjad Roman. 
Walau bagaimanapun, selepas itu ia ditukar menjadi 
skrip Arab untuk menghalang dari terbentuknya 
jambatan budaya dengan Turki. Kesannya, generasi- 
generasi di situ sukar untuk memahami di antara satu 


sama lain yang mana abjad mereka telah diubah berkali- 
kali. 


Peranan Komunis China yang 
Anti-Islam di Timur Jauh 


Penindasan berdarah yang dikenakan ke atas umat 
Islam Uighur Turki di Turkestan Timur masih belum reda 
sehingga kini. China telah menangkap golongan muda 
Uighur Turki yang menyuarakan penentangan mereka, 
dengan alasan mereka adalah musuh yang berpotensi di 
masa hadapan. Untuk melepaskan diri dari penganiayaan 
tersebut golongan muda telah melarikan diri ke gunung- 
gunung ataupun ke padang pasir. 

Semenjak tahun 1996, berpuluh ribu remaja Uighur 
Turki telah ditahan di kem-kem yang mana di situ 
mereka telah dikenakan bermacam-macam jenis 
penderaan. Sebuah pertubuhan hak asasi manusia 
antarabangsa telah melaporkan di dalam laporan 
rasminya bahawa para suspek telah dibawa ke khalayak 
ramai, dan mereka sama ada dikenakan hukuman 
berkerja berat ataupun dibunuh oleh skuad penembak di 
hadapan masyarakat awam. Mahkamah-mahkamah 
beroperasi di bawah arahan Parti Komunis. Mungkin apa 
yang lebih dahsyat ialah wanita-wanita mengandung 
dibawa lari dari rumah mereka. Selanjutnya kandungan 
mereka digugurkan secara paksa dengan menggunakan 
teknik yang tidak selamat. Manakala kanak-kanak yang 
dilahirkan melepasi kuota kerajaan dibunuh, dan 
harapan keluarga mereka tidak didengari dan 
dihiraukan. 

Peristiwa yang berlaku pada bulan Februari 1997 
telah menambahkan lagi bilangan kezaliman yang 
dilakukan oleh kerajaan China. Pada satu malam Lailatul 


Oadar di bulan Ramadan tahun itu, yang berlaku pada 4 
Februari, lebih daripada 30 orang wanita yang pergi ke 
masjid untuk menyambut malam yang amat bermakna 
kepada umat Islam itu, telah dibelasah sewaktu mereka 
sedang membaca Al-Ouran, dipukul oleh ahli-ahli militia 
China dan kemudian diseret ke ibu pejabat keselamatan. 
Penduduk tempatan telah pergi ke ibu pejabat dan 
merayu supaya wanita-wanita tersebut dibebaskan. 
Namun demikian, mayat tiga orang wanita yang mati 
akibat diseksa telah dilemparkan kepada mereka yang 
datang merayu itu. Kemudian, terjadilah pergaduhan di 
antara penduduk tempatan dengan orang-orang China. 
Kira-kira 200 orang penduduk asal Turkestan Timur 
kehilangan nyawa di antara 4 dan 7 Februari, dan lebih 
3,500 yang lain telah dipenjarakan di kem-kem. Pada 
pagi 8 Februari pula, penduduk yang berkumpul di 
masjid telah dihalang dari mengerjakan solat oleh 
pasukan keselamatan. Pergaduhan tercetus lagi, dan 
akibatnya bilangan mereka yang ditahan iaitu seramai 
58,000 orang pada April-May 1996, tiba-tiba melonjak 
melebihi 70,000 orang. Kira-kira 100 orang penduduk 
yang masih muda telah dihukum mati secara terbuka. 
Manakala 5,000 orang Uighur Turki telah ditelanjangkan 
dan dipamerkan untuk tontonan umum di dalam 
kumpulan-kumpulan yang setiap satunya seramai kira- 
kira 50 orang. 

Setelah mengetahui semua ini, maka kita patut 
memberi perhatian kerana rakyat Turkestan Timur masih 
tidak menerima sebarang sokongan daripada Barat 
sepertimana yang diharap-harapkan. 

Definisi rasmi Pertubuhan Bangsa-Bangsa Bersatu 
(PBB) tentang genocide sudah tepat terhadap apa yang 
sedang berlaku di Turkestan Timur yang dijajah oleh 
China itu. Namun, rakyat Turkestan Timur masih tidak 


mendapat sebarang perlindungan dari PBB. Kira-kira 25 
juta umat Islam Turkestan Timur masih menderita 
disebabkan oleh penindasan China, dan dunia menutup 
mata atau terus memalingkan muka terhadap kekejaman 
ini. Terdapat beribu-ribu tahanan politik, dan banyak di 
antara mereka yang sudah “lenyap” dari penjara. 
Penderaan ke atas tahanan sudah menjadi satu perkara 
rutin. 

Untuk menamatkan penganiayan di Timur Tengah, 
pertama sekali dunia mesti diberitahu tentang syarat- 
syarat perjanjian yang tidak menentu yang sedang 
berlaku di situ, dan kemudian sekatan antarabangsa 
mesti dikenakan supaya China dapat merasakan 
bahangnya. China sedang melakukan pembunuhan 
beramai-ramai secara tersembunyi, dan rakyat Turkestan 
Timur yang  ditindas kehilangan cara untuk 
membolehkan suara mereka didengari. Masyarakat 
dunia mesti bertindak secara bersama terhadap perkara 
yang perlu diberi perhatian penting ini. 

Harus diingat bahawa punca kekejaman dan 
penganiayaan di Turkestan Timur terletak pada falsafah 
Komunis China yang bencikan agama. Perang yang tidak 
berperikemanusiaan yang dilancarkan terhadap manusia 
yang tidak berdaya adalah kesan daripada pemikiran 
materialistik dan komunis yang bersifat ateis. Para 
pemimpin komunis yang kejam sewaktu abad ke-20 telah 
meninggalkan suatu ideologi pembunuh dan kesannya 
berjuta nyawa terkorban. Turkestan Timur adalah 
contohnya. Satu-satunya cara yang boleh dilakukan 
untuk menyekat mimpi ngeri ini dari terus menghantui 
manusia adalah dengan melancarkan peperangan 
ideologi untuk menentang ideologi-ideologi atheis seperti 
komunisme. Penghapusan asas-asas ideologi komunis 
adalan langkah pertama untuk menamatkan penindasan 


komunis di muka bumi. 

Seperti yang telah ditegaskan di awal bab buku ini, 
asas kepada komunisme ialah Darwinisme. Karl Marx, 
iaitu wpengasas komunisme telah mendedikasikan 
bukunya Das Kapital kepada Darwin, iaitu seorang tokoh 
yang amat beliau sanjungi. Di dalam bukunya yang 
bertajuk Ever Since Darwin, seorang saintis pro-Marxis- 
evolusinis yang terkenal telah menulis: 

..Marx dan Darwin adalah secocok, dan Marx 
memuja Darwin setinggi-tingginya... Darwin 
sesungguhnya seorang pejuang revolusi yang 
berhemah.? 

Pemimpin komunis China, Mao telah berkata 
menerusi satu ucapannya, “Sosialisme China dibina 
dengan berasaskan Darwin dan teori evolusi,” maka 
dengan itu jelaslah dari mana beliau mendapat inspirasi 
terhadap kekejaman yang dilakukannya.2 

Himpunan kenyataan ini yang telah mendedahkan 
asal-usul Marxisme dengan jelas memberitahu kita 
bahawa  Darwinisme merupakan ideologi yang 
berselindung di sebalik praktis-praktis kejam yang 
dilaksanakan beberapa tahun dahulu di negara-negara 
seperti Rusia dan China, dan yang mana sehingga kini ia 
masih dilakukan terhadap orang-orang Chechen dan 
umat Islam di Turkestan Timur. (Untuk mengetahui lebih 
lanjut tentang saintifik Darwinisme dan kejatuhan 
ideologinya, rujuk bahagian apendiks tentang penipuan 
evolusi.) 


BOSNIA, KOSOVO DAN 
MACEDONIA 


Rakyat Balkan yang Sentiasa 
Dihimpit Peperangan 


Sewaktu kita sedang menuju ke penghujung abad 
ke-20. dunia telah meyaksikan genocide paling dahsyat 
dan besar. Segalanya bermula pada 1992, dan sepanjang 
waktu itu beratus-ratus ribu manusia telah dihalau dari 
tanah sendiri, dibunuh, disumbat ke dalam kem-kem 
yang penuh sesak, dan didera dengan cara yang tidak 
berperikemanusiaan. Perkara yang paling jelas dan nyata 
tentang genocide ini, yang bermula di Bosnia dan 
kemudian berpindah ke Kosovo, ialah ia berlaku di 
hadapan seluruh penduduk dunia dan hanya ber- 
sebelahan sahaja dengan negara-negara Eropah. 

Penyembelihan di Bosnia yang bermula pada 1992 
hanya berakhir pada musim bunga 1995. Sepanjang 
tempoh tersebut telah berlaku kekejaman dan keganasan 
yang sukar dicari contohnya di dalam sejarah kehidupan 
manusia. Jumlah umat Islam Bosnia yang dibunuh oleh 
orang-orang Serbia adalah melebihi 200,000 orang. 2 
juta orang telah diusir dari rumah mereka, dan kira-kira 
50,000 umat Islam wanita telah dicabul keperawa- 
nannya. Perkara yang sama kemudian turut berlaku di 
Kosovo. 


Memusnahkan Segala Tinggalan 
Empayar Turki Uthmaniyyah 


Untuk memahami kezaliman yang dikenakan 
terhadap umat Islam Bosnia yang tidak bersalah, terlebih 
dahulu kita mesti memahami sejarah kawasan yang 
bergolak tersebut. Sudah diketahui ramai bahawa se- 
telah pembubaran Persekutuan Yugoslavia, terdapat 
beberapa negara yang berasa kurang senang terhadap 
kawasan-kawasan yang memiliki ramai umat Islam yang 
cuba mendapatkan kemerdekaan. Penubuhan negara- 
negara Islam merdeka di tengah-tengah Eropah, dan 
kemungkinan untuk mereka menubuhkan sebuah 
kesatuan, membawa maksud kepada penubuhan 
tamadun Islam yang berhampiran dengan negara-negara 
Barat. Sebab itulah umat Islam di rantau Balkan 
dikenakan genocide oleh Serbia, dengan dibantu oleh 
sokongan-sokongan sulit oleh kumpulan-kumpulan pelobi 
anti-Islam yang sungguh efektif di beberapa negara- 
negara Barat dan berada pula di bawah payung 
keselamatan kumpulan-kumpulan pelobi ini. 

Belum pun sempat manusia melupakan tragedi 
dahsyat yang berlaku di Bosnia-Herzegovinia, gelombang 
kedua kekejaman orang-orang Serb mula mengambil 
tempat. Kali ini latar tempatnya adalah di Kosovo, 
Yugoslavia. Apabila kita melihat peristiwa-peristiwa yang 
berlaku menurut perspektif sejarah, nampaknya Serb 
mahu menuntut bela di atas luka kekalahan yang dialami 
kira-kira 600 tahun sebelum ini. Orang-orang Serb di 
Kosovo melihat umat Islam Albania sebagai “penerus 
Empayar Turki Uthmaniyyah.” Oleh itu orang-orang Serb 
mula menjalankan polisi asimilasi, atau lebih tepat lagi, 
cuba memadamkan segala kesan Uthmaniyyah. 

Kebencian Serb terhadap Uthmaniyyah bermula 
kira-kira 600 tahun yang lampau. Semasa Perang Kosovo 
Pertama, pada tahun 1389, Sultan Murat I telah ditikam 


oleh seorang berbangsa Serbia yang menyamar sebagai 
seorang utusan. Beliau kemudiannya mengalami cedera 
parah di bahagian barat laut Pristina dan akhirnya meng- 
hembuskan nafasnya yang terakhir setelah melihat 
kejayaan  Uthmaniyyah. Kejayaan kedua Turki 
Uthmaniyyah di Kosovo berlaku pada 1448, apabila 
Sultan Murat II berjaya mengalahkan pasukan tentera 
Salib yang dipimpin oleh orang-orang Serbia. Berikutan 
kejayaan Perang Kosovo Kedua ini, sejumlah besar umat 
Islam Turki menduduki rantau Balkan. 


Ketakutan Terhadap “Albania 


yang 
Lebih Hebat” dan Kosovo 


Peta baru rantau Balkan yang telah dipersetujui 
bersama menerusi Perjanjian Versailles pada akhir 
Perang Dunia I telah menimbulkan satu fakta yang 
sangat menarik: Orang-orang Albania yang merupakan 
majoriti rantau Balkan tidak disatukan di dalam sebuah 
negara yang sama, sebaliknya mereka dibiarkan duduk 
berselerak di beberapa buah negara. Mengapakah orang- 
orang Albania tidak dibiarkan duduk bersama apabila 
peta baru rantau tersebut dilukis? 

Jawapan kepada soalan tersebut terletak pada 
faktor asas yang mencetuskan segala konflik yang masih 
berterusan sehingga ke hari ini. Prospek penubuhan 
negeri “Albania yang Lebih Hebat”, yang terdiri dari 
umat Islam Albania, dianggap oleh beberapa buah kuasa 
antarabangsa sebagai sesuatu yang tidak meng- 
untungkan pihak mereka. Sebab mengapa masalah yang 
sudah berdekad-dekad lamanya ini masih tidak dapat 
diselesaikan adalah berpunca daripada plot idea yang 
serupa. Jika kemerdekaan Kosovo diisytiharkan, “Albania 
yang Lebih Hebat” akan ditubuhkan sekali lagi di selatan 
Balkan. 

Orang-orang Albania merangkumi kira-kira 95 
peratus dari keseluruhan populasi Albania. Tambahan 
pula, terdapat juga kira-kira 35Y6 populasi Albania di 
sempadan Macedonia, dan kira-kira 50,000 orang 
Albania pula tinggal di Montenegro. Di dalam Yugoslavia 
pula, kawasan Kosovo turut memiliki populasi orang- 
orang Albania yang agak besar. 

Apa yang akan terjadi jika negara-negara yang 


berjiran tersebut bersatu, dan dengan itu membentuk 
“Albania yang Lebih Hebat” di tengah-tengah Eropah? 
Inilah yang menjadi ketakutan kepada kuasa-kuasa 
Barat. 

Adalah perlu untuk dijelaskan bahawa ketakutan ini 
timbul lebih disebabkan oleh faktor agama berbanding 
faktor etnik. Seperti juga Bosnia, negeri tersebut turut 
memiliki ramai umat Islam yang dilihat sebagai “tidak 
diperlukan.” 

Pencaturan yang masih diteruskan sehingga ke hari 
ini, telah memainkan peranan penting yang 
mempengaruhi proses pemetaan rantau Balkan selepas 
Perang Dunia I. Inilah sebabnya mengapa orang-orang 
Albania secara tidak rela hidup sebagai sebuah bangsa 
yang dipecah-pecahkan sejak dulu lagi. 

Selepas Perang Dunia II, orang-orang Albania telah 
diperintah di bawah telunjuk rejim Komunis. Orang- 
orang Albania di Kosovo dan Macedonia kekal di 
sempadan Tito Yugoslavia, dan orang-orang Albania 
sendiri akhirnya berada di bawah genggaman rejim 
Enver Hoxha yang lebih zalim. 

Berikutan kejatuhan komunisme kira-kira 40 tahun 
yang lampau, kuasa “Albania yang Lebih Hebat” 
dipandang sebagai sebuah kuasa yang berbahaya 
disebabkan oleh sifat Islamiknya. Kuasa komunis 
terdahulu dan fasis terbaru, Slobodan Milosevic menjadi 
orang pertama yang memulakan polisi ganas yang anti- 
Islam. 

Sebaik sahaja Milosevec mula memegang tampuk 
pemerintahan, beliau telah menamatkan autonomi yang 
telah pun dijanjikan kepada Kosovo sewaktu zaman Tito. 
Beliau mula menggunakan pendekatan fasis untuk 
menyalakan api nasionalisme orang-orang Serbia. 
Pendidikan tinggi di Kosovo dihalang dari diajar dalam 


bahasa Albania. Akhbar-akhbar yang diterbitkan dalam 
bahasa tersebut akan ditamatkan operasinya dan rakyat 
ditindas. Ini semua bertujuan supaya orang-orang 
Albania meninggalkan kawasan tersebut, dan akhirnya 
kira-kira 400,000 telah mengambil tindakan tersebut. 
Pada masa yang sama, wujud usaha untuk mengubah 
demografi kawasan dengan memasukkan orang-orang 
Serb. Mereka mahu men“Serbia”kan kawasan tersebut 
dengan menghalau umat Islam Albania yang membentuk 
populasi kira-kira 90 peratus banyaknya. Mereka malah 
turut ' mengoyakkan surat ikatan harta dan 
mencantumkan dokumen-dokumen untuk memadamkan 
identiti budaya umat Islam. Pada 1989, autonomi Kosovo 
telah dibatalkan sama sekali. Setiap hari, Milosevic 
mengenakan sekatan-sekatan baru di kawasan tersebut. 
Orang-orang Albania terus menunjukkan penentangan 
yang bersifat kedamaian terhadap segala penindasan 
yang dikenakan ke atas mereka, dan di bawah pimpinan 
Ibrahim Rugova, mereka telah memulakan kempen yang 
berdasarkan perlembagaan untuk memenangi semula 
hak-hak mereka. Orang-orang Albania yang telah hidup 
lama di bawah sistem penindasan yang tidak memiliki 
sebarang hak dan telah menjadi sasaran projek asimilasi, 
akhirnya telah berjaya menarik perhatian rakyat dunia 
setelah mereka menjadi mangsa proses pembersihan 
etnik. Serb telah meletakkan pasukan polis dan askarnya 
di kawasan itu. Pasukan-pasukan ini telah menyerang 
penduduk yang tidak bersenjata dengan menggunakan 
senjata-senjata berat. Kempen pembersihan etnik 
bermula pada 27-28 Februari 1998. Keagresifan Serb 
telah dihentikan oleh operasi NATO pada 24 Mac 1999. 
Namun demikian operasi menyelamat yang agak lewat 
dilakukan ini telah cukup untuk memberitahu kita 
bahawa penderitaan yang cukup besar telah dialami oleh 


orang-orang Albania Kosovo 


Bosnia: Pembunuhan Beramai- 
ramai 
di Mata Dunia 


Apabila Sarajevo menjadi sebahagian daripada 
wilayah Turki Uthmaniyyah pada 1463, ia turut 
mempunyai hubungan dengan agama Islam. Ia terus 
berada di bawah kuasa Turki Uthmaniyyah selama kira- 
kira 400 tahun. Sepanjang tempoh yang cukup panjang 
ini, Slavs yang mempunyai hubungan dengan mazhab 
Kristian yang dipanggil “Bogomils” dan tinggal di 
kawasan Bosnia-Herzegovina, telah memeluk Islam 
dengan kerelaan hati mereka sendiri. Dengan itu, umat 
Islam muncul di Bosnia, di tengah-tengah Semenanjung 
Balkan. Berikutan dengan Perjanjian Berlin pada 1878, 
Bosnia telah diberikan kepada Empayar Austria- 
Hungary, walaupun ia masih sebahagian daripada 
kawasan Turki Uthmaniyyah. Namun akhirnya ia telah 
ditawan pada 1908, dan Bosnia tidak lagi berada di 
bawah pemerintahan Islam. Orang-orang Islam melihat 
pemergian Turki Uthmaniyyah dengan penuh kesedihan 
kerana mereka telah membayangkan penganiyaan 
dahsyat yang bakal diterima di bawah sistem 
pemerintahan baru. Sesungguhnya tidak lama selepas 
pengunduran Turki Uthmaniyyah, serangan dan 
gangguan terhadap umat Islam pun bermula. 

Selepas Perang Dunia I, “Kerajaan Serbia, Crotia 
dan Slovenia” telah ditubuhkan, dengan itu telah 
mengumpulkan kesemua komuniti Slavs di kawasan 
tersebut. Bosnia-Herzegovina turut menjadi sebahagian 


daripada kerajaan tersebut. Pada 1929, Kerajaan 
Yugoslavia jatuh ke tangan Kristian Ortodoks Serbia. 
Sehingga Perang Dunia II, umat Islam Bosnia telah dicuri 
harta-benda mereka dan diawasi dengan begitu teliti 
sekali. 

Semasa Perang Dunia II, kawasan tersebut telah 
dijajah oleh Jerman. Tahun peperangan tersebut telah 
menyaksikan kira-kira 100,000 umat Islam yang 
terkorban dalam siri-siri serangan di bandar-bandar dan 
perkampungan Bosnia. Serangan-serangan tersebut 
dilakukan oleh pejuang-pejuang ultra-nasionalis 
(Chetniks). Pihak komunis telah memainkan peranan 
utama dalam penentangan terhadap Nazi, dan apabila 
perang tamat mereka mula mengambil-alih hal-ehwal 
pengurusan negara tersebut. Polisi penindasan terhadap 
umat Islam bangkit semula apabila komunis mula 
berkuasa. Yayasan-yayasan Islam diambil-alih, masjid- 
masjid dan sekolah-sekolah agama dirampas, dan 
kempen intensif tentang propaganda ateis begitu rancak 
dijalankan. Kesannya, satu bahagian daripada populasi 
umat Islam telah dipaksa berpindah ke Turki dan negara- 
negara Fropah lain. 

Apabila Perjanjian Perang Dingin Warsaw tamat, 
sebuah referendum telah diadakan pada 1 Mac 1992, 
dan Bosnia-Herzegovina mengisytiharkan ke- 
merdekaannya. Walau bagaimanapun, Serb telah 
menawan negara tersebut dan menjalankan 
penyembelihan selama tiga tahun. Jumlah umat Islam 
Bosnia yang dibunuh oleh Serb dalam tempoh tiga tahun 
itu tidak kurang dari 200,000 orang. Kira-kira 2 juta 
umat Islam dihalau keluar dari rumah mereka. 50,000 
wanita Islam telah dirogol. Umat Islam yang dihantar ke 
kem-kem tahanan milik Serb telah dikenakan penderaan 
yang amat dahsyat, dan berpuluh-puluh ribu daripada 


mereka telah lumpuh. 

Beberapa kes penyeksaan di sana yang dilaporkan 
oleh umat Islam kepada Kenyataan Tribunal Jenayah 
Perang Antarabangsa PBB dengan jelas menunjukkan 
tahap penganiyaan yang telah dilakukan oleh Serb. 
Sebagai contoh, berdasarkan kepada keterangan 
Sulejman Besic yang berusia 46 tahun, seorang Chetnik 
yang dipanggil Dusan Tadic telah pergi menemui 
seorang wanita Islam dan menjerit kepadanya untuk 
memberitahu di mana suaminya berada. Dia kemudian 
mengarahkan wanita tersebut supaya menanggalkan 
pakaiannya, dan mengancam akan membunuhnya jika 
dia enggan berbuat demikian. Dalam menangis, dia mula 
membuka pakaiannya di hadapan mata pistol. Namun 
demikian tidak kurang seminit selepas iu, Tadic 
menembaknya di kepala. Kemudian dia membawa anak 
lelaki wanita tersebut yang mana selama adegan ngeri 
ini berlaku, dia terbaring tidak berapa jauh dalam 
keadaan tangannya diikat. Anak lelaki itu kemudian 
disuruh merogol ibunya yang sudah mati. Di kemudian 
menangis dengan sekuat-kuatnya, dan akhirnya dengan 
segera ditembak mati oleh Dusan Tadic. 

Badan kaku yang mati akibat dibunuh dibiarkan 
begitu sahaja dalam masa yang lama. Menurut Sulejman 
Besic, tiada apa yang menghairankan tentang perkara 
tersebut di kem-kem tahanan yang penuh sesak. 
Menurutnya lagi, ramai umat Islam yang cedera berada 
dalam keadaan yang sangat menyedihkan. Ada di antara 
mereka yang terbaring tidak sedarkan diri dengan ulat- 
ulat mengerumuni luka-luka yang terdedah. Bau busuk 
dari mayat-mayat yang dibiarkan ditempat terbuka dan 
ulat-ulat yang mengerumuninya amat meloyakan. 

Besic telah menyaksikan semua ini sewaktu dia 
dikurung di Kem Trnopolje, dan beliau memberitahu 


pengalamannya kepada Tribunal Jenayah Perang 
Antarabangsa di Hague, yang ditubuhkan untuk 
menyiasat jenayah-jenayah perang di Yugoslavia yang 
dahulu dan juga menyiasat para suspek. Perkara-perkara 
dahsyat yang disaksikan dan dialami olehnya hanyalah 
beberapa contoh daripada ribuan penyeksaan dan 
penyembelihan sistematik yang dikenakan ke atas umat 
Islam oleh Serbia di Bosnia. 

Penyembelihan dan pembersihan etnik yang begitu 
lama di Bosnia mungkin sudah semakin sampai ke 
penghujungnya. Namun ia telah meninggalkan satu 
tragedi kemanusiaan yang sungguh mengerikan. Serb 
mengajukan ancaman-ancamannya, dan bertindak-balas 
terhadap kebangkitan Islam di Bosnia dengan kekejaman 
yang begitu dahsyat, yang dijalankan di hadapan mata 
penduduk dunia. 

Harapan kami ialah rakyat Bosnia, yang dikenakan 
genocide kejam hanya kerana mereka beragama Islam, 
akan mendapat sokongan secara aktif dan praktikal dari 
mereka yang berkesedaran di segenap lapisan 
masyarakat, terutama sekali dari dunia Islam untuk 
membantu mereka memulihkan keadaan. 


ALGERIA 


Peristiwa Berdarah Ekoran Dari 
Kekejaman dan Penindasan 


yang 
Tidak Berkesudahan 


Algeria telah menikmati kehidupan yang selesa di 
bawah penyebaran Islam di Afrika Utara, namun telah di- 
musnahkan oleh kekacauan politik dan sosial selama 
beberapa tahun sehingga sekarang. Punca kepada 
konflik yang berlaku di Algeria, yang mana dunia sudah 
pun mendengarnya sejak sedekad yang lalu, bermula 
sejak lama dahulu. 


Pendudukan Perancis di Algeria 


Algeria berada dalam keadaan aman damai semasa 
pemerintahan Turki Uthmaniyyah dari abad ke-16 
sehinggalah abad ke-19. Walau bagaimanapun, apabila 
Empayar Turki Uthmaniyyah mula hancur, kuasa-kuasa 
kolonial mula membahagi-bahagikan dunia Islam. Salah 
satu daripadanya adalah Algeria. Pada 1827, tentera 
Perancis seramai 37,000 menceroboh negara tersebut. 
Setelah tiga tahun perang tersebut tercetus, keseluruhan 
negara tersebut jatuh ke tangan Perancis. Algeria 
menjadi begitu penting kepada Perancis kerana memiliki 
takungan minyak yang besar dan menjadi posisi strategik 
sebagai pelabuhan di Mediterranean. Negara itu 
kemudian secara rasmi menjadi milik Perancis pada 
tahun 1830, dan kekal berada dalam koloni Perancis 


selama 132 tahun yang berikutnya. 

Sejajar dengan pandangan para pengkoloni yang 
lain, Perancis melihat bangsa selain dari mereka sebagai 
manusia kelas kedua. Dengan itu, tertubuhlah sistem 
yang berasaskan tekanan dan keganasan di kesemua 
tanah jajahan yang mereka miliki. Kempen asimilasi 
budaya bermula. Mula-mula sekali, percakapan dan 
pengajaran bahasa Arab diharamkan. Bahasa Perancis 
menjadi bahasa rasmi. Polisi ini bertujuan untuk 
menghapuskan identiti kebangsaan dan warisan 
kebudayaan rakyat Algeria. Selepas itu, Algeria dijadikan 
supaya bergantung sepenuhnya kepada Perancis dari 
segi ekonomi, dan struktur politiknya telah dirombak 
supaya bersesuaian dengan kepentingan Perancis. 

Penentangan Algeria yang pertama terhadap 
penjajahan Perancis dimulakan oleh Abdul Kader, iaitu 
gabenor Mascara pada tahun 1832. Beribu-ribu umat 
Islam Algeria telah dibunuh dalam penentangan 
tersebut, dan Perancis telah menakluki keseluruhan 
negara itu. Sepanjang tempoh selepas tercetusnya 
pemberontakan, tiada sebarang kuasa yang mampu 
mengawal kemarahan rakyat terhadap penjajah. Banyak 
pergerakan-pergerakan menuntut kemerdekaan yang 
diinspirasikan oleh  polisi-polisi keganasan dan 
penindasan, telah ditundukkan oleh Perancis. Ini 
menjadikan Perancis terus berkuasa di negara tersebut 
sehingga pertengahan abad ke-20. 

Dengan tercetusnya Perang Dunia II, era baru 
muncul di Algeria. Nazi Jerman telah menawan Perancis 
dan kemudian Algeria. Ramai pecinta tanah air Algeria 
yang ditahan oleh Jerman, kebanyakan mereka dibunuh 
atau di hantar ke kem-kem tahanan. Apabila Kuasa 
Bersekutu (Pent: Kuasa Bersekutu terdiri daripada 
negara Britain, Perancis, Rusia dan Amerika Syarikat) 


berjaya menamatkan penjajahan Jerman (Pent: Jerman 
adalah dari Kuasa Paksi. Terdapat dua lagi buah negara 
yang menganggotai Kuasa Paksi, iaitu Itali dan Jepun) 
pada 1942, para ilmuwan Algeria membayangkan satu 
permulaan baru dan kedatangan sistem demokratik di 
Algeria. Namun, akhirnya mereka menyedari dengan 
cepat bahawa mereka telah silap perkiraan. Pada 1943, 
satu kumpulan yang dipimpin oleh Ferhat Abbas 
mencadangkan kepada Kuasa Bersekutu bahawa 
kolonialisme mesti ditamatkan supaya sebuah negara 
merdeka dapat ditubuhkan sebaik sahaja perang tamat, 
dengan sebuah Perlembagaan baru, termasuklah bahawa 
rakyat Algeria mesti mentadbir negara mereka sendiri 
dan mereka yang dipenjarakan disebabkan kepercayaan 
mereka mesti dibebaskan. Rakyat Algeria yang telah 
berjuang bersama-sama dengan Kuasa Bersekutu 
menganggap bahawa permintaan mereka akan dipenuhi. 
Namun, ia telah ditolak. Di samping itu, corak pembunuh 
yang baru menyusul tidak lama selepas itu. 

Apabila ramai rakyat yang berkumpul sewaktu 
pengibaran bendera Algeria pada 8 Mei 1945, sebagai 
meraikan tamatnya peperangan, ia telah diganti dengan 
pertumpahan darah yang amat mengerikan. Askar 
Perancis telah melepas tembakan kepada mereka yang 
membawa bendera Algeria, dan 40 orang telah dibunuh 
dengan begitu kejam. Peristiwa ini mendapat reaksi 
umat Islam yang tinggal di kawasan lain. Penentangan 
meningkat, dan Perancis bertindak-balas dengan 
menggunakan kekuatan yang lebih besar. Unit-unit 
tentera mula melepaskan tembakan kepada masyarakat 
awam secara rambang. Akibatnya, berdasarkan kepada 
sumber kerajaan Amerika, kira-kira 45,000 umat Islam 
mati dalam pembunuhan yang dilancarkan. Ramai juga 
yang cedera. Insiden ini, yang dikenali sebagai 


Pembunuhan Beramai-ramai Setif, telah diikuti oleh 
tindakan-tindakan lain oleh rejim Perancis. Segala 
aktiviti politik diharamkan. Beribu-ribu rakyat Algeria 
ditahan tanpa ada sebarang justifikasi. Algeria menerima 
satu lagi penderitaamm daripada kekejaman kuasa 
kolonialis. 

Dekad yang berikutnya selepas Pembunuhan 
Beramai-ramai Setif, pergerakan-pergerakan menuntut 
kemerdekaan menjadi semakin matang. Notis yang 
dikeluarkan oleh mereka pada 1 November 1954, telah 
menyeru rakyat Algeria supaya bangkit bagi 
mendapatkan kebebasan dan kemerdekaan. Pelindung 
Pembebasan Kebangsaan (FLN) dan Tentera 
Pembebasan Kebangsaan (ALN), yang diasaskan pada 
tahun yang sama, telah mengepalai pergerakan 
kemerdekaan.  FLN bukan sebuah pergerakan 
homogenus (Pent: iaitu tidak dianggotai oleh satu kaum 
atau satu parti politik sahaja), dan mereka yang datang 
dari pelbagai latar politik berkumpul di dalamnya. 
Pergerakan tersebut telah bermesyuarat di Kaherah 
pada September 1958, dan seterusnya membentuk 
kerajaan sementara Algeria. 

Perancis sudah tentu tidak mahu kehilangan Algeria 
yang kaya dengan simpanan minyak dan gas aslinya. 
Potensi kemunculan sebuah negara Islam yang kaya 
dengan sumber asli telah membuatkan Perancis dan 
negara-negara lain yang anti-Islam berasa tidak selesa. 
Perancis menjangka bahawa perkembangan seperti itu 
akan membawa kesan domino kepada negara-negara 
Islam lain di Afrika, dan dengan itu terjadilah 
pembunuhan yang berikutnya. Banyak perkampungan 
yang dibakar oleh Perancis, sekolah-sekolah dan masjid- 
masjid dirobohkan, sehinggalah Algeria mengisytiharkan 
kemerdekaannya. Sepanjang tempoh tersebut, yang 


menyaksikan ribuan nyawa melayang, Perancis masih 
terus memusnahkan tanaman rakyat Algeria dan juga 
turut membunuh haiwan ternakan mereka. Kira-kira 
400,000 batang pokok anggur yang dimusnahkan dan 
ribuan haiwan dibunuh. 

Walau bagaimanapun, Perancis akhirnya menerima 
kehendak rakyat Algeria yang mahukan kemerdekaan, 
walaupun sebenarnya Perancis tidak pernah teragak- 
agak untuk membunuh rakyat, wanita, kanak-kanak dan 
orang tua yang tidak bersalah. Pada 1959, Presiden 
Perancis de Gaulle mengumumkan di dalam ucapannya 
di PBB bahawa beliau telah mengisytiharkan 
kemerdekaan Algeria. FLN dan Perancis telah 
mengisytiharkan genjatan senjata melalui Perjanjian 
Evian, dan Algeria akhirnya mendapat kemedekaan pada 
tahun 1962. Perjuangan menuntut kemerdekaan 
daripada Perancis selama lebih kurang tujuh setengah 
tahun menyaksikan kira-kira 1.5 juta rakyat Algeria mati. 

Keganasan yang dilakukan oleh Perancis adalah 
satu pengesahan sadis tentang sifat-sifat mereka yang 
tidak beriman dan suka pula melakukan kerosakan 
seperti mana yang tercatat di dalam al-Ouran. 
Mencederakan manusia yang tidak bersenjata sewaktu 
peperangan, menyebabkan kebuluran yang menjadikan 
mereka sukar untuk meneruskan kehidupan, dan 
membiarkan mereka dalam kemiskinan adalah tindak- 
tanduk rejim-rejim kejam yang berlaku sepanjang 
sejarah manusia: 


Dan apabila dia berpaling (dari kamu), dia 
berjalan di bumi untuk melakukan kerosakan, dan 
merosakkan tanam-tanaman dan binatang tenakan, 
dan Allah tidak menyukai kebinasaan. (Al-Bagarah, 
2:205) 


Kita tidak boleh lupa bahawa mereka yang 
melakukan perkara sedemikian rupa di dunia ini akan 
membayar harganya di akhirat kelak. Al-Guran telah 
memberitahu umat Islam tentang berita gembira ini: 


Negeri Akhirat itu, Kami jadikan untuk orang- 
orang yang tidak mahu menyombongkan diri dan 
membuat keroskan di muka bumi. Dan kesudahan 
yang baik adalah bagi orang-orang yang bertakwa. 
(Al-Oashash, 28:83) 


Penyeksaan yang Dialami Oleh 
Rakyat 
Algeria yang Didalangi Perancis 


Polisi penindasan penuh kejam yang dilakukan 
Perancis sepanjang berlakunya Perang Algeria untuk 
mendapatkan kemerdekaan telah dikutuk sehebat- 
hebatnya oleh ramai cendekiawan Perancis, dan inisiatif 
penduduk awam telah dilakukan bagi menghentikan 
penindasan yang berlaku. Keganasan ini yang dipercayai 
telah menjadi titik hitam dalam sejarah manusia apabila 
Algeria akhirnya berjaya mendapat kemerdekaan, namun 
telah dimasukkan ke dalam agenda semula oleh 
komander-komander yang bertugas di Algeria ketika itu. 

Polisi pentadbiran Perancis di Algeria telah 
diterangkan secara ringkas dan jelas oleh Jacgues 
Massu, pemerintah komander kecemasan ketika itu: 

Seksa? Sudah tentu kami seksa. Beberapa 
badan telah membuatkan ia sukar bagi kami. Tapi 
bagaimana anda boleh jangka yang kami akan 


melakukan tindakan yang berbeza?”' 

Malah ada juga kenyataan yang lebih mengerikan. 
Ia adalah luahan dari Jacgues Duguesne, seorang 
koresponden La Croix ketika itu: 

Soalan-soalan tentang penyeksaan dan 
kehilangan sering menghujani minda anda. Lelaki 
dan kadang-kala wanita ditahan, dan tiada khabar 
yang didengari tentang mereka selepas itu. Amalan 
mengikat badan dengan batu dan kemudian 
menghumbankannya ke laut sudah diketahui 
ramai. Bilangannya secara umum adalah 3,000 
orang, walaupun Datuk Bandar Algeirs Jacgues 
Chevallier menyatakan angkanya adalah sekitar 
5,000 orang. Di antara kaedah-kaedah 
pencerobohan yang dilakukan oleh pasukan askar 
Perancis adalah merogol dan memusnahkan 
keseluruhan kampung. Seorang askar telah 
memberitahu bagaimana dia sebagai pembantu 
perubatan terpaksa merawat penduduk setiap pagi 
yang mana pada waktu malamnya mereka telah 
diseksa oleh askar dari unitnya sendiri. Teknik 
paling popular ialah dengan mengenakan arus 
elektrik di bahagian tubuh badan, kadang-kala 
pada bahagian kemaluan wanita. Cara penyeksaan 
yang lain adalah untuk membunuh. Para mangsa 
akan disumbat dengan paip getah di mulutnya dan 
kemudian pili air dibuka, atau kuku di tangan 
dicabut, atau kepala mereka direndamkan ke dalam 
takungan yang dipenuhi air, atau mereka 
digantung selama berjam-jam pada bahagian 
pergelangan tangan yang mana kaki mereka 
hampir tidak mencecah lantai. Terdapat juga 
kaedah-kaedah yang lain. Ia bukanlah satu perkara 
yang mudah untuk menulis kesemuanya. Saya 


hanya mengulangi beberapa bahagian yang saya 
tahu. 


Apa yang Berubah Dengan 
Kemerdekaan? 


Algeria berjaya mencapai kemerdekaannya pada 
1962, walaupun hanya sedikit perubahan berlaku kepada 
umat Islam. Dengan deklarasi kemerdekaan, FLN 
mahukan kuasa dan membentuk sebuah organisasi yang 
terikat secara rahsia dengan Perancis. Dengan mengikut 
tradisi yang sering dilihat di dalam dunia Islam pada 
abad ke-20, parti akan membentuk rejim penindas. Para 
pemimpin rejim tersebut telah mengeksploitasi kekayaan 
sumber alam sewaktu mereka berkuasa. Rakyat menjadi 
semakin miskin sewaktu para pemimpin FLN dan 
penyokongnya menikmati kemewahan. Pada tahun 1990- 
anan, kadar pengangguran meningkat kepada 70 
peratus. Walau bagaimanapun, segala tekanan dan 
eksploitasi yang dikenakan ke atas umat telah 
mewujudkan benih-benih kemusnahan rejim itu sendiri. 

Segala perkembangan tersebut menjadikan Algeria 
penuh dengan demonstrasi, boikot dan protes untuk 
rakyat melepaskan kemarahannya. Semakin banyak 
suara-suara yang menuntut kebebasan dan juga sistem 
multi-parti bagi menggantikan sistem satu parti yang 
sedia ada. Akhirnya pada tahun 1989, sistem multi-parti 
telah dibentuk. 

Pilihan raya umum telah diadakan pada 26 
Disember 1991. Terdapat dua kali pengundian bertulis, 
dan keputusannya telah diumumkan pada 30 Disember. 
Barisan Penyelamat Islam (FIS) telah berjaya mendapat 


majoriti kerana memenangi 188 daripada 232 kerusi di 
parlimen. FLN yang memerintah ketika itu hanya berjaya 
mendapat 15 kerusi. Pusingan kedua turut dilihat akan 
memberikan keputusan yang serupa. FIS dilihat sudah 
pasti akan memenangi pilihan raya itu. 

Namun demikian, rejim penindas di negara tersebut 
tidak akan membiarkan ia berlaku. Pasukan askar yang 
dipimpin oleh Ketua Staf Jeneral Khalid Nezzar telah 
melakukan rampasan kuasa. Wujud provokasi-provokasi 
dan berita-berita yang sudah jelas palsu bagi 
menjustifikasikan rampasan kuasa tersebut. Sebelum 
keputusan pusingan pertama diumumkan, perdana 
menteri mengatakan bahawa pengundian telah berjalan 
lancar, aman dan selamat. Selepas keputusan menjadi 
semakin jelas, perkara sebaliknya berlaku. Beliau telah 
membuat kenyataan bahawa pengundian "tidak 
dijalankan dengan cukup bebas dan jujur,” yang dengan 
kata lain menuduh FIS sama ada sudah menipu atau 
menggunakan cara paksa. 

Perkembangan rampasan kuasa itu juga agak 
menarik. Segala peristiwa yang telah terbentang 
menunjukkan bahawa segala-galanya sudah dirancang 
siap-siap. Berikutan rampasan kuasa, dan kontra 
terhadap luahan yang diberikan kepada penduduk dunia, 
umat Islam tidak memulakan “perang saudara.” Konflik 
sebenarnyan dimulakan oleh mereka yang mencetuskan 
rampasan kuasa. FIS telah menyeru semua pihak supaya 
tidak menggunakan kekerasan dan sebaliknya 
menggunakan jalan damai. Kerajaan sebaliknya 
bertindak dengan menahan ribuan ahli FIS dan 
mengenakan hukuman-hukuman kejam ke atas mereka 
sewaktu di penjara. 

Tahun-tahun berikutnya tidak membawa sebarang 
perubahan terhadap tekanan yang dikenakan ke atas 


rakyat Algeria. Berikutan provokasi yang menyalahkan 
umat Islam, sebuah mahkamah yang memiliki kuasa luar 
biasa telah dibentuk. Pada mulanya, FIS dan para 
penyokongnya tidak mahu mengangkat kepala dan masih 
berpegang kepada cara yang lebih damai, namun 
kemudiannya mereka mula berubah sikap kerana 
tekanan dan ketidakadilan yang melampau-lampau. Satu 
kumpulan mula menggunakan senjata sebagai reaksi 
serangan bersenjata terhadap mereka oleh pasukan 
keselamatan. Akhirnya, Algeria terjebak ke dalam 
kancah perang saudara. 


Siapakah Dalang Perang 
Saudara di Algeria? 


Tujuan perang saudara satu sahaja: untuk 
memusnahkan kuasa Islam, jika perlu dengan 
menggunakan cara penghapusan secara fizikal. Inilah 
sebabnya mengapa skuad pembunuh diwujudkan, di 
bawah nama “kumpulan anti-teroris.” Umat Islam yang 
menjadi sasaran skuad ini akan dibunuh, dan kes-kes 
tersebut tidak pernah selesai. Berdasarkan kepada 
keterangan seorang pegawai polis Algeria, yang 
mengakui apa yang telah berlaku, kumpulan-kumpulan 
khas akan mengetuk pintu-pintu umat Islam yang 
menjadi sasaran mereka dan kemudian menembak 
mereka sebaik sahaja pintu dibuka.?S Professor Abdul 
Hamid Brahimi, yang merupakan Perdana Menteri 
Algeria 1984-1988, telah berucap tentang metod-metod 
yang digunakan sewaktu peperangan ke atas umat Islam: 

Rakyat Algeria telah dirobek ketenangannya 
semenjak rampasan kuasa haram pada Januari 


1992. Penangkapan secara rambang dan beramai- 
ramai terhadap mereka yang tidak bersalah, 
termasuk guru, jurutera, doktor, peguam, 
pedagang, dan pelajar: mereka dihantar tanpa usul- 
periksa ke kem-kem kurungan atau pun dicampak 
ke dalam penjara dan dilayan dengan cara yang 
tidak mempunyai sifat kemanusiaan. Di samping 
itu, orang muda Algeria telah dibunuh setiap hari 
oleh skuad pembunuh tanpa ada sebab yang 
munasabah, hanya kerana mereka dianggap 
memiliki potensi yang berbahaya kepada puak 
rejim. 

Pada 16 November 1997, sebuah artikel bertajuk 
“Kami Menuduh 80,000 Kali,” John Sweeney, seorang 
wartawan akhbar harian Britain The Observer, telah 
memberikan sokongan kepada kata-kata Brahimi. 
Sweeney amat berminat dengan Algeria dan telah 
memberikan pandangannya terhadap pembunuhan di 
negara tersebut selepas beliau menemu bual beberapa 
orang saksi yang telah melihat kekejaman yang 
dilakukan di hadapan mata mereka sendiri: 

..himpunan bukti-bukti telah menjelaskan 
keadaan Algeria. Kira-kira 80,000 rakyat telah 
dibunuh semenjak penipuan umum kepada rakyat 
melalui pilihan raya yang dipenuhi pertengkaran 
pada 1991. Kerajaan - le pouvoir - adalah korup, 
dibenci dan terus memegang kuasa dengan cara 
keganasan. Pertimbangkan bukti daripada Amnesti 
Antarabangsa, Pemerhati Hak-Hak Kemanusiaan, 
Persekutuan Hak-Hak Kemanusiaan Antarabangsa, 
Wartawan-Wartawan Tanpa Sempadan, bukti-bukti 
dari pihak media-media Algeria sendiri yang 
dikongkong oleh kerajaan...? 

Sweeney telah menerima reaksi dari seluruh dunia 


berikutan temu bualnya dengan seorang anggota polis 
rahsia Algeria, temu bual dengan beberapa buah negara 
Barat, Perancis terutamanya, sebagai pihak yang 
bertanggungjawab terhadap pembunuhan kejam ke atas 
mereka yang tidak bersalah. Himpunan laporan dan 
luahan daripadanya menunjukkan keganasan di Algeria 
sebenarnya didalangi oleh pihak kerajaan. Walaupun 
seluruh dunia sedar tentang semua ini, tiada siapa pun 
yang mahu memberhentikan semua ini. Mereka lebih 
suka untuk berdiam diri. Dengan kata lain, “Kerajaan 
Algeria dan rakan-rakan Baratnya lebih suka untuk 
bertindak di dalam kegelapan.” 


Mereka yang Benar-Benar 
Bertanggungjawab 
Terhadap Pembunuhan 


Sweeney telah memberikan tiga buah contoh-contoh 
pembunuhan yang berasingan di dalam artikel tersebut, 
seterusnya mendedahkan dengan tepat tentang siapakah 
sebenarnya yang bertanggungjawab terhadap siri-siri 
pembunuhan yang ditujukan kepada umat Islam. Kisah 
pertama bermula pada Julai 1994. Pada hari para 
pemimpin Barat yang menganggotai G-7 bertemu di 
Nepal, “ekstrimis Islam” telah dituduh mengelar leher 
tujuh orang ahli kelasi Itali sewaktu mereka berada di 
pelabuhan Algeria. Media-media Barat dengan cepat dan 
bengis menuduh kumpulan “radikal Islam” yang 
melakukan serangan tersebut. 

Walau bagaimanapun, Joseph, seorang anggota 
polis rahsia Algeria yang digunakan oleh Sweeney 
sebagai salah satu dari sumber maklumatnya, memiliki 
pandangan yang berbeza tentang serangan tersebut. 
Beliau memberitahu bahawa pembunuh adalah rakan- 
rakannya di dalam unit polis rahsia. Perkara yang lebih 
menarik ialah sewaktu serangan itu berlaku, pelabuhan 
tersebut berada di dalam kawasan militari, dan ia 
dilindungi sebaik-baiknya oleh pasukan tentera laut. 
Sweeney telah menarik perhatian tentang perkara luar 
biasa yang berlaku sewaktu kejadian tersebut: 

Jenjen, sewaktu berlaku pembunuhan beramai- 
ramai tersebut, dikawal ketat oleh pasukan tentera 
laut, di dalam zon ketenteraan, yang mana terdapat 
berek-berek askar beberapa ela sahaja dari kapal 
tempat orang-orang Itali itu disembelih. Jika 
kumpulan ekstrimis merupakan pembunuhnya, 


maka mereka mesti melepasi pemeriksaan tentera, 
berjalan berjengket-jengket di berek tempat tinggal 
askar, mengelar leher kelasi-kelasi Itali itu, 
memunggah turun 600 tan kargo yang didapati 
hilang, dan kemudian melarikan diri secara 
perlahan-lahan supaya tidak ditangkap.?” 

Contoh kedua yang ditulis oleh Sweeney ini juga 
tidak kurang menariknya: 

Pada 1995, satu siri pengeboman telah berlaku 
di kota Paris. Kumpulan-kumpulan ekstrimis Islam 
dipersalahkan dan Barat bersetuju. Joseph 
memberitahu kepada kita bahawa lelaki yang 
merancang pengeboman adalah Jeneral Tewfik dan 
Smain, yang merupakan komander-komander di 
dalam pasukan polis rahsia Algeria, dan operasi 
tersebut telah dikawal dari Kedutaan Algeria di 
Paris. Selepas pengeboman, Menteri Dalam Negeri 
Perancis, Jean-Louis Debre, telah ditanya sewaktu 
makan tengah hari sama ada  wujudkah 
kemungkinan bagi pasukan polis rahsia Algeria 
bersembunyi di sebalik pengeboman tersebut. 
Beliau menjawab: “Militari keselamatan Algerian 
mengharapkan kami supaya mengikut jejak yang 
salah, jadi kami dapat menghapuskan sesiapa 
sahaja yang mengganggu mereka.” “ 

Contoh yang ketiga ini juga turut menimbulkan satu 
lagi misteri: 

Pada 1997, tiga insiden pembunuhan beramai- 
ramai yang besar telah dilakukan di selatan Algiers. 
Ketiga-tiganya berlaku di sebuah zon yang dikawal 
ketat, dikelilingi oleh berek-berek askar. Ia 
mengambil masa yang lama untuk menyembelih 
leher 200 orang manusia. Tiada seorang pun yang 
dibawa ke muka pengadilan Algeria atas sebab 


pembunuhan beramai-ramai yang besar itu. Mereka 
yang melakukan pembunuhan itu, seperti yang 
diberitahu oleh puak rejim, “dibiarkan tanpa 
gangguan.”! 

Insiden serupa yang dilaporkan oleh John Sweeney 
turut dilaporkan dalam sebuah majalah berbahasa Turki. 
Di dalamnya terdapat kenyataan-kenyataan daripada 
para saksi yang melihat pembunuhan beramai-ramai di 
Seydi Musa, iaitu sebuah kawasan di Algeria. Ia 
menyaksikan seramai 300 orang dibunuh. Insiden ini 
amat penting bagi seseorang yang mahu mengetahui hal 
sebenar yang terjadi di Algeria: 

Hakikat bahawa tiada campur tangan 
ketenteraan dalam pembunuhan beramai-ramai di 
Seydi Musa, yang berlaku hanya di sebelah ibu 
pejabat militari dan hanya memakan masa lima 
jam, adalah aspek yang patut diberi perhatian 
dalam seluruh konspirasi yang terjadi. Kenyataan 
daripada mereka yang terselamat ialah, “Kami 
menjerit meminta pertolongan, pasukan 
keselamatan tidak jauh dari kami, namun manusia 
pertama yang datang di awal-awal pagi ialah 
pasukan bomba,” dan api serta asap yang keluar 
dari rumah-rumah, serta bunyi-bunyi tembakan 
senjata automatik penyerang yang gagal menarik 
perhatian pasukan keselamatan adalah cukup 
untuk memberitahu kita siapakah sebenarnya yang 
bersembunyi di sebalik pembunuhan di Algeria.?? 

Ramai sebenarnya yang turut berkongsi pandangan 
yang serupa seperti Abdul Hamid Brahimi dan John 
Sweeney tentang apa yang berlaku di Algeria. Ramai 
pakar yang sedang meneliti perkembangan di negara 
tersebut bersetuju bahawa kerajaan Algeria, yang 
disokong oleh junta (Pent: iaitu majlis pemerintah), 


adalah dalang di sebalik pembunuhan dan tindakan- 
tindakan keganasan. Salah seorang daripada kumpulan- 
kumpulan pakar tersebut ialah Perbadanan Rand 
Graham  Fuller, bekas ejen CIA. Fuller telah 
mengenalpasti unit-unit militari yang bertanggungjawab 
terhadap  tindakan-tindakan teroris di Algeria, 
termasuklah juga pengeboman di Paris, dan turut meng- 
gambarkan niat mereka untuk memanipulasikan 
pandangan masyarakat dunia. Beliau mempertahankan 
bahawa agensi-agensi intelek Barat mengetahui semua 
perkara yang berlaku dan mereka cuba mempengaruhi 
pandangan penduduk dunia dengan menyebarkan 
maklumat yang salah.” 

Fakta lain yang turut memberikan bukti penting 
ialah hampir kebanyakan jeneral-jeneral di dalam junta 
yang bertanggungjawab terhadap pembunuhan yang 
dilakukan pada masa-masa yang tertentu atau yang lain 
adalah berada di dalam pasukan askar Perancis. Mereka 
ini memberikan perkhidmatan kepada pasukan askar 
Perancis sewaktu berlakunya Perang Kemerdekaan 
Algeria, atau dengan kata lain mereka bekerjasama 
dengan Perancis. Ketua Staf Jeneral Mohammed Amari, 
sebagai contoh, merupakan seorang pegawai di dalam 
pasukan askar Perancis. Beliau menganggotai pasukan 
askar Algeria sebaik sahaja sebelum kemerdekaan 
diisytiharkan. Ketua bagi Bahagian Kepintaran iaitu 
Jeneral Tewfik, dan pemimpin yang melakukan rampasan 
kuasa secara haram, yang juga merupakan Menteri 
Pertahanan terdahulu iaitu Jeneral Khalid Nezzar turut 
menjadi pegawai di dalam pasukan askar Perancis.“ 

Sebagai tambahan kepada semua ini, bekas 
Perdana Menteri iaitu Abdul Hamid Brahimi telah 
menerangkan bahawa semua tindakan keganasan 
dituduh dilakukan oleh umat Islam, padahal umat Islam 


tahu bahawa mereka tidak akan dapat mencapai impian 
mereka dengan cara pembunuhan. Selepas berkata 
demikian, Brahimi menekankan bahawa itu semua 
dilakukan oleh bekas-bekas ahli OAS, iaitu sebuah 
pertubuhan penentang-gerila yang ditubuhkan bagi 
menentang kemerdekaan Algeria pada tahun 1962. 
Pertubuhan ini yang sebenarnya digerakkan oleh pihak 
pentadbiran Perancis, adalah dalang yang berselindung 
di sebalik keganasan yang berlaku di Algeria.” 

Di samping semua ini, perkara yang mesti 
dijelaskan ialah kumpulan-kumpulan Islam yang terlibat 
dalam serangan-serangan keganasan terhadap penduduk 
awam adalah berada di landasan yang salah. Seperti 
yang telah kami beritahu, metod-metod yang sedemikian 
adalah tidak serasi dan selaras dengan ajaran Islam. 
Islam sentiasa mengajak umatnya memilih jalan damai, 
dan jika peperangan menjadi satu-satunya jalan terakhir, 
Islam memastikan nyawa dan hak penduduk awam yang 
tidak bersalah tidak dicabuli. Selain itu, segala macam 
bentuk “perjuangan” yang membawa kepada kezaliman 
yang tidak berjustifikasi adalah berlawanan dengan 
kehendak Islam. Umat Islam di Algeria perlu sensitif 
terhadap perkara ini. Mereka seharusnya tidak 
melancarkan peperangan dengan cara mengangkat 
senjata, sebaliknya dengan menggunakan kebudayaan, 
ilmu dan juga kewarasan. Mudahan-mudahan segala 
darah dan air mata yang menitik di bumi Algeria akan 
diganti dengan sebuah kedamaian dan keselamatan. 


TUNISIA 


Rakyat Ditindas Hanya 
Disebabkan 
Keimanan Mereka 


Afrika Utara adalah satu lagi kawasan yang dilanda 
kekacauan selepas 
berlalunya zaman Turki Uthmaniyyah. Empayar Turki 
Uthmaniyyah telah menguasai kawasan Afrika Utara 
pada abad ke-16 dan telah membina sebuah pentadbiran 
yang stabil di situ. Namun demikian, kolonialisme telah 
memusnahkan kedamaian dan keselamatan di situ, 
termasuklah pentadbiran Uthmaniyyah. Proses 
kolonialisasi di Afrika bermula dengan kemasukan 
Belanda pada abad ke-17. Portugis, Inggeris dan 
Perancis kemudian membina empayar mereka di 
pelbagai wilayah di kawasan tersebut. Namun demikian, 
untuk merampas teritori-teritori yang dimiliki oleh Turki 
Uthmaniyyah di Afrika Utara, mereka terpaksa 
menunggu sehingga kurun ke-19. Tunisia adalah salah 
sebuah negara yang telah melalui proses tersebut. 

Pertembungan Tunisia dengan dunia Islam berlaku 
apabila pihak tentera Islam yang dipimpin oleh Abdallah 
ibnu Abi Sarh melakukan penaklukan pada tahun 648. 
Dalam jangka masa yang singkat, negara ini telah 
menjadi sebuah negara Islam, dan di penghujung abad 
ke-7, seluruh populasinya adalah terdiri daripada orang- 
orang Islam. Selepas itu, para pemerintah telah silih- 
berganti, tetapi kedamaian dan keselamatan yang 
sebenar di Tunisia bermula pada tahun 1547 
apabila Turki Uthmaniyyah mula memerintah. 


Tunisia menjadi wilayah Turki Uthmaniyyah dan ia terus 
kekal di bawah status tersebut sehinggalah tahun 1881. 
Berbeza dengan corak pemerintahan diktator yang 
diamalkan di Barat, Turki Uthmaniyyah diperintah 
dengan berlandaskan kedamaian dan toleransi, yang 
mana kedua-duanya adalah ciri-ciri Islam. Di samping 
umat Islam Arab yang menjadi populasi majoriti di situ, 
pelbagai jenis kumpulan-kumpulan agama dan etnik 
seperti Berbers dan Yahudi, telah hidup dalam keadaan 
aman damai sewaktu zaman penuh kesejahteraan di 
Tunisia. Era aman damai ini berterusan sehinggalah 
berlakunya penaklukan oleh Perancis pada tahun 1881. 


Sejarah Berdarah Kolonialisme 
Perancis 


Perancis memerintah Tunisia dengan menggunakan 
gabenor-gabenor yang dipanggil “komissar senior.” 
Seperti juga di Algeria, polisi yang penuh dengan 
kekejaman pun bermula. Semua pergerakan dan aktiviti 
penentangan yang menuntut kemerdekaan telah ditekan 
sehebat-hebatnya. Para pemimpin pergerakan Islam 
yang cenderung kepada kemerdekaan, dan juga mereka 
yang memberikan sokongan, telah ditindas dengan 
kejam. Ramai di antara mereka yang ditahan dan 
kemudiannya didera. 

Perancis mendapati agak sukar untuk menyekat 
protes-protes dan juga untuk menghalang 
pemberontakan rakyat Tunisia yang dilengkapi dengan 
kesedaran Islam yang kuat. Seperti mana yang berlaku 
ke atas negara-negara lain yang sudah dijajah, sebuah 
kerajaan boneka pasti dibentuk. Perancis menggunakan 
Parti Destour, yang mana pada asalnya ditubuhkan untuk 


mendapatkan kemerdekaan. Kemudian Perancis melantik 
seorang lelaki yang boleh dipercayai bagi mengetuai 
kerajaan boneka itu: Habib Bourgiba. 

Pada mulanya, Bourgiba, yang telah mendapat 
pendidikan di Perancis sejak kecil lagi, telah menurut 
peraturan-peraturan Islam untuk menarik penyokong- 
penyokong popular. Sewaktu zaman mudanya, beliau 
menentang pentadbiran kolonialis Perancis dan 
bercadang untuk mendapatkan populariti dengan cara 
tersebut. Beliau malah telah memasuki penjara selama 
beberapa kali, dan cuba untuk menonjolkan imej sebagai 
seorang hero popular dengan melarikan diri dari Tunisia 
ke Kaherah. 

Sekembalinya ke Tunisia, beliau cuba untuk 
mempengaruhi rakyat supaya memberontak tanpa ada 
sebarang sebab, dengan itu menyediakan peluang 
kepada campur tangan Perancis yang berdarah. Apabila 
pendudukan Perancis berakhir pada 1956, beliau 
menjadi wakil Perancis di negara tersebut. Apabila 
Perancis meninggalkan negara tersebut, ia me- 
ninggalkan  kumpulan-kumpulan pentadbiran yang 
sangat setia kepada Perancis. Kumpulan-kumpulan ini 
adalah sebahagian daripada pentadbiran Bourgiba, 
dan mereka mempertahankan kepentingan 
Perancis dan malah sangat kejam kepada penduduk 
tempatan berbanding apa yang telah dilakukan 
oleh Perancis. 

Bourgiba yang memiliki kuasa mutlak dan tidak 
terbatas di negara tersebut pada 1959, kemudian 
mengisytiharkan dirinya sebagai “Presiden seumur 
hidup.” Beliau telah memerintah Tunisia dengan 
kuasanya sendiri selama 31 tahun, sehinggalah 7 
November 1987 apabila beliau disingkirkan oleh Perdana 
Menteri Zein Al-Abidin. Sebab penyingkirannya adalah 


kerana beliau dikatakan mempunyai mental yang tidak 
stabil. Sepanjang tempoh beliau berkuasa, beliau telah 
menjadikan Tunisia bergantung kepada Perancis 
dari segi budaya, ekonomi dan politik. Malah 
kekayaan Tunisia turut dipindahkan ke Perancis. 

Salah satu ciri diktator anti-Islam ini ialah seperti 
mana kebanyakan tokoh-tokoh lain yang serupa, beliau 
adalah seorang ahli Freemason senior.” (Pent: 
Freemason adalah sebuah pertubuhan yang bencikan 
Islam. Untuk mengetahui lebih lanjut tentangnya, anda 
bolehlah membaca buku Global Freemasonry, yang juga 
merupakan hasil tulisan Harun Yahya). Bagi Bourgiba, 
menjadi ahli Freemason adalah lebih penting dari Islam 
atau menjadi orang Tunisia. Beliau tidak memberikan 
keutamaan kepada umat Islam Tunisia, sebaliknya 
memberikan keutamaan tersebut kepada French Great 
Lodge. Beliau telah membuktikannya melalui 
peperangan yang dilancarkan olehnya terhadap agama 
Islam di negara tersebut. 

Tindakan pertama Bourgiba adalah menukar sistem 
pendidikan dan undang-undang yang serupa dengan 
Perancis. Ciri utama sistem tersebut ialah ia dibentuk 
berdasarkan kebencian terhadap Islam. Beliau telah 
menjadikan masjid berada di bawah perhatian yang 
sangat rapi dan melarang melakukan solat di luar waktu- 
waktu yang tertentu. Beliau telah menangkap dan 
mendera dengan kejam umat Islam yang menentang 
rejimnya kerana mereka mahukan sebuah masyarakat 
Islam. Beliau juga telah menutup institusi-institusi 
pendidikan, bermula dengan Universiti Zaytuna yang 
menjadi simbol Tunisia selama ini. Zaytuna adalah 
sebuah pusat yang penting, seperti juga Universiti Al- 
Azhar di Kaherah, yang menjadikan Islam terus hidup di 
Afrika Utara dan telah banyak melahirkan tokoh-tokoh 


agama yang memberikan sebuah sinar kepada 
masyarakat. Tekanan dari Bourgiba semakin menjadi-jadi 
sewaktu bulan Ramadan yang mulia. Ketika itu, beliau 
telah muncul di kaca televisyen dengan segelas minuman 
di tangannya dan telah menghalang rakyat dari 
berpuasa, dengan alasan “ia melembapkan 
perkembangan negara dan kemajuan pekerjaan.” Malah, 
beliau mahukan jemaah haji pergi ke Kairawan, iaitu 
bandar suci Maghribi, dan tidak pergi ke Makkah, 
kerana perjalanan ke Makkah melibatkan kos yang lebih 
tinggi. 

Pentadbiran Tunisia dengan bodoh mengikut sahaja 
polisi tersebut yang bertentangan dengan negara-negara 
Islam yang lain. Tunisia menggantungkan hubungannya 
dengan Sudan, menyokong Perancis yang menentang 
Algeria, dan melarang rakyat Tunisia dari melakukan 
solat untuk rakyat Palestin yang mati syahid, ataupun 
membincangkan tentang Intifada. 

Malah hari ini juga, Tunisia dan Algeria masih 
melakukan penindasan yang lebih hebat dan lebih kejam 
terhadap umat Islam yang tinggal di negara-negara 
tersebut. Padahal ketika zaman kolonialis, penindasan 
yang dilakukan adalah tidak sekejam sekarang. 
Pengalaman umat Islam di kedua-dua negara tersebut 
mengingatkan kita terhadap metod kekejaman yang 
dilakukan oleh mereka yang menafikan kebenaran 
seperti mana yang telah diwahyukan di dalam al-OGuran. 
Salah satunya adalah pemusnahan kawasan suci bagi 
menghalang manusia hidup dengan berlandaskan agama 
yang dianuti. Allah telah memberitahu kedudukan di 
dunia dan di akhirat bagi mereka yang cuba menghalang 
manusia dari mengingati Allah: 


Dan siapakah yang lebih aniaya daripada 
orang-orang yang menghalang menyebut nama- 
nama Allah di dalam masjid-masjid-Nya, dan 
berusaha untuk merobohkannya? Mereka itu tidak 
sepatutnya masuk ke dalamnya (masjid Allah), 
kecuali dengan rasa takut (kepada Allah). Mereka 
di dunia mendapat kehinaan dan di akhirat 
mendapat seksa yang berat. (Al-Bagarah, 2:114) 


Azab pedih yang dijanjikan dalam ayat di atas 
sedang menanti para pemerintah zalim yang cuba 
mengahapuskan Islam di tanah airnya sendiri. Umat 
Islam mesti sedar tentang hal ini, mempertimbangkan 
keadaan para penindas di akhirat nanti atas segala 
penganiyaan yang telah dilakukan, dan mengetahui umat 
Islamlah pada akhirnya yang akan menjadi pemenang. 


Tiada Perubahan Selepas 
Bourgiba 


Selepas Bourgiba hilang kredibilitinya di Tunisia, 
Perancis cuba untuk meningkatkan pengaruhnya ke atas 
negara tersebut dengan melantik Duta Tunisia ke Paris, 
Hadi Mebruk, sebagai Menteri Luar. Pada masa yang 
sama, Perdana Menteri Zein Al-Abidin Bin Ali 
menjanjikan kebebasan kepada umat Islam, yang mana 
mereka telah bertahun-tahun menderita disebabkan oleh 
penindasan politik sewaktu berada di bawah rejim 
Bourgiba, sebagai cara untuk memancing hati mereka. 
Rejim Bin Ali, yang berjaya menyingkirkan Bourgiba dari 
tampuk kekuasaannya melalui sebuah rampasan kuasa, 
telah membebaskan beberapa orang tahanan politik. 


Mereka yang diusir telah dibenarkan pulang. Namun apa 
yang menyedihkan, rejim yang baru itu, yang mana 
menjadi harapan kepada umat Islam, terbukti tidak 
berbeza jika dibandingkan dengan pemerintahan 
Bourgiba. Bin Ali mula berjanji bahawa beliau akan 
memulakan proses perubahan di negara tersebut, tetapi 
setelah berjaya mengukuhkan kekuasaannya, beliau 
mula mengimplementasikan polisi-polisi menindas yang 
serupa seperti Bourgiba untuk menekan umat Islam. 

Satu-satunya perkara yang berubah di Tunisia 
selepas era Bourgiba ialah bertambahnya bilangan polisi- 
polisi menindas yang telah lama dideritai oleh umat 
Islam. Bin Ali lebih dahsyat berbanding Bourgiba, dan 
tindakan terkininya menjadikan Bourgiba lebih pasif jika 
perbandingan di antara mereka dibuat. Pada hari ini, 
Tunisia masih memiliki struktur antidemokratik di 
seluruh kawasan tersebut. Ini semua adalah angkara Bin 
Ali.” Umat Islam yang mewakili spektrum masyarakat 
yang luas, sedang menunggu untuk memerintah negara 
tersebut dengan jalan demokrasi, tanpa membawa 
sebarang musibah kepada negara-negara Islam lain 
ataupun rakyat mereka sendiri. 


ERITRFA - ETHIOPIA 


Umat Islam Mahukan 
Kedamaian 
dan Keselamatan 


Peperangan dan kekacauan telah lama berterusan 
di benua Afrika selama 
bertahun-tahun. Keganasan yang berlaku amat sukar 
untuk dihapuskan. Selepas kuasa-kuasa kolonial seperti 
Britain, Perancis dan Belandas keluar pada tahun 1950- 
an dan 60-an, kebanyakan negara-negara Afrika jatuh ke 
dalam tangan diktator-diktator komunis atau pun fasis. 
Hampir kesemua rejim-rejim pasca-kolonial ini mengikut 
polisi pencerobahan sistematik ke atas umat Islam, dan 
mereka masih terus melakukannya. Salah satu daripada 
negara-negara tersebut yang mana peperangan dan 
kekacauannya tidak pernah reda gara-gara polisi 
tersebut adalah Eritrea, yang telah berada di bawah 
pemerintahan Turki Uthmaniyyah selama dua abad yang 
bermula pada pertengahan abad ke-16. 


Eritrea: Lokasi Strategik Afrika 


Eritrea terletak di utara Ethiopia, di sepanjang selat 
di mana benua Afrika menjadi semakin rapat dengan 
benua Asia. Ia telah menjadi sebuah lokasi penting 
selama beribu-ribu tahun, sama ada dari segi komersial 
atau ketenteraan. Seperti mana kebanyakan negara- 
negara lain yang terdapat di Afrika, negara ini juga 
muncul akibat proses pembahagian yang dilakukan oleh 


kuasa kolonial Eropah, yang mana ia dilakukan tanpa 
memikirkan kehendak dan hasrat penduduk tempatan. 

Sesiapa sahaja yang menguasai Eritrea akan 
mengawal pintu masuk selatan ke Laut Merah, dan 
dengan demikian segala trafik di antara Mediterranean 
dan Lautan Hindi. Di samping itu, Eritrea mewakili 
pelabuhan untuk Ethiopia. 

Setelah menilai kepentingan strategik Fritrea, 
British telah menyewakannya kepada Amerika sebagai 
pengkalan komunikasi sewaktu Perang Dunia II, dan 
Amerika seterusnya telah menggunakannya selama 25 
tahun yang berikutnya, dengan berdasarkan kepada 
perjanjian pertahanan di antara Amerika dan Ethiopia. Ia 
adalah di antara pengkalan paling utama di dunia dan 
telah memainkan peranan penting dalam menyampaikan 
informasi kepada Washington sewaktu Perang Korea. Di 
samping kepentingan strategiknya, Fritrea menjadi 
semakin bernilai kepada kuasa-kuasa yang berminat 
terhadap kawasan tersebut disebabkan kekayaan 
simpanan emas dan mineralnya. Malah dijangka juga 
terdapat simpanan minyak dan gas di kawasan tersebut. 

Sebelum Perang Dunia II, populasi di Eritrea adalah 
kira-kira 1 juta orang. Berdasarkan kepada sumber 
Barat, sekarang ia menjadi 2.5 juta orang, walaupun 
menurut pertubuhan penentang aktif di kawasan 
tersebut, 3.5 juta orang adalah angka yang lebih tepat. 
Majoriti populasi terdiri dari umat Islam. 


Perjuangan Umat Islam Eritrea 
Selepas berakhirnya pemerintahan Turki 


Uthmaniyyah, Eritrea telah dijajah oleh Itali, dan melalui 
keputusan PBB pada tahun 1952 ia telah menjadi sebuah 


negeri persekutuan yang dihubungkan dengan Ethiopia. 
Walau bagaimanapun, rakyat enggan menerimanya. 
Akhirnya tercetuslah kebangkitan rakyat yang meluas. 
Pada 14 November 1962, Maharaja Haile Selassie telah 
mengumumkan bahawa beliau telah mengasimilasikan 
Eritrea, dengan menggunakan kekacauan dalaman di 
Ethiopia sebagai alasan. Semasa zaman Selassie, 
bermulalah polisi penindasan dan penderaan ke 
atas umat Islam. Ramai di antara mereka yang 
menentang pemerintahan rejim Ethiopia telah dibunuh. 

Kesan daripada kempen kekejaman dan keganasan 
Ethiopia, beratus-ratus ribu rakyat Eritrea telah dipaksa 
keluar daripada tanah mereka di antara tahun 1967 dan 
awal 1970-an. Wanita, kanak-kanak dan orang tua, yang 
membentuk salah satu daripada kumpulan pelarian 
paling besar sepanjang sejarah, telah ditinggalkan begitu 
sahaja dan dibiarkan mati. Kesannya, kira-kira 
200,000 orang mati akibat kebuluran. Ini berlaku 
gara-gara polisi pertanian yang salah. 

Akhirnya, rejim Haile Selassie telah ditumbangkan 
melalui satu rampasan kuasa pada 1947. Pentadbiran 
kemudiannya diambil-alih oleh junta yang memiliki 
pandangan-pandangan Marxis. Tiada perubahan yang 
berlaku ke atas umat Islam. Sistem diktator bercorak 
Marxis ditubuhkan untuk menggantikan sistem fasis. 
Umat Islam terus menderita akibat penindasan, 
penderaan, penahanan dan kepayahan hidup. 

Pemimpin selepas Haile Selassie, iaitu Haile 
Mariam yang memimpin rejim Mengistu Maryxis, telah 
menjalankan polisi-polisi yang penuh dengan keganasan 
sewaktu zaman pemerintahannya. Beliau tidak 
mengehadkan jumlah mereka yang dibunuh kerana 
memiliki pandangan yang berbeza, sebaliknya telah 
menghapuskan sebahagian populasi secara besar- 


besaran sewaktu kekuasaannya selama 17 tahun. 
Gerakan anti-Islam di negara tersebut telah disokong 
oleh Mengistu, yang telah menyebarkan ketakutan di 
seluruh negara. Sewaktu pemerintahan Mengistu, 
10,000 buah masjid telah hancur dimusnahkan, dan 
setengah juta umat Islam terpaksa mencari perlindungan 
di negara jiran Sudan. Sebilangan kecil telah mencari 
perlindungan di Somalia. Pada bulan Mei 1991, 
perubahan kuasa sekali lagi berlaku di Ethiopia, 
walaupun  Mengistu telah meninggalkan sebuah 
kedahsyatan di waktu kebangkitannya: 

- 60,000 kanak-kanak menjadi lumpuh 
dan 45,000 menjadi anak yatim. 

- Kira-kira 750,000 orang menjadi 
pelarian, yang mana seramai 500,000 orang masih 
hidup dalam kelaparan di Sudan. 

- Kira-kira 80 peratus daripada populasi 
hidup tanpa zat makanan yang cukup atau hampir 
kebuluran, mereka memerlukan bantuan makanan. 

- Hanya 1 doktor bagi setiap 48,000 
penduduk, dan jangka hayat purata rakyat adalah 
46 tahun. 


Sokongan Israel Terhadap 
Rejim Anti-Islam 


Salah satu sebab berlakunya konflik yang tidak 
berkesudahan, kacau-bilau dan peperangan di Eritrea, 
yang merupakan salah satu kawasan termiskin di dunia 
walaupun ia memiliki kepentingan sosioekonomi dan 
geostrategik, adalah kerana wujudnya beberapa buah 
negara yang mendominasi polisi-polisi di kawasan 
tersebut, yang dilakukan untuk kepentingan diri mereka 
sendiri, dengan mengabaikan kemahuan dan kehendak 
rakyat yang tinggal di kawasan tersebut. Israel adalah 
negara yang memainkan peranan utama. 

Rejim-rejim Ethiopia dan Eritrea terdahulu memiliki 
satu perkara yang serupa seperti Israel: sifat anti- 
Islamik. Seperti yang telah kita lihat di awal buku ini, 
Israel melihat Islam sebagai ancaman paling 
bahaya terhadap dominasinya di Timur Tengah, 
maka Israel mengenakan kekejaman, kezaliman 
dan penindasan. Inilah sebabnya mengapa Israel sering 
hadir di kawasan-kawasan yang mana umat Islam sedang 
ditindas dan mengalami kepupusan, dari Bosnia hingga 
ke Filipina, dari Turkestan Timur ke Fritrea. Di dalam 
buku yang ditulis oleh Profesor Benjamin Beit-Hallahmi 
dari Universiti Haifa Israel, iaitu The Israeli Connection: 
Who Arms Israel and Why?, beliau telah menyifatkan 
segala aktiviti yang dilakukan oleh negaranya di seluruh 
dunia sebagai “Perang Dunia Israel.” Seperti yang 
diutarakan oleh seorang kolumnis terkenal akhbar Israel, 
Nahum Barnea, “Israel akan menjadi pelopor Barat 
dalam peperangan untuk menentang Islam.” 8 

Israel masih memiliki dua pengkalan yang sangat 
strategik di Eritrea. Satu terdapat di Pulau Dahlak, dan 


satu lagi terletak di kawasan pergunungan Mahel Agar 
berhampiran sempadan Sudan. Hubungan rapat Israel 
dengan Ethiopia bermula pada tahun 1950-an. Perikatan 
Israel-Ethiopia bermula pada tahun 1952 bermula 
dengan hubungan perdagangan, dan seterusnya 
membawa kepada dialog kelas atasan apabila wakil 
Israel bermesyuarat dengan Maharaja Haile Selassie dan 
pegawai-pegawai atasannya pada tahun 1956. Israel 
mula memberikan bantuan militari, kepintaran dan 
latihan kepada rejim Selassie dan pasukan askarnya. Ia 
bertujuan untuk meredakan pergerakan-pergerakan 
radikal dan umat Islam yang bangkit dan menyerang 
orang-orang Kristian Ethiopia. Profesor Hallahmi telah 
menggambarkan asas-asas ideologi perikatan Ethiopia- 
Israel seperti berikut: 

Asas ideologi perikatan ini adalah persepsi 
Israel “sebagai manusia berani yang dikelilingi oleh 
kuasa-kuasa Islam yang memusuhi mereka kerana 
cuba merampas tanah air bersejarah milik Israel, 
sebuah situasi serupa terhadap orang-orang 
Kristian Ethiopia yang menganggap ia adalah satu 
analogi kepada sejarah mereka yang mana mereka 
kini berada di tengah-tengah ancaman umat 
Islam.” 

Berdasarkan kepada buku tulisan Hallahmi, sebuah 
kumpulan penentang-pemberontakan yang dianggotai 
seramai 3,100 orang, dikenali sebagai “Polis 
Kecemasan,” telah ditubuhkan oleh Selassie untuk 
mematahkan arus kebangkitan di Eritrea. 
Kumpulan ini mendapat latihan khas daripada 
pakar-pakar Israel. Berikutan dengan lawatan militari 
ke Ethiopia yang dipimpin oleh Jeneral Bar-Lev pada 
tahun 1971, Halep dan Fatima yang memiliki 
kepentingan strategik di pulau Ethiopia, telah dibuka 


untuk kegunaan Tentera Laut Israel. 

Umat Islam EFritrea sedar akan kewujudan perikatan 
yang sedang mereka hadapi itu. Abu Halid, pemimpin 
pergerakan umat Islam Eritrea, telah membincangkan 
tentangnya dalam sebuah temuramah pada tahun 1970 
yang dilindungi oleh wartawan Turki: 

Ethiopia dan Israel telah menyatukan matlamat 
mereka. Para pegawai Israel telah melatih askar- 
askar Ethiopia yang mengelar leher-leher umat 
Islam... Perang pada 5 Jun 1967 tercetus akibat alasan 
penutupan Teluk Agaba oleh Mesir. Israel mahu melihat 
Pelabuhan Filat dan teluk tersebut terus dibuka, kerana 
ia menjadi pintu perdagangan di antara Israel dan dunia 
Timur. Jika kita di Eritrea berjaya mendapatkan 
kemerdekaan, kita dapat menutup jalan air Israel yang 
menjalinkan kerjasama dengan Yaman Selatan di 
bahagian selatan Laut Merah. Inilah sebabnya mengapa 
Israel membantu Ethiopia. Enam juta Yahudi di Amerika 
Syarikat menyokong tesis tersebut. Terdapat 400 orang 
pegawai Israel di dalam pasukan askar Ethiopia. Tiga 
musuh utama kita ialah Ethiopia, Israel dan juga Amerika 
Syarikat.” 

Para pegawai Israel yang melatih komando- 
komando Ethiopia dan kumpulan-kumpulan 
antipengganas turut memainkan peranan penting dalam 
menjaga kekuasaan Haile Selassie. Menurut Jeneral 
Matityahu Peled, yang merupakan bekas pegawai kanan 
di dalam pasukan askar Israel, Selassie telah 
diselamatkan sebanyak tiga kali dalam cubaan rampasan 
kuasa. Itu semua adalah bantuan dari ejen-ejen Israel 
terutamanya yang mempunyai pengaruh kuat dalam 
pasukan polis rahsia Addis Ababa. 

Fjen-ejen Israel hanya melakukan sedikit campur 
tangan dalam menentang rampasan kuasa Marxis untuk 


menyingkirkan Selassie pada tahun 1974. Ini adalah 
kerana rejim baru itu akan selari sepenuhnya mengikut 
taraf dan kehendak Israel, dan akan terus menjadi anti- 
Islam dan seterusnya melancarkan peperangan ke atas 
umat Islam Fritrea. Seperti yang dijelaskan oleh Profesor 
Hallahmi, “Ikatan yang berterusan dengan Israel 
dijelaskan melalui pendiriaan serupa kedua-dua buah 
negara tersebut dalam menentang kumpulan-kumpulan 
Islam di kawasan tersebut.” 

Usaha-usaha oleh kumpulan pakar Israel di Ethiopia 
diteruskan dengan lebih cepat di bawah rejim Mengistu 
Marxis. Mereka terus melatih kumpulan-kumpulan anti- 
pemberontakan Ethiopia dan menyediakan bekalan 
senjata kepada puak rejim terbabit. Perikatan ini, yang 
diasaskan kerana permusuhan terhadap Islam, semakin 
mendapat kekuatan pada tahun 1990 apabila Israel 
menghantar bom-bom fragmentasi kepada rejim itu 
untuk digunakan ketika menentang “militan pemisah.” 


Kemerdekaan Fritrea Gagal 
Menamatkan Penindasan 


Kejatuhan blok Timur menunjukkan bahawa rejim 
komunis Mengistu di Ethiopia turut mengalami nasib 
yang sama. Pada tahun 1991, penentangan yang 
dipimpin oleh tokoh-tokoh seperti Isaias Afeworki dan 
Meles Zenawi telah berjaya menyingkirkan kerajaan 
komunis. Zenawi yang telah mendapat kuasa masih 
gagal untuk berdiri menentang kemahuan rakyat Eritrea 
yang  dahagakan kemerdekaan. Kemudian, satu 
referendum bertarikh 25 April 1993, menjadikan Eritrea 
bebas dari Ethiopia dan berjaya mendapatkan 
kemerdekaan. 

Afeworki muncul sebagai pemimpin Eritrea baru 
setelah kemerdekaannya, walaupun masalah-masalah 
baru berkaitan polisi luar dan dalaman muncul pada 
waktu yang sama. Afeworki mula bertindak seperti rejim 
ganas Mengistu apabila beliau memulakan gelombang 
keganasan untuk menentang mereka yang beriman. 
Tekanan dari Afeworki, yang mengidam jawatan sebagai 
ketua negara dan speaker parlimen, membuatkan para 
penentangnya mengangkat senjata. Konflik berdarah 
tercetus di antara pasukan askar EFritrea dan kuasa- 
kuasa penentang, terutama sekali di kawasan 
pergunungan. 

Kedahsyatan penindasan, terutamanya ke atas umat 
Islam, memasuki dimensi yang lebih mengerikan 
sewaktu zaman Afeworki. Penahanan dan pembunuhan 
tanpa sebab semakin berleluasa. Sekolah-sekolah Islam 
ditutup dan masjid-masjid dimusnahkan. Bahasa Arab 
dihentikan dari menjadi bahasa rasmi, dan beratus-ratus 
ribu rakyat melarikan diri dan mendapatkan 


perlindungan di Sudan. Sesiapa yang mengkritik rejim 
Afeworki akan merasakan akibatnya. 

Polisi-polisi menindas Afeworki bukan sahaja 
dikenakan ke atas rakyatnya, malah beliau turut 
memusuhi negara-negara jirannya. Beliau membawa 
Eritrea ke dalam kanncah peperangan dengan jirannya 
Yaman dan Djibouti, dan juga turut memusuhi Sudan, 
iaitu satu lagi negara jirannya. Beliau malah 
menunjukkan sikap yang sama ke atas Ethiopia, yang 
berkongsi banyak polisi-polisi strategi dan politik yang 
sama. Akhirnya beliau menawan Ethiopia. Sehinggalah 
berlakunya genjatan senjata pada 18 Jun 2000, 
pencerobohan ke atas Ethiopia telah menyaksikan 
beratus-ratus ribu rakyat kehilangan tempat tinggal, 
berpuluh-puluh ribu mati, dan beribu-ribu rakyat hidup 
dalam kebuluran disebabkan oleh embargo (sekatan) 
ekonomi. 


Keadaan Mutakhir di Eritrea 


Konflik sempadan di antara Fritrea dan Ethiopia 
yang bermula pada 1999 berakhir dengan genjatan 
senjata setahun kemudian dengan campur tangan 
Pertubuhan Kesatuan Afrika. Walau bagaimanapun, 
walaupun sudah jelas bahawa kedua-dua pihak berada 
dalam kesukaran ekonomi yang tenat dan rakyatnya pula 
sudah hampir kebuluran, agak memeranjatkan apabila 
mereka masih membelanjakan berjuta-juta dolar untuk 
membeli kelengkapan senjata. Elemen-elemen 
infrastruktur penting seperti pelabuhan, stesen 
janakuasa elektrik dan lapangan terbang telah teruk 
dimusnahkan, berjuta-juta rakyat terpaksa berpindah, 
kerugian berjuta-juta dolar berlaku dalam pergaduhan- 


pergaduhan yang tercetus. Berjuta-juta dolar, yang 
sangat-sangat diperlukan untuk membantu mereka yang 
memerlukan di kawasan tersebut, telah dikorbankan 
untuk membeli senjata. Dengan cara ini, kedua-dua 
pihak, yang merupakan sekutu Israel, telah menjadi 
pasaran menguntungkan kepada pengeluar senjata 
Amerika dan Israel. Malah mereka berjaya mengalihkan 
pandangan penduduk dunia tentang penindasan ke atas 
umat Islam kepada kisah peperangan. 

Kezaliman berterusan sehingga ke hari ini. Umat 
Islam di Eritrea masih terus ditahan tanpa sebarang 
sebab, dihukum mati oleh mahkamah yang tidak adil, 
dibunuh oleh skuad-skuad pembunuh, dan segala macam 
bentuk penentangan diharamkan. Umat Islam dengan itu 
tidak dapat hidup berlandaskan kepada agama mereka, 
kebebasan untuk beribadah disekat, mereka yang 
tertindas meningkat hari demi hari, dan polisi-polisi 
penindasan, ketakutan dan pencerobohan tidak pernah 
reda. Sekolah-sekolah yang mungkin mengajar kanak- 
kanak Islam tentang agama mereka ditutup, dan masjid 
tempat bersolat diruntuhkan. Berpuluh-puluh ribu umat 
Islam terpaksa berpindah, dan berjuta-juta pelarian yang 
lari dari penganiyaan rejim tersebut sedang berusaha 
untuk terus hidup dalam keadaan lapar dan kebuluran. 

Tindakan-tindakan zalim ini mengingatkan kita 
tentang ketidakadilan dan yang dikenakan ke atas umat 
Islam sepanjang sejarah. Al-Guran telah mendedahkan 
sifat-sifat pemerintah zalim adalah sama sahaja 
sepanjang zaman. Mereka ini, yang memiliki sifat-sifat 
keji, dan penganiayaan yang dikenakan ke atas wanita, 
kanak-kanak dan orang tua tidak pernah berubah sama 
sekali. Seperti yang telah diterangkan oleh al-OGuran, 
“Dan berapa banyakkah umat-umat yang telah 
Kami binasakan sebelum mereka, yang mana 


mereka itu memiliki kekuatan yang lebih besar dari 
mereka ini...” (Oaaf, 50: 36), dengan jelas 
memberitahu kita bahawa mereka yang hidup di zaman 
dahulu adalah lebih kejam sewaktu melakukan 
kekejaman tersebut jika dibandingkan dengan mereka 
yang hidup pada hari ini. Salah seorang pemerintah 
zalim yang dikisahkan di dalam al-Ouran ialah Firaun: 


Sesungguhnya Firaun telah membuat berbuat 
sewenang-wenangnya di muka bumi dan 
menjadikan penduduknya berpecah-belah, dengan 
menindas segolongan dari mereka, menyembelih 
anak lelaki dan membiarkan anak perempuan 
mereka hidup. Sesungguhnya Firaun termasuk dari 
kalangan orang-orang yang melakukan kerosakan. 
(Al-Oashash, 28: 4) 


Seperti yang diterangkan oleh ayat tersebut, Firaun 
menindas dan mengenakan seksaan ke atas rakyatnya. 
Namun, harus diingat bahawa al-Guran menerangkan 
sesiapa yang terus menerus angkuh, melakukan 
kezaliman, akan mendapat kehinaan di dunia ini dan 
azab yang pedih akan menanti di hari akhirat kelak. 
Dengan cara yang sama, apa yang bakal diterimanya 
nanti di atas kezaliman yang dilakukannya dahulu adalah 
seksaan pedih di hadapan mahkamah Allah. Allah telah 
memberitahu tentang nasib mereka yang menafikan-Nya: 


Sesungguhnya dosa itu atas orang-orang yang 
melakukan kezaliman kepada manusia dan yang 
melampaui batas di muka bumi tanpa hak. Mereka 
itu mendapat azab yang pedih. (Asy Syuura, 42: 42) 


CHAD 


Negara Islam Yang  Cuba 
Dihancurkan 

Oleh Pentadbiran Kolonialis 
Perancis 


Di dalam bab awal buku ini, kita telah menekankan 
bagaimana “rompakan” 
yang dilakukan oleh kuasa-kuasa kolonialis telah 
mengeringkan sumber-sumber asli di kesemua kawasan 
di Afrika dan seterusnya membawa mereka ke dalam 
lubuk kemiskinan yang amat dahsyat. Bangsa Barat yang 
melihat orang-orang Afrika sebagai “bangsa primitif 
yang masih belum tamat proses evolusi” dan meng- 
anggap mereka yang tinggal di sana boleh 
dieksploitasikan, sebenarnya melakukan penindasan 
terhadap umat Islam. Penindasan tersebut dilakukan 
secara terbuka di antara abad ke-15 dan ke-19, selepas 
itu dilakukan secara tersembunyi pada abad ke-20. 

Kuasa-kuasa kolonialis seperti Britain dan Perancis 
meninggalkan kawasan tersebut selepas mereka tidak 
lagi boleh berkuasa di Afrika. Namun demikian, mereka 
meninggalkan rejim-rejim boneka yang mempunyai 
hubungan erat dengan kuasa-kuasa kolonialis tersebut. 
Polisi ini membolehkan sebuah sistem kolonialis 
beroperasi di bawah kepura-puraan yang baru. Kerajaan- 
kerajaan yang mempunyai rangkaian erat dengan bekas 
kuasa-kuasa kolonialis masih memerintah beberapa buah 
negara di Afrika sehingga ke hari ini, dan mereka telah 
melakukan kekejaman yang melampau. Pentadbiran- 
pentadbiran boneka ini secara lazimnya adalah 


beragama Kristian atau pun golongan-golongan minoriti 
di negara-negara Islam. Dengan sokongan Barat yang di- 
berikan kepada kerajaan-kerajaan minoriti ini, mereka 
berupaya melakukan penindasan yang berterusan 
terhadap umat Islam. Kesannya, peperangan saudara 
yang besar telah meletus di antara umat Islam majoriti 
dengan pentadbiran-pentadbiran minoriti, dan mereka 
akhirnya terjebak ke dalam kawah peperangan. Konilik- 
konflik ini masih berterusan di kebanyakan negara 
sehingga hari ini. 

Cara lain yang digunakan oleh kuasa-kuasa 
kolonialis adalah dengan memperkenalkan pemimpin- 
pemimpin berpengaruh yang berjaya mendapat simpati 
masyarakat. Barat memakaikan mereka topeng 
keagamaan, namun sebenarnya mereka adalah seorang 
yang antiagama. Tidak kira bagaimana kerajaan-kerajaan 
ini mengaku Islamik, namun mereka sebenarnya 
menindas umat Islam dan menghalang mereka dari 
menunaikan kewajipan agama. Contoh paling jelas yang 
dapat dilihat adalah seperti di Algeria dan Tunisia. 

Sejarah Chad juga hampir serupa seperti Algeria 
dan Tunisia. Chad berjaya mendapatkan kemerdekaan 
selepas bertahun-tahun lamanya dijajah, selepas perang 
saudara yang panjang dan kekacauan yang tidak pernah 
reda. 


Sejarah Kolonialisme di Chad 


Chad menjadi sebuah negara Islam apabila Raja 
Kanem memeluk Islam pada tahun 1086, dan pada abad 
ke-16 ia merupakan salah satu dari negara terkaya dan 
terkuat di wilayah tersebut. Namun demikian, kerajaan 
tersebut telah dilemahkan oleh satu pembahagian 


dalaman pada abad ke-19, ditakluki oleh Perancis pada 
tahun 1900, dan kemudian diikat dengan koloni-koloni 
milik Perancis yang lain. 

Sejak dari itu, kolonialis Perancis telah 
melancarkan peperangan menentang umat Islam dan 
agama Islam itu sendiri. Peperangan tersebut telah 
menyaksikan  amalan-amalan yang sangat tidak 
berperikemanusiaan, kezaliman, penindasan dan 
kekejaman. Matlamat utama adalah untuk memusnahkan 
identiti umat Islam Chad dan kemudian 
menggantikannya dengan fahaman-fahaman yang lebih 
bercorak materialistik dan tidak beragama. 

Bagi mencapai hasrat ini, semua masjid-masjid, 
pengajaran al-Guran, pusat-pusat pendidikan keagamaan 
dan perpustakaan-perpustakaan sama ada telah ditutup 
atau diruntuhkan. Perancis menghalang umat Islam dari 
memahami agama mereka sendiri dengan 
mengharamkan pendidikan Islam. Mereka telah menutup 
kesemua pusat-pusat dan institusi-institusi keagamaan. 
Kebanyakan guru, imam dan pelajar dituduh terlibat 
dengan jenayah. Ada yang telah dibunuh sewaktu 
penindasan, dan ada juga terpaksa melarikan diri ke 
kawasan padang pasir dan pergunungan. Tokoh-tokoh 
agama yang ditahan sama ada dicekik atau diseksa 
sehingga mati. Hanya anak-anak askar Perancis yang 
dibenarkan belajar di sekolah-sekolah yang dibuka. Di 
samping itu, pusat-pusat rekreasi dan kesihatan turut 
dibina untuk mereka. Tiada sesiapa pun yang 
memberikan perhatian walau sedikit kepada masalah 
kesihatan penduduk tempatan. 

Golongan intelektual Islam di Chad dan mereka 
yang berhasrat untuk lari daripada penganiyaan yang 
berlaku terpaksa bergerak dari satu negara ke satu 
negara. Beberapa orang tokoh agama telah diarak dalam 


keadaan bogel di sekitar bandar, kehormatan wanita 
dicabuli, dan mereka kemudiannya dijatuhkan hukuman 
mati. Segala macam bentuk ibadat dan perjumpaan 
keagamaan dianggap sebagai jenayah di negara 
tersebut. Pada tahun 1917, pentadbiran Perancis di Chad 
telah melakukan satu penbunuhan beramai-ramai yang 
amat besar. Dengan mengumumkan bahawa satu 
konferens akan diadakan untuk membina kembali 
kehidupan keagamaan di Chad, Perancis telah 
menjemput para ulama yang masih berada di Chad. Hal 
ini merupakan satu kejadian yang sungguh tidak diduga. 
Walau bagaimanapun, para Pesuruhjaya Perancis telah 
dibawa masuk dan beratus-ratus orang pembunuh yang 
dilengkapi dengan pisau dan kerambit telah disediakan. 
Kawasan persekitaran telah pun dibersihkan daripada 
penduduk awamnya, dan unit-unit militari telah bersedia 
dan berada dalam kedudukan masing-masing. Ketika 
setiap orang mula menyedari terdapat plot yang 
dirancang oleh Perancis, ia sudah pun terlambat. Pada 
akhirnya, di sana sini terdapat jasad-jasad kaku. Berek- 
berek dibasahi dengan darah manusia. Setelah selesai 
kesemuanya, mereka yang melakukan pembunuhan itu 
melambai-lambaikan pisau mereka dan menjerit 
kegirangan. 

Konflik di antara penduduk tempatan dan askar- 
askar Perancis berlaku selama bertahun-tahun. Pada 
1960, Chad akhirnya berjaya mendapatkan 
kemerdekaan. Namun, seperti kebanyakan negara- 
negara Afrika yang lain, kemerdekaan tidak semestinya 
membawa kedamaian dan keselamatan kepada rakyat. 
Ini kerana orang-orang Kristian dari Parti Progresif, yang 
memiliki rangkaian erat dengan bekas kolonialis 
Perancis, telah menjadi tunjang pemerintahan negara 
yang memiliki umat Islam sebagi majoriti. 


Mereka menurut jejak langkah Perancis dalam 
melakukan kezaliman dan penindasan. Berlaku 
tentangan hebat dari umat Islam terhadap Frangois 
Tombalbaye yang memegang jawatan Presiden dan 
Pedana Menteri. Dan apabila para intelektual Chad yang 
menyuarakan protes dibunuh, berlakulah kebangkitan di 
seluruh negara. Berikutan itu, tercetuslah serangan 
balas hebat yang ditujukan kepada umat Islam Chad. 
Seorang penulis Irag, Imaduddin Khalil telah meng- 
gambarkan kejadian tersebut di dalam bukunya Afrika 
Dramy (Drama di Afrika): 

Pada 22 Mac 1963, kabinet Chad telah disusun 
semula, dengan menyaksikan kesemua umat Islam 
disingkirkan dari kedudukan mereka, dan umat 
bukan Islam telah dibawa masuk bagi 
menggantikan mereka. Menteri Luar sebelumnya 
disingkirkan, dan pada hari yang sama, presiden 
telah memberikan arahan menangkap ketua 
keadilan, menteri keadilan, pemimpin Persatuan 
Tanah air dan banyak lagi tokoh-tokoh terkenal. 
Mereka telah dibawa ke mahkamah 35 hari 
kemudian. Mahkamah memutuskan bahawa ketua 
keadilan mesti disingkirkan daripada jawatannya 
dan diusir keluar dengan alasan dia bukannya 
rakyat negara tersebut. Hartanya turut dirampas. 
Para tahanan yang lain ditahan di dalam penjara. 
Presiden kemudiannya menggunakan kekerasan 
dan tekanan dalam menentang pergerakan- 
pergerakan Islam. Ini membawa kepada 
tercetusnya pemberontakan yang menyaksikan 
seramai kira-kira seribu orang terbunuh dan ribuan 
yang lain cedera. Mahkamah yang kononnya 
didakwa sebagai mahkamah khas telah ditubuhkan, 
dan para pemimpin pergerakan Islam dan bekas- 


bekas menteri telah dibicarakan di dalamnya. 
Hukuman yang bermula dari penjara 15 tahun 
sehinggalah kepada seumur hidup telah 
diputuskan. Keadaan kekacauan dan tidak 
bertoleransi di Chad terus berlaku sehingga kini.” 


Peranan Anti-Islam Israel 
Dalam 
Perang Saudara Chad 


Ketidakstabilan politik di negara tersebut semakin 
bertambah apabila Francois Tombalbaye, ketua negara, 
menjadi mangsa dalam rampasan kuasa ketenteraan 
pada 1975, dan perang saudara yang bermula pada 1980 
memasuki dimensi baru yang lebih serius. Terdapat dua 
bahagian dalam konflik yang berlaku: umat Islam di 
bahagian utara Chad, dan orang-orang Kristian dan 
puak-puak lain dengan agama mereka masing-masing di 
kawasan Bantu yang terletak di bahagian selatan. 
Namun demikian, seperti mana dalam negara-negara 
Dunia Ketiga, ini sebenarnya bukanlah peperangan 
“saudara” sama sekali. Kuasa-kuasa asing dengan aktif 
memberikan sokongan kepada para pejuang. Israel yang 
sudah semestinya menentang Islam, mendahului senarai 
kuasa-kuasa asing tersebut dengan mempertahankan 
Bantu di kawasan selatan. 

Pemimpin umat Islam di bahagian utara ialah 
Goukouni Ouedde. Perkara menarik ialah pemimpin 
perikatan Kristian-Animise adalah seorang yang 
kononnya Islam, atau pun seorang lelaki yang 
mempunyai asal-usul Islam: Hissene Habre. 

Israel bersama-sama dengan CIA, menyokong 
Habre dan memberikan kepada mereka senjata-senjata 
yang dibuat di Soviet. Pada tahun 1983, muncul 


beberapa sumber mengatakan bahawa Israel memiliki 
penasihat ketenteraan di Chad, dan mereka telah pergi 
ke sana pada bulan Ogos tahun tersebut bersama-sama 
dengan 2,500 orang kelompok tentera Zairois untuk 
memberikan sokongan kepada Habre. Ariel Sharon, 
“Butcher of Lebanon” dan salah seorang perancang 
utama penindasan di Palestin, juga telah memainkan 
peranan penting dalam peperangan di Chad. Beliau telah 
mengadakan lawatan ke Chad pada bulan Januari 1983 
sebelum meninggalkan jawatannya sebagai Menteri 
Pertahanan. Berdasarkan kepada Hallahmi, lawatan 
Sharon ini adalah satu petanda bahawa Israel sudah 
bersedia untuk memainkan peranan penting di Chad. 

Seperti yang telah kita lihat, Israel sekali lagi 
berusaha untuk menghalang kemunculan sebuah negara 
Islam, dan melakukan sedaya-upaya dari segi 
ketenteraan dan sokongan politik bagi menghalang umat 
Islam menjadi lebih kuat. 

Masih tiada keamanan dan keselamatan di Chad 
selepas perang saudara. Campur tangan asing oleh 
Perancis dan juga Israel telah meningkatkan lagi 
kezaliman yang berlaku setiap hari, dan Chad terbentuk 
melalui rampasan kuasa ketenteraan. Kerajaan 
memerintah telah mengakibatkan ribuan nyawa 
terkorban dan berpuluh-puluh ribu orang menjadi 
pelarian dalam pembunuhan yang dilakukan bagi 
menghapuskan golongan-golongan penentang. 

Situasi di Chad pada hari ini adalah salah satu 
contoh paling jelas tentang apa yang musuh-musuh Islam 
boleh lakukan ke atas negara tersebut. Segala 
kekayaannya telah dimusnahkan, kestabilan hanyalah 
satu impian, masyarakat yang pernah hidup dalam 
keadaan aman damai selama bertahun-tahun kini 
berpecah-belah akibat permusuhan, dan Chad kini 


menjadi papa kedana. 

Namun demikian, apa yang harus kita ingat ialah 
tiada sebab untuk kita berputus asa. Terdapat 
penyelesaian mudah bagi situasi negatif yang sedang 
berlaku. Ia merangkumi pengamalan ajaran moral Islam 
yang sebenar-benarnya. Apabila ini berlaku, segala 
masalah tersebut yang terbukti tidak dapat diselesaikan 
selama berkurun-kurun akan dapat diselesaikan satu 
demi satu. Kemudian, keamanan dan keselamatan akan 
menggantikan peperangan dan konflik. Dalam 
persekitaran yang dikuasai oleh ajaran moral Islam, 
ketidakadilan dan berat sebelah tidak dapat wujud di 
mana-mana. 

Segala kekejaman yang berlaku di Chad sekali lagi 
mendedahkan bahawa dunia Islam sedang ditindas. 
Peperangan ideologi adalah sesuatu yang segera dan 
penting bagi menjernihkan semula keadaan. Umat Islam 
di Afrika ditindas semata-mata kerana mereka beragama 
Islam, dan ia adalah sesuatu yang membimbangkan 
setiap umat Islam di serata dunia. 

Kita harus sedar bahawa para pemimpin korup yang 
telah menindas umat Islam selama bertahun-tahun, 
berserta dengan para penyokongnya, sebenarnya tidak 
memperolehi apa-apa. Walaupun mereka mati dengan 
memiliki kekuasaan dunia yang paling hebat, mereka 
pasti jua akan menerima azab yang sangat pedih di hari 
akhirat nanti. Keadilan Allah akan berlaku ke atas 
mereka, dan setiap individu akan dipanggil untuk 
diperhitungkan segala amal mereka. Inilah janji Allah 
kepada orang-orang yang beriman, dan pada masa yang 
sama ia adalah sebuah janji yang sangat 
menggembirakan. Allah telah berfirman di dalam Al- 
Ouran: 


Sesungguhnya orang-orang yang 
mendatangkan cubaan (menyeksa, mendatangkan 
bencana, membunuh dan sebagainya) kepada 
orang-orang mukmin lelaki dan perempuan, 
kemudian mereka tidak bertaubat, maka bagi 
mereka azab Jahannam dan bagi mereka azab 
(neraka) yang membakar. (Al-Buruuj, 85:10) 


Dan kalau setiap diri yang zalim itu memiliki 
segala apa yang ada di bumi ini, pasti dia akan 
menebus dirinya dengan itu, dan mereka 
menyembunyikan penyesalannya ketika mereka 
telah menyaksikan azab itu. Dia telah diberi 
keputusan di antara mereka dengan adil, sedang 
mereka tidak dianiaya. (Yunus, 10:54) 


SOMALIA 


Negara Miskin di Tengah- 
Tengah 
Perang Saudara 


Apabila nama Somalia disebut, kebanyakan manusia 
memikirkan 
tentang musibah-musibah dahsyat yang dipetik dari 
laporan-laporan akhbar dan juga televisyen: kebuluran 
yang dideritai oleh jutaan rakyatnya, penyakit epidemik 
seperti kolera, kemarau, konflik saudara, peperangan 
suku kaum, ketidakstabilan politik - kesemuanya ini 
adalah penyakit-penyakit yang menjadi sebahagian 
daripada kehidupan orang-orang Somalia. Bantuan dari 
badan-badan kemanusiaan masih tidak dapat 
menyelesaikan situasi getir yang sedang menimpa 
penduduk di situ, dan ia hanya dapat melegakan masalah 
dalam jangka masa pendek. Campur tangan politik yang 
beralasan untuk membina semula kedamaian dan 
keselamatan, sebenarnya hanya meningkatkan lagi 
kekacauan dan konflik yang sedia ada. 

Faktor asas yang membawa kepada kekacauan di 
Somalia bermula sejak detik pertama era kolonialisme. 
Somalia mula bertemu dengan dunia Islam apabila umat 
Islam bermigrasi ke Abyssinia bertujuan untuk lari dari 
para penyembah berhala di Mekah. Ia telah dijajah oleh 
British pada abad ke-19. Selepas tempoh tersebut, 
Somalia menjadi sebuah medan peperangan yang tidak 
pernah tamat, kebuluran dan juga penyakit. Pada tahun 
1884, pihak British menakluk utara Somalia, dan Itali 
pula menakluk bahagian selatan pada 1887, dan seperti 


mana yang telah berlaku di kebanyakan negara Islam 
lain, ia membawa kepada zaman yang penuh dengan 
kezaliman dan penindasan. 

Setelah melalui zaman kolonialisme yang panjang, 
Somalia akhirnya merdeka pada tahun 1960, dan Aden 
Abdullah dilantik menjadi presiden. Walau bagaimana- 
pun, penubuhan sebuah sistem pentadbiran yang adil 
dan stabil tidak dibenarkan. Jeneral Mohammed Siad 
Barre mengambil alih negara tersebut dalam satu siri 
rampasan kuasa ketenteraan pada tahun 1969, dan 
semua parti politik dihapuskan. Barre melihat Islam 
sebagai halangan utama kepada sistem sosialis yang 
mahu dilaksanakannya. Oleh yang demikian, Barre 
telah mengharamkan segala buku-buku, majalah- 
majalah dan akhbar-akhbar yang Islamik. Ramai 
golongan-golongan intelek dan ulama Islam yang 
menentang polisi tersebut telah dihukum di bawah 
arahan Barre. 

Barre lari meninggalkan Somalia apabila 
pergaduhan tercetus pada 1991, dan terjadilah perang 
saudara yang besar. Kira-kira sejuta orang yang 
kebanyakannya umat Islam Somalia terpaksa 
berpindah ke beberapa buah negara-negara Afrika 
yang lain. 

Di bawah resolusi Perhimpunan Umum PBB 1992, 
30,000 orang dari pasukan askar PBB di bawah arahan 
Amerika Syarikat telah diletakkan di situ. PBB memasuki 
negara tersebut disebabkan protes yang meningkat dari 
masyarakat tempatan, dan telah meninggalkan negara 
tersebut pada 1994. Mereka menyebabkan lebih 7,000 
orang mati, dan juga menjadikan kekacauan yang lebih 
teruk di Somalia. 

Pada hari ini, peperangan saudara yang berlaku di 
antara pelbagai suku kaum diteruskan dengan pelbagai 


cara, dan bilangan mereka yang mati setiap hari semakin 
bertambah. Masalah kritikal yang sedang dihadapi 
negara ini ialah kira-kira 8 juta penduduk berada dalam 
kelaparan dan kemiskinan. Berdasarkan laporan 
Pertubuhan Pertanian dan Makanan PBB (FAO) tahun 
2000, 75 peratus rakyat Somalia mengalami kekurangan 
zat, dan banjir berterusan mempengaruhi negara 
tersebut dengan membawanya ke arah kebuluran yang 
sangat dahsyat. 

Harus diingat bahawa berbeza dengan pandangan 
umum masyarakat dunia, masalah kelaparan sebenarnya 
boleh diatasi. Pembahagian secara adil sumber-sumber 
kekayaan bumi, sumber-sumber teknologi negara-negara 
kaya yang digunakan di serata dunia, dan menghalang 
penggunaan lebihan hasil keluaran dan sebaliknya 
menggunakannya untuk tujuan membantu, adalah 
beberapa langkah-langkah yang boleh dilakukan bagi 
menolong mereka di Somalia. Walau bagaimanapun, apa 
yang terselindung di sebalik kegagalan dalam usaha 
menyelesaikan masalah seperti kebuluran dan wabak 
penyakit pada hari ini ialah kebejatan masalah moral 
seperti pentingkan diri sendiri, tamak dan tidak peduli. 

Budaya tidak beragama yang sedang mendominasi 
dunia hari ini memandu manusia ke arah sikap 
pentingkan diri sendiri. Akibatnya mereka enggan 
berkorban dan berusaha untuk menolong insan yang 
memerlukan. Budaya ini secara umumnya mencipta dua 
buah masyarakat yang berbeza: terlampau kaya dan 
terlampau miskin. Al-Guran telah menerangkan kisah 
mereka yang enggan memberikan makan kepada orang- 
orang yang lapar dan memerlukan seperti berikut: 


Tahukah kamu orang yang mendustakan 
agama? Itulah orang yang mengherdik anak yatim, 


dan tidak menganjurkan memberi makan kepada 
orang miskin. (Al-Maa'uun, 107:1-3) 


Atas sebab itulah, usaha menyelamatkan dunia ini 
tidak terletak pada bahu orang-orang yang mendustakan 
agama, tetapi terletak pada bahu kerajaan yang sangat 
patuh kepada agama dan memerintah dengan adil. Jika 
Islam boleh menjadi lebih kuat dan seterusnya 
menguasai dunia ini, ia akan menjadi penyelamat bukan 
sahaja kepada umat Islam yang ditindas, tetapi juga 
kepada seluruh manusia yang ditindas di serata dunia. 


DJIBOUTI 


Penindasan di Sebuah Negara 
Terkecil di Afrika 


Djibouti adalah sebuah negara kecil yang 
berdekatan dengan beberapa buah 
negara yang kurang dikenali ramai iaitu Somalia, 
Ethiopia dan Eritrea. Peperangan dan pembunuhan 
beramai-ramai sudah berlaku di sana selama beratus- 
ratus tahun, dan masyarakat Islam sudah berada di 
dalam kancah konflik sejak zaman kolonialis sehinggalah 
ke hari ini. 

Islam datang ke Djibouti pada kurun ke-7 dan ke-8. 
Sehingga permulaan abad ke-16, umat Islam menjadi 
kuasa tunggal di kawasan tersebut, yang kemudiannya 
berada di bawah pengaruh Portugal, sebuah kuasa 
perdagangan dan politik utama pada waktu itu. Apabila 
Mesir berada di bawah kekuasaan Turki Uthmaniyyah, 
Horn of Africa yang mana di situlah terletaknya Djibouti, 
turut menjadi sebahagian daripada empayar Turki 
Uthmaniyyah. 

Sejarah berdarah Djibouti sebenarnya bermula 
apabila Terusan Suez dibuka kepada laluan maritim 
antarabangsa dan negara-negara Eropah mula bersaing 
untuk mengjajah negara-negara di benua Asia dan 
Afrika. Mereka mahu mendominasi negara-negara 
tersebut dari aspek ekonomi, politik, ketenteraan dan 
keagamaan. Sebagai salah sebuah negara yang berkuasa 
pada abad ke-19, Britain dan Perancis telah bersaing 
hebat dalam kerja-kerja penjajahan dan perluasan kuasa. 
Britain memasuki Aden pada 1839 dan Somalia pada 


tahun 1869, dan dengan itu berupaya mengawal aktiviti 
perdagangan di Laut Merah. Djibouti menjadi sebuah 
negara penting disebabkan oleh kedudukannya yang 
strategik. Ia berkait rapat dengan Terusan Suez. Bagi 
menyeimbangi kejayaan Britain, pihak Perancis telah 
membina dermaga di pantai Djibouti. Pada tahun 1884, 
Perancis berjaya mendominasi keseluruhan kawasan 
melalui perjanjian dan ikatan yang dimetrai. 

Tahun-tahun yang berikutnya menjadi titik hitam 
kepada rakyat Djibouti. Masyarakat Islam Djibouti 
mempunyai pandangan yang berbeza-beza tentang nasib 
masa depan negara mereka. Keturunan Isha Somali 
berpendapat bahawa mereka patut bersatu dengan 
Republik Somalia. Komuniti etnik kedua terbesar di sana 
pula, iaitu Afar, berpendapat bahawa Djibouti mesti 
menyokong kebergantungan mereka dengan pihak 
Perancis. Kedua-dua pandangan yang berbeza ini, 
ditambah pula dengan sokongan Perancis, membuatkan 
persengketaan menjadi lebih ganas. Walaupun jumlah 
umat Islam yang menyokong penyatuan dengan Somalia 
adalah jauh lebih ramai, namun referendum pada 16 Mac 
1967 telah memutuskan bahawa Djibouti mesti terus 
bergantung kepada Perancis. Namun, terjadi konflik 
berterusan selepas referendum tersebut. Ini disebabkan 
oleh tekanan dari Perancis dan penipuan sewaktu 
pengundian. Pasukan askar Perancis kemudiannya 
menakluk negara tersebut, dengan menggunakan 
alasan untuk campur tangan dalam insiden 
berdarah di antara dua kumpulan etnik di dalam 
negara tersebut, majoriti penduduk tempatan telah 
dibunuh dan ratusan ribu yang lain telah diusir 
keluar. Kaum Isha telah dilemahkan sewaktu operasi 
tersebut dan kaum Afar telah mengambil-alih 
pemerintahan negara. 


Djibouti mendapat kemerdekaannya pada tahun 
1977, dengan 97 peratus daripada keseluruhan 
populasinya memilih untuk mendapatkan kemerdekaan. 
Semenjak itu Djibouti menjadi sebuah negara yang 
terkenal dengan rampasan kuasa ketenteraan. Di antara 
tahun 1977 dan 1991, 2,000 orang umat Islam telah 
dilayan tanpa sifat kemanusiaan. Laporan Amnesti 
Antarabangsa menerangkan tentang bentuk-bentuk 
penderaan dan penghinaan yang dikenakan ke atas 
rakyat Djibouti. Kira-kira 7,000 orang telah ditahan 
tanpa sebab dan didera oleh negara terbabit.“ 

Kira-kira 3,500 orang askar Perancis masih 
diletakkan di Djibouti, yang mana terus berada di bawah 
dominasi politik dan ketenteraan Perancis.” Djibouti 
tidak memiliki sebarang pasukan askar kebangsaannya 
sendiri dan ia sekadar bergantung kepada kehadiran 
pasukan askar Perancis. Perancis bertanggungjawab 
terhadap keselamatan dalam negeri selama bertahun- 
tahun semenjak Djibouti mendapat kemerdekaan. Di 
samping itu, terdapat ramai penasihat-penasihat dan 
pegawai-pegawai Perancis dalam pentadbiran negara 
tersebut. Kerajaan berada di ambang kemuflisan. Ia 
masih berdiri kerana sokongan yang diberikan oleh 
negara-negara Fropah. 

Sebagai tambahan kepada pemerintahan kolonialis 
yang panjang ini, Djibouti kini sedang berhadapan 
dengan masalah kemiskinan yang sangat teruk. Kemarau 
telah menyebabkan kematian sejumlah besar haiwan 
ternakan. Rakyat kini sedang menderita disebabkan oleh 
kekurangan zat makanan. 


SUDAN 


Sebuah Negara Yang Cuba Lari 
Dari 

Pergaduhan dan Perang 
Saudara 


Sudan, sebuah negara yang betul-betul terletak di 
bahagian selatan Mesir, turut menyebabkan kuasa-kuasa 
anti-Islam berasa tidak senang dan tidak selesa di- 
sebabkan oleh identiti keislamannya. Salah satu masalah 
paling utama yang melanda Mesir ialah konflik 
berpanjangan di antara penduduk di bahagian utara dan 
selatan. Konflik ini adalah pertembungan di antara 
agama dan etnik yang berbeza. Umat Islam tinggal di 
bahagian utara, manakala Kristian Afrika membentuk 
masyarakat di bahagian selatan. Pemecahan etnik dan 
agama ini adalah satu legasi ataupun warisan British 
yang telah membentuk satu sempadan di negara 
tersebut. Legasi ini menuntut korban nyawa. Semenjak 
tahun 1960-an, penduduk di bahagian selatan (yang 
beragama Kristian) membentuk sebuah pemberontakan 
terancang bagi menentang pemerintahan Khartoum oleh 
umat Islam Arab di bahagian utara. Pemberontakan ini 
diuruskan oleh Pertubuhan Kristian yang menggelarkan 
diri mereka sebagai “Anya-Nya.” 

Pada tahun 1989, pemberontakan di bahagian 
selatan menjadi lebih agresif berikutan penubuhan rejim 
Islam di negara tersebut. Ini kerana terdapat 
“sesetengah pihak” yang sering mengapi-apikan pem- 
berontakan menentang pentadbiran Khartoum. 

Seperti yang boleh dibayangkan, Israel menjadi 


ketua yang menyokong kebangkitan Anya-Nya. Di dalam 
buku The Israeli Connection (Perhubungan Israel) tulisan 
Benjamin Beit-Hallahmi, beliau mendedahkan bahawa 
Israel telah menyokong pemberontakan di 
bahagian selatan semenjak 1960-an lagi. Semenjak 
itu, Israel telah memberikan kepada pergerakan Anya- 
Nya pelbagai senjata api dan latihan ketenteraan. 
Mossad, iaitu sebuah agensi pakar milik Israel, telah 
membina hubungan dengan pemberontak di bahagian 
selatan melalui stesen-stesennya yang terletak di 
Uganda, Chad, Ethiopia dan Congo, dan kira-kira 30 
gerila Anya-Nya telah diberi latihan khas di ibu pejabat 
Mossad yang terletak di bandar Torit. Pada tahun 1970, 
Israel membuat perjanjian dengan Uganda, yang terletak 
di selatan Sudan, dan dengan itu meningkatkan 
kebolehannya untuk mengeksploitasi sempadan Uganda- 
Sudan dan juga untuk memberikan sokongan kepada 
Anya-Nya. Berdasarkan maklumat Rolf-Steiner, seorang 
askar upahan, yang bertarung dengan Anya-Nya, Israel 
menjadi pelindung utama pihak pemberontak di 
bahagian selatan. 

Sudan melalui era pergolakan politik sehingga 
tahun 1989, apabila Pertubuhan Persaudaraan Islam 
yang dipimpin oleh Hasan al-Turabi mengambil-alih 
sistem pemerintahan negara. Semenjak itu, wujudlah 
sebuah kerajaan Islam yang dipimpin oleh al-Turabi. 
Berikutan dengan pengenalan undang-undang Islam oleh 
Parlimen Sudan, Anya-Nya memulakan kebangkitan 
barunya. Kali ini mereka bergerak di bawah nama 
Tentera Pembebasan Rakyat Sudan (SPLA). Sebelum 
duduk semeja untuk berunding dengan pihak 
pemerintah, pemimpin SPLA iaitu John Garang mahukan 
pembatalan undang-undang Islam sebagai satu pra- 
syarat. Apabila parlimen enggan menerima pra-syarat 


tersebut, kezaliman mula meningkat. Kebangkitan ini 
yang menentang rejim Islam telah mendapat sokongan 
daripada pelbagai negara. 

Israel sekali lagi menjadi penyokong utama. Dr 
Ahmed Abdul Halim, Duta Sudan ke Mesir memberitahu 
kepada Al-Ahram Weekly yang diterbitkan di Mesir 
bahawa, “(SPLA) mendapat sokongan ketenteraan 
terutama sekali dari Israel dan pembantu- 
pembantu militari Eritrea.”“S Fakta-fakta yang muncul 
hari demi hari mendedahkan bahawa Israel menjadi 
dalang utama kepada pemberontakan bersenjata 
Kristian. 


Helah Kebuluran dan Penipuan 
“Negara Pengganas” 


Ketika ini sedang berlaku peperangan bagi 
menentang rejim Islam di Sudan. Perang ini mempunyai 
dua dimensi yang berasingan. Satu adalah helah 
kebuluran dan satu lagi adalah konsep “negara 
pengganas.” 

Jika dilihat menerusi sumber-sumber alamnya, 
Sudan boleh dikatakan sebuah negara yang kaya. 
Terdapat uranium, emas dan juga simpanan minyak, 
malah tanahnya juga subur. Namun disebabkan oleh 
perang saudara yang berlaku sejak tahun-tahun 
kebelakangan ini, Sudan kini dilihat sebagai sebuah 
negara yang sangat miskin. 

Walaupun dihantui dengan pelbagai jenis musibah, 
Sudan telah mengambil langkah serius bagi 
membangunkan semula negara tersebut dengan 
berkuasanya pihak rejim Islam pada tahun 1989. 
Pentadbiran tersebut, yang dipimpin oleh mahasiswa 
Sorbonne iaitu Hasan al-Turabi yang berslogankan 
“Agama adalah enjin sebenar kemajuan,” telah 
menjadikan beribu-ribu hektar tanah sesuai digunakan 
untuk tujuan pertanian. Dua buah projek empangan 
terbesar di Sungai Nil telah dimulakan bagi 
menggunakan sumber air Sudan yang melimpah-ruah. Ia 
digunakan untuk mengairi tanah seluas kira-kira 1.5 juta 
ekar di sepanjang sungai tersebut dan juga bagi 
menjadikan Sudan sebagai negara penghasil tenaga 
elektrik terbesar. Namun demikian, Sudan gagal untuk 
memasarkan produk keluarannya kerana ia telah dilabel 
sebagai sebuah “negara pengganas,” di samping sekatan 
ekonomi yang dikenakan ke atasnya. 


Dengan cara ini, proses kemajuan di Sudan sedang 
dihalang. Di sebalik semua ini, para wartawan Barat 
sering melaporkan berita-berita tentang kes-kes 
kelaparan di Sudan. Satu-satunya kawasan di negara 
tersebut yang dilanda kelaparan sebenarnya adalah di 
bahagian selatan, yang memberontak menentang 
pemerintahan pusat. 

Matlamat utama di sebalik laporan-laporan 
sedemikian ialah: Pertama sekali untuk menggambarkan 
bahawa kerajaan sebagai bertanggungjawab dengan 
menyebarkan propaganda tentang “kebuluran di Sudan,” 
dan kemudian cuba untuk meraih pengaruh di negara 
tersebut dengan mengatakan bahawa bantuan 
kemanusian sedang dihulurkan kepada mereka yang 
kelaparan di negara tersebut. Sudah tentu bahawa 
penghantaran bantuan kemanusiaan kepada rakyat 
Sudan adalah satu tugas kemanusiaan yang sangat 
penting, dan mereka harus disokong. Namun, apa yang 
sering berlaku ialah bantuan-bantuan tersebut tidak 
sampai ke destinasi yang ditetapkan atau pun intensif- 
intensif sedemikian tidak dilakukan dengan niat untuk 
menolong. Hakikatnya bantuan yang diberikan tidak 
mempunyai kualiti yang bagus dan tidak sesuai. Hal ini 
menjadi petanda penting terhadap niat sebenar 
penghantaran bantuan terbabit. Mereka yang pernah 
melihat bantuan tersebut di tempatnya pasti mengatakan 
bahawa makanan yang diberikan tidak berkualiti dan 
hanya sesuai diberikan kepada haiwan. Seorang 
pemerhati telah melaporkan seperti berikut: 

Saya melihat dengan mata saya sendiri 
bantuan makanan gandum yang dihantar ke Sudan. 
Kerajaan Sudan bercadang untuk menjadikan 
gandum tersebut makanan kepada haiwan ternakan 
kerana ia sudah melebihi tarikh luputnya dan 


mempunyai kualiti yang sangat teruk. Saya berasa 
hairan apa...akan...terjadi kepada gandum ini jika 
ia tidak dihantar ke Sudan? Saya percaya mereka 
(Pent: iaitu yang menghantar gandum ke Sudan) 
akan memusnahkannya atau pun menjadikannya 
sebagai makanan kepada haiwan mereka sendiri. 
Inilah kebenaran di sebalik bantuan yang diberikan 
oleh...negara-negara Barat yang lain, bantuan yang 
dipergunakan sebagai propaganda. Kerajaan baru 
Sudan kini tidak lagi mengetuk pintu negara- 
negara penindas dan meminta bantuan makanan 
dari mereka.” 

Di sebaliknya, propaganda yang mengatakan Sudan 
sebagai sebuah “negara pengganas” dan menyokong 
keganasan masih terus berlaku. Ini pastinya satu 
tuduhan serius yang perlu disiasat. Adalah sesuatu yang 
semula jadi bahawa hal-hal seperti keganasan mesti 
diberikan perhatian mendalam kerana ia melibatkan 
keselamatan rakyat. Namun, tiada usaha yang dijalankan 
bagi menghalang terorisme yang boleh menyebabkan 
mereka yang tiada sangkut-paut dengannya berada di 
ambang bahaya. Usaha-usaha yang diambil hanya boleh 
berjaya jika kedamaian dan keadilan berjaya diwujudkan. 
Jadi kita tidak seharusnya bersikap acuh tak acuh dalam 
hal ini. 

Seperti yang telah ditekankan berulang-kali dalam 
buku ini, punca utama terhadap apa yang sedang berlaku 
di Sudan kini adalah disebabkan oleh identiti Islamnya 
yang kuat. Namun demikian, sebenarnya kerajaan Omar 
Hassan al-Bashir yang memegang kuasa selepas al- 
Turabi, sedang melakukan konsesi atau pun penyerahan 
ke atas garis-garis panduan Islam negara tersebut dan 
mengambil beberapa langkah bagi memenuhi hasrat 
Barat. Hakikatnya al-Bashir, yang dituduh membawa 


semangat nasionalisme Arab ke Sudan, yang berhasrat 
mahu menangkap tokoh-tokoh seperti al-Turabi yang 
mendapat sokongan dari banyak negara Islam, telah 
memberikan petanda kepada kita semua bahawa sebuah 
perkembangan yang tidak diundang sedang berlaku di 
negara tersebut. 


UZBEKISTAN 


Bekas Komunis Terus Menindas 
Umat Islam 


Caucasus baru-baru ini telah menjadi tumpuan 
utama dalam perkembangan 
dunia Islam. Republik Islam Turki yang mula berjuang 
untuk kemerdekaan selepas tumbangnya Kesatuan 
Soviet, mendapati bahawa mereka sedang menentang 
dasar perluasan kuasa oleh Rusia. Rusia masih 
diperintah oleh mereka yang berfahaman komunis yang 
masih memiliki mentaliti yang sama, dan negara tersebut 
terus menganggap negara-negara di Asia Tengah sebagai 
miliknya. Oleh itu, untuk menjadikan negara-negara di 
Asia Tengah tunduk kepadanya, Rusia telah memilih 
untuk membentuk perikatan dengan pentadbiran- 
pentadbiran anti-Islam di kawasan tersebut. 

Hari ini, umat Islam di Caucasus dan Asia Tengah 
hidup dalam ancaman perluasan kuasa Rusia dan 
pentadbiran mereka sendiri yang dengan aktif 
bersubahat dengan Moscow. Ketika peperangan di 
Chechnya sedang berterusan, Persekutuan Rusia dengan 
aktif terlibat dalam penindasan dan pencerobohan ke 
atas umat Islam di beberapa republik yang memiliki 
umat Islam sebagai penduduk majoriti. Rusia kadang- 
kala melakukannya secara terang-terangan, dan sekali- 
sekala melalui pentadbiran tempatan yang pro-Rusia. 
Uzbekistan telah mengikuti jejak langkah negara-negara 
yang telah pun mengalami kesengsaraan seperti Azer- 
baijan, Dagestan, Chechnya dan juga Tadjikstan. 


Tekanan Anti-Islam di 
Uzbekistan 


Uzbekistan sedang bergelut dengan masalah 
domestiknya selama bertahun-tahun. Ekonomi negara itu 
betul-betul meleset dan penduduk awam sedang 
menderita teruk. Pemerintahan Kerimov yang enggan 
membenarkan wujudnya walau satu puak penentang 
yang bersifat sangat bersederhana, terus menambahkan 
masalah yang sedia ada, dan tidak pula mahu 
menyelesaikannya. 

Sekiranya Kerimov membenarkan polisi sederhana 
dengan memberi laluan kepada berbagai-bagai pendapat 
disuarakan, tanpa ragu lagi ia akan menuju ke jalan 
kebaikan, bukan sahaja kepada rakyat Uzbekistan, tetapi 
juga kepada pemerintahannya sendiri. Namun, beliau 
lebih suka mengambil tindakan terburu-buru. Negara 
tersebut telah memenjarakan lebih dari 50,000 orang 
baru-baru ini kesan dari polisi menindas yang dijalankan. 
Selepas bom-bom meletup di pusat-pusat bandar, 
pentadbiran Uzbekistan telah menahan beribu-ribu 
orang di seluruh dunia, mengenal pasti mereka yang 
memiliki kecenderungan beragama sebagai teroris, dan 
menubuhkan sebuah sistem pemerintahan yang secara 
total menafikan hak-hak kemanusiaan dan juga 
kebebasan. Namun, polisi menindas itu sebenarnya lebih 
mengajak kepada persengketaan berbanding 
pencegahannya, dan berakhir dengan menjadikan puak 
penentang lebih kuat lagi. Untuk menjadikan Uzbekistan 
aman dan stabil, adalah penting untuk mengadakan 
dialog di antara pemerintahan Kerimov dan puak 
penentang. Dialog juga dapat menjadikan puak 


penentang mengambil sikap lebih sederhana di masa 
hadapan. 


Sikap Tidak Senang Rusia 
Terhadap 

Kebangkitan Islam di Asia 
Tengah 


Kebangkitan agama yang bermula di Turki telah 
mengejutkan Kremlin. Kerajaan Mikhail Gorbachev 
terutamanya, sangat bimbang dengan angin perubahan 
itu. Perkara ini sering-kali mendapat tempat di dada- 
dada akhbar waktu itu, dan Kremlin mula merancang 
tindakan-tindakan yang patut dilakukan. Menurut akhbar 
harian Uzbekistan, Pravda Vostoka, Gorbachev telah 
berucap kepada para pegawai parti tempatan yang 
dipanggilnya untuk “perjuangan penuh tegas dan 
tanpa kompromi menentang fenomena beragama.” 
Kemudian beliau berkata, “Kita mesti tegas terhadap 
semua pegawai-pegawai kanan dan komunis, terutama 
sekali terhadap mereka yang mendakwa 
mempertahankan idea dan moral kita, tetapi sebenarnya 
mereka memiliki pandangan yang berbeza dan 
menghadiri pula upacara-upacara keagamaan.” 

Berkenaan dengan ketegasan Gorbachev dalam 
menentang agama, majalah Times melaporkan: 

Sesungguhnya amatlah jarang bagi Sekretari 
Awam Soviet untuk menentang agama dengan cara 
yang sangat jelas, tugas yang biasanya dilakukan 
oleh orang-orang bawahan. Di sebalik semua itu, 
Kremlin sedang bimbang kalau-kalau tindakan 
menentang agama itu tidak mencapai sasaran 


sebenar. Akhir sekali, hakikat bahawa Gorbachev 
memilih Tashkent sebagai tempat untuk 
melakukan serangan agama menandakan bahawa 
kepimpinan Soviet sangat takut dengan 
perkembangan terkini...menyapu bersih dunia 
Islam, yang mana mungkin pada akhirnya 
menyebabkan kebangkitan semangat Islam di Asia 
Tengah Soviet. 

(Semenjak 1918), rejim tersebut telah meletakkan 
syarat-syarat ketat ke atas gereja, synagogues dan 
masjid, dan seterusnya melancarkan kempen penindasan 
menentang mereka yang beriman. Latihan ke atas 
pemimpin-pemimpin agama sangat dilarang, dan 
pendidikan keagamaan ke atas mereka yang 
berusia bawah 18 tahun telah diharamkan. Pada 
masa yang sama, semua kanak-kanak sekolah 
didoktrinkan dengan fahaman ateisme. 

Islam mendapat masalah besar, dan perhatian 
khusus. Umat Islam Soviet ditempatkan di kawasan 
sempadan strategik U.S.S.R dan mereka meneruskan 
perhubungan dengan umat Islam di negara-negara 
jiran.... Tiada sebarang statistik yang boleh dipercayai 
tentang berapa ramai umat Islam Soviet yang 
mengamalkan agama mereka. Namun, berdasarkan 
kepada laporan politik tahun lepas yang diterima oleh 
Kongres Parti Komunis Kazakhstan ke-16 melaporkan 
bahawa Islam “masih kuat dan terus berkemabang”... 
Perjumpaan tidak rasmi menganggarkan bahawa jumlah 
mereka yang beriman adalah jauh melepasi kapasiti 
masjid-masjid yang didaftarkan secara sah, iaitu dalam 
300 ke 500 buah (Terdapat kira-kira 24,000 masjid 
sebelum Komunis mengambil alih). 

Apa yang sedihnya, mentaliti ini yang ditinggalkan 
sejak zaman Soviet, terus mempengaruhi di satu 


kawasan birokrasi Rusia dan beberapa badan di Republik 
Turki. Ketegangan terjadi di antara kawasan yang 
memiliki penduduk yang beriman dan pusat autoriti. 
Contoh paling jelas yang dapat membuktikan semua ini 
ialah 1 dalam 500 penduduk Uzbekistan berada di dalam 
penjara disebabkan oleh identiti Islam mereka. 

Ketegangan di Uzbekistan meningkat setiap hari, 
menunjukkan bahawa kekacauan akan terus berlaku 
buat masa yang lama jika polisi yang bersifat sederhana 
tidak dilaksanakan. Apabila kita melihat fenomena- 
fenomena seperti keganasan, kekurangan bekalan air, 
kekacauan dalaman, kepayahan ekonomi, bermacam- 
macam peraturan dan kezaliman terhadap hak-hak asasi 
manusia secara keseluruhannya, jelaslah bahawa situasi 
sedemikian hanya dapat diubah secara radikal. 
Antaranya, puak penentang di negara terbabit mestilah 
diberikan peluang untuk melontarkan pandangan, 
menghentikan penahanan politik dan pemenjaraan, dan 
mereda ketegangan dengan mewujudkan atmosfera yang 
saling bertoleransi. 


Sebab Penindasan: Sistem 
Pemerintahan 
yang Lari Dari Nilai-Nilai Islam 


Tidak wujud keselamatan dan keamanan di tempat- 
tempat yang hilang nilai-nila agamanya. Namun 
demikian, di kebanyakan negara-negara Islam, kerajaan 
yang mendakwa memiliki nilai-nilai Islamik lupa bahawa 
dengan menolak moral-moral al-Guran, ia membawa 
negara ke dalam kancah kekacauan. Inilah sebabnya 
mengapa sesetengah negara di Asia Tengah, yang setiap 


hari semakin jauh dari nilai-nilai Islam, gagal untuk 
mencapai kestabilan yang diidam-idamkan. Dalam 
masyarakat yang mana ideologi kosong komunis dan 
materialis bermaharajalela, ia pasti akan menemui 
kegagalan, seperti yang telah kita lihat dalam contoh- 
contoh yang lepas. Ini kerana di dalam persekitaran yang 
tiada moral keagamaan, para pemerintah hanya 
mementingkan diri mereka sendiri, zalim, suka 
menindas, bencikan keamanan dan tidak suka menolong 
orang. Al-Ouran telah menarik perhatian kita tentang 
bahaya yang datang dari mereka yang terpesong jauh 
itu: 


Dan apabila dia berpaling (dari kamu), dia 
berjalan di muka bumi untuk melakukan kerosakan 
padanya, dan merosak tanam-tanaman dan haiwan 
ternakan, dan Allah bencikan kerosakan. (Ali- 
Imran, 2:205) 


Seperti yang telah kita lihat, sikap mereka yang 
disebutkan di dalam ayat di atas akan terus wujud selagi 
ajaran-ajaran Allah tidak ditegakkan. Apabila sesebuah 
negara ditadbir oleh mereka yang takutkan Allah, maka 
akan wujudlah kerjasama, keadilan, dan sikap tolong- 
menolong. Tiada seorang pun yang akan dibenarkan 
untuk melakukan ketidakadilan. Kehendak semua orang 
akan dipenuhi, perkhidmatan-perkhidmatan dan juga 
penyelesaian-penyelasaian baru akan ditemui. Segala 
kemungkinan akan membawa kepada keamanan dan 
kesejahteraan kepada rakyat. Mereka yang hidup dengan 
berlandaskan ajaran Islam akan melakukan semua 
kebaikan tanpa mengharapakan balasan di dunia, tetapi 
adalah untuk mendapatkan keredaan Allah dan ganjaran 
di Hari Akhirat kelak. 


Contoh terbaik ialah para pesuruh Allah telah 
diutuskan kepada seluruh manusia sepanjang sejarah 
dunia. Allah wmewahyukan ayat-ayat-Nya tentang 
bagaimana mereka mengingatkan manusia supaya 
menyembah Allah dan hidup berdasarkan ajaran-Nya: 


Wahai kaumku, aku tidak meminta upah 
darimu bagi seruan yang aku lakukan. Upahku 
tidak lain hanya dari Allah yang telah 
menciptakanku. Maka apakah kamu tidak berfikir? 
(Huud, 11:51) 


AFGHANISTAN 


Perang Saudara yang Tidak 
Berkesudahan Disebabkan Oleh 
Kebuasan Komunis 


Sembilan puluh sembilan peratus daripada populasi 

Afghanistan beragama Islam. 
Negara ini bertemu dengan agama Islam ketika zaman 
khalifah Uthman. Ia kemudian jatuh ke tangan Samanids 
pada penggal kedua abad ke-9, seterusnya diperintah 
oleh Ghaznavids. Wilayah Afghanistan kemudian dikuasai 
oleh Moghul India, dan selepas itu sering-kali bertukar 
tangan sehinggalah menjelang aba ke-18. 

Nadir Shah, yang menaiki takhta Iran pada tahun 
1736, telah memasukkan Afghanistan ke dalam wilayah 
miliknya dalam masa beberapa tahun sahaja. Selepas 
beliau dibunuh dalam satu siri kebangkitan, empayar 
yang ditubuhkannya dengan cepat dimusnahkan oleh 
konflik dalamannya sendiri. Komander Pengawal, Ahmad 
Abdali kemudian dipilih oleh pelbagai suku kaum sebagai 
Shah, dan akhirnya berupaya menjadikan seluruh negara 
berada di bawah kekuasaannya. Beliau memerintah 
dengan menggunakan nama Ahmad Shah Durrani. 
Wilaya-wilayah miliknya bermula dari Kashmir ke Delhi, 
dan dari Sungai Amu Darya (Oxus) ke Oman, dan ia 
menjadi sangat ekstensif yang mana  Empayar 
Afghanistan adalah kerajaan Islam kedua terbesar di 
dunia pada penggal kedua abad ke-18, selepas Empayar 
Turki Uthmaniyyah. 

Usia empayar tersebut tidak lama, ia kemudiannya 
terjebak dalam kancah perang saudara. Kuasa British 


mengambil peluang sewaktu kebingungan sedang 
melanda Afghanistan. Selepas itu, negara ini gagal mem- 
bentuk sebuah kerajaan yang kekal lama disebabkan 
oleh campur tangan Britain dan Rusia, dan menderita 
akibat konflik-konflik dalaman yang berlaku. Muhammad 
Nadir Khan, yang mula berkuasa pada 1929, berjaya 
menstabilkan keadaan buat beberapa ketika, namun 
Rusia terus menjaga tepi kain Afghanistan dan cuba 
untuk mendominasi pentadbirannya. Perhubungan 
kedua-dua negara ini sangat rapat, sehinggakan 
Afghanistan menjadi negara pertama yang mengiktiraf 
rejim komunis Bolshevik di Rusia. 

Pada 1973, Kesatuan Soviet telah melakukan 
rampasan kuasa di Afghanistan. Zahir Shah yang pro- 
Barat telah disingkirkan dan Daud Khan (Muhammad 
Daud) telah mengambil alih tampuk pemerintahan. 
Selepas itu, para pegawai Marxis mula mempengaruhi 
sistem pentadbiran Afghanistan dan mereka menjawat 
jawatan-jawatan penting. Daud Khan berharap untuk 
melepaskan diri dari pengaruh Rusia dan mahu 
mewujudkan sebuah negara Islam. Perjanjian yang 
dibuat olehnya dengan Pakistan telah membuatkan 
pertubuhan-pertubuhan komunis domestik melakukan 
kekerasan. Adalah sesuatu yang jelas bahawa polisi yang 
mirip kepada sebuah negara Islam akan mencetuskan 
provokasi kepada Rusia. Pada 1978, para jeneral Marxis 
dalam pasukan tentera dan beberapa penduduk awam 
komunis telah melakukan rampasan kuasa oleh Rusia. 
Kesemua ahli keluarga Daud Khan dan mereka yang 
terdekat telah dihapuskan. Perancang rampasan kuasa 
itu telah wmengumumkan bahawa mereka akan 
memerintah Afghanistan dengan sebuah rejim komunis, 
dan mereka akan memulakan perang habis-habisan 
menentang agama. Buku Hitam Komunisme (The Black 


Book of Communism) telah menceritakan tentang 
kebencian komunis terhadap amalan beragama: 

Tidak berapa lama selepas itu, kerajaan 
memulakan kempen menentang agama. Al-Ouran 
telah dibakar di hadapan umum, para imam dan 
pemimpin agama telah ditangkap dan dibunuh. 
Pada malam 6 Januari 1979, kesemua 130 orang 
lelaki dari suku Mojaddedi, kumpulan peneraju 
Syiah, telah dibunuh secara beramai-ramai. 
Kesemua amalan-amalan keagamaan telah 
diharamkan.” 

Kumpulan komunis Afghanistan adalah alat yang 
dipergunakan oleh Kesatuan Soviet. Mereka bertindak di 
bawah arahan “penasihat” dari Moscow, dan 
menjalankan pembunuhan beramai-ramai ke atas bangsa 
mereka sendiri, seperti yang ditunjukkan oleh angka di 
bawah. Mereka telah melakukan kedahsyatan walaupun 
hanya berkuasa dalam masa yang singkat: 

ICendekiawan Afghanistan| Michael Barry 
telah menceritakan satu insiden berikut: “Pada 
Mac 1979..1,700 orang dewasa dan kanak-kanak, 
keseluruhan populasi lelaki di perkampungan 
IKeralal, telah dikumpulkan di bandar dan 
ditembak dengan senjata mesin-gun. Mereka yang 
mati dan yang hampir mati dicampakkan ke dalam 
tiga buah kubur besar dan ditimbus dengan 
menggunakan buldozer. Buat beberapa ketika 
selepas itu, wanita-wanita masih boleh melihat 
tanah bergerak sedikit kerana mereka yang cedera 
cuba untuk melepaskan diri, namun tidak lama 
selepas itu tidak wujud lagi sebarang pergerakan. 
Semua wanita lari ke Pakistan...” Pada masa yang 
sama, keganasan berlaku di Kabul. Penjara Pol-e- 
Charki, di bahagian timur pinggir bandar, dijadikan 


pusat tahanan. Seperti yang diterangkan oleh 
Sayyed Abdullah, seorang pengarah penjara, 
menerangkan kepada mereka yang dipenjara 
seperti berikut: “Kamu semua yang berada di sini 
akan ditukar menjadi satu longgokan sampah.” ?? 

Di dalam bukunya Le Resistance Afghane 
(Penentangan Afghanistan), Micheal Barry telah 
menerangkan praktis-praktis lain yang dikenakan ke atas 
para tahanan: 

Penderaan adalah sesuatu yang lazim: bentuk 
yang paling ngeri termasuklah ditanam hidup- 
hidup di dalam tandas. Beratus tahanan dibunuh 
setiap malam, dan mereka yang mati dan hampir 
mati ditanam dengan menggunakan buldozer. 
Kaedah Stalin yang menghukum keseluruhan etnik 
disebabkan oleh kesalahan sebilangan kecil ahlinya 
telah diguna pakai. Ia membawa kepada penahanan 
300 orang dari kumpulan etnik Hazaras pada 15 
Ogos 1979. Mereka didakwa menyokong tindakan 
penentangan. “150 orang daripada mereka telah 
ditanam hidup-hidup oleh buldozer, dan yang 
bakinya telah disimbah dengan gasolin dan 
kemudiannya dibakar hidup-hidup.” Pada 
September 1979, pihak berkuasa penjara mengaku 
bahawa kira-kira 12,000 orang tahanan telah 
dihapuskan. Pengarah Pol-e-Charki memberitahu 
kepada sesiapa sahaja yang mahu dengar: “Kami 
akan meninggalkan 1 juta rakyat Afghanistan 
sahaja - yang kami perlukan untuk membangunkan 
sosialisme.” 

Kesemua yang dilakukan itu adalah berdasarkan 
arahan yang diterima dari Moscow. Sebenarnya, segala 
kekacauan di Afghanistan sudah dirancang terlebih 
dahulu oleh Kesatuan Soviet. Rejim Soviet telah 


memutuskan untuk menubuhkan komunis di Afghanistan 
melalui rampasan kuasa dan kemudian menguasai 
keseluruhan negara dengan alasan untuk 
mempertahankan sebuah rejim yang kononnya didakwa 
sebagai “demokratik.” Seperti yang telah dipersetujui 
oleh ramai sejarawan, adalah satu hakikat bahawa 
komunis melihat kebangkitan pantas Islam sebagai satu 
ancaman yang membuatkan Moscow tidak teragak-agak 
mengambil langkah sedemikian rupa. 

Akhirnya pada 27 Disember 1979, pasukan Red 
Army menjadikan tentangan dari pasukan mujahidin 
Islam terhadap rejim komunis di Afghanistan sebagai 
alasan yang membolehkan mereka menakluki negara 
tersebut. Kebuasan yang dilakukan ke atas penduduk 
Afghanistan bertambah setiap hari. 

Pasukan Red Army terus berada di negara tersebut 
selama 10 hari genap. Ia cuba untuk tidak mempedulikan 
tentangan berjustifikasi oleh puak mujahidin dengan 
melakukan kekejaman dan kebuasan yang sangat kejam 
dan dahsyat. Seorang pejuang Afghanistan 
menggambarkan cara yang dilakukan oleh pihak Red 
Army: 

Pihak Soviet telah menyerang setiap rumah, 
merampas dan merogol wanita. Barbarisme adalah 
lebih teruk berbanding yang disangka, dan 
kelihatan seperti telah dirancang. Mereka tahu 
bahawa dengan berbuat demikian, mereka 
memusnahkan asas-asas kemasyarakatan kita.” 

Pasukan Tentera Soviet telah menggunakan cara 
paling keji dalam usaha menghapuskan umat Islam 
Afghanistan: periuk api direka seperti bentuk mainan 
supaya kanak-kanak Afghanistan mengambilnya dengan 
tidak sengaja, kumpulan gerila yang ditahan didera 
dengan sekejam-kejamnya, dan penduduk awam dibom 


dengan sengaja. Mereka lebih gemar melakukan 
pembunuhan beramai-ramai terhadap keseluruhan 
kampung, berbanding membunuh mereka satu demi 
satu. 

Di dalam satu temu bual, Felix Ermacora, seorang 
pelapor khas di Afghanistan untuk Pesuruhjaya Hak 
Asasi Manusia PBB, menegaskan bahawa PBB sedang 
mengawal kebuasan Rusia di Afghanistan. Dengan 
merujuk kepada peristiwa pembunuhan beramai-ramai di 
Laghman yang dilakukan oleh Rusia, Ermacora 
memberitahu bahawa kesemua kampung di bandar 
tersebut yang terletak di bahagian Timur Laut Kabul, 
telah hilang dari peta. Di daerah Karga sahaja, 1,500 
penduduk telah dibunuh, terutamanya kanak-kanak dan 
wanita. Kesemua haiwan dibunuh, termasuklah anjing. 
Kesemua rumah kediaman telah dirompak, dan teh serta 
gula di bahagian dapur telah diambil. Tentera Red Army 
telah melanggar rumah-rumah dengan menggunakan 
kereta kebal, yang mana mereka mengetahui terdapat 
kanak-kanak dan wanita yang sedang berlindung di 
dalamnya. Beberapa bahagian badan dapat dilihat di 
celah-celah tayar kereta kebal.” 

Di akhir penjajahan Soviet selama sedekad itu, 
berpuluh-puluh ribu orang telah dibunuh, dan ramai juga 
yang mendapat kecacatan. Afghanistan menjadi negara 
pengimport utama anggota badan palsu berbanding 
negara-negara lain di dunia ini. Periuk api askar Red 
Army telah merampas berpuluh-puluh ribu anggota 
badan seperti tangan dan kaki rakyat Afghanistan. 

Selepas Soviet berundur, Afghanistan menjadi 
kacau-bilau dan perang saudara bermula. 

Taliban yang mula memegang tampuk kuasa pada 
tahun 1998 sebenarnya telah meningkatkan lagi 
ketegangan sosial dan kemiskinan di negara tersebut 


dengan mewujudkan sebuah rejim yang sangat tegas dan 
ketat. Kami berharap agar rejim baru yang dibentuk 
selepas tumbangnya Taliban dapat menghentikan 
kezaliman dan kemiskinan yang semakin menjadi-jadi 
berikutan provokasi Moscow pada tahun 1970-an, diikuti 
pula dengan penjajahan Soviet. 


IRAO 


Fasisme Timur Tengah, Saddam 
Hussein 


Kepelbagaian ras agama dan kumpulan etnik telah 
membentuk populasi Irag 
seramai 25 juta orang. 95 peratus beragama Islam, dan 
mereka mengalami penindasan, penderaan dan 
ketakutan selama bertahun-tahun. Faktor terpenting 
yang membawa kepada pembunuhan dan kemiskinan 
umat Islam adalah Saddam Hussein yang merupakan 
seorang diktator “fasis.” 

Saddam Hussein mula berkuasa pada tahun 1979, 
dan semenjak itu beliau enggan membenarkan sebarang 
kumpulan agama menceburkan diri dalam arena politik 
dan sosial Irag. Saddam Hussein menjadi arkitek 
peristiwa pembunuhan beramai-ramai 5,000 umat Islam 
Kurdish dengan menggunakan senjata kimia di Halabja, 
mendera rakyatnya sendiri, memulakan perang Iran-Irag, 
dan cuba untuk menawan Kuwait pada tahun 1990. 
Walaupun beliau kadang-kala bercakap hal-hal agama 
untuk memenangi hati umat Islam, namun ia hanyalah 
sebuah sandiwara. 

Jika kita mengkaji secara ringkas sejarah Saddam 
Hussein, kita dapat memahami asas-asas rejim yang 
dibinanya. 

Peristiwa yang membuatkan Saddam berkuasa di 
Irag bermula dengan sebuah rampasan kuasa. Pada 
bulan Februari 1963, sekumpulan pegawai askar dan 
aktivis jalanan yang menggelarkan diri mereka sebagai 
Parti Baath (Parti Pemulihan) telah menyingkirkan 


Jeneral Abdul Karim Kassem yang berkuasa ketika itu. Di 
antara militan-militan tersebut, seorang ahli daripada 
enam orang yang bertanggungjawab membunuh Kassem, 
mendapat perhatian: Saddam Hussein al-Takriti, dengan 
kata lain beliau ialah Saddam Hussein dari Takrit. 
Walaupun Saddam bukanlah seorang askar, namun 
beliau sering dilihat berpakaian uniform dan serta-merta 
selepas berlakunya rampasan kuasa, beliau telah 
dimasukkan ke dalam rejim Baath dan ditugaskan 
untuk melakukan keganasan dan pembunuhan. 
Tindakan pertamanya adalah mencipta kaedah baru 
penderaan yang lebih efektif semasa menyoal-siasat 
mereka yang menentang sewaktu rampasan kuasa. 
Pemerintahan Baath yang bermula dengan rampasan 
kuasa istana berakhir pada bulan November tahun yang 
sama. Pusat penderaan Saddam kemudian menjadi 
lebih ringan, penuh dengan peralatan-peralatan 
menyakitkan yang direkanya sendiri. 

Pentadbiran Baath yang berusia kurang 10 bulan 
juga berakhir dengan sebuah rampasan kuasa. Walau 
bagaimanapun, parti itu kemudiannya melancarkan lagi 
rampasan kuasa pada 17 Julai 1968, dan kali ini adalah 
yang terakhir. Naib pemimpin rampasan kuasa kedua ini 
tidak lain adalah pakar pendera Saddam Hussein sendiri. 
Dengan melantik saudara-mara terdekatnya menjawat 
jawatan-jawatan penting dan menyingkirkan musuh- 
musuh politiknya, beliau  kemudiannya berjaya 
menguasai kekuatan politik yang diidam-idamkan 
olehnya. Pendera yang tidak berperikemanusiaan itu 
kemudiannya menjadi diktator Irag. 

Di sebalik kekejaman dan kebuasannya itu, salah 
satu faktor yang menjadikan beliau terus berkuasa ialah 
sokongan yang diterimanya dari luar. Saddam telah 
membentuk sekutu-sekutu untuk menjadikannya terus 


berkuasa. Mossad, iaitu sebuah kumpulan gelap paling 
pintar di dunia milik Israel mendahului sekutu-sekutu 
yang dibentuk oleh Saddam. Mossad menganggap 
Saddam sebagai buah catur penting strategi Israel di 
Timur Tengah, dan kadang-kala menggunakan Saddam 
untuk menghalang perkara-perkara yang mungkin 
membahayakan kepentingan Israel. 

Dalam bukunya yang kedua, ditulis selepas Perang 
Teluk, Victor Ostrovsky yang merupakan bekas ejen 
Mossad menulis perkara yang menarik tentang Saddam 
dari kaca mata Israel. Israel berharap agar diktator Irag 
itu terus berkuasa kerana beliau betul-betul kurang 
rasional dalam polisi antarabangsa dan mungkin 
melakukan kebodohan yang boleh dipergunakan oleh 
Israel. 

Ini menjelaskan kepada kita maklumat penting 
tentang wajah sebenar Saddam Hussein. Saddam tidak 
pernah mewujudkan polisi yang membawa kebaikan 
kepada umat Islam dan tidak juga pernah 
mempertahankan kepentingan rakyatnya. Kesemua 
tindakan yang dilakukan olehnya sehingga hari ini, yang 
diarahkan oleh beberapa buah kumpulan yang anti- 
agama, bermatlamat untuk menghancurkan Islam dan 
rakyat Irag. Sebenarnya sepanjang Saddam berkuasa, 
nyawa penduduk Irag dipenuhi dengan peperangan dan 
konflik. Hakikat bahawa semua itu dilancarkan terhadap 
negara-negara Islam membuktikan kepada kita bahawa 
terdapat kumpulan-kumpulan yang tidak mahu Islam 
wujud di muka bumi ini. 

Setelah berjaya mengukuhkan kekuasaan, 
Saddam sering mewujudkan peperangan dan 
konflik. Pada tahun 1980, Saddam dengan sengaja 
menceroboh Iran tanpa sebab, dengan itu mencetuskan 
peperangan selama 8 tahun yang menyaksikan kematian 


ratusan ribu rakyat Irag dan Iran. Dua tahun selepas 
peperangan tersebut berakhir, Saddam kemudian 
menyerang Kuwait tanpa sebab dan seterusnya 
membawa Perang Teluk pada 1991. Namun, kezaliman 
Saddam tidak terhad kepada negara-negara jiran, malah 
kepada rakyatnya juga. Sepanjang beliau berkuasa, 
mereka yang dilihat sebagai penentang dari kalangan 
rejim, kepelbagaian parti politik dan kumpulan etnik 
telah dikenakan pelbagai jenis azab. Pada tahun 1990, 
Newsweek telah membawa kisah tentang karekter fasis 
Saddam: 

Para pengkritik memanggilnya raja zalim yang 
dahagakan darah - Penyembelih Baghdad. Saddam 
Hussein memerintah Irag dengan sarung tangan 
besi, dibantu oleh pasukan askar yang berjuta-juta 
orang dan legion sebagai penyampai maklumat, 
pembunuh upahan, dan pendera. Saddam yang 
dikenali di seluruh Timur Tengah, sesungguhnya 
sangat kejam dalam usahanya mengejar 
kemasyhuran untuk dirinya dan juga negaranya. 
Beliau tidak teragak-agak untuk menggunakan gas 
beracun terhadap musuh dalaman dan luar.” 

Saddam telah menumpahkan darah ramai rakyat 
Irag. Di akhir peperangan dengan Iran, 1 juta 
daripada 17 juta rakyat Irag telah dibunuh atau 
cedera. Lebih sejuta rakyat lari dari negara itu 
disebabkan oleh faktor politik atau ekonomi. Pertubuhan 
hak asasi manusia yang berasaskan Washington, 
Pemerhati Timur Tengah menyatakan bahawa 
pengusiran paksa, penahanan dan hukuman tanpa 
sebarang sebab jenayah termasuklah penderaan 
dan pembunuhan “misteri” adalah di antara cara 
yang sering digunakan. Menurut Amnesti 
Antarabangsa, penderaan, termasuklah yang dilakukan 


ke atas kanak-kanak, melibatkan cara-cara seperti 
memanggang mangsa di atas api, mengerat hidung, 
peha, payudara dan alat kelamin, serta memaku badan.” 

Saddam menunjukkan sifat fasisnya ke atas rakyat 
dari pelbagai etnik pada tahun 1988 dalam pembunuhan 
beramai-ramai Halabja. Gas saraf telah digunakan bagi 
menentang penduduk awam Kurdish, dan ramai rakyat 
yang tidak bersalah mati dalam keadaan azab, tanpa ada 
perbezaan di antara bayi, orang tua, lelaki dan wanita. 
Amnesti Antarabangsa melaporkan bahawa 5,000 
penduduk Kurdish mati dalam peristiwa itu, dan 
beberapa ribu lagi dalam serangan sama yang 
dijalankan di tempat-tempat lain di negara itu.” 

Penderaan yang dikenakan ke atas tahanan politik 
oleh rejim fasis Irag adalah jauh lebih mengerikan. 
Seorang doktor yang lari dari negara itu telah 
menceritakan seperti berikut: 

Saya adalah seorang doktor pelatih di sebuah 
hospital di bahagian selatan. Hanya doktor yang 
dapat melihat mereka yang dibawa dari penjara. 
Kebanyakan mereka hanyalah selonggok daging 
dan akan mati tidak lama lagi. Tiada seorang pun 
tahanan politik yang dapat hidup setelah melalui 
penderaan itu. Saya lari setelah saya menyedari 
saya akan ditangkap.” 

Malah, keluarga Saddam sendiri dan rakan 
sekerjanya juga tidak terlepas dari kekejamannya. 
Saudara tiri lelaki Saddam, Barzan Takriti dan anak 
lelakinya Uday telah lari ke Emiriah Arab Bersatu kerana 
takut dibunuh oleh Saddam. Dua orang anak menantu 
lelakinya, Hussein dan Saddam Kamel, melarikan diri ke 
Jordan pada 1995 juga kerana takutkan Saddam. Saddam 
kemudian memberi jaminan bahawa mereka tidak akan 
diancam dan memanggil mereka supaya kembali. 


Namun, apabila mereka kembali ke Baghdad, mereka 
telah dibunuh dengan segera, termasuklah bapa mereka 
sekali. Jasad ibu mereka yang dibunuh telah dijumpai 
kemudian. 

Pemimpin Irag ini menggertak para penentang 
rejim yang lari dari negara itu dengan menggunakan 
cara paling mengerikan. Sebagai contoh, Jeneral Najib 
Salihi lari ke Jordan pada 1995. Beliau mendedahkan 
bahawa rakaman video keluarga dan rakannya yang 
dirogol telah dihantar kepadanya, dan ini telah berlaku 
kepada ramai tokoh-tokoh penentang yang lain. 

Seperti yang telah kita lihat dengan jelas melalui 
contoh-contoh tersebut, kekuasaan Saddam ke atas 
rakyat Irag adalah berasaskan kepada gertakan, 
keganasan, penindasan dan penderaan. Rakyatnya 
sangat miskin dan menganggur disebabkan oleh polisi 
luar Irag yang bersifat agresif dan bermusuhan. Polisi 
tersebut dicipta hanya untuk memenuhi ego Saddam 
semata-mata. Bayi-bayi mati disebabkan oleh kelaparan 
dan kekurangan ubat-ubatan. Walaupun Irag kaya 
dengan sumber alamnya, namun ia sedang menuju ke 
arah kematian dan kepupusan. 

Namun, di sini harus ditekankan bahawa keganasan 
bukanlah cara terbaik untuk menghalang mereka yang 
tidak bersalah dari terus berada di bawah kebuasan 
Saddam. Dalam peristiwa yang menggunakan polisi 
tersebut, rakyat Irag yang tidak bersalah menderita lebih 
teruk berbanding Saddam. Tanpa ragu lagi bahawa 
rakyat yang tidak bersalah (kanak-kanak, wanita, orang 
tua, orang sakit) akan lebih menderita dalam mana-mana 
peperangan dan konflik. Mereka yang mempertahankan 
kenyataan bahawa kezaliman adalah penting bagi 
membebaskan rakyat Irag harus lebih berhati-hati 
supaya tidak melakukan kesilapan yang serupa seperti 


Saddam sendiri. Dengan kata lain, mereka mesti 
mengelak sebarang cara yang mampu merosakkan 
negara dan membahayakan nyawa ribuan yang tidak 
bersalah. 


Rayuan Hipokrit Saddam 
Terhadap Agama 


Satu ciri penting yang dilakukan Saddam ke atas 
rakyat Irag ialah beliau bertindak dengan menggunakan 
topeng agama yang palsu. Saddam sering menggunakan 
stail keagamaan, yang ditujukan kepada rakyatnya, di 
dalam polisi-polisi dalaman dan luarnya, dan dalam 
tindakan yang direka untuk menipu seseorang. Inilah 
sebabnya mengapa beliau sering melakukan perkara- 
perkara yang dapat menunjukkan dirinya sebagai 
seorang yang mempertahankan dunia Islam, dan 
berusaha untuk mengambil peluang dalam sensitiviti 
keagamaan rakyat, seperti mana penambahan kalimah 
“Allahu Akbar” (Allah Maha Besar) ke dalam bendera 
Irag sewaktu berlakunya Perang Teluk. 

Melihat kepada kekejaman yang dilakukan olehnya 
sudah jelas memberitahu kita bahawa apa yang 
dilakukan oleh Saddam itu bukannya untuk agama Islam 
ataupun nilai-nilai Al-Guran. Allah telah memberitahu 
situasi sedemikian tentang mereka yang bersifat 
demikian di dalam ayat yang berikut: 


Dan mereka (orang-orang munafik) bersumpah 
dengan (mama) Allah, bahawa mereka 
sesungguhnya termasuk dari golonganmu, padahal 
mereka bukanlah dari golonganmu... (At-Taubah, 
9:56) 


Jelaslah bahawa Saddam bukanlah seorang 
pemimpin Islam sejati. Jelas bahawa segala tindakannya 
ditegah dalam Islam, dan sangat-sangat dikutuk. Sebagai 
contoh, rasisme memainkan peranan penting dalam 


tindak-tanduk Saddam di Irag. Ramai rakyat yang tidak 
bersalah dibunuh dengan kejam, hanya disebabkan oleh 
asal-usul etnik mereka. Dalam pembunuhan beramai- 
ramai Halabja, Saddam mencatat sejarah apabila 
membunuh kira-kira 5,000 orang. Seperti para pemimpin 
fasis yang lain, Saddam mendakwa keturunan etniknya 
adalah jauh lebih hebat. Al-Guran walau bagaimanapun 
sudah menjelaskan bahawa kehebatan tidak terletak 
pada bangsa, warna kulit atau pun ciri-ciri yang lain. Ia 
sebenarnya terletak pada ketaatan dan keimanan 
seseorang kepada Allah. Rasisme di sebaliknya, telah 
diterangkan di dalam ayat yang berikut: 


Ketika orang-orang kafir menanamkan dalam 
hati mereka kesombongan (iaitu) kesombongan 
Jahiliah, lalu Allah menurunkan ketenangan kepada 
rasul-Nya, dan kepada orang-orang mukmin dan 
Allah mewajibkan kepada mereka kalimat takwa, 
dan adalah mereka berhak dengan kalimat takwa 
itu dan patut memilikinya. Dan Allah Maha 
Mengetahui segala sesuatu. (Al-Fath, 48:26) 


Allah telah menjadikan manusia dalam pelbagai 
jenis bangsa dan warna kulit. Manusia adalah makhluk 
yang lemah, sangat bergantung kepada Allah. Jadi tiada 
seorang pun yang boleh mendakwa mereka lebih hebat 
berbanding orang lain atau bangsa lain. Di saat-saat 
kematian, di waktu Hari Pengadilan ataupun di Hari 
Akhirat kelak, perkara-perkara seperti bangsa tidak 
berguna sama sekali. Pada waktu itu, tiada seorang pun 
yang boleh meminta bantuan orang lain tentang bangsa 
atau asal-usulnya. Mereka yang sekarang bertindak 
dengan buas disebabkan oleh faktor bangsa, membunuh 
dan membakar manusia hidup-hidup, akan menyedari 


pada hari itu bahawa diri mereka sebenarnya sangat 
lemah dan tidak berdaya, tanpa mengira apakah bangsa 
mereka. Satu ayat telah menerangkan tentangnya ketika 
Hari Pengadilan kelak: 


Apabila sangkakala ditiup, maka tiada lagi 
pertalian saudara di antara mereka pada hari itu, 
dan tidak pula mereka saling bertanya. (Al- 
Mukminun, 23:101) 


Di samping rasisme, Saddam turut mempercayai 
fasisme. Beliau mengenakan penindasan fasis terhadap 
rakyatnya sendiri, dan seperti juga Hitler dan Mussolini, 
Saddam mendakwa peperangan adalah satu sifat yang 
suci. Padahal ia sangat berjauhan dengan kehendak al- 
Ouran. Memulakan peperangan tanpa sebab adalah 
sangat dikeji oleh al-Guran dan ia adalah berdosa besar. 
Apa yang telah Allah firmankan kepada kaum Bani Israel 
yang enggan mempercayai kewujudan-Nya dapat 
ditujukan kepada semua mereka yang jahat dan keji: 
“setiap kali mereka menyalakan api peperangan, 
Allah memadamkannya dan mereka melakukan 
kerosakan di muka bumi. Dan Allah tidak menyukai 
mereka yang melakukan kerosakan.” (Al-Maaidah, 
5:64) 

Secara ringkas sejak tahun 1970-an, umat Islam 
Irag sudah berada di bawah kepimpinan kejam seorang 
diktator yang sudah jauh dari nilai ajaran moral yang 
terdapat di dalam al-Guran. Saddam adalah seorang 
yang bersifat perkauman dan taksub kepada keturunan. 
Beliau tidak teragak-agak untuk membunuh ratusan ribu 
nyawa yang tidak bersalah semata-mata untuk 
memenuhi nafsunya, dan beliau seronok melihat 
kekejaman dan penderaan. Di samping itu, kebanyakan 


dari mereka tidak menyedari apa yang sedang berlaku, 
disebabkan oleh propaganda  berterusan yang 
dilancarkan. Tindakan menyelamatkan umat Islam dari 
tangan Saddam, atau dari mana-mana diktator yang 
mungkin memerintah Baghdad selepasnya, bergantung 
kepada kekuatan ideologi dan material dunia Islam, iaitu 
mengamalkan ajaran al-Guran dengan sepenuhnya, dan 
dengan memusnahkan ideologi fasis yang cuba 
beroperasi di bawah topeng Islam. 


SYRIA 


Sejarah Ngeri Penindasan yang 
Disembunyikan Dari Mata Dunia 


Umat Islam di Syria, sebuah negara yang diperintah 
oleh Parti Baath yang 
merupakan nasionalis Arab sejak tahun 1963, telah 
mengalami penderitaan dan penindasan sejak tahun 
1920-an lagi. 

Syria yang memiliki 75 peratus umat Islam, 11 
peratus Syiah, dan 9 peratus Kristian, memiliki sejarah 
Islam yang panjang dan warisan budaya yang sangat 
dalam. Ramai para ulama Islam lahir di bumi ini. 

Syria ditakluk ketika zaman Khalifah Umar, dan 
kemudian diperintah oleh Umaiyyah, Abbassiyah, Seljuk 
dan Ayyub. Tanah Syria menjadi sebahagian daripada 
wilayah Turki Uthmaniyyah pada tahun 1517, dan 
mereka hidup dalam keadaan aman damai sehingga 
penggal pertama abad ke-19. Pada tahun 1831, Syria 
jatuh ke tangan Muhammad Ali Pasha, yang menjadi 
penentang kerajaan Turki Uthmaniyyah dan kemudian 
menubuhkan kerajaannya sendiri. Syria kemudian 
berada di bawah kekuasaan Turki Uthmaniyyah semula 
sehinggalah ia dijajah Perancis pada tahun 1920. 
Penaklukan oleh Perancis telah menjadi detik permulaan 
kekacauan dan kezaliman ke atas rakyat Syria. Perancis 
telah merobek Syria dari Lubnan, yang mana Lubnan 
pada zaman dahulu adalah sebahagian dari Syria, 
kemudian ia telah dipisahkan daripadanya. 

Polisi penindasan selama 26 tahun yang berakhir 
dengan kemerdekaan pada tahun 1946 adalah serupa 


dengan apa yang dikenakan oleh Perancis ke atas 
Algeria, Tunisia, dan banyak lagi negara-negara Islam 
yang lain. Rakyat Syria telah memulakan kempen me- 
nentang selepas penaklukan Perancis. Perancis dengan 
kejamnya telah membunuh puluhan ribu rakyat dan 
mengebom banyak bandar-bandar besar. Kebangkitan 
yang berlaku telah dihapuskan dengan kejam, namun 
Perancis menyedari bahawa hari-hari mereka berada di 
Syria sedang dihitung. 

Perancis terpaksa berundur dari Syria selepas 
Perang Dunia II, dan ia akhirnya menerima kemerdekaan 
Syria pada tahun 1946. Namun demikian, mereka 
meninggalkan Syria dalam keadaan yang tidak stabil dan 
sering terdedah kepada konflik. Mandat Perancis yang 
dikenakan ke atas Syria selepas Perang Dunia I telah 
memberikan lebih manfaat kepada puak Syiah 
berbanding kumpulan-kumpulan lain (Puak Syiah 
percaya kepada kesucian Saidina Ali r.a. Ia hampir mirip 
kepada pendewaan yang dilakukan oleh orang-orang 
Kristian ke atas Nabi Isa a.s.). Pentadbiran Perancis 
telah meletakkan minoriti Syiah dalam jawatan-jawatan 
penting kerajaan, lalu menimbulkan rasa tidak senang 
kepada umat Islam dari kalangan ahli sunnah wal 
jama'ah. Ini seterusnya wmembenihkan bibit-bibit 
permusuhan di antara dua golongan tersebut. Ramai 
pakar di Timur Tengah berpendapat bahawa puak Syiah 
berjaya mencapai kedudukan politik dan militari yang 
tinggi semenjak deklarasi kemerdekaan Syria pada tahun 
1946. Berikutan dengan kemerdekaan tersebut, perkara 
penting yang berlaku ialah puak Syiah berjaya 
mengambil alih pemerintahan negara dengan 
meminggirkan kedudukan golongan ahli sunnah wal 
jama'ah yang telah lama menerajui perkembangan politik 
dan ekonomi tanah air. 


Selepas kemerdekaan, Syria menjadi sebuah negara 
yang sering berlaku rampasan kuasa. Mereka bermula 
pada tahun 1949 dan terus melakukannya sehingga 
tahun 1970 yang pada waktu itu dipimpin oleh diktator 
Hafez Al-Assad. Rejimnya telah menamatkan rampasan 
kuasa tetapi telah mewujudkan sebuah sistem 
pemerintahan yang bersifat menekan. Kerajaan Baath 
telah menambah lagi kesusahan kepada umat Islam 
Syria. Negara itu telah jatuh ke tangan puak minoriti 
Syiah, yang hanya terdiri daripada 11 peratus sahaja dari 
keseluruhan populasi. Kesemua ras-ras yang lain telah 
kehilangan pengaruh. Dalam masa yang singkat sahaja, 
rejim Assad, yang menggelarkan diri mereka sebagai 
“Demokrasi Rakyat Sosialis,” telah mengenakan 
pemerintahan yang zalim di negara itu. Kesemua parti 
politik telah ditutup, dan sokongan terhadap pandangan 
parti politik lain selain dari ideologi sosialis yang 
disokong oleh Parti Baath diharamkan. Kesemua 
pergerakan Islam dihalang. Para pemimpin gerakan- 
gerakan tersebut telah ditangkap dan didera dengan 
kejam sehingga mati. Pertubuhan hak-hak asasi manusia 
antarabangsa telah melaporkan bagaimana umat Islam 
Syria dikenakan penindasan yang sangat teruk dan telah 
menderita sepanjang era Assad, dan bagaimana wanita 
Islam diperkosa dan penderaan yang tersangat zalim 
telah dikenakan ke atas lelaki. 


Kekejaman dan Penindasan, 
Simbol Era Assad 


Matlamat utama rejim Baath adalah untuk 
memadamkan identiti Islam Syria. Bagi mencapai hasrat 


ini, berpuluh-puluh ribu umat Islam telah ditahan tanpa 
sebab dan kemudiannya didera. Kebanyakannya telah 
dikenakan hukuman, dan yang lain hilang begitu sahaja. 
Rejim Assad telah melakukan tindakan-tindakan seperti 
merogol wanita, memukul mereka sehingga mati dan 
menggantung mereka pada bahagian kaki. Rejim ini juga 
cuba untuk memusnahkan masyarakat Islam dengan 
menyerang rumah-rumah, masjid dan melakukan 
penghinaan dan kekacauan yang tidak pernah putus, dan 
sesungguhnya mereka amat gembira melakukannya. 

Contoh paling ngeri kebuasan rejim Assad ialah 
pembunuhan beramai-ramai yang dilakukan di bandar 
Hama. Satu-satunya sebab yang membawa kepada 
penghancuran bandar itu ialah pergerakan-pergerakan 
Islam amat berkuasa di sana. Rifaat Assad, adik kepada 
Hafez dan juga merupakan ketua Staf Jeneral, telah 
mengarahkan satu siri serangan darat dan udara ke atas 
bandar Hama pada satu malam Februari 1982. Majoriti 
askar yang enggan menurut perintah telah dibunuh 
serta-merta. Bandar tersebut telah musnah teruk. Kira- 
kira 40,000 umat Islam kehilangan nyawa kesan 
daripada kebuasan rejim Assad selama 27 hari itu. 

Terdapat banyak lagi pembunuhan yang dilakukan 
oleh Assad selama 3 dekad sebagai seorang diktator. 
Ramai umat Islam Syria yang melarikan diri dari Assad 
masih hidup di perantauan sebagai seorang pelarian. 
Terdapat kira-kira 1 juta umat Islam Syria di Arab Saudi 
sahaja. 

Di sebalik semua ini, polisi Bashar Assad, yang 
mengambil alih pemerintahan negara selepas kematian 
bapanya, telah menghantar signal yang lebih positif 
tentang sikapnya terhadap komuniti agama di Syria. 
Kami berharap signal ini akan membawa kepada satu 
perubahan positif dan seterusnya membolehkan Syria 


bebas, aman dan menjadi sebuah negara yang adil. Tiada 
seorang pun yang ditekan disebabkan oleh kepercayaan 
dan asal-usul keturunannya. 

Namun demikian, kita harus ingat bahawa tiada 
satu pun masalah sosial di Timur Tengah dan di 
kawasan-kawasan Islam lain yang tidak memiliki jalan 
penyelesaian. Sekali pandang, memanglah masalah yang 
berlaku di kawasan tersebut sangat kompleks dan tidak 
dapat diselesaikan sama sekali. Namun demikian, jalan 
penyelesaiannya di cari selama beratus-ratus tahun di 
tempat yang salah. Jawapan kepada permasalahan itu 
ialah dengan hidup berlandaskan ajaran Al-Guran yang 
telah Allah turunkan kepada seluruh manusia. Menjadi 
lemah dalam menghadapi situasi sedemikian adalah 
tidak patut bagi diri umat Islam. Ini kerana Allah, yang 
telah menciptakan segala-galanya, yang membina sebuah 
sistem yang membolehkan manusia hidup di dalamnya 
dalam aman, sejahtera dan selamat, dan telah 
mewahyukan semua itu kepada manusia melalui al- 
Ouran. al-Guran telah menunjukkan kepada kita jalan 
yang sebenar bagi setiap perkara, seperti yang 
diterangkan dalam ayat berikut, “...Kami turunkan 
kepada kamu Al-Kitab (Al-Ouran) untuk 
menjelaskan segala sesuatu dan petunjuk serta 
rahmat dan khabar gembira bagi Muslimin.” (An- 
Nahl, 16:89) 

Sekiranya ajaran moral terbaik yang diberitahu di 
dalam al-Guran dapat difahami dan seterusnya 
diamalkan, maka segala masalah yang sedang berlaku di 
dunia ini akan dapat diselesaikan dengan mudah. 
Memandangkan jalan penyelesaiannya adalah hidup 
berdasarkan ajaran al-YGuran, maka mereka yang 
memiliki kesedaran adalah bertanggungjawab untuk 
menerangkan al-OGuran kepada orang lain. Di dalam al- 


Ouran, para utusan Allah telah menerangkan 
tanggungjawab mereka seperti berikut: 

Kami hanya bertanggungjawab untuk 
menyampaikan dengan jelas. (Yaasin, 36:17) 


PENINDASAN KE ATAS 
UMAT ISLAM MINORITI 


Umat Islam Cuba Hidup 
Berlandaskan Agama 


Dalam bab-bab yang lepas, kita hanya meninjau 
keadaan negara-negara yang 
mempunyai umat Islam sebagai penduduk majoriti, dan 
telah menganalisis penderitaan yang dikenakan ke atas 
mereka oleh kuasa-kuasa penakluk atau pun sistem 
pentadbiran yang bersifat menindas. Namun, banyak 
juga negara-negara di dunia ini yang memiliki penduduk 
Islam yang sedikit. Berjuta-juta umat Islam sedang turut 
menderita di negara-negara seperti Myanmar, Filipina, 
Kemboja dan Thailand. 

Kekejaman yang berlaku di negara-negara tersebut 
secara umumnya adalah lebih dahsyat dan buas 
berbanding di tempat-tempat lain. Mereka tidak mampu 
untuk membolehkan suara mereka didengari oleh dunia 
luar, dan mereka terus bergelut untuk meneruskan 
penghidupan walaupun sebenarnya bagi kebanyakan 
kes, mereka sudah mati akal, manakala tanah dan harta 
benda pula telah dirampas. Usaha yang hebat telah 
dijalankan bagi menghalang mereka dari hidup ber- 
landaskan kepada agama yang dianuti, dan pihak 
berkuasa sedang berusaha untuk mengasimilasi mereka 
dengan mengenakan tekanan dan sistem pemerintahan 
yang zalim. 

Bab inn akan menghuraikan  penderitaan- 
penderitaan yang dikenakan ke atas mereka, dan akan 
berusaha untuk mereka yang sedang menjerit meminta 


bantuan. 


MYANMAR, Penduduk yang 
Berhadapan 

Dengan Kezaliman Penganut 
Budda 


Myanmar (sebelum ini dikenali sebagai Burma) 
mempunyai rakyat seramai 48 juta orang, 15 peratus 
daripadanya beragama Islam. Bakinya kebanyakan 
beragama Budda. Umat Islam tinggal di kawasan Arakan 
yang terletak di negara tersebut. 

Arakan merupakan sebuah kawasan yang paling 
kaya dari segi simpanan minyak dan gas asli, dan 
penduduknya telah memeluk Islam melalui pedagang- 
pedagang Arab. Perubahan ke arah Islam memuncak 
dengan penubuhan kerajaan Islam pada tahun 1430. 
Negara ini telah bertahan selama 350 tahun, sehinggalah 
penganut Budda menamatkannya dengan menakluki 
Arakan. 

Serta-merta selepas umat Islam kehilangan kuasa 
politiknya pada tahun 1783, penganut Budda Burma 
telah memulakan polisi menindas dan malah secara 
fizikal cuba menghapuskan umat Islam. Negara ini 
kemudian dikoloni oleh British sehingga akhir abad ke- 
19. 

Kempen anti-Islam yang dilancarkan oleh penganut 
Budda semakin rancak pada abad ke-20, dan terjadilah 
peristiwa pembunuhan beramai-ramai di Arakan pada 
tahun 1942 yang mengakibatkan kematian kira-kira 
100,000 umat Islam. Beratus-ratus ribu yang lain pula 
sama ada lumpuh atau dihalau dari tanah mereka 
sendiri. 

Burma mendapat kemerdekaan pada tahun 1948 
dengan berakhirnya pemerintahan British. Namun, 


pemerintah yang baru telah menjadikan kehidupan umat 
Islam lebih huru-hara. Jeneral komunis Ne Win, yang 
mendapat kuasa melalui rampasan kuasa ketenteraan 
pada tahun 1948, telah menggerakkan kesemua pasukan 
bagi menghapuskan seluruh umat Islam. “Program Parti 
Sosialis Burma” telah menggunakan segala macam cara 
untuk memesongkan umat Islam dari agama mereka. 

Ini bermakna umat Islam telah kehilangan semua 
hak-hak politik. Semua kemudahan pendidikan Islam, 
masjid-masjid dan tempat yang serupa telah ditutup. 
Masjid-masjid telah ditukar menjadi pusat hiburan 
ataupun kuil Budda. Mengerjakan haji, berkorban 
di bulan Haji, solat berjemaah dan segala macam 
bentuk ibadah yang lain telah diharamkan. Kesan 
daripada tekanan-tekanan yang dilakukan, sesetengah 
rakyat yang beragama Islam lari meninggalkan negara 
itu. Walaupun berlakunya perpindahan, majoriti rakyat di 
Arakan masih beragama Islam. Jeneral Ne Win dengan 
itu meningkatkan lagi tekanan, dan melakukan 
tangkapan-tangkapan yang tidak sah dan seterusnya 
mendera mereka. Akibatnya, lebih sejuta umat Islam 
dipaksa meninggalkan Burma. Untuk menyembunyikan 
kebuasan yang dilakukan, kerajaan Burma enggan 
membenarkan kemasukan wartawan asing dan juga 
pelancong selama bertahun-tahun. 

Berdasarkan kepada laporan pertubuhan hak-hak 
asasi manusia antarabangsa, kira-kira 20,000 umat 
Islam Arakan telah dibunuh oleh rejim penindas ini 
di antara tahun 1962 sehingga 1984. Beratus-ratus 
wanita diperkosa dan semua harta benda milik 
umat Islam telah dirampas. Komunikasi dalam 
negeri telah digunakan untuk menyebarkan 
pembohongan dan fitnah terhadap Islam. Pada 
1978, kerosakan yang dilakukan oleh askar 


memaksa lebih 200,000 umat Islam melarikan diri 
ke Bangladesh dalam keadaan yang sangat 
memayahkan. Mereka kembali di bawah 
perlindungan PBB pada 1979." 

Selepas perletakan jawatan Ne Win pada tahun 
1988, pelbagai pentadbiran awam dan militari telah silih 
berganti, dan lebih dari 3,000 orang telah dibunuh dalam 
satu kebangkitan yang tercetus ketika itu. Pada 1992, 
kira-kira 700 orang umat Islam minoriti yang tinggal di 
sempadan Bangladesh telah dihapuskan. Lebih dari 
1,000 orang menjadi mangsa pembunuhan pada tahun 
1994. 

Kes wanita Islam yang dirogol dan didera di 
Myanmar masih terdapat dalam laporan hak-hak asasi 
manusia setiap tahun. Namun disebabkan oleh faktor- 
faktor tertentu, Barat masih terus membisu. 

Salah satu masalah paling berat yang sedang 
dihadapi oleh umat Islam yang tidak bersenjata di 
Myanmar ialah mereka tidak berupaya untuk 
berkomunikasi dengan dunia luar untuk memberitahu 
apa yang sedang terjadi ke atas diri mereka. Ini kerana 
kerajaannya menghalang seseorang dari memasuki 
negara itu dengan jalan darat, dan walaupun seseorang 
boleh memasukinya dengan jalan udara, namun banyak 
kawasan yang ditutup kepada orang asing. Adalah 
sesuatu yang sukar untuk mengetahui perkara-perkara 
yang dikenakan ke atas umat Islam Myanmar. 

Satu lagi layanan buruk yang dikenakan berlaku 
pada tahun 1990-an, yang mana ketika itu kira-kira 
200,000 orang lagi terpaksa melarikan diri ke 
Bangladesh."! Para pelarian yang lari dari penindasan 
Myanmar kemudian mendapati mereka sedang 
berhadapan dengan sebuah drama kemanusiaan yang 
menakutkan. Bangladesh merupakan sebuah negara 


Islam yang miskin, dan ia tidak mampu memberikan 
makanan dan tempat perlindungan kepada pelarian dari 
Myanmar, walaupun ia membenarkan kemasukan 
mereka. 

Semua umat Islam mesti menghayati tangisan dan 
jeritan meminta tolong dari Myanmar dan juga 
Bangladesh. Di dalam al-Guran, Allah mengarahkan 
manusia supaya membantu orang-orang miskin, mereka 
yang dihalau dari rumah dan juga mereka yang 
memerlukan. Ia menjadi satu tugas bagi setiap umat 
Islam untuk menyediakan persekitaran yang selesa 
kepada mereka yang dihalau, sedia berkorban untuk 
membantu mereka, dan memberikan sokongan serta 
menunjukkan rasa kasih sayang kepada mereka. Contoh- 
contoh tersebut telah diberitahu di dalam al-Guran, yang 
telah memberikan contoh terbaik yang patut diikuti oleh 
umat Islam terhadap mereka yang diusir dari tempat 
tinggal masing-masing: 


Bagi para fakir yang berhijrah, yang diusir dari 
kampung halaman dan dari harta benda mereka, 
(kerana) mencari kurnia Allah dan keredaan-Nya, 
dan mereka menolong Allah dan rasul-Nya. Mereka 
itulah orang-orang yang benar. (Al-Hasyr, 59:8) 


Dan orang-orang yang telah berada di kota 
Madinah dan telah beriman (iaitu orang-orang 
Ansar) sebelum (kedatangan) mereka (iaitu orang- 
orang Muhajirin), mereka mencintai orang yang 
berhijrah kepada mereka. Dan mereka tidak 
menaruh keinginan dalam hati mereka terhadap 
apa-apa yang diberikan kepada mereka, dan 
mereka mengutamakan (orang-orang Muhajirin), 
atas diri mereka sendiri. Sekalipun mereka 


memerlukan (apa yang mereka berikan itu). Dan 
siapa yang dipelihara dari kekikiran dirinya, 
mereka itulah orang-orang yang beruntung. (Al- 
Hasyr, 59:9) 


Seperti yang telah diwahyukan di dalam Al-Ouran, 
orang-orang mukmin adalah mereka yang menghulurkan 
tangan persaudaraan kepada seseorang yang mereka 
cintai. Apabila sikap yang tersangat mulia ini dapat 
diamalkan di seluruh dunia, maka sudah pastilah 
masalah kemiskinan dan juga masalah-masalah lain yang 
sedang dihadapi oleh para pelarian akan dapat diatasi. 


FILIPINA, Umat Islam Bangsa 
Moro dan 
Si Kanibal Marcos 


Ramai di antara kita yang tidak sedar bahawa Fili- 
pina mempunyai jumlah penduduk Islam yang agak 
ramai, dan mereka sedang bergelut dengan penindasan, 
penderaan dan polisi tidak berperikemanusiaan selama 
bertahun-tahun. Namun umat Islam di Filipina telah 
dibunuh dengan kejam, dan mereka sedang menanti 
bantuan dari umat Islam di seluruh dunia bagi 
membolehkan mereka terus hidup. 

Kira-kira 90 peratus daripada populasi Filipina 
adalah Katolik, walaupun situasi sebenarnya begitu 
berbeza sekali di bahagian selatan pulau, yang mana 
populasinya adalah 70 peratus Katolik dan 30 peratus 
Islam. Umat Islam terdiri dari bangsa Moro di Mindanao 
dan juga umat Islam yang tinggal di Sulu. Kira-kira 97 
peratus daripada penduduk Sulu beragama Islam. 


Punca konflik di Filipina bermula pada tahun 1946, 
apabila negara ini mendapat kemerdekaan selepas 
Amerika memerintah selama bertahun-tahun. Tidak 
seperti umat Islam di Mindanao dan Sulu, kebanyakkan 
masyarakat Kristian di Filipina tidak memberikan 
sebarang tentangan terhadap kolonialis Amerika dan 
menerima gabenor yang mentadbir kehidupan mereka. 
Amerika telah mendidik para pemimpin Filipina bagi 
membentuk sebuah pentadbiran yang pro-Amerika. 
Apabila Amerika berundur, ia telah meninggalkan 
kuasanya di bawah tangan Filipina, dan menerima 
Mindanao dan Sulu sebagai sebahagian daripada 
Filipina. Jadi, umat Islam di situ berada di bawah 
undang-undang Filipina. 

Filipina telah mengenakan polisi-polisi yang mampu 
mengukuhkan lagi kekuasaannya, dan secara khususnya 
telah mengambil tanah umat Islam Moro. Undang- 
undang baru telah membolehkan Filipina merampas 24 
hektar tanah, tetapi ia telah dihadkan kepada 10 hektar 
bagi kes Moro. Kesannya, berlakulah perpindahan rakyat 
Filipina ke kawasan yang mempunyai umat Islam sebagai 
penduduk majoriti. Pada dekad di antara 1966 dan 1976, 
3.5 juta pendatang rakyat Filipina tinggal di kawasan 
tanah umat Islam. 

Pada 1 Mei 1968, Gabenor Cotabato, Datu Udtog 
Matalam telah menubuhkan “Pergerakan Kemerdekaan 
Muslim” (MIM), yang bertujuan untuk mencari 
kompromi dengan kuasa pusat di bawah pemerintahan 
Presiden Ferdinand Marcos. Namun demikian, ia gagal 
mendapat sokongan, dan tidak lama kemudian hilang 
begitu sahaja. Kerajaan pusat tidak menimbangkan 
langsung perkembangan itu, sebaliknya melihat ia 
sebagai satu peluang untuk meningkatkan lagi polisi- 
polisi anti-Moro. Pada masa yang sama, Marcos 


mengisytiharkan dirinya sebagai ketua Pasukan 
Bersenjata Filipina. Tidak lama selepas itu, beliau 
mengumumkan undang-undang tentera, dengan ber- 
justifikasi bahawa ia bertujuan untuk menghapuskan 
pergerakan komunis dan penentang Islam di negara itu. 
Beliau kemudian menggantung Perlembagaan, dan 
akhirnya menjadi seorang diktator yang memerintah 
keseluruhan negara. 

Sejak waktu itu, Marcos telah memulakan 
pembunuhan beramai-ramai terhadap umat Islam, yang 
telah memulakan perjuangan menuntut kemerdekaan. 
Kira-kira 50,000 orang Islam telah dibunuh dengan 
kejam, kemungkinan termasuk 10,000 orang wanita 
dan kanak-kanak. Kumpulan penentang Islam bagi 
menjatuhkan Marcos telah dikelolakan oleh anak-anak 
muda yang mendapat latihan di Timur Tengah pada 
tahun 1960-an. Kemunculan secara tiba-tiba dan 
menyeluruh Barisan Pembebasan Kebangsaan Moro 
(MNLF) di bawah pimpinan Nur Misuari telah 
menumbangkan rejim Marcos. Berlaku pertempuran 
berdarah di antara kerajaan dan ahli-ahli MNLF. 

Marcos telah menubuhkan unit-unit pengganas 
yang dilatih khas bagi menamatkan sokongan terhadap 
puak penentang dalam negaranya, terutama sekali 
MNLF. Kumpulan-kumpulan ini, paling kejam dipanggil 
Ilaga, telah melakukan tindakan-tindakan yang sangat 
mengerikan. Majalah berbahasa Turki Nokta telah 
menceritakan tentang perihal mereka di dalam sebuah 
artikel yang bertajuk “Kanibal Marcos”: 

Encik Kassam telah dihentak. Beberapa 
cebisan-cebisan otak terkeluar dari tengkoraknya. 
Lelaki bersenjata yang lain berebut-rebut untuk 
mendapatkan cebisan-cebisan tersebut. Ahli-ahli 
kumpulan Ilaga berpendapat bahawa meminum 


darah dan memakan daging musuh mampu 
membuatkan mereka kebal. Satu kekebalan yang 
dahsyat!... Ahli kumpulan Ilaga, yang ditubuhkan 
pada tahun 1970-an sewaktu kebangkitan Islam, 
telah mendera beribu-ribu umat Islam sehingga 
mati. Mereka percaya bahawa mereka mendapat 
kuasa yang sangat luar biasa dengan meminum 
darah dan memakan daging manusia yang telah 
mereka bunuh... Mereka akan menyerang 
kampung-kampung dan membunuh penduduk 
dengan kejam. Serangan-serangan itu kemudiannya 
berubah menjadi rampasan dan rompakan. Sebuah 
botol yang dipenuhi dengan telinga manusia telah 
ditemui di sebuah perkampungan Mindanao baru- 
baru ini, para pemiliknya masih belum lagi dikenal 
pasti.? 

Perkampungan-perkampungan Islam telah dibakar 
sewaktu serangan tersebut, dan harta benda milik 
bangsa Moro dirompak. Namun hanya sedikit yang 
berubah apabila Marcos ditumbangkan dalam satu 
pemberontakan pada tahun 1986. Penggantinya, Corazon 
Aguino bercadang untuk menceroboh dan 
menghapuskan umat Islam dengan cara yang lain. 
Sewaktu pemerintahan Aguino, operasi ketenteraan dan 
pemberontakan telah diperkuatkan dan kerajaan secara 
terbuka  mengisytiharkan peperangan menentang 
pergerakan-pergerakan Islam. “Polisi perang total” telah 
dilakukan oleh Presiden Aguino, yang mengakibatkan 
penyingkiran lebih sejuta rakyat Filipina. Bangunan- 
bangunan sekolah dan gereja digunakan sebagai tempat 
berlindung keluarga-keluarga yang melarikan diri." 

Penentangan ke atas umat Islam diteruskan selepas 
Aguino. Perhubungan kemudian menjadi baik buat 
beberapa ketika, sebelum ia menjadi tegang semula 


apabila masjid-masjid dibom pada tahun 1994. Di 
sebaliknya, hakikat bahawa sebuah pertubuhan radikal 
dan prokeganasan yang menindas asas-asas Islam pada 
masa yang sama telah memburukkan lagi keadaan. 
Penyelesaian terhadap masalah di Filipina hanya dapat 
ditemui sekiranya Manila meninggalkan polisi-polisi 
lapuknya yang bersifat menindas. Manila juga mesti 
mengiktiraf hak-hak umat Islam di bahagian selatan, dan 
jika pergerakan-pergerakan teroris yang muncul dengan 
mendakwa mereka mewakili umat Islam tetapi 
sebenarnya hanya membawa  kerosakan, dapat 
dihentikan dari terus berleluasa. 


KEMBOJA, Kebencian Terhadap 
Islam 
Selama Bertahun-Tahun 


Kemboja adalah sebuah negara yang kecil dan 
miskin di Asia, yang berada di antara India dan China, di 
sebuah kawasan yang dipanggil Indochina. Kebanyakan 
rakyatnya buta huruf dan selama berabad-abad 
bergantung kepada pertanian untuk meneruskan 
kehidupan. Elemen paling penting dalam pertanian ini 
ialah tanaman padi beras yang banyak terdapat di 
negara itu. 

Majoriti masyarakatnya terdiri daripada bangsa 
Khmer, sebuah kumpulan etnik tertua di kawasan 
tersebut. Terdapat ramai juga minoriti Cina dan Budda di 
situ. Umat Islam juga membentuk sebuah minoriti yang 
lain. 

Islam datang ke Kemboja melalui jalan laut, dibawa 
oleh pedagang dan pelayar Islam. Kebanyakan umat 


Islam di Kemboja berasal dari Thailand, daripada sebuah 
kerajaan yang dimusnahkan dalam peperangan dan 
kebangkitan. Walau bagaimanapun, sehingga tahun 
1975, masih terdapat kira-kira 75 buah masjid yang 
bersejarah di negara ini. 

Kita sudah pun mengkaji kebencian komunisme 
terhadap agama dan pembunuhan kejam yang dilakukan 
oleh komunis ke atas tanah penduduk Islam. Contohnya, 
rejim Maoist Khmer Rouge adalah rejim yang tersangat 
kejam di Kemboja. Ia mendapat kuasa melalui sokongan 
orang-orang Cina. Sewaktu rejim ini berkuasa, terdapat 
usaha-usaha untuk memisahkan umat Islam dari agama 
mereka sendiri. 

Khmer Rouge adalah sebuah kumpulan komunis 
yang dibentuk dan dipimpin oleh Maoist yang digelar Pol 
Pot. Mereka menghabiskan masa bertahun-tahun di 
dalam hutan Kemboja sambil mengimpikan sebuah 
kekuasaan, dan akhirnya pada tahun 1975 ia menjadi 
kenyataan. Selepas menawan negara itu, mereka telah 
menubuhkan sebuah rejim yang kejam dan totalitarian 
(Pent: iaitu sistem pemerintahan yang memiliki sebuah 
parti politik sahaja), yang mana ia tidak pernah dilihat 
sebelum ini. Rejim Khmer Rouge memutuskan tugas 
utama komunis adalah untuk bekerja bermatia-matian di 
sawah padi, dan dengan itu memaksa keseluruhan 
masyarakat di negara tersebut berkerja untuk mereka. 
Berpuluh-puluh ribu rakyat yang hidup di bandar-bandar 
- ahli politik, pegawai kerajaan, guru dan golongan 
intelektual - telah dihantar ke perkampungan dan 
dipaksa berkerja dalam keadaan yang serba kekurangan. 

Berehat sebentar semasa waktu berkerja, memakan 
hasil tuaian tanpa kebenaran walau sebahagian kecil 
sahaja, ataupun mengamalkan sebarang bentuk agama 
dianggap sebagai “aktiviti-aktiviti yang menentang 


kerajaan,” dan dengan itu pembunuhan pun bermula. Di 
antara tahun 1975 dan 1979, kawasan sawah padi telah 
bertukar menjadi sebuah “padang pembunuhan.” Kira- 
kira 3 juta orang daripada populasi total seramai 9 juta 
orang telah dibunuh, sama ada ditembak, atau dikapak di 
kepala, atau dicekik, atau dibiarkan mati kelaparan. 

Seperti disemua negara-negara komunis yang lain, 
polisi kejam yang menindas umat Islam telah 
diwujudkan. Perang telah diisytiharkan ke atas nilai-nilai 
keagamaan rakyat, dan rejim terbabit telah melakukan 
kezaliman dalam usaha mereka memalingkan rakyat dari 
agama yang dianuti. Beratus-ratus ribu umat Islam telah 
dibunuh. Statistik berikut sudah cukup untuk 
membuktikannya: Kira-kira 200,000 umat Islam hidup di 
Kemboja pada hari ini. Sebelum revolusi komunis, 
angkanya adalah 800,000 orang, iaitu umat Islam 
mewakili seramai 7 peratus dari keseluruhan populasi. 

The Black Book of  Communism telah 
menggambarkan kebuasan yang dilakukan oleh rejim 
Khmer Rouge ke atas umat Islam Cham: 

Pada tahun 1973, masjid-masjid dirobohkan 
dan solat diharamkan di dalam zon bebas. Tindakan 
sedemikian menjadi lebih meluas selepas bulan Mei 
1975. Al-Ouran dikumpulkan dan dibakar, dan 
masjid-masjid sama ada telah ditukar menjadi 
bangunan lain atau diranapkan. 13 orang pembesar 
Islam telah dihukum pada bulan Jun, setengahnya 
kerana pergi bersolat dan tidak menghadiri 
penyatuan politik, yang lain pula kerana 
berkempen mendapatkan hak mengadakan majlis 
perkahwinan keagamaan. Ada lagi yang lebih 
dahsyat: kira-kira 1000 orang yang pergi 
mengerjakan haji ke Makkah, hanya 30 orang 
sahaja yang berjaya hidup. Tidak seperti rakyat 


Kemboja yang lain, bangsa Cham sering 
memberontak, dan ramai di antara mereka yang 
mati dalam pembunuhan beramai-ramai dan 
serangan balas yang tercetus berikutan 
kebangkitan tersebut. Selepas pertengahan tahun 
1978, rejim Khmer Rouge memulakan proses 
penghapusan sistematik ke atas masyarakat Cham, 
termasuklah wanita dan kanak-kanak... Ben 
Kiernan mengira bahawa kadar keseluruhan 
kematian di kalangan Cham ialah 50 peratus.” 

Kira-kira 70 peratus umat Islam yang tinggal di ibu 
negaranya, Phnom Penh, telah meninggalkan negara ini 
disebabkan oleh kekejaman rejim Khmer Rouge dan 
terpaksa mencari perlindungan di negara-negara jiran 
seperti Thailand, Malaysia dan Laos. Apabila Vietnam 
menakluk Kemboja pada tahun 1979, kezaliman Khmer 
Rouge pun berakhir. Namun, penindasan ke atas umat 
Islam masih juga tidak reda. Kerajaan Vietnam yang 
disokong oleh Soviet, terus melakukan kekejaman ala 
Khmer Rouge. Mereka mengenakan polisi yang benar- 
benar menekan bagi menghapuskan Islam secara total. 
Beberapa tempat ibadah telah dimusnahkan dan tokoh- 
tokoh keagamaan telah dibunuh. Kebanyakan dari 
mereka telah diseksa dengan kejam di dalam penjara dan 
dijadikan buruh paksa. 

Sehingga hari ini sekali pun, adalah menjadi satu 
kesalahan untuk menyebarkan Islam atau untuk 
berkomunikasi dengan rakyat Kemboja di negara-negara 
lain. Ibadah secara berjemaah diharamkan. Vietnam 
turut memusnahkan semua artifak-artifak bersejarah 
yang mereka temui. Ketika ini terdapat hanya 20 buah 
masjid kecil yang masih berdiri di Kemboja. 

Hari ini, berpuluh-puluh ribu ketulan tulang 
manusia dan tengkorak mangsa bunuh rejim Khmer 


Rouge dipamerkan di sebuah muzium di Phnom Penh. 
Seperti juga Chechnya dan Turkestan Timur, peristiwa di 
Kemboja telah mendedahkan kepada dunia wajah 
sebenar kezaliman komunis. 


TANZANIA: Tekanan Tidak 
Dapat 

Menghentikan Kebangkitan 

Kesedaran Islam 


Umat Islam tiba di Tanzania yang terletak tengah- 
tenggara Afrika melalui sub-benua India. Kesan daripada 
aktiviti-aktiviti dakwah, masyarakat tempatannya telah 
meninggalkan gaya hidup kafir dan lalu memeluk agama 
Islam. Agama Islam dianuti oleh kira-kira 120 buah suku 
kaum di Tanzania. 

Walaupun lebih separuh daripada masyarakatnya 
beragama Islam (dalam 55 peratus), umat Islam masih 
dilayan seperti puak minoriti. Masyarakat Kristian yang 
menjadi minoriti memegang tampuk pemerintahan. Umat 
Islam mewakili lebih dari separuh populasi Tanzania, 
namun negara ini masih digambarkan sebagai separuh 
Kristian dan separuh “agama tempatan.” 9 juta umat 
Islam sedang berhadapan dengan polisi sistematik 
Kritianisasi. Para pelajar sekolah menengah yang gagal 
mengamalkan ajaran Kristian akan disingkirkan. Dengan 
cara yang sama, badan-badan dan pertubuhan-per- 
tubuhan Islam adalah dilarang, begitu juga dengan 
penyebaran Islam. Kerajaan juga turut mengharamkan 
bahasa Arab dan menunaikan haji. Walaupun kerajaan 
Tanzania melakukan polisi-polisi sedemikian, jumlah 
umat Islam di sana terus meningkat setiap hari. 


Salah satu daripada polisi kerajaan yang 
bermatlamat untuk mengkristiankan masyarakat adalah 
dengan menubuhkan sistem kepercayaan Islam/Kristian 
di bawah nama Pergerakan Pembaharuan Islam. Rakyat 
adalah alat, dan sebagai sebahagian daripada polisi ini, 
mereka diberitahu supaya tidak perlu mengamalkan 
asas-asas Islam dengan begitu banyak. Mereka yang 
menentang kepercayaan yang mengelirukan ini akan 
dipenjara, atau dibunuh, atau dihalau keluar dari negara. 


SRI LANKA, Terorisme yang 
Ditujukan 
Terhadap Umat Islam 


Sri Lanka adalah sebuah negara kepulauan yang 
terletak di Lautan Hindi yang memiliki umat Islam 
seramai kira-kira 2.6 juta orang. Pihak gerila Tamil yang 
melancarkan peperangan menentang pemerintahan 
kadang-kala turut menyerang perkampungan Islam dan 
membunuh penduduk yang tidak bersalah. Dalam satu 
pembunuhan beramai-ramai terbaru yang berlaku di 
perkampungan Mawanella, ia telah dimusnahkan sama 
sekali pada 3 Mei 2001. Umat Islam Sri Lanka telah 
membina sebuah laman web bagi membolehkan suara 
mereka didengari oleh dunia luar, dan di dalamnya 
mereka cuba menggambarkan penderitaan yang sedang 
mereka alami seperti berikut: 

..Kami umat Islam, secara asasnya, adalah 
sebuah masyarakat yang menjalankan aktiviti per- 
niagaan dan perdagangan, dengan perkembangan 
terkini kami menceburkan diri dalam pelbagai 
lapangan profesional. Sumbangan kami terhadap 


pembangunan dan perkembangan Sri Lanka adalah 
sentiasa positif dan kami semenjak dahulu lagi 
telah membentuk pehubungan yang mesra dan 
rapat dengan semua komuniti yang tinggal 
bersama-sama kami. 

Isu kumpulan pemisah Harimau Tamil telah 
mendatangkan kepayahan dan azab kepada ramai umat 
Islam yang tinggal di kawasan-kawasan yang terjejas di 
bahagian Utara dan Timur. Terkini, sebahagian kecil 
masyarakat Sinhalese turut mengangkat senjata bagi 
menentang umat Islam, menyerang perniagaan kami, 
masjid-masjid dan juga kehidupan peribadi kami 

Kami adalah masyarakat minoriti yang mencari 
kehidupan dan mahukan kewujudan keamanan dalam 
setiap lapisan masyarakat, memastikan kami dibenarkan 
untuk hidup dengan agama kami dan mengekalkan 
pendirian sosial yang sudah dilakukan sejak dahulu 
lagi... Kami bukannya sebuah masyarakat yang sukakan 
perpecahan dan keganasan seperti Tamil. Kami tidak 
suka menentang dan menunjukkan permusuhan terhadap 
masyarakat-masyarakat yang lain... Apa yang kami cari 
ialah kehidupan penuh sopan supaya kami dapat 
hidup aman dan selesa, meneruskan penyembahan 
kami terhadap Yang Maha Besar, menjalankan 
perniagaan dan profesion kami, dan mendidik serta 
membesarkan anak kami dengan cara yang mulia. 

Petikan di atas adalah bersumberkan kesedaran 
umat Islam Sri Lanka. Namun selama bertahun-tahun 
mereka masih gagal mencapai keamanan dan 
keselamatan yang dicari-cari. Dalam serangan terbaru 
sebagai contoh, kumpulan yang bersifat perkauman 
Budda Sri Lanka telah mengumpulkan al-Guran dan 
buku-buku Islam lain, termasuklah koleksi yang sukar 
dicari, teks yang berabad-abad lamanya, dan membakar 


kesemuanya di hadapan sebuah masjid. Dua buah masjid 
telah dibakar hangus dan lebih dari 90 peratus bangunan 
milik umat Islam telah dimusnahkan. 

Ali ahir Moulana, seorang ahli parlimen 
pembangkang yang beragama Islam memberitahu 
bahawa 3 buah masjid, 60 buah rumah, 80 buah kedai 
dan 2 stesen minyak milik umat Islam telah dibakar oleh 
kumpulan perusuh. Beliau turut mendakwa bahawa 
serangan-serangan tersebut dilakukan bertujuan untuk 
memusnahkan ekonomi umat Islam di Mawanella. 


PATTANI, Kezaliman yang Tidak 

Berperikemanusiaan yang 
Dilakukan 

Ke Atas Umat Islam Thailand 


Kawasan pergunungan dan perhutanan Pattani 
adalah yang terkaya di Thailand, dan ia menjadi sumber 
35 peratus daripada keseluruhan eksport negara. Namun 
demikian, umat Islam Patani, yang membentuk kira-kira 
10 peratus daripada keseluruhan populasi seramai 55 
juta orang, sedang ditekan dan ditindas sejak 200 tahun, 
dan kini sedang berhadapan dengan polisi genocide. 

Penderitaan umat Islam Pattani yang pertama 
bermula pada tahun 1782 apabila Dinasti Rama mula 
berkuasa di Pattani. Dinasti ini memindahkan ibu 
negaranya ke Bangkok dan seterusnya mewujudkan 
sebuah sistem pentadbiran moden. Pada waktu itu, 
pergaduhan berlaku di antara umat Islam Pattani dan 
masyarakat tempatan yang dikenali sebagai orang-orang 
Siam, dan ia berlarutan selama beberapa hari. Banyak 
bandar-bandar Pattani yang habis dibakar, ibu pejabat 


militarinya dimusnahkan, dan kira-kira 4,000 orang umat 
Islam Pattani dipenjarakan oleh Siam sepanjang tempoh 
berlakunya pergaduhan itu. 

Siam dengan kejam mendera mereka yang 
dipenjarakan, membawa mereka ke Bangkok 
dengan mengikat di antara satu sama lain dengan 
tali yang yang dikenakan pada telinga dan kaki 
mereka dengan menggunakan jarum, dan memaksa 
mereka bekerja mengorek terowong tanpa 
diberikan sebarang peralatan dan perkakasan.” 
Sultan Pattani turut dibunuh dengan kejam oleh Siam. 
Thailand telah terbahagi kepada 7 kawasan selepas 
peperangan, dan Pattani dipaksa membayar cukai, dan 
berada selama 70 tahun yang berikutnya di bawah 
kawalan Siam. Umat Islam Pattani mendakwa bahawa 
mereka bukannya berbangsa Siam, dan mereka juga 
bukannya berbangsa Thailand, tetapi lebih kepada 
Indonesia dan Malaysia. Sebenarnya, mereka 
menggunakan Bahasa Melayu, iaitu bahasa umat Islam 
Malaysia. Walaupun bahasa tersebut telah ditulis dalam 
huruf Arab selama beratus-ratus tahun, mereka telah 
dipaksa untuk menggunakan huruf Roman oleh kerajaan 
Thailand. 

Pada tahun 1909, Siam menganugerahkan kepada 
Pattani sesuatu yang kononnya dipanggil kemerdekaan, 
walaupun polisi menindas kerajaan Thailand tidak ber- 
ubah sama sekali. Umat Islam Pattani bangkit bagi 
menuntut kemerdekaan sebenar selama berkali-kali, 
tetapi pasti dikalahkan dengan kejam sekali, lalu me- 
nyebabkan mereka berhijrah beramai-ramai ke Malaysia. 

Para pemerintah Thai terus menjalankan polisi 
menekan dan asimilasi yang bertujuan untuk memadam- 
kan identiti Islam Pattani. Tindakan yang pertama ber- 
laku pada tahun 1932, apabila pertubuhan-pertubuhan 


pendidikan Islam telah diharamkan dari menjalankan 
sebarang kegiatan. Polisi penghapusan yang lebih besar 
telah dimulakan pada tahun 1944, dan mengakibatkan 
umat Islam Pattani dan ahli keluarga mereka dibunuh 
dengan kejam oleh para penganut Budda. Pengamalan 
rukun-rukun Islam dilarang sama sekali, dan ajaran 
Budda mula disebarkan kepada masyarakat. Ajaran 
Buddhisme menjadi wajib di sekolah-sekolah, dan para 
pelajar Islam dipaksa mengamalkan ajaran-ajaran Budda. 

Selama bertahun-tahun, para pemerintah Thailand 
telah melakukan pembunuhan beramai-ramai ke atas 
umat Islam Pattani. Pada tahun 1944, 125 buah keluarga 
Islam yang tinggal di Belukar Samak telah dibakar 
hidup-hidup. Polisi-polisi asimilasi yang dilaksanakan 
oleh Thailand dapat dilihat dan dirasai dalam setiap 
aspek kehidupan. Banyak menara-menara yang 
diruntuhkan di Pattani. 

Sebagai sebahagian daripada polisi asimilasi ini, 
keseimbangan demografi di kawasan Pattani turut 
diubah apabila orang-orang Budda digalakkan supaya 
berpindah ke sana. Patung Budda terbesar di 
Thailand telah ditegakkan di Pattani, dan umat 
Islam dipaksa supaya menyembahnya. Sesiapa yang 
enggan telah dibunuh atau dicampakkan ke Kota 
River. 

Pada masa yang sama, tempat perlindungan 
pejuang kebebasan Pattani telah diruntuhkan oleh 
kerajaan Thailand dan beratus-ratus rakyat Pattani yang 
tidak bersalah telah didera. Para ulama Islam yang 
terkenal telah mati di bawah keadaan yang sangat 
mencurigakan di pusat-pusat kesihatan milik kerajaan 
Thailand. Pembunuhan dan kehilangan yang tidak 
berkesudahan sudah menjadi darah daging kehidupan. 

Perjuangan bagi mendapatkan kemerdekaan oleh 


umat Islam  Pattani, yang sedang mengalami 
penderitaan, bermula selepas Perang Dunia II dan 
berterusan sehingga ke hari ini. 


KESIMPULAN 


Era Kebangkitan Ummah: 
Zaman Keemasan 


Di awal-awal bab buku ini, kita telah pun 
membincangkan tentang dunia Islam 
yang kucar-kacir dan konflik-konflik yang semakin 
meningkat. Kita telah lihat bagaimana rakyat yang tidak 
bersenjata berjuang untuk meneruskan kehidupan di 
celah-celah pertempuran bersenjata, penderitaan yang 
dialami di kem-kem pelarian, dan kesengsaraan yang 
dirasai oleh mereka yang dinafikan hak beragama. Para 
pembaca mungkin terkejut dengan kisah-kisah yang di- 
dedahkan ini. Seseorang yanga gagal berfikir sedalam- 
dalamnya mungkin akan melakukan kesilapan dengan 
menganggap adalah sesuatu yang sukar untuk mencari 
jalan penyelesaian terhadap permasalahan tersebut, dan 
juga menganggap apa sahaja yang dilakukan tidak akan 
membawa sebarang keputusan yang positif. Namun pada 
hakikatnya, ia berbeza sama sekali. Apa yang sedang 
berlaku adalah satu berita baik dan setiap inci perkara 
adalah satu tanda kedatangan zaman penuh rahmat 
yang pernah diceritakan oleh Nabi Muhammad 
S.a.w. Dengan kata lain ia adalah petanda kepada 
Akhir Zaman. 


Segala Peristiwa di Tanah Umat 
Islam Adalah Petanda Akhir 
Zaman 


Konsep “Akhir Zaman” mungkin agak asing bagi 
sesetengah orang. Jadi adalah penting di sini untuk 
menerangkan secara ringkas tentangnya. Menurut Islam, 
Akhir Zaman adalah satu zaman yang hampir dengan 
Hari Kiamat, iaitu satu waktu yang mana ajaran al-Ouran 
diamalkan di seluruh muka bumi ini. Keadaan 
persekitarannya akan dapat memuaskan hati semua 
pihak. Manusia hidup dengan aman dan selamat. 
Kemewahan, kekayaan dan keadilan akan menggantikan 
segala masalah yang pernah wujud dahulu. Segala 
masalah moral, penipuan dan kebejatan sosial akan 
lenyap. Ini adalah satu zaman yang meriangkan, yang 
telah dinanti buat sekian lama, apabila ajaran moral al- 
Ouran mendominasi dunia. 

Hadith (kata-kata) dari Nabi Muhammad s.a.w. 
telah menerangkan segala perkara tentang peristiwa 
Akhir Zaman. Ramai ulama-ulama Islam terkenal yang 
telah memberikan kenyataan berharga tentang perkara 
ini. Ini semua menandakan bahawa pertama sekali dunia 
akan melalui zaman yang penuh bencana dan huru-hara, 
lalu diikuti dengan satu zaman yang mana manusia 
mengamalkan ajaran Islam sebenar, satu zaman yang 
dipenuhi kemewahan, satu zaman yang mana kebaikan 
teknologi dapat dinikmati dengan sebaik-baiknya, suatu 
zaman kemajuan saintifik dan perubatan, suatu zaman 
kesenian yang agung. 

Pada zaman-zaman awal Akhir Zaman, berlaku 
kerosakan kerana wujud sistem-sistem falsafah yang 
cuba menafikan kewujudan Allah. Manusia lari dari 
tujuan sebenar penciptaan mereka, lalu membawa 
kepada keruntuhan spirituil dan psikologi. Bencana yang 
maha dahsyat, seperti peperangan, konflik dan 
kebuluran, akan berlaku satu demi satu. Manusia 
meratap berharap agar itu semua dijauhkan dari mereka. 


Perkara yang sama turut berlaku terhadap konflik-konflik 
yang terjadi di dunia Islam. Umat Islam yang cuba hidup 
bebas dengan mengamalkan Islam dan menurut segala 
rukun-rukunnya berhadapan dengan penindasan yang 
melampau-lampau. Wanita, kanak-kanak dan warga tua 
dibunuh dengan sekejam-kejamnya. Kuasa-kuasa anti- 
Islam yang melakukan keganasan ke atas umat Islam dan 
cuba menghalang penyatuan dunia Islam semakin 
meningkatkan lagi aras kezaliman mereka hari demi 
hari. Walaupun demikian, zaman penuh peperangan dan 
konflik ini tidak bertahan lama. Allah telah berjanji 
akan melepaskan manusia dari kekacauan Akhir 
Zaman dan membawa mereka kepada satu zaman 
yang lebih menggembirakan. 

Zaman ini akan berlaku dengan kepulangan Nabi 
Isa a.s. Ini bermakna zaman kegelapan Islam akan pergi 
dan tibalah zaman kebangkitan ummah. Menurut hadith, 
zaman ini yang sebagai “zaman tanpa senjata,” dan 
keamanan akan memerintah bumi ini. Beberapa hadith 
dari Nabi s.a.w. berkenaan dengan berita baik di zaman 
baru itu adalah seperti berikut: 

..kedengkian dan saling membenci akan 
diangkat (hilang)... Bumi akan dipenuhi keamanan 
seperti mana sebuah bekas yang diisi dengan air. 
(Sunan Ibnu Majah) 

Pertempuran akan meletakkan senjatanya 
(Sunan Ibnu Majah) 

Seperti yang telah diberitahu oleh hadith tersebut, 
sewaktu Zaman Keemasan, wujud sebuah ikatan yang 
baik di antara masyarakat yang berbagai-bagai, terutama 
sekali mereka yang pernah berkonflik, dan persaudaraan 
serta kasih sayang akan menggantikan konflik yang 
pernah berlaku. 


Umat Islam Pernah Menghadapi 
Kesukaran yang Sama Dahulu 


Sepanjang buku ini kita telah melihat banyak 
penerangan-penerangan terperinci tentang penderitaan 
yang berlaku di negara-negara Islam, termasuk 
pengeboman hospital bersalin di Chechnya, pembunuhan 
kejam ke atas wanita hamil di Bosnia, dan pembunuhan 
ke atas kanak-kanak kecil yang dilakukan oleh askar- 
askar Israel di Palestin. Namun harus diingat bahawa 
contoh yang serupa malah lebih teruk lagi pernah dirasai 
oleh masyarakat Islam di zaman dahulu. Para pemerintah 
ateis atau pun pemimpin terkenal dari pelbagai bangsa 
telah mendera utusan-utusan yang dihantar kepada 
mereka dan juga masyarakat yang beriman. Mereka 
telah mengusir rakyat yang tidak bersenjata dari tanah 
air mereka dan terus menindas mereka. Salah satu 
contoh paling jelas ialah Firaun. Sewaktu Firaun 
menikmati hidup yang penuh mewah, pemerintah Mesir 
purba ini telah menyebabkan penderitaan ke atas umat 
Islam di waktu itu, dengan kata lain ke atas kaum Bani 
Israel. Allah telah menggambarkan penderitaan kaum 
Bani Israel di dalam al-Ouran: 


Dan (ingatlah) ketika Kami menyelamatkan 
kamu dari (Firaun) dan para pengikutnya: mereka 
mengenakan seksaan berat ke atas kamu, mereka 
menyembelih anak-anak lelakimu dan membiarkan 
anak-anak perempuanmu hidup. Dan pada yang 
demikian itu ada ujian-ujian yang besar dari 
Tuhanmu. (Al-Bagarah, 2:49) 


Satu rahsia penting telah diberitahu menerusi ayat 
ini: Kekejaman Firaun adalah untuk menguji keimanan 
seseorang. Dengan cara yang sama, Allah mahu menguji 
umat Islam pada hari ini dengan kekejaman yang sama. 
Ujian-ujian ini memerlukan usaha umat Islam untuk 
mendapatkan keredaan Allah di dunia ini dan juga 
syurga-Nya yang penuh dengan segala nikmat di Hari 
Akhirat nanti. Kenikmatan yang tidak terbatas di syurga 
adalah sebagai balasan ke atas orang-orang beriman 
yang telah hidup di dalam dunia yang sementara ini. 
Banyak masyarakat Islam yang telah mengalami 
kepayahan serupa di zaman dahulu, dan ia diuji lagi ke 
atas umat Islam hari ini. Allah telah menerangkannya 
seperti berikut: 


Apakah kamu mengira bahawa kamu akan 
masuk syurga, padahal belum lagi datang 
kepadamu (ujian) sebagaimana halnya dengan 
orang-orang yang terdahulu sebelum kamu? 
Mereka ditimpa dengan malapetaka dan 
kesengsaraan, serta digoncangkan (dengan 
bermacam-macam ujian) sehingga berkatalah Rasul 
dan orang-orang yang beriman bersamanya: 
“Bilakah datang pertolongan Allah?” Ingatlah 
sesungguhnya pertolongan Allah itu amat dekat. 
(Al-Bagarah, 2:214) 


Seperti yang kita dapat lihat menerusi ayat ini, 
orang-orang beriman akan sentiasa diuji oleh Allah 
dengan kesusahan dan masalah, namun Allah sentiasa 
memberikan bantuan. Di samping itu, seperti yang 
diterangkan oleh ayat tersebut, pertolongan itu pasti 
datang segera. 


Apabila Moral Islam Menguasai 
Dunia, 
Kekejaman Akan Berakhir 


Terdapat banyak ayat-ayat di dalam Al-Guran yang 
merujuk kepada dominasi Islam di serata dunia. 
Terdapat banyak persamaan di antara semua ini dengan 
apa yang telah diwahyukan kepada Nabi Muhammad 
s.a.w. tentang Zaman Keemasan. Memandangkan zaman 
ini tidak datang di zaman kita, jelaslah bahawa dominasi 
Islam yang meluas yang diceritakan di dalam al-Guran 
sebenarnya merujuk kepada Akhir Zaman yang 
diberitahu oleh Nabi s.a.w. Di sini adalah beberapa 
contoh berkenaan dengan kekuatan dan kekuasaan yang 
diberikan terhadap mereka yang mengikut ajaran-ajaran 
al-Ouran: 


Dan Allah telah berjanji kepada orang-orang 
yang beriman di antara kamu dan mengerjakan 
amal-amal soleh, bahawa Dia akan menjadikan 
mereka berkuasa di muka bumi, sebagaimana Dia 
telah menjadikan orang-orang sebelum mereka 
berkuasa, dan Dia pasti akan meneguhkan bagi 
mereka agama yang telah diredai-Nya untuk 
mereka, dan Dia benar-benar akan menukar 
(keadaan) mereka, sesudah mereka berada di 
dalam ketakutan, menjadi aman sentosa. Mereka 
tetap wmenyembah-Ku dengan tidak memper- 
sekutukan sesuatu apa pun dengan Aku. Dan 
barang siapa yang (tetap) kafir sesudah (janji) ini 
maka mereka itulah orang-orang yang fasik. (An- 
Nuur, 24:55) 


Allah telah menetapkan: “Aku dan rasul-rasul- 
Ku pasti menang.” Sesungguhnya Allah Maha Kuat 
lagi Maha Perkasa. (Al-Mujaadilah, 58:21) 


Mereka mahu memadamkan cahaya (agama) 
Allah dengan mulut (ucapan-ucapan) mereka, dan 
Allah tetap menyempurnakan cahaya-Nya meskipun 
orang-orang kafir tidak menyukainya. Dialah yang 
mengutuskan rasul-Nya dengan membawa petunjuk 
dan agama yang benar, agar Dia memenangkannya 
di atas segala-segala agama meskipun orang-orang 
musyrik tidak menyukainya. (Ash Shaff, 61:8-9) 


Juga telah menjadi ketetapan Allah, yang telah 
diterangkan di dalam Al-Ouran, bahawa mereka yang 
benar-benar percaya bahawa tiada tuhan selain Allah 
akan mewarisi bumi ini: 


Dan sungguh telah Kami tulis dalam kitab 
Zabur sesudah (Kami tulis) dalam Lauh Mahfuz, 
bahawa bumi ini diwarisi oleh hamba-hamba-Ku 
yang soleh. (Al-Anbiyaa', 21:105) 


Dan Kami pasti akan menempatkan kamu di 
negeri-negeri itu sesudah mereka. Yang demikian 
itu (adalah untuk) orang-orang yang takut (akan 
menghadap) ke hadirat-Ku dan yang takut kepada 
ancaman-Ku. Dan mereka memohon kemenangan 
(ke atas musuh-musuh mereka) dan binasalah 
orang-orang yang melakukan sesuka hati lagi keras 
kepala. (Ibrahim, 14:14-15) 


Sebenarnya Kami melontarkan yang hak 


kepada yang  batil lalu yang hak itu 
menghancurkannya, maka dengan serta-merta yang 
batil itu lenyap. Dan kecelakaanlah bagimu 
disebabkan kamu mencontohi (Allah dengan sifat- 
sifat yang tidak layak baginya). (Al-Anbiyaa', 21:18) 


Kekayaan Yang Melimpah 
Ruah di Zaman Keemasan 


Di samping kedamaian dan keselamatan, Zaman 
Keemasan juga adalah suatu zaman yang memiliki 
kekayaan yang melimpah ruah dari segi hasil keluaran 
dan barangan. Setiap insan akan menikmati lebih dari 
apa yang diingini, dan tidak wujud kelaparan dan 
kemiskinan. Orang-orang mukmin, dan mereka yang 
berusaha di jalan Allah, akan menerima segala kebaikan 
terhadap apa yang mereka usahakan, baik di dunia 
mahupun di akhirat. Kekayaan yang dapat dirasakan 
pada setiap masa adalah datang dari kemurahan Allah 
yang diberikan kepada mereka yang mengamalkan 
ajaran al-Guran. Segala amal kebaikan mereka akan 
dipulangkan dalam bentuk kekayaan yang melimpah- 
ruah. Di dalam satu ayat, Allah telah menggambarkan 
kemewahan yang akan dinikmati oleh orang-orang 
mukmin yang sedia mengorbankan harta benda mereka 
di jalan Allah: 


Perumpamaan (nafkah yang dikeluarkan oleh) 
orang-orang yang menafkahkan hartanya di jalan 
Allah, adalah seperti sebutir benih yang 
menumbuhkan tujuh bulir, pada setiap bulir ada 
seratus biji. Allah melipat gandakan (ganjaran) 


bagi sesiapa yang dikehendaki. Dan Allah Maha 
Luas (kurnia-Nya) lagi Maha Mengetahui. (Al- 
Bagarah, 2:261) 


Banyak hadith-hadith yang menerangkan tentang 
masa tersebut yang mana kemewahan hasil keluarannya 
adalah tersangat banyak sehingga mereka tidak tahu 
hendak diberikan kepada siapa: 

Sewaktu (zaman) itu, umatku akan hidup 
dengan selesa dan bebas yang tidak pernah mereka 
bayangkan. (Tanah) akan mengeluarkan hasil 
tanaman dan menumbuhkan apa sahaja dan harta 
benda ketika itu adalah melimpah-ruah. (Sunan 
Ibnu Majah) 

..Penduduk langit dan bumi akan berasa 
gembira. Bumi akan menumbuhkan apa sahaja, dan 
langit akan menurunkan hujan dengan selebat- 
lebatnya. Daripada segala kebaikan yang Allah 
anugerahkan kepada penduduk bumi, yang hidup 
akan berharap agar yang mati dapat hidup semula. 
(Yanabi' al-mawadda, Jilid 2, halaman 177) 

Bumi akan bertukar menjadi seperti dulang 
perak yang menumbuhkan sayur-sayuran... (Sunan 
Ibnu Majah) 

Apabila ajaran al-Ouran diamalkan, setiap lapisan 
masyarakat akan menikmati sebuah persekitaran yang 
adil, aman dan selamat. Kesannya, manusia akan 
berpaling dari kesalahan, kejahatan, penipuan dan 
maksiat. Hadith di bawah menerangkan tentang zaman 
yang penuh adil itu: 

Bumi akan dipenuhi dengan kesaksamaan dan 
keadilan sepertimana ia pernah dipenuhi dengan 
penindasan dan kezaliman. (Riwayat Abu Daud) 

Hati-hati manusia akan dipenuhi dengan 


ketaatan, dan keadilan wujud di mana-mana. (Bihar 
al-anwar, Jilid 51, halaman 74) 


Berita Baik Zaman Keemasan 


Seperti yang telah diterangkan oleh Nabi 
Muhammad s.a.w, zaman tersebut akan menjadi seperti 
sebuah syurga mini. Ia adalah satu rahmat dari Allah 
kepada manusia yang beriman. Zaman ini yang dipenuhi 
dengan kemewahan dan keselesaan, yang dirindui oleh 
umat Islam, akan menjadi satu balasan yang indah di 
dunia ini kepada mereka yang mengikuti jalan Allah. 
Semestinya umat Islam yang menyebarkan berita baik ini 
akan mendapat kemuliaan. 

Namun, tanggungjawab beralih dari satu tangan ke 
satu tangan bersama-sama dengan kemuliaan tersebut. 
Memandangkan inilah Akhir Zaman, maka semua umat 
Islam mesti menjadi lebih matang dan berazam untuk 
melancarkan peperangan-peperangan idea dengan cara 
yang lebih berkesan dalam menyampaikan berita ini. 
Situasi umat Islam yang menderita hari demi hari 
mengingatkan kepada kita tentang tanggungjawab yang 
harus kita sempurnakan. Adalah mustahil untuk berdiam 
diri sewaktu mereka yang tidak bersalah dan tidak 
bersenjata, yang tidak dapat melakukan banyak perkara, 
menjadi sasaran peluru-peluru liar pembunuh upahan. 
Kita juga tidak boleh berdiam diri apabila berjuta-juta 
manusia hidup dalam keadaan kelaparan dan kemiskinan 
di kem-kem pelarian dan juga sewaktu sebahagian besar 
umat Islam sedang didera dan dilayan seperti binatang. 

Adalah salah untuk berkata, “Tiada apa yang dapat 
saya lakukan tentangnya.” Harus diingat bahawa asas 
kepada kejahatan yang sedang menguasai dunia pada 


hari ini terletak pada ateisme, dan semua orang boleh 
melancarkan perang ideologi untuk menentangnya. 
Memberitahu manusia tentang kewujudan Allah, belajar 
untuk takutkan-Nya, ingatkan manusia apa yang akan 
berlaku di Hari Pengadilan nanti dan memberitahu 
manusia tentang tujuan penciptaan mereka di dunia ini, 
adalah di antara langkah-langkah penting yang boleh 
diambil bagi menghentikan segala kejahatan. Jika 
keadilan, tolong-menolong, kasih-sayang, cinta, 
semangat berkorban dan saling memaafkan dapat 
menguasai dunia ini, maka pastilah sebuah dunia yang 
aman, selamat dan adil akan dapat dikecapi. Itu semua 
tidak dapat dirasai melainkan semua manusia yang 
berkesedaran melakukan tindakan proaktif bersama- 
sama. 

Setiap usaha yang dilakukan mesti bertujuan untuk 
menghapuskan kesan-kesan buruk fahaman ateisme dan 
seterusnya menggantikannya dengan sesuatu yang lebih 
positif. Pada masa yang sama juga, ia akan dapat 
membantu umat Islam hari ini. Perjuangan ini, yang 
bersandarkan kepada kedamaian, kompromi dan kasih- 
sayang, akan menyebabkan mereka yang memiliki 
kesedaran melakukan tindakan dan mencegah mereka 
yang tidak bersalah dari terus menderita. Allah telah 
menceritakan tentang akibat akhir perjuangan tersebut: 


Sebenarnya Kami melontarkan yang hak 
kepada yang batil, lalu yang hak itu 
menghancurkannya, maka dengan serta-merta yang 
batil itu lenyap. Dan kecelakaanlah bagimu kerana 
kamu mensifati (Allah dengan sifat-sifat yang tidak 
layak bagi-Nya). (Al-Anbiyaa', 21:18) 


Perkara penting yang perlu diberi perhatian ialah di 


antara negara-negara yang sudah pun kita bincangkan 
tentang penderitaan yang mereka hadapi, kebanyakkan 
daripada mereka sebenarnya pernah menikmati satu 
zaman yang stabil dan aman suatu ketika dahulu, 
sewaktu berada di bawah panji pemerintahan Islam. 
Seperti yang telah lepas, umat Islam memainkan 
peranan penting dalam menubuhkan kedamaian dan 
keselamatan yang dirindui oleh manusia sejagat. Zaman 
yang berikutnya akan menjadi satu kesedaran besar 
kepada seluruh umat manusia. 

Dengan izin Allah, zaman kebangkitan ummah yang 
ditunggu-tunggu selama ini sedang berada di dalam 
genggaman. 


LAMPIRAN 


Salah Faham 
Tentang Evolusi 


Segala sesuatu yang wujud di alam ini merupakan 
ciptaan oleh yang maha 
berkuasa. Sebaliknya, golongan materialis telah 
melakukan kesilapan yang tidak saintifik kerana cuba 
menafikan hakikat penciptaan alam semesta ini. 

Apabila fahaman materialisme telah terbukti salah, 
maka segala falsafah yang bersandarkan kepada 
fahaman tersebut adalah tidak berasas sama sekali. 
Fahaman yang paling menonjol sekali adalah 
Darwinisme, iaitu suatu fahaman yang berkaitan dengan 
teori evolusi. Teori yang mengatakan bahawa semua 
benda hidup berasal daripada benda-benda tidak hidup 
secara kebetulan itu, telah pun ditolak dengan suatu 
pengiktirafan bahawa alam ini telah dicipta oleh Tuhan. 
Hugh Ross, seorang ahli astrofizik Amerika telah 
menjelaskan hal tersebut seperti berikut: 

Ateisme, Darwinisme, dan segala 'isme' yang 
muncul daripada falsafah-falsafah abad ke-18 sehingga 
abad ke-20 telah didirikan di atas dasar tekaan semata- 
mata, suatu tekaan salah yang mengatakan bahawa alam 
ini adalah infiniti. Keajaiban telah membawa kita secara 
berdepan dengan sebab - atau penyebab - 
melampaui/terselindung/sebelum alam ini dan segala apa 
yang terkandung di dalamnya, termasuklah kehidupan 
itu sendiri.8 

la sebenarnya adalah Tuhan yang telah 
menciptakan alam ini dan membentuknya dengan begitu 


terperinci sekali. Oleh itu, amat mustahil untuk kita 
menerima teori evolusi yang mendakwa bahawa segala 
benda hidup tidak dicipta oleh Tuhan, sebaliknya telah 
tercipta secara kebetulan. 

Oleh itu, tidaklah menjadi sesuatu yang memeran- 
jatkan apabila kita melihat teori evolusi itu sendiri amat 
bertentangan dengan penemuan-penemuan sains sema- 
sa. Reka bentuk makhluk hidup adalah sangat kompleks 
dan begitu mengagumkan. Di dalam dunia benda-benda 
tidak hidup, kita dapat melihat betapa sensitifnya 
keseimbangan di antara atom-atom. Di dalam dunia 
benda-benda hidup pula, kita juga dapat melihat 
bagaimana atom-atom tersebut berinteraksi untuk 
membentuk suatu reka bentuk yang kompleks, dan 
mekanisme serta struktur yang dibentuk daripada 
mereka seperti protein, enzim, dan sel adalah terlalu 
menakjubkan. 

Reka bentuk kehidupan yang amat menakjubkan itu 
telah menolak fahaman Darwinisme pada akhir abad ke- 
20. 

Kami telah pun membincangkan perkara ini dengan 
lebih terperinci di dalam kajian-kajian yang lain, dan 
kami akan terus melakukannya. Walau bagaimanapun, 
setelah menyedari betapa pentingnya perkara tersebut, 
kami berpendapat bahawa amatlah baik jika rumusan 
ringkas tentang teori evolusi turut diselitkan di dalam 
buku ini 


Kejatuhan Saintifik Darwinisme 

Walaupun doktrin tentang teori evolusi bermula 
sejak zaman Greek purba lagi, teori evolusi sebenarnya 
mula berkembang secara meluas pada abad ke-19. Buku 
Charles Darwin yang bertajuk The Origin of Species yang 
diterbitkan pada tahun 1859 telah menjadi sebab utama 


perkembangan teori tersebut, yang akhirnya menjadikan 
teori tersebut popular di dalam dunia sains. Di dalam 
buku tersebut, Darwin telah menafikan bahawa 
kepelbagaian spesis yang hidup di muka bumi ini telah 
dicipta oleh Tuhan. Menurutnya, segala makhluk hidup 
hanya mempunyai satu nenek-moyang yang telah 
mengalami perubahan-perubahan kecil secara beransur- 
ansur mengikut peredaran masa. 

Teori Darwin tidak disandarkan kepada sebarang 
penemuan saintifik yang konkrit: seperti mana yang 
diakui olehnya sendiri, ia sekadar satu 'tekaan'. 
Tambahan pula, Darwin telah mengaku menerusi satu 
bab panjang di dalam bukunya yang bertajuk Difficulties 
of the Theory (Kesukaran-kesukaran Teori), bahawa teori 
tersebut gagal menjawab pelbagai soalan-soalan kritikal. 

Darwin meletakkan segala harapannya kepada 
penemuan-penemuan sains yang baru untuk 
menyelesaikan Difficulties of the Theory. Walau 
bagaimanapun, apa yang berlaku tidak seperti yang 
diharapkan kerana segala penemuan-penemuan saintifik 
hanya melebarkan lagi dimensi kesulitan tersebut. 

Kekalahan Darwinisme kepada sains boleh dilihat 
menerusi tiga topik asas yang berikut: 

1) Teori tersebut gagal menjelaskan 
bagaimana kehidupan bermula di bumi. 

2) Tiada penemuan saintifik yang menunjukkan 
bahawa “mekanisme evolusi” yang dicadangkan oleh 
teori tersebut benar-benar berupaya untuk melakukan 
evolusi. 

3) Rekod fosil dengan jelas menentang idea- 
idea teori evolusi. 


Langkah Pertama yang Gagal 
Diatasi: 


Asal-usul Kehidupan 

Teori evolusi menganjurkan bahawa segala makhluk 
hidup yang wujud pada hari ini telah berevolusi daripada 
satu sel tunggal yang dikatakan wujud pada zaman 
primitif bumi kira-kira 3.8 bilion tahun yang lalu. 
Bagaimana satu sel tunggal dapat menghasilkan berjuta- 
juta spesis yang sangat kompleks, dan jika evolusi 
tersebut benar-benar berlaku, mengapa tiada kesan yang 
dapat dilihat pada rekod fosil? Inilah di antara soalan- 
soalan yang gagal di jawab oleh teori tersebut. Walau 
bagaimanapun, soalan pertama dan yang paling penting 
adalah tentang langkah pertama proses evolusi tersebut: 
Apakah asal-usul “sel pertama” itu? 

Oleh kerana teori evolusi menafikan hakikat 
penciptaan dan tidak menerima sebarang campur tangan 
sebarang kuasa yang luar biasa, “sel pertama” turut 
dikatakan tercipta secara kebetulan mengikut hukum- 
hukum alam, tanpa sebarang bentuk, perancangan, dan 
susunan. Berdasarkan teori tersebut, benda-benda tidak 
hidup menghasilkan benda-benda hidup secara 
kebetulan. Bagaimanapun, dakwaan tersebut tidak 
konsisten dengan sebarang teori biologi yang tidak dapat 
disangkal sama sekali. 


“Kehidupan Muncul Daripada 
Kehidupan' 

Di dalam bukunya, Darwin tidak pernah menyentuh 
tentang asal-usul kehidupan. Kefahaman sains yang agak 
primitif pada zamannya mengatakan bahawa makhluk 
hidup mempunyai struktur yang amat ringkas. Sejak 
zaman pertengahan lagi, teori generasi spontan yang 
mengatakan bahawa benda-benada hidup berasal 
daripada benda-benda tidak hidup telah diterima dengan 
meluas sekali. Sudah menjadi suatu kepercayaan bahawa 


serangga muncul daripada makanan yang ditinggalkan, 
manakala tikus terbentuk daripada gandum. Pelbagai 
eksperimen yang menarik telah dijalankan untuk 
membuktikan kebenaran teori tersebut. Sedikit gandum 
telah diletakkan di atas helaian kain yang kotor, dan 
dipercayai bahawa tikus akan muncul daripada gandum 
tersebut selepas beberapa ketika. 

Dengan cara yang serupa, cacing yang muncul 
daripada daging turut dianggap sebagai bukti generasi 
spontan. Walau bagaimanapun, hanya setelah beberapa 
lama barulah difahami bahawa cacing tidak muncul 
daripada daging secara spontan, sebaliknya dibawa oleh 
lalat dalam bentuk larva yang tidak dapat dilihat dengan 
mata kasar. 

Ketika zaman Darwin menulis The Origin of Species 
sekali pun, kepercayaan bahawa bakteria terhasil 
daripada benda-benda tidak hidup masih diterima secara 
meluas dalam dunia sains. 

Walau bagaimanapun, lima tahun selepas 
penerbitan buku Darwin, Louis Pastuer mengumumkan 
keputusan eksperimen dan kajiannya yang telah berjaya 
menyangkal teori generasi spontan yang menjadi batu 
asas teori Darwin. Di dalam satu syarahannya di 
Sorbonne pada tahun 1864, Pastuer berkata, “Doktrin 
generasi spontan tidak akan dapat pulih kembali setelah 
disangkal hebat oleh eksperimen yang sangat ringkas 
Ini, R3 

Penyokong-penyokong teori Darwin menentang 
penemuan Pastuer untuk satu tempoh yang agak 
panjang. Walau bagaimanapun, dengan perkembangan 
sains yang berjaya membongkar struktur sel yang sangat 
kompleks, idea yang mengatakan bahawa kehidupan 
wujud secara kebetulan semakin menemui jalan buntu. 


Usaha yang Tidak Berkesimpulan 

Pada Abad ke-20 

Ahli evolusi pertama yang mengkaji asal-usul 
kehidupan pada abad ke-20 adalah seorang ahli biologi 
Rusia yang bernama Alexander Oparin. Beliau cuba 
membuktikan bahawa sel hidup boleh terjadi secara 
kebetulan, dengan mengemukakan pelbagai tesis pada 
tahun 1930-an. Kajian-kajian tersebut walau 
bagaimanapun telah menemui kegagalan, dan Oparin 
terpaksa membuat pengakuan: “Malangnya, masalah 
tentang asal-usul sel mungkin merupakan titik paling 
kabur di dalam kajian tentang evolusi organisma.””' 

Ahli evolusi selepas Oparin terus dan terus 
mencuba menjalankan eksperimen demi eksperimen 
untuk menyelasaikan masalah tentang asal-usul 
kehidupan. Stanley Miller, seorang ahli kimia Amerika 
telah menjalankan satu eksperimen yang sangat terkenal 
pada tahun 1953. Dengan mencampurkan gas-gas yang 
didakwanya wujud di dalam atmosfera zaman awal bumi 
di dalam eksperimennya, dan kemudian menambahkan 
tenaga ke dalam campuran tersebut, Miller telah 
mensintesis beberapa molekul-molekul organik (asid 
amino) yang hadir di dalam struktur protein. 

Eksperimen tersebut terbukti salah hanya beberapa 
tahun selepas eksperimen yang dikatakan menjadi titik 
penting dalam kajian evolusi itu dijalankan. Ini kerana 
keadaan atmosfera yang digunakan dalam eksperimen 
tersebut adalah berbeza sama sekali dengan keadaan 
sebenar zaman awal bumi.” 

Selepas membisu sekian lama, Miller akhirnya 
mengakui bahawa keadaan atmosfera yang 
digunakannya adalah tidak realistik.” 

Segala usaha ahli evolusi abad ke-20 untuk 
menerangkan asal-usul kehidupan telah berakhir dengan 


kegagalan. Ahli geokimia, Jeffrey Bada daripada San 
Diego 5Scripps Institute telah menerima hakikat 
tersebut di dalam satu artikel yang disiarkan di dalam 
Earth Magazine pada tahun 1998: 

Pada hari ini sedang kita meninggalkan abad 
ke-20, kita masih berhadapan dengan masalah 
paling besar yang tidak dapat diselesaikan seperti 
mana yang telah kita jumpa apabila memasuki abad 
ke-20: Bagaimana kehidupan bermula di bumi?” 


Struktur Kehidupan yang Kompleks 

Sebab utama mengapa teori evolusi menemui jalan 
buntu tentang asal-usul kehidupan adalah kerana 
organisma yang paling ringkas sekalipun mempunyai 
struktur kompleks yang sangat menakjubkan. Sel hidup 
adalah lebih kompleks daripada sebarang produk 
teknologi yang dihasilkan oleh manusia. Hari ini, 
walaupun di dalam makmal yang paling canggih sekali 
pun, sel hidup masih tidak dapat disintesis daripada 
bahan-bahan bukan organik. 

Keadaan-keadaan yang diperlukan untuk 
pembentukan satu sel adalah amat mustahil untuk 
diterangkan secara kebetulan. Kebarangkalian untuk 
protein, blok pembina sel, tercipta secara kebetulan, 
adalah 1 dalam 10” untuk satu rangkaian protein yang 
secara purata terdiri daripada 500 asid amino. Di dalam 
matematik, kebarangkalian yang lebih kecil daripada 1 
dalam 10”' secara praktikal dianggap mustahil. 

Molekul DNA yang terletak di dalam nukleus dan 
menyimpan maklumat genetik merupakan gedung data 
yang sangat menakjubkan. Jika informasi yang tersimpan 
di dalam DNA dikira dan seterusnya ditulis, ia akan 
memerlukan satu perpustakaan besar yang mempunyai 
900 jilid ensiklopedia yang setiap satu setebal 500 muka 


surat. 

Satu dilema yang menarik muncul di sini: DNA 
hanya boleh bereplikasi (berganda) dengan bantuan 
sesetengah protein khas (enzim). Walau bagaimanapun, 
enzim tersebut hanya dapat dihasilkan daripada 
maklumat yang tersimpan di dalam DNA. 
Memandangkan mereka saling bergantung di antara satu 
sama lain, maka mereka semestinya wujud dalam masa 
yang sama untuk membolehkan replikasi berlaku. Ini 
membawa kepada kebuntuan senario yang mengatakan 
kehidupan terjadi dengan sendirinya. Prof. Leslie Orgel, 
seorang ahli evolusi yang mempunyai nama baik di 
University of San Diego, California, telah mengakui 
hakikat tersebut di dalam majalah Scientific American 
keluaran September 1994: 

Adalah sesuatu yang sangat mustahil bagi 
protein dan asid nukleik, yang kedua-duanya 
mempunyai struktur yang sangat kompleks, 
terhasil dengan sendirinya di tempat dan masa 
yang sama. Namun, ia juga kelihatan mustahil 
untuk salah satu wujud tanpa yang satu lagi. Dan 
juga, secara sepintas lalu, seseorang boleh 
menyimpulkan bahawa kehidupan sebenarnya, 
tidak boleh wujud daripada tindak balas kimia.” 

Tidak ragu lagi, jika kehidupan mustahil berasal 
daripada sebab-sebab semula jadi, maka haruslah 
diterima bahawa kehidupan telah 'dicipta' dengan cara 
yang sangat luar biasa. Hakikat ini terang-terangan 
menolak teori evolusi, yang tujuan utamanya adalah 
untuk menafikan hakikat penciptaan. 


Mekanisme Khayalan Evolusi 
Poin kedua terpenting yang menyangkal teori 
Darwin adalah “mekanisme evolusi” yang dicadangkan 


oleh teori tersebut, telah difahami bahawa tidak 
mempunyai sebarang daya penggerak evolusi. 

Darwin menyandarkan kesuluruhan idea evolusinya 
kepada mekanisme natural selection (pemilihan semula 
jadi). Kepentingan mekanisme tersebut kepada teori 
evolusi dapat dibuktikan menerusi bukunya: The Origin 
of Species, By Means of Natural Selection... Natural 
selection mengatakan bahawa makhluk-makhluk hidup 
yang lebih kuat dan lebih sesuai kepada keadaan 
persekitaran tempat tinggal mereka akan terselamat di 
dalam perjuangan untuk meneruskan kehidupan. 
Sebagai contoh, apabila kawanan rusa diserang oleh 
haiwan liar, hanya yang dapat berlari laju akan 
terselamat. Maka, kawanan rusa akan terdiri daripada 
individu-individu yang lebih pantas dan lebih kuat. 
Bagaimanapun, apa yang menjadi persoalan ialah, 
mekanisme tersebut tidak menyebabkan rusa-rusa 
tersebut berevolusi dan seterusnya berubah kepada 
suatu spesis yang lain, misalnya kuda. 

Oleh itu, mekanisme pemilihan semula jadi tidak 
mempunyai sebarang daya evolusi. Darwin turut 
menyedari akan hal tersebut dan telah menyatakan di 
dalam buku The Origin of Species: 

“Natural selection” tidak dapat melakukan apa-apa 
sehinggalah perbezaan atau variasi individu yang baik 
berlaku.” 


Kesan Lamarck 

Jadi, bagaimanakah “variasi baik” ataupun 
favourable variations dapat berlaku? Darwin cuba 
menjawab persoalan tersebut bersandarkan pendirian 
sains yang primitif pada zamannya. Berdasarkan 
pendapat ahli biologi Perancis, Lamarck, yang hidup 
sebelum Darwin, makhluk hidup mewariskan sifat-sifat 


yang dimiliki semasa hayat mereka kepada generasi 
seterusnya dan sifat-sifat ini, berkumpul dari satu 
generasi ke satu generasi, dan seterusnya menyebabkan 
spesis yang baru terbentuk. Sebagai contoh, berdasarkan 
kepada Lamarck, zirafah berevolusi daripada antelop: 
apabila mereka berusaha untuk memakan pucuk-pucuk 
yang lebih tinggi, leher mereka menjadi semakin panjang 
dari satu generasi ke satu generasi. 

Darwin turut memberi contoh-contoh yang serupa, 
dan di dalam bukunya The Origin of Species, sebagai 
contoh, beliau mengatakan bahawa beruang yang 
mencari makanan di dalam air telah bertukar menjadi 
paus secara beransur-ansur.” 

Walau bagaimanapun, hukum pewarisan (laws of 
inheritance) yang ditemui oleh Mendel dan telah pun 
disahkan benar oleh sains genetik yang mula 
berkembang pada abad ke-20, dengan jelas telah 
menyangkal legenda yang mengatakan sifat-sifat yang 
dimiliki diperturunkan kepada generasi yang berikutnya. 
Oleh itu, sepertimana mekanisme evolusi, natural 
selection juga turut menemui kegagalan. 


Neo-Darwinisme dan Mutasi 

Dalam usaha mencari jawapan, ahli-ahli Darwin 
telah mengemukakan 'Teori Sintetik Moden', atau pun 
lebih dikenali sebagai  Neo-Darwinisme, pada 
penghujung tahun 1930-an. Mutasi telah ditambah di 
dalam Neo-Darwinisme sebagai 'penyebab variasi baik' 
sebagai tambahan kepada mutasi semula jadi. Mutasi 
merupakan kecacatan genetik yang berlaku kepada 
makhluk hidup disebabkan oleh faktor-faktor luaran 
seperti radiasi atau pun kesilapan semasa proses 
replikasi. 

Pada hari ini, Neo-Darwinisme adalah model yang 


menjadi tulang belakang kepada teori evolusi. Teori 
tersebut masih menganggap bahawa jutaan makhluk 
hidup yang wujud di bumi terhasil daripada suatu proses, 
yang mana pelbagai organ-organ organisma yang 
kompleks seperti mata, telinga, paru-paru, dan kepak 
telah mengalami mutasi, iaitu sejenis kecacatan genetik. 
Namun, fakta saintifik yang lebih tepat telah menyangkal 
teori tersebut: Mutasi tidak menyebabkan makhluk hidup 
menjadi lebih sempurna: sebaliknya mutasi hanya 
membawa kemusnahan kepada mereka. 

Sebabnya mudah sahaja: DNA mempunyai struktur 
yang tersangat kompleks dan kesan rawak yang berlaku 
ke atasnya akan membawa kepada kerosakan. Ahli 
genetik Amerika, B.G. Ranganathan telah menerangkan 
seperti berikut: 

Pertama, mutasi asli jarang berlaku di dalam 
alam ini. Kedua, kebanyakan mutasi membawa 
bahaya kerana ia melibatkan perubahan rawak, dan 
tidak membawa kepada perubahan yang lebih 
tersusun di dalam struktur genetik, sebarang 
perubahan rawak di dalam satu sistem yang 
tersusun sempurna akan menjadikan keadaan lebih 
teruk, dan bukannya lebih baik. Sebagai contoh, 
jika gempa bumi mengegarkan satu sistem yang 
tersusun sempurna seperti bangunan, sebarang 
perubahan rawak yang berlaku ke atas rangka 
bangunan tersebut tidak akan menjadikannya lebih 
sempurna, di dalam setiap kebarangkalian.” 

Tidaklah mengejutkan bahawa tiada contoh mutasi 
yang membawa kebaikan, yang boleh menyempurnakan 
lagi kod genetik, yang dapat diperhatikan setakat ini. 
Semua mutasi telah terbukti membawa kepada 
keburukan. Telah difahami bahawa mutasi yang 
dikatakan menjadi mekanisme evolusi, sebenarnya 


merupakan kejadian genetik yang membawa keburukan 
kepada makhluk hidup, dan seterusnya membawa 
kepada kecacatan. (Kesan lazim mutasi ke atas manusia 
ialah kanser). Tanpa ragu lagi, mekanisme pemusnah 
tersebut tidak boleh menjadi “mekanisme evolusi”. 
Natural selection pula sebaliknya, 'tidak dapat 
melakukan apa-apa dengan sendirinya', seperti mana 
yang telah diakui oleh Darwin sendiri. Fakta ini telah 
menunjukkan kepada kita bahawa tiada “mekanisme 
evolusi” yang wujud di alam ini. Memandangkan tiada 
mekanisme evolusi yang wujud, maka proses imaginasi 
yang dipanggil evolusi itu juga mustahil untuk berlaku. 


Rekod Fosil: Tiada Bentuk Perantara 

Rekod fosil menjadi bukti penting yang 
menunjukkan bahawa senario yang dicadangkan oleh 
teori evolusi sebenarnya tidak berlaku. 

Berdasarkan teori evolusi, setiap makhluk yang 
hidup berasal daripada satu nenek-moyang. Spesis yang 
wujud sebelum ini telah bertukar menjadi sesuatu yang 
lain mengikut peredaran masa dan semua spesis wujud 
dengan cara ini. Berdasarkan teori tersebut, proses 
transformasi ini telah berlaku secara beransur-ansur 
sejak berjuta-juta tahun. 

Jika ia benar-benar berlaku, pelbagai spesis 
perantara pasti pernah wujud dan hidup di dalam period 
transformasi ini. 

Sebagai contoh, haiwan separuh-ikan/separuh- 
reptilia yang memiliki sifat-sifat reptilia sebagai 
tambahan kepada sifat-sifat ikan yang sudah sedia ada 
pasti pernah wujud suatu ketika dahulu. Ataupun, 
beberapa haiwan reptilia-burung yang memiliki sifat-sifat 
burung sebagai tambahan kepada sifat-sifat reptilia yang 
sudah sedia ada pasti pernah wujud juga. 


Memandangkan spesis tersebut masih di dalam fasa 
peralihan, maka mereka merupakan makhluk yang 
lumpuh, cacat, dan pincang. Ahli evolusi merujuk 
makhluk khayalan yang dipercayai wujud suatu ketika 
dahulu sebagai “bentuk transisi” ataupun “transitional 
forms.” 

Jika haiwan-haiwan tersebut pernah benar-benar 
wujud, sudah pasti ada berjuta malah berbilion-bilion 
bilangan dan bentuk-bentuk mereka. Apa yang lebih 
penting, tinggalan makhluk-makhluk ganjil tersebut pasti 
terdapat di dalam rekod-rekod fosil. Darwin telah 
menerangkan di dalam The Origin of Species: 

Jika teori saya benar, pelbagai bentuk peralihan 
yang tidak terkira banyaknya, yang menghubungkan 
semua spesis daripada kumpulan-kumpulan yang sama 
bersama-sama, pasti wujud... Oleh itu, bukti kewujudan 
mereka hanya dapat diperolehi melalui tinggalan fosil.” 


Harapan Darwin Berkecai 

Namun demikian, walaupun ahli evolusi telah 
berusaha gigih untuk mencari fosil-fosil semenjak abad 
ke-19 lagi di serata dunia, bentuk transisi masih tidak 
dapat ditemui. Semua fosil yang ditemui dalam proses 
penggalian berbeza daripada jangkaan ahli-ahli evolusi. 
Kehidupan bermula di bumi secara tiba-tiba dan dalam 
bentuk yang serba sempurna. 

Ahli paleontologi termasyhur British, Derek V. Ager, 
telah mengakui hakikat tersebut, walaupun dia sendiri 
seorang ahli evolusi: 

Poin yang muncul apabila kita mengkaji rekod 
fosil secara terperinci, sama ada pada tahap 
susunannya atau spesis, kita menemukan bahawa - 
lagi dan lagi - evolusi secara beransur-ansur tidak 
berlaku, sebaliknya mereka terjadi secara tiba-tiba 


tanpa melibatkan yang lain.”” 

Ini bermakna bahawa daripada rekod fosil, semua 
spesis hidup muncul secara tiba-tiba di dalam bentuk 
yang sempurna, tanpa mempunyai sebarang bentuk 
peralihan. Ini amat berlawanan dengan tekaan Darwin. 
Juga, ia menjadi satu bukti kukuh bahawa semua 
makhluk hidup telah dicipta. Satu-satunya penerangan 
tentang bagaimana spesis hidup secara tiba-tiba muncul 
dalam keadaan yang serba lengkap tanpa berevolusi 
daripada sebarang nenek-moyang ialah spesis-spesis 
tersebut sebenarnya telah dicipta. Hakikat ini telah 
diperakui benar oleh seolah ahli evolusi biologi yang 
terkenal iaitu Douglas Futuyama: 

Penciptaan dan evolusi, di antara mereka, 
telah merumitkan penerangan-penerangan 
mungkin tentang asal-usul kehidupan. Organisma 
muncul di bumi sama ada dalam bentuk yang serba 
sempurna atau pun sebaliknya. Jika sebaliknya, 
mereka pasti berasal daripada spesis yang telah 
sedia wujud dengan melalui beberapa proses 
modifikasi. Jika mereka muncul dalam keadaan 
yang serba sempurna, mereka sudah pasti dicipta 
oleh satu kebijaksanaan yang sangat berkuasa. 

Fosil menunjukkan bahawa makhluk hidup muncul 
dalam keadaan yang serba lengkap dan sempurna. Ini 
bermakna bahawa “asal-usul spesis” adalah berbeza 
daripada sangkaan Darwin, iaitu ia tidak melalui proses 
evolusi sebaliknya melalui penciptaan. 


Kisah Evolusi Manusia 

Perkara yang sering dibincangkan oleh para 
penyokong teori evolusi adalah berkenaan tentang asal- 
usul manusia. Ahli-ahli Darwin mengatakan bahawa 
manusia moden pada hari ini berevolusi daripada 


beberapa jenis makhluk yang seperti beruk. Sepanjang 
proses evolusi ini, yang dianggarkan bermula kira-kira 4- 
5 juta tahun yang dahulu, beberapa “bentuk transisi” di 
antara manusia moden dan nenek-moyangnya telah 
didakwa wujud. Berdasarkan kepada senario yang 
khayalan semata-mata ini, empat “kategori” asas telah 
disenaraikan: 

1) Australopithecus 

2) Homo habilis 

3) Homo erectus 

4) Homo sapiens 

Ahli evolusi memanggil makhluk seperti beruk yang 
kononnya merupakan nenek-moyang manusia yang 
pertama sebagai “Australopithecus” yang bermaksud 
“Beruk Afrika Selatan”. Makhluk hidup itu sebenarnya 
merupakan spesis beruk lama yang telah pun pupus. 
Kajian meluas telah dilakukan ke atas spesimen- 
spesimen Australopithecus oleh dua orang ahli anatomi 
terkenal dari England dan Amerika, yang bernama, Lord 
Solly Zuckerman dan Prof. Charles Oxnard, menunjukkan 
bahawa spesimen-spesimen tersebut adalah berasal 
daripada spesis beruk biasa yang telah pupus dan tidak 
mempunyai sebarang kaitan dengan manusia.'! 

Ahli evolusi mengelaskan tahap seterusnya di dalam 
evolusi manusia sebagai “homo” yang bermaksud 
“manusia”. Berdasarkan kepada hujah ahli evolusi, 
makhluk hidup di dalam siri Homo adalah lebih maju 
daripada Australopithecus. Ahli evolusi telah membina 
satu skema evolusi yang fantasi dengan menyusun fosil- 
fosil makhluk-makhluk tersebut di dalam susunan- 
susunan yang tertentu. Skema ini adalah satu khayalan 
semata-mata kerana ia tidak pernah membuktikan 
hubungan evolusi di antara makhluk-makhluk tersebut 
yang datang dari kelas-kelas yang berbeza. Ernst Mayr, 


salah seorang penyokong teori evolusi dalam abad ke-21, 
telah berhujah di dalam bukunya One Long Argument 
bahawa “teka-teki bersejarah seperti asal-usul kehidupan 
atau Homo sapiens, adalah sangat rumit dan mungkin 
bertentangan dengan penerangan akhir yang 
memuaskan.” ? 

Dengan merumuskan kunci perhubungan sebagai 
“Australopithecus 5 Homo habilis - Homo erectus 5 
Homo sapiens,” ahli evolusi menyimpulkan bahawa 
setiap spesis-spesis tersebut adalah nenek-moyang bagi 
setiap yang lain. Walau bagaimanapun, penemuan terkini 
oleh ahli paleoantropologi wmendedahkan bahawa 
Australopithecus, Homo habilis dan Homo erectus telah 
hidup di tempat-tempat yang berasingan pada masa yang 
sama. 

Tambahan pula, sesetengah segmen manusia yang 
diklasifikasikan sebagai Homo erectus masih hidup 
sehingga zaman moden. Homo sapiens neandarthalensis 
dan Homo sapiens sapiens (manusia moden) telah wujud 
serentak di kawasan yang sama." 

Situasi ini jelas sekali dapat menolak dakwaan yang 
mengatakan mereka merupakan nenek-moyang di antara 
satu sama lain. Seorang ahli palaeontologi dari Universiti 
Harvard, Stephen Jay Gould, telah menerangkan tentang 
kebuntuan teori evolusi, walau pun dia sendiri 
merupakan seorang ahli evolusi: 

Apakah yang telah menjadi susur galur kita 
jika tiga keturunan “hominids” (A. Africanus, the 
robust australopithecines, dan H. Habilis) wujud 
dengan serentak, yang mana jelas membuktikan 
mereka tidak berasal daripada satu sama lain? 
Tambahan pula, tiada satu pun daripada mereka 
yang menunjukkan trend evolusi sepanjang mereka 
hidup di muka bumi.? 


Senario evolusi manusia yang cuba disokong 
dengan pelbagai jenis lukisan makhluk “separuh beruk, 
separuh manusia” yang dipaparkan di dalam media dan 
buku-buku hanyalah satu propaganda. Ia hanya satu 
cerita yang tidak mempunyai asas-asas saintifik 
langsung. 

Lord Solly Zuckerman, seorang saintis yang 
terkenal dan dihormati di United Kingdom, yang telah 
menjalankan penyelidikan tentang perkara tersebut, dan 
juga kajian khusus ke atas fosil-fosil Australopithecus 
selama 15 tahun, akhirnya merumuskan bahawa tiada 
famili yang berasal daripada makhluk seperti beruk 
kepada manusia, walaupun dia sendiri seorang ahli 
evolusi. 

Zuckerman turut mencipta satu “spektrum sains” 
yang agak menarik. Beliau telah membentuk spektrum 
sains yang mempunyai julat daripada perkara yang 
saintifik sehinggalah kepada perkara yang dianggapnya 
sebagai tidak saintifik. Berdasarkan spektrum tersebut, 
yang paling “saintifik” - jaitu yang bersandarkan kepada 
data yang konkrit - adalah lapangan sains yang 
melibatkan kimia dan fizik. Kemudian diikuti oleh sains 
biologi dan seterusnya sains sosial. Pada penghujung 
spektrum, iaitu bahagian yang dianggapnya sebagai 
paling “tidak saintifik”, ialah tentang “extra-sensory 
perception” ataupun “persepsi melampaui deria” - iaitu 
konsep-konsep seperti telepati dan deria keenam - dan 
akhir sekali barulah “evolusi manusia”. Zuckerman 
menerangkan sebabnya: 

Kita kemudian bergerak daripada suatu 
kebenaran yang objektif kepada lapangan yang 
dianggap sebagai sains biologi, seperti persepsi 
melampaui deria atau pun interpretasi ke atas 
sejarah fosil manusia, di mana bagi ahli evolusi 


segalanya mungkin - dan di mana ahli evolusi yang 
fanatik kadang-kadang boleh mempercayai 
perkara-perkara yang saling bertentangan pada 
masa yang sama.#$ 

Kisah tentang evolusi manusia tidak membawa 
sebarang faedah melainkan interpretasi prejudis ke atas 
beberapa fosil yang berjaya digali keluar oleh mereka 
yang secara membabi-buta mempercayai bulat-bulat 
teori tersebut. 


Teknologi Mata dan Telinga 

Pekara lain yang masih gagal dijawab oleh teori 
evolusi adalah berkenaan dengan kejituan kualiti 
persepsi oleh mata dan telinga. 

Sebelum membincangkan lebih jauh lagi tentang 
mata, mari kita menjawab soalan “bagaimana kita 
melihat”. Sinar cahaya yang datang daripada objek jatuh 
di atas retina dalam keadaan songsang. Di sini, sinar 
cahaya tersebut akan ditransmisikan dalam bentuk 
signal elektrik oleh sel-sel dan kemudiannya sampai pada 
satu titik kecil yang terletak di bahagian belakang otak, 
iaitu pusat penglihatan. Signal elektrik tersebut akan 
dirasa di bahagian ini dalam bentuk imej setelah melalui 
proses-proses tertentu. Dengan sedikit latar belakang 
teknikal tersebut, mari kita berfikir sejenak. 

Otak kalis kepada cahaya. Ini bermakna keadaan di 
dalam otak kita adalah gelap pekat, dan cahaya tidak 
dapat sampai ke tempat di mana otak terletak. Tempat 
yang dipanggil pusat penglihatan adalah satu tempat 
yang sangat gelap yang mana cahaya tidak pernah 
sampai di situ: ia mungkin tempat paling gelap yang 
pernah anda ketahui. Namun demikian, anda dapat 
menyaksikan dunia yang indah dan mempesonakan 
menerusinya. 


Imej yang terbentuk di dalam mata adalah sangat 
tajam dan jelas, sehingga teknologi abad ke-20 sekalipun 
masih tidak dapat menandingi keunggulannya. Sebagai 
contoh, lihatlah buku yang sedang anda baca, tangan 
yang sedang memegangnya, kemudian palingkan kepala 
anda dan lihat kawasan persekitaran. Pernahkah anda 
melihat imej seperti itu yang sangat tajam dan jelas di 
tempat-tempat lain? Sehinggakan skrin televisyen paling 
canggih yang dihasilkan oleh pengeluar televisyen paling 
ternama di dunia ini sekalipun masih tidak dapat 
memberikan imej yang jelas kepada anda. Mata 
memberikan imej tiga dimensi, berwarna, dan imej yang 
sangat nyata dan jelas. Selama lebih 100 tahun, ribuan 
jurutera telah mencuba untuk mencapai ketajaman imej 
seperti yang dihasilkan oleh mata. Kilang-kilang premis- 
premis  gergasi telah dijalankan,  kajian-kajian, 
perancangan dan reka bentuk telah dilakukan, demi 
mencapai hasrat tersebut. Sekali lagi, lihat pada skrin TV 
dan buku yang sedang anda pegang. Anda akan dapat 
melihat jurang perbezaan dari segi ketajaman dan 
kejelasan. Tambahan lagi, skrin TV hanya memaparkan 
imej dua dimensi, sedangkan mata memberikan imej tiga 
dimensi yang mempunyai perspektif yang lebih luas. 

Selama beberapa tahun, ribuan jurutera telah 
berusaha untuk mencipta televisyen tiga dimensi, dan 
seterusnya dapat mencapai kualiti penglihatan mata. Ya, 
mereka berjaya mencipta sistem televisyen tiga dimensi, 
tetapi mustahil untuk menontonnya tanpa meletakkan 
skrin kaca padanya, tambahan pula, ia hanya visual tiga 
dimensi buatan. Latar belakangnya adalah lebih kabur, 
dan latar depannya pula kelihatan seperti dibuat di atas 
kertas. Ia juga mustahil untuk menghasilkan imej yang 
nyata dan jelas seperti mata. Di dalam kamera dan 
televisyen, kualiti imej pasti terjejas. 


Ahli evolusi mendakwa mekanisme yang 
menghasilkan imej yang nyata dan jelas tersebut telah 
terjadi secara kebetulan. Sekarang, apa akan anda fikir, 
jika ada seseorang memberitahu bahawa televisyen yang 
terdapat di dalam bilik anda telah terhasil secara 
kebetulan, yang mana atom-atom yang membentuknya 
berkumpul bersama-sama dan membolehkan alat 
tersebut menghasilkan imej? Bagaimana atom-atom 
tersebut dapat melakukan sesuatu yang mana ribuan 
manusia tidak dapat melakukannya? 

Jika alat yang menghasilkan imej yang lebih rendah 
mutunya berbanding mata tidak dapat tercipta secara 
kebetulan, maka sudah tentulah mata dan imej yang 
dihasilkannya juga tidak dapat terhasil secara kebetulan. 
Situasi yang sama juga berlaku pada telinga. Bahagian 
luar telinga, iaitu aurikel menerima bunyi dan memin- 
dahkannya ke bahagian tengah telinga: bahagian tengah 
telinga menghantar getaran bunyi dengan menambahkan 
lagi keamatannya: bahagian dalam telinga menghantar 
getaran ini ke otak dalam bentuk signal elektrik. Seperti 
juga mata, mekanisme pendengaran turut berakhir di 
otak. 

Situasi di dalam mata juga turut berlaku di dalam 
telinga. Otak turut kalis bunyi seperti mana ia kalis 
kepada cahaya, ia tidak membenarkan sebarang bunyi 
melaluinya. Oleh itu, tidak kira berapa bisingnya 
keadaan di luar, keadaan di dalam otak adalah senyap- 
sunyi. Namun demikian, bunyi yang sangat jelas dapat 
dirasa oleh otak. Di dalam otak anda yang kalis dari 
sebarang bunyi, anda dapat mendengar simfoni orkestra, 
dan mendengar segala kebisingan di suatu tempat yang 
penuh sesak. Walau bagaimanapun, jika tahap bunyi di 
dalam otak anda diukur dengan menggunakan satu alat 
yang jitu pada ketika itu, hanya suatu kesunyian yang 


dapat dikesan di situ. 

Seperti dalam kes penghasilan imej, usaha yang 
berdekad-dekad telah dilakukan untuk menghasilkan 
kualiti bunyi yang asli. Akhirnya terciptalah perakam 
suara, sistem HI-FI, dan sistem pengesan bunyi. Biar pun 
dengan kemunculan teknologi-teknologi tersebut dan 
usaha berterusan yang dilakukan oleh ribuan jurutera 
dan pakar dalam bidang tersebut, bunyi yang mempunyai 
ketajaman dan kejelasan seperti yang di rasa oleh telinga 
masih tidak dapat dihasilkan. Fikirkan tentang sistem HI- 
FI yang mempunyai kualiti paling baik, yang dihasilkan 
oleh syarikat gergasi di dalam industri muzik. Walau 
secanggih manapun ia, bunyi yang dirakamkan pasti 
akan hilang sedikit: atau pun apabila anda membuka HI- 
FI, bunyi berdesing pasti akan kedengaran dahulu 
sebelum muzik bermula. Walau bagaimanapun, bunyi 
yang dihasilkan menerusi teknologi badan manusia 
adalah sangat jelas dan tajam. Telinga manusia tidak 
pernah mendengar bunyi yang diganggu oleh bunyi 
berdesing atau pun gangguan atmosfera seperti yang 
dialami oleh HI-FI: ia mendengar bunyi seperti mana 
kualiti asalnya, nyata dan jelas. Begitulah cara telinga 
dan mata berfungsi sejak manusia diciptakan. 

Setakat ini, masih tiada lagi alat visual atau 
perakam yang dihasilkan oleh manusia yang dapat 
menandingi kehebatan mata dan telinga. 

Namun demikian, sejauh manapun kita 
membincangkan tentang penglihatan dan pendengaran, 
masih ada satu hakikat penting yang terselindung di 
sebalik semua ini. 


Siapakah yang Merasa Penglihatan 
dan 
Pendengaran yang Terdapat di Otak? 


Siapakah dia yang melihat dunia yang 
mempesonakan ini menerusi otak, yang mendengar 
simfoni dan juga kicauan burung, dan yang menghidu 
wangian bunga ros? 

Stimulasi yang datang daripada telinga, mata, dan 
hidung manusia bergerak menuju ke otak dalam bentuk 
impuls elektro-kimia. Di dalam buku-buku biologi, 
fisiologi, dan biokimia, anda dapat memahami bagaimana 
imej terbentuk di dalam otak. Walau bagaimanapun, 
anda tidak akan dapat menjumpai fakta paling penting 
tentang subjek tersebut: Siapakah yang merasa impuls 
elektro-kimia tersebut sebagai imej, bunyi, bau dan 
sebagainya di dalam otak? Ada satu kesedaran di dalam 
otak yang dapat merasa semua itu tanpa memerlukan 
mata, telinga, dan hidung. Siapakah yang memiliki 
kesadaran ini? Tidak menjadi satu keraguan bahawa 
kesedaran tidak dimiliki oleh urat saraf, lapisan lemak 
dan juga neuron-neuron yang membentuk otak. Inilah 
sebabnya mengapa para pendukung  fahaman 
Darwinisme-materialisme, yang mempercayai bahawa 
segala yang wujud terdiri daripada jirim, tidak dapat 
memberikan jawapan kepada persoalan-persoalan 
tersebut. 

Kesedaran ini sebenarnya kepunyaan roh yang 
dicipta oleh Allah. Roh tidak memerlukan mata untuk 
melihat imej, ataupun telinga untuk mendengar. Roh 
juga tidak memerlukan otak untuk berfikir. 

Setiap individu yang telah membaca fakta saintifik 
yang jelas ini harus memikirkan tentang Allah yang 
Maha Besar, mesti bertakwa dan memohon perlindungan 
daripada-Nya. Dialah yang memasukkan keseluruhan 
alam ini ke dalam satu tempat gelap (pent: iaitu otak) 
yang berukuran beberapa kubik sentimeter di dalam 
bentuk tiga dimensi, berwarna, berbayang, dan 


berkilauan. 


Kepercayaan Golongan Materialis 

Segala informasi yang telah didedahkan setakat ini 
telah menjadi bukti bahawa teori evolusi merupakan satu 
dakwaan yang berlawanan dengan penemuan-penemuan 
sains semasa. Hujah-hujah teori tersebut tentang asal- 
usul kehidupan tidak konsisten dengan sains, mekanisme 
evolusi yang dicadangkan pula tidak mempunyai 
sebarang daya evolusi, dan tinggalan fosil menunjukkan 
bentuk peralihan yang dicadangkan oleh teori tersebut 
adalah tidak wujud sama sekali. Oleh itu, teori evolusi 
boleh ditolak ke tepi memandangkan idea-ideanya yang 
tidak saintifik. Hal ini serupalah dengan beberapa idea 
yang telah pun disingkirkan daripada dunia sains seperti 
model yang mengatakan bumi menjadi pusat alam 
semesta. 

Walau bagaimanapun, teori evolusi masih terus 
dikekalkan di dalam agenda sains sehingga kini. Kritikan 
yang dilemparkan oleh pihak-pihak tertentu kepada teori 
tersebut dianggap sebagai “satu serangan kepada dunia 
sains”. Mengapa? 

Sebabnya adalah kerana teori evolusi merupakan 
suatu dogma kepercayaan yang sangat penting kepada 
golongan-golongan tertentu. Golongan-golongan ini 
secara membabi-buta menghambakan diri kepada 
falsafah materialis dan menerima fahaman Darwinisme 
kerana ia merupakan satu-satunya penerangan yang 
dapat dikemukakan oleh golongan materialis untuk 
menerangkan bagaimana alam ini berfungsi. 

Cukup menarik apabila mereka turut mengakui 
hakikat tersebut dari semasa ke semasa. Richard C. 
Lewontin, seorang ahli genetik dan evolusi bersuara 
lantang daripada Universitt Harvard, telah mengaku 


bahawa dia merupakan “materialis terawal dan paling 
utama, kemudian barulah seorang saintis”: 

Metodologi dan institusi sains tidak memaksa 
kami untuk menerima penjelasan material tentang 
fenomena dunia ini, tetapi sebaliknya, dipaksa oleh 
kesetiaan kami kepada sebab-sebab material untuk 
merangka langkah-langkah  penyiasatan dan 
membina konsep yang dapat menghasilkan 
penjelasan-penjelasan yang bersifat material, tanpa 
mengira tentangan intuisi, tanpa mengira betapa 
hairannya kepada mereka yang tidak mempunyai 
konsep-konsep asas. Tambahan pula, materialisme 
adalah sesuatu yang mutlak, jadi kami tidak akan 
membenarkan campur tangan sesuatu yang bersifat 
ketuhanan.?” 

Ini merupakan satu kenyataan jelas bahawa 
Darwinisme telah menjadi satu dogma yang terus 
dipertahankan demi sebuah kesetiaan kepada falsafah 
materialis. Dogma tersebut mempertahankan bahawa 
tiada sesuatu yang akan kekal sebagai jirim. Oleh itu, 
dogma ini berhujah bahawa jirim-jirim yang mati dan 
kaku dapat menghasilkan sebuah kehidupan. Ia turut 
menegaskan bahawa jutaan spesis hidup: seperti burung, 
ikan, zirafah, harimau, serangga, pokok, bunga, ikan 
paus dan juga manusia berasal daripada interaksi di 
antara jirim-jirim, seperti hujan, kilat dan lain-lain lagi. 
Persepsi ini adalah amat berlawanan dari segi akal dan 
sains. Namun, ahli-ahli Darwin terus 
mempertahankannya untuk "tidak membenarkan 
sebarang campur tangan yang bersifat ketuhanan”. 

Sesiapa yang melihat asal-usul kehidupan tanpa 
dipengaruhi oleh golongan materialis pasti akan melihat 
sebuah kebenaran yang nyata, Semua makhluk hidup 
telah dicipta oleh satu Pencipta, Dia Maha Berkuasa, 


Maha Bijaksana dan Maha Mengetahui. Pencipta ini 
ialah Allah, yang telah menjadikan seluruh alam ini 
daripada tiada kepada ada, dan membentuknya dalam 
keadaan yang sangat sempurna, serta telah menciptakan 
semua makhluk hidup yang ada di dalamnya. 


Teori Evolusi: Sihir Paling Berkesan 
di Dunia 

Seseorang yang bebas dari sebarang prejudis dan 
pengaruh  ideologi-ideologi tertentu, dan hanya 
menggunakan akal dan logik sahaja, pasti akan dapat 
memahami dengan jelas bahawa teori evolusi adalah 
sesuatu yang mustahil. Teori ini telah membawa kepada 
terbentuknya suatu masyarakat yang jahil dan jumud 
tentang sains dan ketamadunan. 

Seperti yang telah diterangkan di atas, sesorang 
yang percaya kepada teori evolusi akan berfikir bahawa 
sekumpulan atom-atom dan molekul-molekul dapat 
menghasilkan ahli fikir, profesor yang bijak pandai, 
pelajar universiti, para saintis seperti Einstein dan 
Galileo, artis seperti Humphrey Bogart, Frank Sinatra 
dan Pavarotti, termasuk juga antelop, pokok lemon dan 
juga bunga-bungaan. Tambahan lagi, para saintis dan 
profesor yang mempercayai teori mengarut itu 
merupakan orang-orang yang berpendidikan tinggi. 
Inilah sebabnya mengapa teori tersebut dikatakan 
sebagai “sihir paling berkesan sepanjang sejarah”. Tidak 
pernah wujud sebelum ini sebarang kepercayaan atau 
ideologi yang berjaya melumpuhkan akal manusia, 
seterusnya menyebabkan mereka enggan berfikir secara 
logik dan bijaksana. Mereka cuba menyembunyikan 
kebenaran seolah-olah mata mereka sedang ditutup. Ini 
merupakan sesuatu yang sangat teruk dan sukar 
dipercayai jika dibandingkan dengan orang-orang Egypt 


purba yang menyembah Tuhan Matahari Ra, 
penyembahan totem di beberapa tempat di Afrika, kaum 
Saba yang menyembah matahari, kaum Nabi Ibrahim a.s. 
yang menyembah berhala yang dibuat oleh tangan 
mereka sendiri, atau pun kaum Nabi Musa a.s. yang 
menyembah Anak Lembu Emas. 

Sebenarnya, situasi ini telah pun dijelaskan oleh 
Allah di dalam al-Guran. Dia telah menurunkan banyak 
ayat yang memberitahu kepada kita bahawa minda 
sesetengah orang akan ditutup dan mereka tidak akan 
berupaya untuk melihat ke arah kebenaran. Berikut 
adalah di antara ayat-ayatnya: 


Sesungguhnya orang-orang kafir itu, sama 
sahaja bagi mereka, sama ada kamu memberi 
peringatan atau pun tidak memberi peringatan, 
mereka tetap tidak akan beriman. Allah telah 
mengunci hati dan pendengaran mereka, dan 
penglihatan mereka ditutup, dan bagi mereka ada 
siksa yang amat berat. (Al-Bagarah, 2:6-7) 


..mereka mempunyai hati, tetapi tidak 
digunakan untuk memahami (ayat-ayat Allah), dan 
mereka mempunyai mata (tetapi) tidak 
dipergunakan untuk melihat (tanda-tanda 
kekuasaan Allah), dan mereka mempunyai telinga 
(tetapi) tidak tidak dipergunakan untuk mendengar 
(ayat-ayat Allah). Mereka itu seperti haiwan ternak, 
bahkan mereka lebih sesat, merekalah di antara 
orang-orang yang lalai. (Al-A'raaf, 7:179) 


Dan jika seandainya Kami membukakan 
kepada mereka salah satu dari (pintu-pintu) langit, 
lalu mereka terus menerus naik ke atasnya. 


Tentulah mereka berkata: “Sesuungguhnya 
pandangan kami telah dikaburkan, bahkan kami 
adalah orang-orang yang disihir” (Al-Hijr, 15:14- 
15) 


Perkataan sahaja tidak cukup untuk 
menggambarkan betapa hebatnya kesan sihir tersebut 
kepada keseluruhan  komuniti. Ia masih terus 
menghantui manusia selama lebih 150 tahun dan 
menyebabkan mereka berpaling daripada kebenaran. Hal 
tersebut dapat difahami apabila ada seorang ataupun 
beberapa orang yang percaya kepada senario dan 
dakwaan mustahil yang penuh dengan kebodohan dan 
ketidaklogikan itu. Walau bagaimanapun, “magik” 
merupakan satu-satunya penerangan tunggal tentang 
bagaimana manusia dari seluruh dunia dapat 
mempercayai bahawa atom-atom kaku dan tidak 
bernyawa secara tiba-tiba berinteraksi membentuk alam 
semesta yang mempunyai suatu sistem organisasi yang 
tiada cacat-cela, berdisiplin dan memilki kelogikan yang 
sangat jitu. Atom-atom tersebut juga dikatakan turut 
membentuk planet Bumi yang mempunyai ciri-ciri yang 
sangat sesuai untuk sebuah kehidupan secara kebetulan, 
di samping turut mencipta jutaan makhluk-makhluk 
hidup yang mempunyai sistem yang sangat kompleks. 


Sebenarnya, Allah telahpun mewahyukan di dalam 
al-Guran tentang insiden di antara Nabi Musa a.s. dan 
Firaun. Sesetengah pihak yang menyokong fahaman 
Ateis (tidak mempercayai kewujudan Tuhan) sebenarnya 
telah mempengaruhi yang lain dengan menggunakan 
magik. Apabila Firaun diberitahu tentang agama yang 
sebenar-benarnya, dia menyuruh Nabi Musa a.s. untuk 
bersemuka dengan ahli-ahli sihirnya. Nabi Musa a.s. 


menurut arahan Firaun itu, dan menyuruh ahli-ahli sihir 
itu untuk menunjukkan kebolehan mereka terlebih 
dahulu. Ayat yang seterusnya menyambung: 


Musa menjawab: “Lemparkanlah (terlebih 
dahulu)!” Maka tatkala mereka melemparkannya, 
mereka melemparkan sihir kepada mata orang 
ramai dan menyebabkan mereka sangat takut, serta 
mereka mendatangkan sihir yang sangat 
menakjubkan. (Al-A'raaf, 7:116) 


Seperti yang kita dapat lihat, ahli-ahli sihir Firaun 
berupaya menipu semua orang kecuali Nabi Musa a.s. 
dan mereka yang beriman. Walau bagaimanapun, 
kebenaran yang dimiliki oleh Nabi Musa a.s. berjaya 
memecahkan sihir tersebut, atau pun “menelan segala 
apa yang mereka keluarkan” seperti yang tercatat di 
dalam ayat yang seterusnya: 


Dan Kami mewahyukan kepada Musa, 
“Lemparkan  tongkatmu!”. Maka  sekonyong- 
konyong tongkat itu menelan segala apa yang 
mereka keluarkan. Maka nyatalah yang benar dan 
apa yang mereka lakukan adalah salah. (Al-A'raaf, 
7:117-119) 


Seperti yang dapat kita fahami menerusi ayat-ayat 
di atas, orang-orang yang berada di situ telah kehilangan 
kredibiliti setelah menyedari bahawa sihir yang 
dihasilkan oleh ahli-ahli sihir Firaun hanyalah sekadar 
suatu ilusi. Pada situasi hari ini pula, mereka yang masih 
dipengaruhi oleh sihir yang serupa pasti akan berasa 
malu setelah kebenaran yang hakiki diketahui dan sihir 
tersebut dipecahkan, melainkan mereka yang memahami 
bahawa dakwaan-dakwaan teori evolusi sebenarnya 
sekadar berselindung di sebalik sains dan seterusnya 
mengelakkan diri dari terus mempertahankannya. 
Sebenarnya, Malcolm Muggeridge, seorang ahli falsafah 
ateis dan juga merupakan seorang penyokong evolusi 
telah pun menyuarakan kebimbangannya: 

Saya sendiri yakin bahawa teori evolusi, 
terutamanya dalam hal-hal yang telah diaplikasikan, 
akan menjadi satu jenaka paling lucu di dalam buku-buku 
sejarah di masa hadapan. Generasi akan datang pasti 
terkejut setelah mengetahui satu hipotesis yang tidak 
kukuh dan sangat meragukan dapat diterima dengan 
sangat mudah.8 

Masa depan tidak jauh sahaja lagi: Sebaliknya 
manusia akan menyedari bahawa “kebetulan” bukanlah 
tuhan, dan akan melihat semula ke belakang bahawa 
teori evolusi merupakan satu penipuan terbesar dan sihir 
paling bahaya yang pernah wujud di dunia ini. Penolakan 
sihir ini secara beransur-ansur menjadi tanggungjawab 


ke atas semua manusia di seluruh dunia. Sudah ramai 
manusia yang mula memahami wajah sebenar teori 
evolusi tersebut, sedang tertanya-tanya mengapa masih 
terdapat segelintir manusia yang terus menerimanya. 


Mereka berkata, “Maha Suci Engkau, tiada apa 
yang kami ketahui selain dari apa yang telah 
Engkau ajarkan kepada kami. Sesungguhnya 
Engkaulah Yang Maha Mengetahui Lagi Maha 

Bijaksana. (Al-Bagarah, 2:32) 

